
UN TRIB FUGARIT 


Ca şi azi, soarele se înălța îneet din șesul răsăritean 
acum vreo patru-cinci mii de ani, luminînd crestele 
vinete ale munţilor din Miazănoapte şi Apus. Valea 
Marelui Fluviu era acoperită cu apă, iar prin tufişele 
de trestii şi rogoz mișunau păsări şi tot felul de 
viețuitoare, unele aproape aidoma cu cele din zilele 
noastre. 

Vara fusese secetoasă, și o parte a apelor, se scurse 
în Marele Fluviu, o parte secă lăsînd în loc un mil 
adînc pe toată întinderea, pînă-n zarea de Miazăzi. 

Șerpi se zbăteau în nămoluri, urmașii piperniciți 
ai unor reptie uriaşe. Se mai opintea tîrîndu-se cîte 
o mamilă grasă şi moale să urce pe dimbul înalt. 
De-aci începea pădurea deasă de mesteceni, arţari, 
fagi şi goruni, între care îşi mai desfăşura pe alocuri 
măreţul evantaliu, feriga lemnoasă de odinioară, le- 
gănindu-și vîrful mult deasupra copacilor frunzoși. 

Domnea o linişte prelungă, abia sfișiată de țipătul 
vreunei păsări ciudate, urmașa unor reptile care cu 
mii de ani în urmă izbutise a se smulge din nămoluri 
și a se căţăra în copaci. 


Soarele începu a dogorî puternic, prevestind una 
din acele ploi năprasnice, repezi, în stare să umple 
iar Marele Fluviu şi să-nece valea. Dogoarea crescu 
şi mai mult spre amiaz. Spre înserat norii care se adu- 
naseră în jurul culmilor sure din Apus se-ntinseră 
încoace, cuprinseră toate zările și pe la miez de 
noapte se porni o ploaie repede care ţinu pînă-n zori. 

Pădurea, care scobora din munții de la Apus pînă 
la dîmbul înalt din marginea văii, toată noaptea vui 
de izbiturile vîntului, de bubuitul tunetului, de rosto- 
golirea copacilor doboriţi. Fulgerele se-ncrucişară în 
văzduh şi loviră crestele înalte ale arborilor; unii de 
mult uscați începură să ardă asemenea unor torţe, cu 
toată ploaia care-i izbea dintr-o parte, dintr-alta. 

Printr-un asemenea iad scobora din munte şi înainta 
o ceată de oameni puţin numeroasă, unii golașşi, dîr- 
dîind de frig, alţii abia acoperiţi cu piei de animale 
sau numai de crengi cu frunza rărită. Cu greu îşi 
făceau loc prin firele dese ale plantelor agăţătoare, 
“care asemeni unor şerpi lungi şi reci împînziseră co- 
pacii şi pe care fugarii le tăiau cu ascuţișul pietrei, le 
sfişiau nerăbdători cu dinţii. 

Ploaia stătu deodată, apoi căzu şi vîntul. 

Nu se mai auzea decît gîlfitul înfundat al fugarilor 
şi rareori behăitul cîtorva oi şi capre lovite de ramuri 
şi pe care oamenii le purtau în cîrcă, spre a nu le 
pierde în fuga lor grăbită, îngrozită. 

Incepu a se lumina de ziuă. 

Codrul se rări şi oamenii se pomeniră într-un lu- 
miniş. 

De pe podeaua de crengi groase, pe care patru oa- 
meni goi o purtau pe umăr, se ridică un trup umflat 
ca un sac, care pînă atunci stătuse întins. În cap purta 
un bot căscat de berbec cu două coarne răsucite-n sus, 

cu blana mițoasă căzîndu-i pe umeri şi cu coada 
groasă pe spate. Tot timpul, cu fața ascunsă-n palme, 
șoptise descîntecele şi vrăjile cele mari împotriva ur- 
măritorilor, de săgețile cărora seminţia Berbecului ca 
și cea înrudită, a Țapului, abia scăpase. 

Purtătorii podelei se opriră. Fugarii zărind înaintea 
lor coarnele Marelui Vrăjitor dădură chiot de bucurie. 
Știau că dușmanii lor, care purtau la gît coada ursu- 
lui roșcat unii, capul vulturului cu gîtul golaș alții, 
și aveau săgeți ascuţite care loveau de departe, nu-i 
vor mai urmări. De vreme ce Vrăjitorul-Berbec ridi- 
case iar coarnele, era semn că descîntecul biruise. 

Pe stînga, din tufişele pădurii, răzbiră-n luminiş și 
fugarii care purtau pe podeaua de arăci pe Vrăjitoarea 
lor, cam slabă și uscată, clătinînd în creştet capul și 
coarnele Țapului. 

Podelele se apropiară. Vrăjitorul și Vrăjitoarea cu 
un oftat adînc își suriseră. Vrăjitorul arătă colţi lungi, 
moşteniți din seminţie în seminţie și care-i fuseseră 
ascuțiți în unghiuri scurte, ca dinţii ferăstrăului. 

El gemu scurt de trei ori şi scîrții în acelaşi timp 
prelung, frecîndu-şi colții de sus pe cei de jos. 

Să fi scăpat într-adevăr de urmăritori ? De cîte zile, 
de cîte nopţi fugeau astfel, nehrăniţi, nedormiţi ? Atî- 
tea zile cîte degete sînt la o mînă, dacă nu chiar la 
amîndouă. 

Neînţelegerea cu tribul Ursului şi al Vulturului se 
stîrnise de la o vînătoare de zimbri din cealaltă parte 
a muntelui, cînd numai unul fusese doborit în groapa 
cu ţepi — ceilalţi scăpaseră cu fuga de-a lungul rîului. 

Fusese un pui, și Căpetenia din tribul Ursului îl 
păstră numai pentru el şi ai lui. Se cam rărise vînatul 
și flămânzii din tribul Vulturului care-şi aveau sălaşele 
spre piscuri, începuseră a se aţine la oamenii din vale, 

pe care-i vînau, îi spintecau și îi mîncau pe loc. Za- 
darnic încercase Căpetenia din tribul Țapului şi apoi 
Căpetenia din tribul Berbecului să-nduplece pe cei din 

vîneze oameni, făpturi ase- 
mănătoare, înrudite, ci fia- 
rele răufăcătoare. 

— Foame! Foame! stri- 
gase atunci Căpetenia Vul- 
turului către cei doi trimişi, 
bătrînii din vale. Nu ve- 
deți? Nu mai pot aduce 
vîinătorii noştri nimic ! Foa- 
me ! Foame ! Nu vedeți? Vă 
ospătăm aci cu rădăcină de 
țelină fiartă. Mare ruşine ! 


Nu cu o ciozvîrtă de zimbru sau măcar de lup gras. 
Mare rușine !... 

Și Căpetenia Vulturului scuipase cu dezgust alături 
şi apoi îşi acoperise fața cu amîndouă mîinile. 

La poalele munţilor, seminția Berbecului și semin- 
ţia Țapului, cu vînători mai puţin ageri, lipsiţi de 
arcuri, nu adăstaseră slîrpirea sălbăticiunilor, ci adu- 
naseră în jurul sălaşelor cîteva blajine animale, oi și 
capre, care se hrăneau cu frunze şi scoarță de copac 
tînăr, nu mușcau, nu otrăveau, se lăsau mînate cu 
ușurință și de la care dobîndeau lapte, carne și blană 
mițoasă. Prinseseră și cîţiva boi mici, dar nu-i pu- 
tură ţine. 

Cînd vînătorii de pe creste începură a vîna și mai 
amarnic oamenii din vale, urmărindu-i cu săgeți pe 
care le trimiteau de departe fără a fi măcar zăriţi, 

supușii Berbecului și ai Țapului se-ncredințară că nu 
mai era decit o singură scăpare: fuga! 

— Sau lupta! Lupta! strigă Marele Vrăjitor în- 
tr-o noapte, cînd se adunaseră la sfat cele două ju- 
mătăți ale tribului. 

Căpetenia aleasă de cei din seminția Berbecului, 
dădu din cap cu. neîncredere. El băgase de mult de 
seamă că bărbaţii Berbecului şi cu deosebire ai Țapu- 
lui nu prea erau bătăioşi de felul lor, trăgeau mai cu- 
rînd spre viețuitoarele blajine care puteau fi prinse cu 
mîna-ntinsă — ba erau și mai piperniciţi ca cei din 
munte, luptători vajnici cu capete şi fălci mari, în 
stare să doboare fiecare un zimbru în luptă dreaptă. 

Căpetenia seminţiei Berbecului, cam scund de felul 
lui, ridicîndu-și mai bine pe umeri cu o mişcare blana 
miţoasă, făcu deasupra focului cu nuieluşa un cerc 
şi încă unul, pe care oa tăie de-a curmeziş scurt — şi 
bombăni : 

— Nu!... Aceia din piscul muntelui, cu capete mari, 

„ne vor ucide şi mînca pe toţi. 

— Atunci ce facem ? întrebă Vrăjitoarea seminţiei 
Țapului, clintindu-şi cu mîna stîngă oscioarele lu- 
cioase atîrnate de grumaji. 

Și întoarse ochi mici, sfredelitori, spre Căpetenia 
aleasă de seminţia ei, vlăjganul îmblănit, cu un pă- 
mătui de păr negru, înalt, păstrat în creştetul capului 
răzuit. 

Vlăjganul se ridică dintr-o săritură, aruncă o pri- 
vire rotată asupra sfatului înfricoșat şi întinse brațul 
acoperit de cicatrice şi alte semne colorate. Domnea 
o tăcere grea. Nici vîntul nu mai adia prin ramurile 
aplecate ale copacilor de la poalele muntelui. Un co- 
pil scînci la sînul mamei. Dar femeia îl legănă repede 
și-l amuţi, lipindu-l şi mai strîns de ea. 

— Să alegem Căpetenie de luptă! strigă scurt 
vlăjganul şi cu ochii. mari, neliniştiţi se ciuci iar 
lîngă foc. 

Cele două seminţii, ca stîrnite de un duh rău, se 
încăierară într-o ciorovăială de cuvinte nesfirşiie şi 
gesturi, ca două stoluri de păsări certăreţe. Seminţia 
Berbecului nu mai avea de mult Căpetenie de luptă, 
iar Căpetenia de luptă a seminţiei Țapului zăcea în 
bordei pe o pătură groasă de cetină uscată, suferind 
de o lingoare pe care în zadar căutase să i-o alunge 
Vrăjitoarea Țapului cu descîntece, Vrăjitorul cel Mare 
al Berbecului cu fum, unsori şi jivine moarte şi cîn- 
tece furioase. Mai încăpea oare îndoială că cei din 
piscul muntelui îl deochiaseră şi cu cine ştie ce tică- 
los descîntec îl ţineau întins, supt de puteri, pe rămu- 
rele de brad ? Poate că numai o făptură mică de lut 
ars, căreia i s-ar da numele vrăjmașului și înfățișarea 
lui, ar veni în ajutorul bolnavului. Căci de s-ar smulge 
făpturii mici de lut un braţ sau capul, s-ar lua și 
brațul și capul duşmanului de moarte. Dar iată, nu știa 
nimeni nici chipul, nici numele vrăjmaşului. 

Marele Vrăjitor al Berbecului și Vrăjitoarea Țapu- 
lui își şoptiră unul altuia. Vorbiră apoi repede cu cele 
două Căpetenii și căzură la înţelegere să facă numai- 
decît alegerea cîte unei Căpetenii de luptă pentru fie- 
care seminţie. Dar cum să-l aleagă oamenii ? Pe ce 
temei ? Că luptă între ele sau luptă cu alte triburi, 
cele două seminţii nu mai dăduseră de mult şi astfel 
nu puteau cunoaşte pe cel mai neînfricat și mai des- 
toinic dintre ei. 

— Cine din seminția Berbecului a adus în obște 
mai mult vînat ? strigă Vrăjitorul stînd în patru labe 
ve podeaua de crengi împletite. 

- — Cine din seminţia Țapului a vînat mai mult ? 
strigă şi Vrăjitoarea de pe podeaua ei. 

Se făcu linişte. Toţi erau nedumeriţi. E drept că 
cele două seminţii cam de multă vreme nu mai avu- 
seseră parte de vînat îmbelşugat, încît se hrăneau 
mai ades cu vietăți mici şi cu buruienile muntelui, 
alese şi pregătite de femei. 

— Eu! Ea! strigară deodată mai multe mame cu 
prunci pe umeri și în desaga de pe spate, arătînd o 
femeie măruntă, slăbuţă, dar cu ochii mari, înflăcărați. 

— Şi ea! Şi ea! strigară cîţiva bărbaţi, arătînd 
alături o femeie cu faţa prelungă şi cu braţele încru- 
cişate pe pieptul uscat. 

Marele Vrăjitor şi Vrăjitoarea se priviră îndelung. 
Căpeteniile rîseră înfundat. Cum să fie alese Căpe- 
tenii de luptă două muieri ? Aci trebuia bărbat voinic 
şi fără teamă, în stare să înfrunte pe acei vînători din 
pisc, cu tidvele lor mari, ca de piatră. E drept că vie- 
țuitoare mici, pui de iepuri, un soi de şopiîrle şi melci, 
ba şi unele păsărele de pădure care-şi aveau cui- 
burile atit de sus că nu le putea ajunge nici o suliță, 
fuseseră singura hrană mai bună a celor două se- 
minții, după zile de foamete. Și hrana o aduseseră — 
cine ar putea şti cum ? Cine ar putea spune de unde? 
— într-adevăr cele două femei lipsite de copii, atit 
de stinghere între celelalte mame. 

— Cum vă numiți ? întrebă Marele Vrăjitor cu glas 
îngroșat. l 

Femeile nu räspunserä. 

Între bărbaţi trecu un murmur. 

— N-au sä spuie! N-au să spuie! șopti Marelui 
Vrăjitor repede Vrăjitoarea, apucîndu-i brațul. 

Nimeni nu-şi destăinuieşte numele, cu deosebire în 
ceasurile de mare cumpănă. Numele e și el purtătorul 

Duhului care însuflețeşte făptura. Blestemînd sau po- 
cind numele, poţi nimici sau numai poci un om. 

— Păstrează-şi femeia numele! făcu Marele Vră- 
jitor către cele două seminţii adunate la sfat, deşi 
aceste cuvinte nu mai aveau nici un rost. 

— Pe alt temei să alegem Căpeteniile de luptă, dacă 
tot e vorba să ne batem cu cei din munți..., grăi domol 
Căpetenia seminţiei Berbecului. 

— Să ne batem ! Să ne batem ! strigară cîteva gla- 
suri de bărbați. 

Glasurile erau însä atît de istovite, atît de subțiri 
că päreau de copii. 

Căpetenia îi căută cu ochii şi dete de cîteva mutre 
scofîlcite de nemincare și nesomn, de păreau lipite, nu 
crescute smocurile de păr lăsate în cap şi sub bărbie. 

— Suliţa! Să iasă înainte äl cu sulița lungă! 
lungă ! strigă deodată Căpetenia înaltă a Țapului, cu 
glasul cel mai ascuţit. 

— Şi äl de are toporul mai greu ! adăugă cealaltă 
Căpetenie. 

Nu se clinti nimeni din adunare. 

— Ăl cu ciomagul mai gros să nu iasă ? întrebă din 
fund un bătrîn scund rezemat într-o bită mare cît o 
făptură omenească. 

Marele Vrăjitor şi Vrăjitoarea șoptiră cîteva clipe 
între ei, aplecaţi unul către celălalt pe marginea po- 
delei. Dar n-apucară să cadă la înţelegere, că se auzi 
răcnind o femeie cu răsulletul gîffit, mutînd pruncul 
de pe un braţ pe celălalt. 

— Suliţa ? Ptiu... (Şi scuipă dinaintea ei). Topor? 
Ptiu! Ciomag? Ptiu! Oiftă, apoi urmă cu glas de 
parcă ocăra : Arc! Arc ne trebuie! Și săgeți, săgeți 
care să zboare iute ! Că ei cu săgețile, cu- săgețile din 
are ne doboară ! 

— Aşa e! Aşa e! se auzi în adunare murmurul 
glasului bărbătesc amestecat cu cel femeiesc. 

Uitară cu toți de alegerea Căpeteniei de luptă, căci, 
într-adevăr, pentru a înfrunta şi a răpune pe ţintaşii 
din piscuri, se înţelege« ușor că uneltele obişnuite, 
toporul, sulița, ciomagul sau pietroiul erau de puţin 
folos, ba chiar de loc! Fără arcuri și săgeți erau pier- 
duţi ! pierduţi! i 

In teama care-i cuprinse iar, li se stinse tuturor 
graiul. Se auzi deodată liniştit, stăpîn pe sine, glasul 
bătrînului scund rezemat în bîta-i groasă. El era de 
părere să i se dea cîteva zile carne îriptă de purcea, 
dar numai carne fără nici un fel de legumă sau pită 
de făină de ghindă și apoi să se urce în munte, pe 
chip cu mască de duh rău, cu multe coarne și dinţi 
rînjiți, lungi în colţuri, ca la porcii mistreți. Să i se 
îngăduie a lua cu sine un flăcăiandru nepregătit încă 
pentru nunta obștească și care să fie ţinut la post, 
numai cu apă cîteva zile, spre a fi el ușor ca fulgul, 
în stare să se caţere cu ușurință și sprinteneală în 
bradul cel mai nalt. Amîndoi se vor duce în sus, pînă 
la marginea pădurii şi vor sta de pîndă. Cînd se va 
ivi un țintaş din cei cu tidva mare ca de piatră în 
căutarea vînatului, flăcăiandrul din vîrful bradului să-i 
sară-n cap, să-l doboare, iar el, bătrînelul, cu ciomagul 
lui fără pereche, să-l răpuie — și smulgînd mortului 
arcul dimpreună cu săgețile, să vie în fuga mare 
devale. Și după chipul acelui arc, nu va fi greu se- 
minţiilor amenințate, să-şi făurească şi ele oricîte 
arcuri şi săgeți vor avea nevoie. 

— Aşa! Așa! strigară deodată femeile, bucuroase 
că numai bătrînul și un copilandru vor porni în sus, 
la crestele de piatră, iar ceilalţi bărbaţi vor rămîne la 
sălașe, să mai caute vînat şi la nevoie să le ocrotească. 

Mai erau vreo trei scroafe în jurul sălașelor şi nu- 
mai două cu purcei. Orbite ca să nu fugă, ele zăceau 
grohăind într-un smîrc săpat anume, ferite de vierii 
sălbatici, care nu cutezau a se apropia de focurile 
aprinse noaptea. 

Fu tăiată scroafa stearpă, iar bătrînul cel voinic se 
înfruptă ziua toată cu o carne mustoasă şi sîngerîndă, 
în vreme ce flăcăiandrul, legat lîngă podelele Vră- 
jitorilor, se chinuia de foame, în mirosul îmbietor al 
îripturilor, potolindu-și cînd şi cînd jarul lăuntric cu 
apă din oala de alături. 

— Bea apă! Bea apă! îl îndemna cu încredințare 
bătrînul. Ciomagul uriaş zăcea la picioare, pe întin- 
derea căruia mîncăciosul răzuia cu o custură de piatră 
părul de pe fîşiile lungi ale purcelei pîrjolite la re-” 
pezeală. 

— Numai apă! Numai apă! lămurea pe băie- 
țandru bătbrînul lacom, cu fălcile umflate de carne 
grasă. Ca să fii uşor ! Să sări drept în cîrca arcașului, 
nu cumva să-l scapi ! Că pe urmă, cu ciomăgelul ăsta, 
ţi-l dobor eu de-a binelea ! Şi vezi colea ? Jumătatea 
asta de purcea o las neatinsă. E a ta!... Cum ne-om 
întoarce zdraveni, ne repezim şi o mincăm toată 
amîndoi |... 

Cu o zi înainte de a porni spre piscurile de piatră, 
bătrînul veni şi se opri în mijlocul sălașilui, privit cu 
ochi mari şi încrezători de Căpetenii şi de bărbaţii ce- 
lor două seminții. Femeile spre a nu-l deochia se în- 
chiseră singure în bordeie. Îşi puse masca de Duh 
rău vopsită cu alb şi roșu, îşi răsuci în toate părțile 
ochii bulbucaţi și colții prelungi. Apoi dănțui pe ciu- 
cite, apiropiindu-se, depărtîndu-se, dînd ocol bradului 
gros din mijlocul sălașelor, pînă la urmă îl izbi cu 
ciomagu-i uriaș, de se clintiră toate ramurile. 

Bărbaţii chiuiră. 

Bătrînul apucă de o mînă flăcăiandrul golaş, î 
duse lîngă bradul cel mai înalt din împrejurimi, í 
lovi pe spate ușor cu ciomagul, strigînd înfundat : 

— Sus! Sus! Băiatul se cățără cu iuţeala veveri- 
tei, dar ostenit, se opri curînd. 

— „Sus Sus! mai strigă bătrînul apropiindu-se 
cu ciomagul ridicat. 

Dar ciomagul nu-l mai putea ajunge. 

Bărbaţii strigară deodată ameninţători, înălțind 
braţele, și băiețaşul se repezi și mai sus. Se pierdu 
între ramuri. Toți văzură curînd legănîndu-se vîrful 
bradului. 

Ajunsese. 

Bărbaţii chiuiră iar, voioşi. 

De citeva ori repetară vraja — pînă apuse soarele. 

Băiatul fu legat din nou alături de podeaua Marelui 
Vrăjitor, iar bătrînul adormi în apropiere, cu ceafa 
pe ciomag, spre a nu-şi strica masca. 

— Miine, înainte de plecare, să daţi copilului o 
pită mică de făină de ghindă, sfătui femeile Căpetenia 
seminției Berbecului. 

— Să-i dați ! Să-i dați ! întări şi Căpetenia Țapului, 
deşirîndu-şi deodată făptura parcă și mai lungă. 

Dar ceea ce s-a petrecut a depăşit prevederea celor 
două Căpetenii, iar Vrăjitoarea a lămurit în sfatul de 
seară, după întoarcerea băiețandrului cu arcul și 
vreo cîteva săgeți, că-n acelaşi timp lucraseră şi pu- 
tarile răufăcătoare ale vracilor din piscuri care bä- 
nuiseră și se aşteptau la ceva! , 

Căci după ce bătrînul și băiatul au ajh la mar- 
ginea de sus a codrului, cei din oreste au simţit apro- 
pierea lor. Tocmai s-a ivit și s-a repezit un porc mis- 
treț. A luat în colți pe bătrînul care aruncase cioma- 


—— 

gul fără a nimeri fiara, în vreme-ce băiatul speriat 
s-a urcat repede în vîrful bradului. La strigătele bä- 
inînului s-a ivit un alt vînător din. piscuri, cu ar- 
mare în mîna stîngă și multe săgeți, asemeni unor 
pene de vultur prinse în jurul frunţii. A ucis porcul 
trimițindu-i o săgeată în pîntece, în vreme ce fiara cu 
rîtul şi colții scormonea măruntaiele bătrînului. Toc- 
mai atunci a sărit şi băiatul de la acea mare înălțime 
în cîrca vînătorului, care doborît şi speriat — căci de 
nimic nu se temea mai cumplit ca de Duhurile de 
sus — s-a scuturat de povara copilului și a rupt-o de 
fugă spre pisc, fără arc, fără săgeți. Și astfel au ajuns 
ele în stăpînirea seminţiei Berbecului și seminţiei 
Țapului. 

La o cercetare mai apropiată a săgeţilor, s-a văzut 
că nu se deosebeau prea mult de suliţele scurte de 
lemn, cu vîrf de os sau de piatră ascuţită, folosite de 
cele două seminţii la vînătoarea de cerbi. Săgeata, 
mai scurtă, cam de lungimea unui cot, avea și ea un 
vîrf prelung de piatră ascuţită. Ciudat era arcul: cu 
o coardă de maţ răsucit în trei și cu lemnul îngroșat 
la mijloc de o împletitură deasă de fire lemnoase. Năs- 
cocire a duhurilor rele, căci altminteri ce minte de 
om s-ar fi putut gîndi la înjghebarea unei asemenea 
unelte care te ține departe de vrăjmaş,și îţi îngăduie 
totuşi să-l dobori ? Numai că-n pădurea deasă nu prea 
era de folos, căci săgeata se-ncurca în ramuri și ca o 
pasăre moartă cădea la rădăcina copacului. Poate 
de aceea nu sse-ncumetaseră încă vînătorii din piscuri 
să cadă cu toții asupra seminţiilor Berbecului și Țapu- 
lui de la poalele codrului, ci se mulțumiseră a vina 
cîte unul, doi, prin luminişuri. 

Dar n-apucară să caute bine lemn de corn cu în- 
doitura largă şi abia ascuţiră cîteva săgeți subțiri, 

că tot muntele hăulind dinspre Apus de strigăte, ur- 
lete de lup, fu năpădit de un soi memaivăzut de vînă- 
tori, unii cu arcuri mari cît un stat de om, alţii cu 
ocrotitoare de lemn, dinapoia cărora se puteau as- 
cunde, în vreme ce mînuiau cu dreapta suliți lungi, 
cu vîrfuri scăpărătoare. 

Cine mai ştie ce soartă au avut vînătorii din piscuri, 
seminţia Ursului, seminția Vulturului ?... Încotro pu- 
teau fugi ? Și dacă n-au fugit au fost prinşi, uciși. 

Nimeni nu se mai putea gîndi la o împotrivire fä- 
țişă, dinaintea unui trib atît de numeros și puternic. 
Parcă și lupii codrului — după spusa unor fugari — 
se țineau după acei vînători, în mijlocul cărora lătrau 
şi se aruncau furioși, hămesiţi, asmuţiţi. Cum de-şi 
însuşiseră năvălitorii acele fiare? Cu ce groaznice 
vrăji ? 

Nici seminţia Berbecului, nici a Țapului în graba 
pericolului și teama morții crîncene, nu mai apucară 
şă-şi aleagă o Căpetenie de luptă — cînd de luptă de 
altfel nici nu mai putea fi vorba. 

Işi luară în spinare puţinele dobitoace pe care le 
aveau și, într-un miez de noapte, părăsiră văgăunile 
şi sălașele de crengi ale codrului și purceseră spre 
Miazăzi. In fruntea alaiului erau purtați pe podele 
Vrăjitorul şi Vrăjitoarea. Urmau bărbaţii cu armele 
de piatră şi apoi bătrînii de mînă cu copiii, femeile 
cărînd în spinare oalele cu rădăcini, apă şi ghindă, 
cele două Căpetenii tăcute, ruşinate de această fugă, 
îndurerate de asemenea năpastă. 

O zi şi o noapte străbătură cele două seminţii un 
podiş nisipos, îndemnate mereu de glasul tot mai isto- 
vit al Căpeteniilor. Abia a doua zi dimineaţă, după ce 
trecură un rîu uscat, scoboriră o vale verde, märgi- 

mită de o luncă de copaci ghimpoşi, aproape fără 
frunze. 

Aci, atît de departe, erau încredințaţi că nu-i vor 
mai. căuta, nu-i vor mai ajunge crunţii vînători cu 
săgețile şi lupii lor lătrători. 

Cu un cărbune încins, păstrat în cîte o scorbură de 
lemn și ocrotit de cenuşă, femeile aţițară focul, puseră 
lapte la foc şi fiarseră rădăcini dulcege, în vreme ce 
bătrînii pisau ghinda amăruie ca să scoată făina pe 
care o coceau apoi în spuză. 

Vrăjitorul și Vrăjitoarea scoborîră de pe podele și 
porniră de-a buşilea în adîncul luncii. Fiind purtătorii 
amintirii și puterilor Strămoşului, Berbecul și Ţapul, 
erau îndatoraţi să meargă în patru labe. | 

Şi păreau într-adevăr, văzuţi din spate, cum înain- 
tau în mîini, acoperiți de blănuri și cu coarnele mari 
deasupra capului, a fi un berbec doloian și un ţap 
slab, înaintînd în căutarea unor tufe de zmeură. 

Dar din pricina uscăciunii pierise pe alocuri orice 
verdeață, crăpase pămîntul văros şi nu mai vieţuiau 
decît tulpinele şi florile seci ale unor uriaşe plante 
cu ţepi. 

La umbra unui tamarin care nu-i putu ospăta de- 
cît cu mireasma lui răcoritoare, Vrăjitoarea se opri 
istovită, își scoase din cap blana cu coarnele de 
țap, își scutură pe umeri şuvițele împletite și oftă : 

— Nu mai pot! Somn de loc! În gură n-am pus 
nimic! Of! Of! 

— Nu plinge, soră, nu plînge! scînci scurt și 
gros Vrăjitorul. 

— Aş lua în gură o oală cu lapte de capră, o bu- 
cată uscată de carne de tap... 

Marele Vrăjitor se încruntă şi o certă: 

— Nu e voie! Nu e voie! Țap şi capră — în ei 

trăieşte Duhul seminţiei tale. Ai uitat? Ai uitat de 
foame! De osteneală ! Cine va mai ocroti seminţia ? 
Duhul Țapului supărat se va răzbuna! Ai uitat? 
Ai uitat? Duhul Strămoșului care s-a mutat în Țap 
te va urmări cu mînia lui și te va ucide! 

Vrăjitoarea îşi împreună mîinile uscăţive deasu- 
pra capului şi lăsînd privirile în jos, gemu: 

— Duhul Strămoșşului ap... Duhul Strămoșului 
Ţap... Se va ridica! Mă va lovi!... 

Marele Vrăjitor o mîngăie cu glas împăciuitor : 

— E voie să bei lapte de oaie. Duhul Strămoșului 
tău mu e în oaie, nici în berbec. În ei s-a mutat Siră- 
moșul meu... Strămoșul seminţiei mele... Tu mănînci 
berbec, eu mănînc tap. Așa, e voie! Aşa, e voie! 

Și făcu un semn cu mîna. 

La acest semn se apropiară cu băgare de seamă, 

ciuciți, în mîini cu sulițe de piatră, trăgînd cu ochi 
speriaţi într-o parte şi alta patru bărbaţi înveliţi în 
blăni de urs. 
. Se aruncară și ei în patru labe dinaintea Vrăji- 
torului, sărutară pămîntul uscat, apoi gemînd fără 
întrerupere se aşezară cu spatele la el şi zvirliră su- 
lițele înainte, la cîţiva paşi. 

Seminţiile fugărite, lipsite de Căpetenia de luptă 
știau că numai Marele Vrăjitor și Vrăjitoarea îi mai 
puteau ocroti acum cu puterea descîntecelor, cu Du- 
hurile de care ascultau și pe care uneori le puteau 
îndupleca. 

— Un ţap tînăr, nu o capră! zise Marele Vrăjitor 
cu blajinătate. 

— Un ţap tînăr, nu o capră! repetară cei patru 
bărbaţi. 

— Un berbec tînăr, nu o oaie! zise și Vrăjitoarea 
cu glas cîntător. 

— Un berbec tînăr, nu o oaie! repetară oamenii. 

Bărbaţii înțeleseră ce doreau Vrăjitorul și Vrăji- 
toarea : cît mai repede să li se aducă spre tăiere un 
tap și un berbec de un an. Și vor păstra legea ocro- 
tirii Strămoşului lor, mîncînd Vrăjitorul carnea tapu- 
lui și Vrăjitoarea pe a berbecului, față de care n-a- 
veau mici teamă, nici îndatorire. 

Oamenii o rupseră la fugă, adunîndu-şi în goană 
fiecare sulița cu vîrful de piatră, şi pieriră printre 
copaci. 

Vrăjitoarea începu un cîntec prelung, bătu într-un 
fel deosebit cu un corn al ţapului în copacul de-ală- 
turi — apoi adăstă, privind drept înainte. 

Dar nu se întîmplă nimic. 

Vrăjitoarea se ridică în genunchi și începu iar cîn- 
tecul, lovind și mai tare în copac. 

Se ivi o femeie înfășurată într-o împletitură de 
curmei, în spate cu un mic leagăn din blană de ve- 
veriță în care un copilandru biiguia, da din mîini 
şi se juca, trăgînd cosiţele răsucite ale mamei, pe 
care le tot lega şi dezlega, chicotind cînd de furie, 
cînd de bucurie. Închizînd ochii, femeia se aruncă 
dinaintea Duhului văzut al seminţiei ei, apoi întor- 
cîndu-i spatele se așeză jos și scutură o dată puternic 
leagănul din cîrcă, să se mai potolească zburdalni- 
cul de fecior. 

Vrăjitoarea ceru femeiei în șoaptă, ca un cîntec, 
să-i aducă buruienile cu miresme care dau: gust bu- 
catelor. 

Marele Vrăjitor şi  Vrăjitoarea împăcaţi acum şi 
mai liniștiți în  adăstarea cărnii fragede, își amin- 
tiră de seminţiile flämînde, istovite, înfricoșate. Vä- 
zură cum cele două Căpetenii puseră să se taie un 

berbec pentru cei din seminția Țapului, un tap pen 
tru cei din seminția Berbecului. 

Dar veni deodată dinspre marginea luncii vuie- 
tul unei mulțimi înfuriate,: strigăte, apoi un bufnet 
înfundat urmat de plînsul prelung, neîntrerupt, de 
tînguirea răguşită a unei femei. l 

— Mi se pare că nu vor să dea nici puiul de ber- 
bec, nici puiul de fap! făcu Vrăjitorul mînios, ridi- 
cîndu-se în picioare, împotriva datinei. Mă duc să-i 
afurisesc. 

Şi vru să pornească. Dar își aduse aminte că-n 
două picioare neavînd voie să stea și-ar pierde di- 
naintea oamenilor vaza de prooroc.al Berbecului — 
și se lăsă iar în patru labe. 

Zarva se apropia. Ce se întîmplase? 

Doi urşi, preiungi, de peşteră urmaţi de un pui, care 
simțiseră din bîrlogul lor  duhoarea unor oameni 
strînși laolaltă, năvăleau acum cu paşi repezi, ară- 
tîndu-şi colții, gemînd  înfundat. Pilcurile de fugari 
osteniți, adunaţi în jurul femeilor, se ridicară deodată 
căutînd o scăpare. Se îmbrînceau între copacii ghim- 
poși şi, îngroziţi, se loveau între ei, se poticneau de 
cioturi, cădeau de-a latul. 

Larma creștea. Cele două Căpetenii în mijlocul se- 
minției lor se ridicară în picioare, privindu-se cu 
uimire. Ințeleseră. Dar cum ar fi putut ei ocroti de 
năvala urşilor fioroși pe aceşti bieți oameni istoviţi 
şi înfricoșaţi ? 

Un țipăt străbătu pădurea ţepoasă. Ursoaica se 
apropiase, urmată de puiul ei săritor, de locul unde 
se chirciseră cîteva femei cu pruncii la sîn. Alte ți- 
pete urmară. Bărbaţii, din fugă, priviră înapoi. Se 
opriră cîţiva,: căci se temeau și de femei, păstrătoa- 
rele hranei. Unul se întoarse. Cu sulița întinsă nă- 


22 


văli spre ursoaică, oprită cu botul în laptele vărsat 
din oale și cu o singură mişcare îi înfipse dintr-o 
parte vîrful suliței în pîntecele supt. Fiara horcăi 
o dată, ridică botul spre cer, încercă să-și lingă rana, 
dar se prăbușşi în sîngele care ţişnea, bolborosea. 
Puiul de urs, neștiutor, se apropie și începu a lipăi 
cu limba-i scurtă în sîngele mamei. 

Oamenii prinseră curaj, căci celălalt urs, urmărit 
de un piîlc de sulițe întinse, amețit de izbitura ca- 
pului în trunchiul uscat al unui bătrîn copac descojit, 
se oprise cu ochii înroşiți. Bărbaţii deteră strigăte 
spre a se îndemna, și citeva sulițe îi pătrunseră pie- 
lea mițoasă, roșcovană. Fiara o rupse la fugă îna- 
inte, cîteva din sulițe se frînseră, şi ursul ar fi scă- 
pat dacă nu i-ar fi ieșit înainte ceilalţi fugari, care 
se credeau urmăriți. Unul mai cutezător, înțelegînd 
că fiara nu mai avea puterea-i obișnuită, că s-ar 
fi mulțumit numai cu fuga, îi repezi în cap o mă- 
ciucă de piatră grea. Fiara nu mai putu înainta. Cu 
țeasta spartă prin care i se scurgeau acum creierii 
înroșşiți, se prăbuși deodată horcăind. Un val de 
sînge îi năpădi pe nări. 

Oamenii deteră strigăte de bucurie. Ceilalţi arun- 
cară sulițele în văzduh, ţopăind în jurul celor două 
leșuri. 

Puiul de urs fu prins cu ușurință. Un bărbat îi ți- 
nea fălcile cu amîndouă mîinile și o mamă își. puse 
călare copilul pe blana lui moale. Dar o bătrînă se 
apropie, vorbind repede şi porunci mamei să-și ia 
copilul în cîrcă. Făcu un semn bărbaţilor din jurul 
ei, care se aruncară asupra puiului, în mîini cu cre- 
mene ascuţite, îl tăiară și-l jupuiră pe loc. 

Ursul şi ursoaica fură jupuiţi la fel — și femeile 
împărțiră carnea între cei de faţă. 

În vremea aceasta, Vrăjitoarea şi Marele Vrăjitor, 
nemaiținind seama de starea lor, o rupseră la 
fugă în picioare, ca oamenii obișnuiți, strigînd, dînd 
din miîini, chemînd după ei pe cei pe care-i mai cre- 
deau rămași în viaţă. 

Se opriră abia pe-nserat la cealaltă margine a pä- 
durii rărite, de unde se-ntindea nisipul unui uriaş 
lac uscat. 

Seminţiile, în mijloc cu Căpeteniile lor, îi ajunseră 
din urmă. Marele Vrăjitor şi Vrăjitoarea pe cele 
două podele își luară iar locul în patru labe. Oame- 
nii aprinseră un foc mare de uscături și Căpeteniile 
puseră paznici cu sulițele cele mai lungi, la oare- 
care depărtare, spre cele patru zări. 


SFATUL DIN PĂDURE 


F emeile, pentru foamea Marelui Vrăjitor şi a Vră- 
jitoarei, dădură numaidecît un țap şi un berbec tî- 
năr, spre a fi tăiaţi. Căci, de bună seamă, Duhul cel 
neîmblînzit adusese asupra lor ursul fioros de peş- 
teră cu ursoaica şi puiul, și numai Vrăjitorul și Vră- 
jitoarea puteau împăca Duhul. 

Cele două seminţii se micşoraseră îngrijorător, 
bărbaţii erau puţini — și cîţi vor mai rămîne după 
ce vor jertfi, cum cere datina, la Lună Nouă pe prun- 
cii de o săptămînă, la Lună Plină pe bătrîni? De 
altfel, bătrînii de mult cereau să fie înjunghiați san 

îngropaţi de vii. Cît să mai aștepte spre a intra în 
viața veșnică, în sînul marelui Duh al Strămoșului ? 
Căci cine pleca mai tînăr, mai tînăr ajungea şi ră- 
mînea în viața de dincolo, 

Dar pericolul de moarte care ameninţase cele 
două seminţii în munți nu pierise, doar se schim- 
base. Nu mai erau vînaţi acum de oameni cumpliţi, 
întovărășiţi de lupi sfişietori, dar puteau fi mereu lo- 
viți de fiarele din vizuini, puternice și nesăţioase, 
împotriva cărora n-aveau altă scăpare decît fuga — 
sau nici o scăpare. 

Marele Vrăjitor puse întrebarea dinaintea femeilor 
și bărbaţilor în sfatul din pădure, dacă n-ar fi mai 
cuminte să se înapoieze cele două seminţii la poalele 
munţilor, unde se aflau rădăcini şi buruieni gustoase, 
pășune pentru acele cîteva purcele, oi și capre, 
ghindă pentru pită ? Să cadă la înţelegere cu vînă- 
torii cei crunţi ca-n tot anul la topirea zăpezilor să 
le ducă daruri, cîţiva miei, cîţiva iezi, ba şi o pur- 
cea cu pui, iar ei să făgăduiască... 

— Au să făgăduiască! Au să făgăduiască! Dar 
numai cu vorba, făcu blajin ca de obicei şi chibzuit 
Căpetenia seminţiei Berbecului. Cînd vine foamea, 
vînătorul cu săgeata uită făgăduiala ! Vînează ce gă- 
sește. Și pe noi ne găsește numaideciît. 

Marele Vrăjitor gîndise că o întoarcere la poalele 
munților, cu toate pericolele, îl scutea de multe os- 
teneli — şi se punea capăt unei bejenii în necunos- 
cut, cu ameninţări și fiare tot atît de necunoscute. 

— „.;Ne-ntoarcem ? Ne-ntoarcem ? întrebă el pri- 
vind drept în ochii scăpărători ai Căpeteniei înalte a 
Țapului, apoi către bărbaţii păroși, bărboși. Și mai 
roase o dată zgîrciul de pe osul pe care nu se îndura 
să-l arunce. 

Nu răspunse nimeni. 

Hămesiţi cu toții, femeile, bărbaţii giîndeau mai 
curînd la potolirea foamei lor, acum aţițată de puţi- 
nătatea cărnii urşilor, decît la o întoarcere în munţi 
sau la o nouă călătorie. 

In spuza focului se mai rumenea o parte din ber- 
becul și ţapul jertfiți. 

Vrăjitoarea trase măruntaiele animalelor de sub 
ea, le descîntă, scuipă de cîteva ori în dreapta și 
stînga, apoi în mijlocul lor şi le împărţi femeilor 
care hrăneau și pe bărbaţi: măruntaielele berbecului 
celor din seminţia Țapului, măruntaiele ţapului ce- 
lor din seminţia Berbecului. 

In preajma femeilor și luptătorilor dîrdîiau de frig 
şi foame bătrînii, adăstînd și ei o parte din puţina 
hrană. Şi tocmai în margine se ciuciseră copiii, la 
picioare cu bietele oi, capre și cîteva scroafe, săr- 
mane viețuitoare care, istovite, lipsite de apă, abia 
mai puteau roade îrunzișul tepos, adunat în grabă 
sub botul lor. 

Paznicii cu sulițe care vegheau tabăra de noapte 
a fugarilor se pomeniră cu un şir întreg de ciudate 
animale acoperite de carapace dungate, de mărimea 
unui cap de berbec, foșnind în jurul lor. Erau broaş- 
tele țestoase ale lacului învecinat. Din pricina uscă- 
ciunii, ele se refugiaseră în umezeala sărăcăcioasă 
a copacilor ghimpoşi. 

Paznicii săriră deoparte speriați, necutezînd a lovi 
în carapacea tare, dar nici în capul de şarpe al ne- 
maivăzutelor jivine, care cînd şi cînd ieșea de sub 
acoperămiîntul lucios. Cu piciorul, unul din paznici 
împinse o tirîtoare în jeraticul focului şi privi cu 
ochi mari. Nu se întîmplă nimic deosebit. Carapacea 
se răsuci de cîteva ori, apoi se auzi o plesnitură. 

— Mîncăm! Mîncăm! strigară ceilalți paznici, 
fără a mai face încercarea gustului cărnii, al bunătă- 
ţii sau răutăţii ei, punînd să mestece întîi vreo femeie 
bătrînă a tribului. 

Se-nfruptară toţi cu o carne zgrunţuroasă, dar ze- 
moasă la mijloc, dulce parcă-n fierbinţeala ei. 

Broaștele țestoase foiau cu duiumul. Paznicii le 
adunară și unul le duse în grabă femeilor din tabără. 

A doua și a treia zi, fete şi băieți porniră în goană 
în toate părțile să descopere vreun rîu, vreun izvor. 
Hrană aveau acum pe-ndestulate. Broaște țestoase, 
fără număr, ocoleau neîntrerupt lacul uscat. 

De apă nu dădu nimeni nicăieri. Oamenii îşi ume- 
zeau buzele cu roua de pe frunze. Marele Vrăjitor 
și Vrăjitoarea băură sîngele unui țap şi al unui 
berbec, cerut și jertfit din nou Duhului nevăzut pen- 
tru mîntuirea seminţiilor. 

Copiii sugeau cu furie la țîțele oilor, caprelor, pur- 
celelor care mai aveau un strop de lapte. 

A patra zi, cele două seminții deși istovite, o dată 
cu ivirea zorilor, o rupseră la fugă, fără vreo rîndu- 
ială, drept înainte, să scape mai curînd de aceste 
locuri prea seci şi pustii. Cu sufletul la gură goniră 
ziua toată peste nămolul uscat şi crăpat al lacului, 
ce părea fără capăt. Multe bătrîne se poticneau cînd 
şi cînd. Lihnite, nu se mai putură ridica să se ție 
după ceilalți fugari. Gemînd, lăsară capul în palme 
și așteptară moartea, plecarea din piept a celui din 
urmă răsuflet. 

Purtătorii celor două podele lăsară Vrăjitorii pe 
jos, aruncară lemnele şi se amestecară în mulțime. Ma- 
rele Vrăjitor făcea pași mari, gifiind. De cîteva ori 
căzu în miini. Vrăjitoarea, mai slabă, țopăia mărunt 
şi des ca o vrabie, aruncînd înapoi priviri speriate, 

cu albul ochilor măriţi, să nu se piardă de Vrăjitor. 
Dar Vrăjitorul, neobișnuit cu mersul, se prăbuşi deo- 
dată asemenea unui sac golit. 

Vrăjitoarea se-ntoarse şi ridică în capul oaselor 
pe tovarășul gemînd. 

— Hai! Nu mergi? ţipă «a. 

— Să mai stăm..., scînci Vrăjitorul din pîntecele 
uriaș, cu glas subţirel ca de prunc. 

— Nu se poate! Nu se poate! Vin urşii din vi- 
zuină !... făcu Vrăjitoarea, arătînd înapoi cu o miş- 
care a capului și dînd din mîinile lungi şi subțiri, 
cum bat aripile. 

Marele Vrăjitor părea bătrîn. Vrăjitoarea, deși us- 
cățivă, îşi păstrase toate puterile. 

Cu hotărîre desfăcu picioarele slabe, se propti de 
pămînt în mîini şi strigă neputinciosului de alături: 

— Treci în cîrcă! Eşti un copil! Hai!... 

Marele Vrăjitor se urcă gemînd în cîrca Vrăji- 
toarei și se pomeni deodată înălțat în văzduh, purtat 
atît de repede în fuga Vrăjitoarei, că trebui să-n- 
chidă ochii spre a nu ameţi. 

Seminţiile alergară destrămate ziua toată şi ju- 
mătate din noapte. Părăsind pe-ncetul orice nădejde 
de scăpare, bătrinii, femeile, bărbaţii şi puţinele ani- 
male care-i mai întovărășeau căzură la pămînt adă- 
stînd sfîrşitul — moartea de foame și sete sau 
moartea crîncenă între fălcile fiarelor flămînde. 

Dar fură treziți deodată de o ploaie răpăitoare ca- 
re-i puse iar pe picioare, silindu-i să fugă înainte, 
mereu înainte. 

Astfel ajunseră în pădurea care acoperea. malul 
înalt, de unde începea valea Marelui Fluviu. Aci gă- 
siră rădăcini bune, omizi şi alte vieţuitoare mărunte 

pentru potolirea foamei lor, frunze și ramuri fragede 
pentru animale. 

Marele Vrăjitor și Vrăjitoarea se urcară iar pe po- 
delele de crengi împletite, apoi amîndoi pe o singură 
podea, de unde vorbiră fugarilor de crunta pedeapsă 
a Strămoșului Berbec şi Strămoșului Țap, ale căror 
porunci nu fuseseră totdeauna urmate. 

Marele Vrăjitor clătină puternic capul împodobit 
de coarnele Berbecului, iar Vrăjitoarea coarnele 
înalte, răsucite ale Țapului. 

Tremurînd de frică, bărbaţilor le scăpară sulițele 
de piatră din mîini, bătrînii se ascunseră după co- 
paci pîndind cu ochii 'micşoraţi spre cele două Du- 
huri văzute de pe podea, iar femeile cu micile ani- 
male la picioare își strînseră și mai bine pruncii la 
sîn, 

Știau că pentru păcatele lor trebuia să urmeze o 
poruncă îngrozitoare a Strămoșului Berbec şi a Stră- 
moșului Țap prin glasul acestor doi prevestitori — 
o cumplită pedeapsă! 

Se lăsă o tăcere grea asupra sfatului. 

Soarele răzbea prin îrunzișul rar al copacilor, prin- 
tre uriașele ferigi şi cădea pe trupurile firave ale fu- 
garilor. 

Ce va porunci Marele Vrăjitor ? Ce va hotărî Vră- 
jitoarea ? 

Scrîşnind din colţi, Marele Vrăjitor izbucni într-un 
hohot de plins care-i zgilții cărnurite molii, revăr- 
sate ale trupului, ridică braţele pe care le zbătu cu 
pumnii strînși, apoi cu degetele răsfirate — și tăcu 
deodată. Privi încruntat, cu ochii scăpărători la cei 
din jur, de la picioarele podelei şi zise aproape în 
șoaptă : 

— M-aţi lăsat pe mine, Duhul cel văzut, m-aţi lă- 
sat singur în cîmp să mă ajungă din urmă jivinele 
cerului și ale pămîntului. De această batjocură m-a 
scăpat Dudul cel văzut al Țapului! El m-a luat în 
cîrcă şi m-a purtat pînă-n această pădure miîntui- 
toare. Dar batjocura nu se uită! Şi cu voi, făpturi 
merecunoscătoare şi mereu  îlămînde, — strigă el 
deodată din toate puterile, — nu mai pot rămîne. Voi 
pleca pe urma Tatălui meu care s-a dus iarna în 
munţi şi a fost primit de Duhul marelui nostru Stră- 
moş! Îi voi istorisi tot ce am păţit între voi și-l voi 
lăsa pe el să hotărască blestemul și pedeapsa ce vi 
se cuvin. Blestemul! Pedeapsa! Blestemul! Pe- 
deapsa ! 

— Dacă pleci tu, plec şi eu! făcu speriată Vrăji- 
toarea şi, cuprinzîndu-i grumazul gros cu braţele-i 
subțiri, începu a plînge cu lacrimi adevărate. 

Marele Vrăjitor vru să scoboare de pe podea, dar 
din mulțime se ridică un vuiet atît de puternic alcă- 
tuit din strigăte, plînsete, sughițuri şi gemete, că 
pădurea le amestecă în ecourile ei într-un singur 
zvon neîntrerupt. Bărbaţii ridicară suliţele şi le în- 
dreptară către pieptul lor, voind să-l străpungă, fe- 
meile începură a-și smulge pletele în ţipete prelungi 
și a-şi întinde pruncii către Marele Vrăjitor. Oile, 
caprele speriate începură și ele a behăi. Scroaiele 
grohăiră preiung. 

Marele Vrăjitor nu se lăsă împăcat atît de uşor. 
Cu ochii încruntaţi îi privi o vreme, desfătîndu-se la 
priveliștea disperării lor, apoi făcu semn cu mîna 
întinsă : 

— Duhul cel văzut se va îndupleca pe-ncetul, se 
va îndupleca... și poate va rămîne cu voi! Se făcu 
tăcere. Marele Vrăjitor vesti din nou: Nu mai pleacă 

dintre voi Duhul cel văzut! Dar trebuie împlinită 
vechea lege și rînduială, fără de care nu vom putca 
îmbuna Duhul Strămoșului nevăzut. Unde sînt bă- 
trînii, ei care ne fură măduva-şi ne mănîncă degeaba 
carnea de care au nevoie bărbaţii cu sulițe? Ei nu 
vor să moară? Să iasă înainte! îi așteaptă Duhul 
cel nevăzut. Ii aşteaptă! li așteaptă! 

Bătrînii şi bătrînele îşi făcură loc printre luptători 
şi dinaintea podelei se opriră. Se aplecară, sărutară 
pămîntul. 

Vorbi un moşneag înalt și uscăţiv, cu toate culo- 
rile care-i mînjiseră chipul, acum amestecate cu smo- 
curile încurcate în părul crescut mare la loc: 

— De mult, de mult trebuia să plecăm! Pedeapsă 
grea să rămînem cu voil Intre Duhuri vom umbla 
bătrîni, căci ne-am pierdut tinerețea. Ingropaţi-ne! 
strigă el deodată către cei din jur. Ingropaţi-ne nu- 
maidecît, sau ne îngropăm singuri |... 

Femeile dădură din cap! „Așa! Aşa!“ Bărbaţii 
priveau în jos cu ochi măriți de spaimă. Suliţele, 
ciomegele scurte de piatră tremurau în mîinile acum 
nesigure.. : ; 

Căpetenia seminției Berbecului înțelese că nici o 
poruncă, nici o amenințare nu va putea opri pe acei 
nefericiți bătrîni, împiedicaţi de împrejurări să intre 
mai curînd în rîndul Duhurilor fericite și de-a pu- 
ruri tinere, de a-și împlini dorința. Incercă rugă- 
mintea, atingînd simțirea lor cea mai adîncă: 

— Şi dacă pleci, moșule, zise el blajin ca de obi- 
cei, dacă pleci cu toți ceilalți la fericirea voastră, 
cui lăsaţi femeile și copiii voştri ? Cui ? Bărbaţii s-au 
împuţinat ! Impuţinat! Fiarele mişună în jur şi în- 
tre ele fiara fără cruțare: omul întovărășit cu lupul 
siîşietor ! 

— Fiara |... Fiara! Lupul! Lupul! strigară cîteva 
femei și săltară pruncii din cîrcă. 

După o tăcere, Căpetenia cercetînd cu stăruinţâ 
căutătura speriată a bătrinilor, care adesea auzi- 
seră de la el o vorbă caldă şi un sfat, zise iar cu 
tărie : 

— Nu vă-nmormiîntaţi ! Nu plecați! Nu lăsaţi fe- 
meile! Tineri tot nu mai sînteţi! 

— Nu mai sîntem! Nu mai sîntem! se jăluiră cî- 
teva glasuri dintre bătrîni şi bătrîne. 

— Tot bătrîni vă veţi înfățișa acum dinaintea 
marelui Strămoș, adăugă repede și cealaltă Căpete- 
nie, care înțelesese și el mai de mult că slăbiciunea 
seminţiilor însemna pieirea lor cu totul. 

— Ne va mai primi? întrebă speriat deodată bă- 
trînul nalt şi uscăţiv. Dacă nu plecăm acum, de- 
grabă, ne va mai primi? 

— De bună seamă ! răspunse cu glasul încredințat 
întiia Căpetenie. De bună seamă! Căci el vede pri- 
cina întîrzierii voastre. Pricina ! Să ocrotiți mamele 
şi pruncii, să le ridicaţi sălaşe noi. Sălașe noi! Ma- 
rele Strămoş vă va ierta — și după aceea numai- 
decît vă va primi cu bucurie, căci aţi fost de partea 
făpturilor lui ! 

— Vă va primi! Vă va primi! întări repede și Că- 
petenia seminţiei Țapului. 

Bătrînii făcură sfat scurt între ei. Femeile le adu- 
seră pruncii şi îi puseră-în braţele lor. Cum ar mai 
fi putut pleca ? Cine se putea împotrivi rugii mute, 
surizătoare a copilului ? Femeile întinseră bătrinelor 
oale cu puţin lapte, pită ținută caldă la sîn. 

Bătrînii nu deteră nici un răspuns. Bătrînele oftară. 

Marele Vrăjitor sări de pe podea și urmat de Vră- 

jitoare înaintară amîndoi în patru labe, clătinînd 
coarnele, pînă-n marginea malului înalt. 

In faţa lor se întindea valea însorită a Marelui 
Fluviu. 


PAMINT NOU 


B ătrînii celor două seminţii întovărăşiți de cîţiva 
mai tineri cercetară pînă departe și deteră de un 
mal de piatră. Zgîriind cu ghearele, au dezgolit în 
partea de răsărit straturi piezişe de calcar. Dedesubt 
au dat de o cremene aproape neagră care ţîşnea din 
miezul pămîntului. Cu micile lor ciocane de piatră 
loviră multă vreme, unul după altul,’ pînă izbutiră 
să facă-n stîncă o spărtură. Apoi zi şi noapte valea 
răsună de loviturile lor, de scrîșnetul cremenei. 

Cu asemenea piatră negricioasă şi tare, bune 
unelte se mai puteau face!... Bărbaţii aleseră din 
pădure ramuri mai lungi și mai groase pentru su- 
lițe puternice, în stare să oprească și săritura fiarei, 
dacă suliţele erau bine aruncate, îninte ca duhoarea 
jivinei uriaşe să atingă faţa omului. 

Astfel fură înarmați cu sulițe noi, cu ciomege şi 
cuțite de toate mărimile, nu numai bărbaţii în pu- 
tere ci şi tinerii, spre a se deprinde cu povara şi mî- 
nuirea lor. Femeile și fetele cu noi cuțite prelungi 
scormoneau acum pământul mai adînc şi aduceau la 
focul de seară rădăcini noi, cu alt gust. Caprele nu 

mai alergau după ramuri fragede, pierzîndu-se prin 
desișuri. Erau ţinute în preajma taberei, unde copiii 
le aduceau verdeață și rămurele tăiate de noile cu- 
tite de piatră, tipte în mînere lungi de salcie us- 
cată. 

Cîteva bătrîne care porniseră pe marginea văii 
încă înecată pe alocuri de apă, intrînd în nămoluri 
pînă la mijloc după buruieni și vietăți mai mici, nu 
se mai întoarseră seara la sălaș. Nu se mai întoar- 
seră nici a doua seară. Nu se mai întoarseră nicio- 
dată. 

Vrăjitoarea trimise în căutarea lor un bărbat cu 
suliță lungă și nu-l mai văzu de-atunci nimeni nici 
pe el. 

— Am să mă duc însumi ! Fără suliță! Çu Stră. 
moşul în braţe! gemu Marele Vrăjitor scrîșnindu-şi 
colții și clătinînd furios coarnele-i de berbec. . 

Apoi ridică în văzduh, gemînd din greu, un berbec 
de cremene, cioplit de bătrîni la porunca lui. Piatra 
fusese mare, oamenii se temură s-o spargă și ieși 
un berbec destul de greu. Marele Vrăjitor nu putu 
ține multă vreme idolul negricios. Îl scăpă din mîini 
pe laba piciorului. | 

Un răcnet sălbatic — și Marele Vrăjitor sări în- 
tr-un picior de pe podea, cuprinzîndu-și cu amîndouă 
mîinile, laba. strivită şi tînguindu-se acum cu glas 
ascuţit, ca de copil. 

Vrăjitoarea, sărind de pe podea, făcu semn bä- 
trînelor din jur să-i ajute să oblojească rana cu 
frunze late şi moi de buruiană descîntată. 

La sfatul din acea seară. unii fură de părere că 
valea Marelui Fluviu era bîntuită de amarnice du- 
huri, dacă cei plecaţi prin nămolurile tăcute nu s-au 
mai întors. 

Dar după făurirea armelor şi uneltelor, cei mai 
vîrstnici, speriaţi de întîrzierea în viaţă, veniră şi 
cerură iar cu strigăte împlinirea vechei datine. Unii 
se-ntinseră pămîntului,  săpîndu-l cu unghiile, alţii 
îl loviră cu fruntea, gifîind din adînc. Doreau să fie 
îngropaţi de vii sau tăiaţi, spre a nu ajunge prea 
bătrîni în împărăția Strămoșului celui nevăzut. 

— Inapoi! Înapoi! strigă Vrăjitoarea înălţîndu-se 

în .două picioare și ameninţînd cu pumnii. Înapoi !... 
Veniţi la. Lună Plină ! Atunci !... Trebuie să așteptăm 
porunca Strămoșului nevăzut !... 
„+. — Parcă v-aţi legat- să rămîneţi alături de femei 
și copii, zise iar cu glas bun şi parcă acum mai 
mîhnit, Căpetenia 'Berbecului. S-au înălţat sălaşele ? 
Nu s-au înălțat. S-au încheiat 'colibele ? Nici ele ! Cui 
lăsaţi 'voi seminţiile, asupra cărora veghează Duhul 
Strămoșului ? 

Bătriînii, bătrînele nu puteaii lăsa deoparte cuvin- 
tele Căpeteniei. | 

— „Vă gîndiți numai la voi! Numai la voi! urmă 
el. Aflaţi că sînt seminţii departe, departe, unde ră- 
sare Soarele, care de mult au înduplecat pe bătrînii 
lor să rămiie în viața pămîntească.. Toţi rîd! Toţi 
joacă | Şi Strămoșul lor îi bucură cu darurile vieţii 
pămiîntești și îi ocrotește. 

— Să trimitem pe unul din bătrînii noștri î în acea 
parte a Soarelui-răsare... Ca să ne încredințăm ! fu 
de părere bătrînul cel înalt și uscăţiv. 

Toţi găsiră bun acest gînd. 

Fură aleși pe loc un bătrînel priceput în graiul 
semnelor pe degete şi al nodurilor pe fire răsucite, 
precum și o babă cu duhul plin de descîntece, să 
aducă de departe datina păstrării în viață pămin- 
tească a celor cărunţi. 

Porniră înainte de a se lumina de ziuă, pe furiș, 
spre a nu stirni prin împrejurimi vreo putere potriv- 
nică. 

Toată ziua aceea pînă noaptea tîrziu plînse Ma- 
rele Vrăjitor cu sughițuri. Işi smulse pletele, se lovi 
peste braţe şi peste picioare cu noua podoabă, greul 
colan de pietre negricioase pe care și-l scosese de 
pe grumaz. Suferi cumplit că aici, în noul loc al ce- 
lor două semințţii, trebuia să părăsească o veche da- 
tină, o atît de veche datină! Dacă toate datinile se 
vor strica — ce se va alege din cele două seminţii ? 

— Ne vom ruga Duhului nevăzut! Ne vom ruga 
mult ! îl mîngîie Vrăjitoarea după spargerea sfatului. 

Și-l ospătă; cu o fiertură dulce de omizi grase. 
Apoi îl îmbie cu o mînă de melci copţi în spuză. 

A doua zi Marele Vrăjitor se trezi mahmur şi se 
plinse Vrăjitoarei că-l cercetase în vis Strămoșul 
Berbec, în miini cu wr bătrîn şi o bătrînă din care 
mușca pe rînd, mesteca şi înghițea cu poftă. 

— De ce nu i-ai spus că-n curînd îi vom aduce 
în dar carnea îmbelșugată a jivinelor din codru? 
Vorbesc oamenii că umblă şi se ascund prin desişuri 
nişte zimbri mari. Carne grasă, carne bună, carne 
multă ! O să ne lingem pe buze! Noaptea va veni 
Strămoșul tău în braţe cu bouri umilaţi de grăsime! 
îi şopti Vrăjitoarea. 

Il lovi încet pe umăr și rîse scurt. 

Cioplitorii aduseră și un Țap de cremene. 

În seara cînd se ivi deasupra pădurii de gorun, fagi 
şi ferigi secera subţire, ca de argint, a Lunii Noi, Ma- 
rele Vrăjitor stătu mult de vorbă cu cele două Căpe- 
tenii. Nu-i plăcu de loc nici vorba, nici sfatul lor. Apoi 
chemă la sine mamele cu prunci, le scuipă de sus pe 

toate, şi întorcîndu-și capul de la ele, cu mîna dreaptă 
făcu semn să se depărteze numaidectt : 

— ĦHadà!... Hailă!... bombăni el nemulțumit, în- 
tunecat. 

Rugul de uscături, din vecinătate podelii ardea pî- 
rîind şi risipind un fum usturător, amărui, pe care ar 
fi trebuit să-l îndulcească îndată — după datina Lunii 
Noi — carnea friptă a noilor născuți. 

Femeile se priviră uimite, la piept cu pruncii golaşi, 
speriate de disprețul Marelui Vrăjitor şi de soarta 
nouă menită copiilor lăsaţi în viaţă împotriva datinei. 

Vrăjitoarea se apropie în patru labe de marginea 
podelei, clătină de trei ori din coarnele-i înalte de ţap 
şi strigă la ceata înfricoşată a mamelor: 

— Fugiţi ! Fugiţi ! A poruncit Strămoșul să amînăm 
jertfele, să le amînăm ! Paznici, stingeţi rugul! 

— Să le amînăm ! biigui o mamă, făcînd ochii mari, 
nedumeriţi. 

— Să le amînăm! strigă Vrăjitoarea şi mai tare. 
Aşa a poruncit: Să le amînăm! Pruncii să crească 
mari, să trăiască în amintirea Strămoșuui. Mari! 
Mari! Şi arătă cu mîna ridicată pînă la coarnele din 
creștet cît de înalți trebuiau să crească pruncii. Să-i 
păstraţi ! Să-i păstraţi ! urmă Vrăjitoarea. Nu cumva 
să afle Strămoșul că i-ați aruncat ! Auzitu-m-aţi ? Că 
hrană pentru ei vom găsi din belşug, numai să crească 
ei mari! Așa porunceşte Strămoșul! La Duhul Stră- 
moşului tot vor ajunge, dar după ce vor îi mari, după 
ce vor vîna și vor alunga vrăjmașşii care ne pîndesc 
ascunși împrejur. Auzitu-m-aţi ? Și-i mai aşteaptă pe 
pruncii noștri și alte isprăvi! 

Femeile împietriră îngrozite. Nu se mai întîmplase 
niciodată de cînd vreo mamă ține minte, ca pruncii 
născuți la Lună Nouă să fie lăsaţi în viață... Toată 

nădejdea lor în Duhul, în Strămoșul cel nevăzut se 
clătină, începea să 'se risipească. .Şi ce jertfă ar putea 
ele să-i aducă în loc, spre a-şi feri. pruncii de o nä- 
pastă şi mai cumplită ? 

Unele mame își strînseră mai cu drag, deși tremu- 
Li pruncii la sîn. Sărmanii prunci... Sărmanii de 

. Dar vor trăi ! Vor trăi! Nu-i mai cere Shrămoșul, 
Duhul cel neväzut ! 

Mamele mai tinere care născuseră întîia oară își 
dezmierdară pruncii în taină şi chicotiră, jumătate 
plîns, jumătate rîs. 

— Fugiţi! Fugiţi ! zbieră deodată: și Marele Vră- 
jitor, temîndu-se că şi-ar putea lua cuvîntul înapoi. 

Mamele se depărtară. 

De la locul ei, Vrăjitoarea făcu un semn paznicilor, 
care scoaseră din jar un țap bine rumenit, răspîndind 
în jur, o dată cu aburii măruntaielor, un miros plăcut 
de friptură, şi-l puseră pe podea la picioarele Marelui 
Vrăjitor. 

— la de gustă şi potoleşte foamea Strămoșului din 
tine, îi zise blajină Vrăjitoarea. Şi în oala asta ţi-am 
păstrat o băutură acrişoară de zeamă de poame, care 
mustește de multe zile şi multe nopţi. Te va înveseli, 
te va adormi. Și Duhul cel nevăzut te va primi cu 
mulțumire la sînul lui, pînă-n zorii zilei. Oitînd din 
greu, gemînd, Marele Vrăjitor începu să-nghită hălci 
de came  friptă. Domol, domol, şopti Vrăjitoarea 
căreia îi lăsa gura apă, dar care nu se-ncumeta să 
se-atingă de carnea oprită a Strămoşului ei. lar ți se 
vor umfla măruntaiele şi te va muşca înăuntru Du- 
hul Țapului. Domol şi mestecă bine ! 

Marele Vrăjitor, după ce se-ndestulă cu jumătate 
de tap, întinse ṣi Vrăjitoarei o ciozvirtă: 

— Pulpa asta dinapoi poţi s-o mănînci. 

— Nu e voie, nu... Strămoșul! Strămoşul ! Oprit ! 
Oprit ! făcu Vrăjitoarea speriată. 

— Dacă-ţi spun eu !... Mănîncă! Strămoșul nu stă 
dinapoi. El stă dinainte. Şi partea dinainte am mîn- 
cat-o eu. 

Vrăjitoarea mușcă la început cu sfială, se opri, în- 
chise ochii — şi simţi că dumicatul alunecă lin. 

Paznicii ciuciți lîngă podea, răzemaţi în sulițe, în- 
ghiţeau în sec și trăgeau cu ochii spre gustoasa frip- 
tură, din care nădăjduiau să se-nfrupte. Unul se ri- 
dică deodată și arătînd cu sulița spre fundul codrului, 
strigă : 

— Foc... p 

Intr-adevăr, focuri începuseră a luci între copacii 


deși, în preajma tufişelor care adăposteau încă se- 
minţiile. 


— Foc!... strigară și ceilalți paznici. 

O larmă neobișnuită venea dintr-acolo. Marele Vră- 
jitor se ridică deodată în picioare și sună de trei ori 
din cornul de berbec care-i atînna pe piept. Se-ntoarse 
către celelalte zări şi sună de cîte trei ori. 

Curînd, cele două seminţii se adunară dinaintea 
podelei. Căzură cu _fața-n jos, sărutînd pămîntul, 
-dinaintea idolilor de piatră, 

Marele Vrăjitor află din spusele unui bătrîn uscăţiv 
şi înalt, de părea că umblă pe picioroange, că bărbaţii 
nu crezură-n cuvîntul mamelor şi nici în dezlegarea 
Strămoşului celui nevăzut, care lepădase de la sine 
pruncii născuţi la Lună Nouă. Aprinseră focuri şi 
înşişi voiră să arunce copiii. Dar mamele se-mpotriviră 
Şi numai cîteva îşi pierdură pruncii, care ard şi acum 
în foc. 

Cu mare greutate izbutiră cele două Căpetenii ale 
seminţiilor precum şi Vrăjitoarea să-mpace cugetul 
nedumerit şi speriat al bărbaţilor și să-i încredinţeze 
că Strămoșul cel nevăzut nu renunţa la copiii lui, ci îi 
menea numai unor isprăvi şi munci noi, pentru ocro- 
tirea seminţiilor de vrăjmaşii care se înmulțiseră, pen- 
tru bunăstarea mamelor și a întregii obşti. 

Sfatul ţinu toată noaptea. Cine putea crede cu uşu- 
rință că Strămoșul schimba deodată rînduiala vechilor 
datini ? Glasul femeilor şi cu deosebire al mamelor 
acoperi de cîteva ori, ameninţător, biiguiala furioasă 
a bărbaţilor. 

Nu s-ar fi ajuns la nici o înţelegere, dacă n-ar fi 
ieşit înainte o bătrînă, meşteră în alegerea buruienilor 
de leac. 

— Am o soră departe, departe... In Apus! Şi arătă 
cu mîna spre Apus. A plecat de mică şi a fost păstrată 
de seminția  Pisicii Sălbatice, care trăiește în sălaşe 
pe lacuri  adînci. S-a mai întors o dată la mine în 
munte, în braţe cu doi ţînci, un băieţel și o fetiță. In 
seminția Pisicii Sălbatice, Strămoșul nu cere pruncii 
născuţi la Lună Nouă. Nu-i cere! Nu! 

— E adevărat ce spui? Ai înțeles bine cuvintele 
soru-ti ? întrebă Căpetenia Berbecului, apropiindu-se 
de ea cu pași domoli. 

— Adevărat! Adevărat ! strigă femeia și mai arătă 
o dată cu mîna spre Apus. 

Căpetenia văzu uşor, după chipul lor, că bărbaţii 
nu prea credeau, nu prea voiau să creadă. 

leşi cu paşi mari din mijlocul seminţiei lui, Căpe- 
tenia naltă a Țapului. Se propti scurt în ciomagul de 
gorun pe care-l purta cu el de la o vreme. 

— Cineva să plece spre sălaşele de pe lacuri ! făcu 
el cu glas hotărît. Şi-şi pipăia moţul din creştet. 
Dacă e adevărat ce spune bătrîna despre sora şi copiii 
ei, se va vedea atunci prea bine! Aşa, se va vedea! 

Și prins de un cutremur al întregii lui fiinţe, strigă 
deodată : 

— Plec eu! Ple! 

Toate privirile erau îndreptate spre el. 

— Să pleci! Să pleci ! încuviință Căpetenia Berbe- 
cului cu chibzuială. Și apropiindu-se, îi puse o mînă pe 
umăr. Cu glas prietenesc urmă : Dar să nu pleci sin- 
gur ! Să te întovărăşească doi din seminţia mea, doi 
din seminţia ta. Să vă ocrotiţi pe cale. E drumul greu 
spre Apus ! Greu și lung ! Şi luaţi cu voi în sîn chipuri 
mici de lut, bine descîntate. 

Cu bărbia în piept, tremurînd încă de curajoasa lui 
hotărîre, Căpetenia Țapului nu mai răspunse. 

Gîndul era bun. Bărbaţii erau mulţumiţi. Mamele 
fericite începură a chicoti. | 

Beznele nopţii se mai răriră. Oamenii se traseră 
copleșiți, istoviţi, nedormiţi şi cam înfricoșaţi spre 
culcuşurile lor. 

Paznicii şi purtătorii podelei primiră din mîna Ma- 
relui Vrăjitor măruntaiele ţapului, după ce Vrăjitorul 
le cercetă cu luare-aminte și nu văzu în ele nici un 
semn rău. Se întoarse apoi către fundul podelei, să se 
culce. Băutura Vrăjitoarei îl cam ameţise şi-i furnica 
toată pielea. 

Dar cum era să adoarmă ? 

Nici nu aţipi, că-l făcură deodată să tresalte gla- 
surile paznicilor, furioase, care alungau parcă pe 
Cineva : 

— Fugiţi !... Fugiţi !... Inapoi l... Inapoi ! 

O FATĂ ȘI UN BĂIAT 


Două femei înlășurate-n frunze și liane împletite, cu 
mîinile pe umerii golaşi ai unei fete și ai unui băiat 
rămaseră drepte în fața podelei, cu ochii mari deschişi. 
Ele nu mai erau prea tinere. Copiii aproape nu mai: 
erau copii, căci trupurile lor crescuseră zvelte şi-n 
ochi scăpărau luminile înţelegerii, ale voinţei socotite. 
Mamele păreau speriate și parcă tremurau. Tinerii ne- 
clintiţi, cu trupurile coapte, înnegrite de ploi şi soare, 
turnaţi ca din bazalt, priveau cu ochi mari, curioşi, 
cercetători spre Marele Vrăjitor şi spre Vrăjitoare. 

— Fugiţi 1... îi ameninţă de-a dreptul unul din pur- 
tătorii podelei, înaintînd cu sulița-ntinsă. 

Mamele încercară să facă un pas înapoi, dar tinerii 
nu se clintiră. l 

— Ce vreți ?... întrebă de sus, nemulțumită, Vrăji- 
toarea uscată, punîndu-şi iar în cap coarnele de ţap. 
. Marele Vrăjitor, întins în frunze, cu capul pe coar- 
nele de berbec, pe jumătate adormit, căscă ochii şi-i 
privi pe sub gene. 

Mamele începură a plînge deodată, îşi acoperiră 
fața cu palmele, apoi îşi dădură cu pumnii în cap, 
cerînd cu glas mare iertare Strămoșului Ţap și Stră- 
moșului Berbec — căci nu erau din aceeași seminţie. 
Vrăjitoarea află îndată marea lor vină. Ele arătară 
odată cele zece degete ale miinilor și apoi încă cinci 
ale miîinii drepte, destăinuind că de mult, cu vreo 
cincisprezece ani mai înainte, acești copii veniseră pe 
lume în săptămîna Lunii Noi. Dar mamele care mai 
dăruiseră Sirămoșului cîteva rînduri de prunci, îşi 
înăbuşiseră spaima, iar inima lor bucuroasă nu-i mai 
dete şi pe aceştia. 

— Unde i-aţi ascuns ? se auzi glasul tîrît şi leneş 
al Marelui Vrăjitor, trezit de-a binelea: Unde ? Spuneţi 
repede, nelegiuitelor !... 

Femeile care ştiau acum că porunca Strămoşului se 
schimbase, nu se mai temură şi vorbiră deschis. 

Ele își ascunseseră pruncii multă vreme la sînul lor, 
apoi prin tufișe, departe de ochii bărbaţilor şi cînd 
copiii se ridicară-n picioare îi duseră departe, într-o 
vizuină a muntelui. Curgea un izvor pe-acolo, unde 
se adăpau păsările pădurii şi căprioarele cu puii lor. 
O asemenea căprioară îi alăpta în zilele cînd mamele 
nu izbuteau să scape din sălaş, să vină pînă la'ei.sau 
să mulgă vreo oaie. 

— Şi nu i-au mîncat urşii ? întrebă Vrăjitoarea. 

— “Nu, răspunse o mamă. lată-i ! 

— Şi nici lupul? întrebă Marele Vrăjitor, .ridicîn- 
du-se uimit în capul oaselor, clintind cu o mînă cola- 
nul de pietroaie lustruite care-i atirna pe piept, alături 
de corn. 

— Văd că nu ! răspunse cealaltă mamă. 

Toţi tăcură o vreme. Paznicii şi purtătorii. podelei 
ascultau cu gurile căscate la asemenea minune, ..... 

Marele Vrăjitor se-ntoarse către tovarășa lui: și 
scrişnind o dată din colții ferăstruiţi, gemu înăbuşit: 

— Copiii ţin de datina veche, de acum cincisprezece 
ierni. Sînt ai Lunei Noi: Trebuie: fripţi ! Numâidecit ! 

Se aşeză în patru labe şi vru:8ă, facă urn semn 1 paz- 
nicilor.. .. ie 

Dar Vrăjitoarea îl. trase iar jos, lingă sine -: 

.— Acum trăim în legea nouă, îi șopti.. Strămoșul 
cel nevăzut are nevoie de oameni vii! Să ttăiască.şi 
acești copii. Să fim mulţi! mulți! Ca: cei. care ne-au 
alungat din-munte ! Aşa a hotărît sfatul seminţiitor! 
Aşa au chibzuit şi Căpeteniile ! Ai uitat 2: Z age 

Marele Vrăjitor gemu nemulțumit şi mai trase o 
duşcă din băutura care-i gîdila gitlejul. 

— Atunci să plece! făcu el cu dezgust şi vru să 
se-ntingă iar în frunze. Dar își aduse aminte. Se ri- 
dică iar în capul oaselor și meni cu braţul întins: La 
nunta în obşte băiatul rămîne cu dinţii din faţă, fata 
fără semnul Strămoșului pe spate! Să nu-i văd la 
jocuri şi la ospeţe! Să pască oile şi caprele! Atît !... 
Iar duba o clipă de gîndire: Au voie să dea și la 
purcele. 

Mamele începură a plînge, de data aceasta potolit, 
plînsul de ușurare că după cincisprezece ani își vor 
putea vedea copiii în voie, fie şi copii oropsiţi, îndepăr- 
taţi de la marile bucurii. 

— Dar ce strînge băiatul în mînă ? întrebă Vrăji- 
toarea tocmai cînd mamele voiau să plece. 

— Ia, o piatră! A luat-o cu el din munte şi nu se 
desparte niciodată de ea. Spune că alta n-are. 

— E plină valea de pietroaie, făcu Vrăjitoarea. 

— Dar nu ca asta! zise deodată băiatul cu glas 
limpede, cu ochi plini de bucurie şi ridică -mîna, în 
care ținea piatra. 

Era o cremene pe jumătate teşită. 

— Şi de ce o păstrezi ? Ce faci cu ea? 

Băiatul lăsă capul în jos, niţel ruşinat. 

— E jucăria lui, căută să-l ajute mama. 

— Ce fel de jucărie? 

Băiatul şovăi o clipă, apoi ridică și mîna cealaltă 
în care ţinea o piatră mai mică, roșcată, ca de rugină. 
La mică depărtare de nasu-i scurt ciocni o dată puter- 
nic cele două pietre. In albăstriul nopţii sări din cre- 
mene o scînteie gălbuie. Băiatul mai lovi o dată, cu 
şi mai multă putere. Scînteia care străbătu întunericul 
fu albă și luci o secundă întreagă. r 

Marele Vrăjitor adormise de-a binelea şi storăia în 
neştire pe cîteva tonuri. 

Vrăjitoarea îl trezi, zgilțiindu-l cu spaimă şi Marele 
Vrăjitor privi uluit, socotindu-se încă în vis, la scîn- 
teile albe ţişnind asemenea unui roi de stele din mii- 
nile băiatului care lovea cremenea fără întrerupere. 

— Cu piatra asta își făcea focul în munte, în vi- 
zuină, iarna, lămuri mama. Adună din pădure un soi 
de bureţi pe care-i usucă şi care se aprind numaidecit 
la întîiul scăpărat. Se aprind! Se aprind! 

Vrăjitoarea mai zgîlţii o dată cu necaz pe Marele 
Vrăjitor, să-l trezească bine şi începu a-i vorbi repede, 
dînd din cap, din miini, ba şi din picioare. Băiatul 
ăsta îşi alesese un joc nemaipomenit ! Ce nevoie era 
de scînteia lui ? Focul îl aveau şi-l păstrau femeile în 
cioturi scobite. Oamenii cunoşteau şi ei scăpărările 
pietrei de foc, dar fuseseră opriți de a o folosi spre a 
nu aprinde sălaşele de ramuri uscate şi pădurea. 

— Pune pietrele aici. Amîndouă ! porunci Marele 
Vrăjitor, după ce-şi dete seama de ce era vorba. Băia- 
tul le potrivi cu luare-aminte pe marginea podelei şi 
se trase iar la locul lui. 

— „Sînt pietre afurisite ! Ele pot da foc pădurii, ne 
pot lăsa fără acoperămînt, la voia vulturilor răi, şi 
altor jivine !... zise Marele Vrăjitor îngrijorat, clăti- 
nînd coarnele. Scăpără şi el o dată. Dar scînteia îi sări 
drept în ochi şi-i arse pleoapa. Se frecă repede. Piatră 
afurisită ! Piatră afurisită ! bombăni el furios. 

Băiatul rîse încet. 

— Mi-e teamă, făcu repezit mama băiatului, că 
acum are să fugă iar înapoi în munte, să caute altă 
piatră încărcată cu focuri. Că de jocul ăsta nu se lasă ! 

— Să se lase! Să se lase! răcniră amîndoi deo- 
dată, Marele Vrăjitor şi Vrăjitoarea. 

Întunericul se rărise. Focul din marginea podelei 
unde vegheau paznicii  pălise. Prin văzduh trecură 
întîiele adieri ale dimineţii apropiate. Deodată izbuc- 
niră din spatele celor două femei cîteva ţipete mici și 
caraghioase, urmate de o mică bătaie de aripi. 

— Hi! Hi! rise fata şi repezindu-se dintre mîinile 
mamei, ridică de-alături un coşuleţ de răchită în care 
un cocoşel cu pene strălucitoare, verzi, albastre şi o 
creastă roşie își mişca încă aripile, ţinîndu-se drept pe 
ghearele rășchirate. O puicuţă cu penele albe ca lap- 
tele privea uimită c-un singur ochi rotund, deschis 
mare, spre podeaua pe care umblau neliniştiţi oamenii 
cu coarne. 

— Cucurigu !... mai trîmbiţă o dată cocoșelul cu 
vitejie, ridicîndu-se şi mai mult în vîrful ghearelor şi 
“dînd din. aripi. 

Puicuţa albă, speriată, se ascunse cu totul sub 
cocoşel. 

— Ha! Ha! Ha! rîse şi băiatul. 

Dan îşi duse mîna la gură şi privi sfios către 
mama lui. i 

— De ce aţi adus fiarele astea ? Ce vreţi cu fiarele 
astea ? strigă furios Marele Vrăjitor şi apropiindu-se 
de marginea podelei ameninţă cu semnul Strămoșului 
pe care-l scosese din cap. 

— De ce ne vrăjiţi ? zise mai blajină Vrăjitoarea, 
înțelegînd că fiarele din coşulețul de răchită nu puteau 
fi chiar atît de periculoase. 

Mama fetei vru să-i ia coșulețul din mînă, dar fata 
se-mpotrivi, adăstînd cu bucurie al treilea cucurigu. 

Cocoșelul gîrîi prelung în dreapta și în stînga, apoi 
se ciuci şi el, liniştit, alături de găinușa albă. 

— Nu sint fiare, şi n-am venit să vrăjim cu ele! 
zise repede mama fetei. Sînt un cocoşel şi o găinuşă 

de munte pe care le-a prins de mici din cuibul lor fata 
mea cînd trăia departe de sălaş. Era jocul ei. Și am 
învăţat-o să-i crească binişor cu seminţe și ierburi în 
vizuină, să-i ţie de urit. 

Marele Vrăjitor şi Vrăjitoarea ascultau cu uimire. 
Mama istorisi cum fata și băiatul băgară apoi de 
seamă că era bun cocoşelul, căci de trei ori pe noapte 
striga şi vestea apropierea dimineţii, iar găinuşa fă- 
cea niște oușoare atît de gustoase, încît copiii le-au 
mîncat pe toate. Mai tîrziu au aflat de la cuiburile 
altor găinuşe din codru că ouăle încălzite la sîn dau 
pui și așa au prăsit și crescut mulți cocoşei, multe 
găinușe în jurul vizuinei lor din munte. Cînd mamele 
şi-au luat copiii în fuga cea mare, au purtat cu ei mai 
multe perechi de păsări, dar au pierit pe drum. Și le-au 
rămas numai perechea asta. Fata de-atunci nu mai 
face un pas fără păsările ei. ` 

— Hi! Hi! Hi! rîse fata iar şi scoţind din coşuleţ 
două pene, una verde, alta albastră, şi le prinse 
în păr. pi: 

— Ha! Ha! Ha! rise şi băiatul. 

Penele erau frumoase și se vedea bine că fuseseră 
smulse din coada cocoșelului. Vrăjitoarea nu-şi lua 
ochii de la ele. 

— Dacă n-aţi venit să ne vrăjiți, de ce fac copiii: 
Ha! Ha! Ha! şi Hi! Hi! Hi! întrebă ea. 

Mamele rîseră şi ele-ncet : 

— Hitl Hi! Hi! 

Apoi mama fetei zise: 

— Să nu se supere Strămoșul nostru cel văzut! 
Dar noi nu ştim. 

Mama destăinui obiceiul ciudat al acestor doi capii 
oropsiţi, de a rîde mereu, din te miri ce. Ba uneori 
fără nici o pricînă, numai din bucuria de a trăi şi a fi 

laolaltă. În schimnicia lor în pădure, toată ziua rideau, 
ba se şi chemau unul pe-celălalt cînd se căutau prin 
pădure : Ha! Ha! striga fata, după rîsul băiatului — 
Hi! Hi! striga băiatul, după rîsul fetei. Incît şi ma- 
mele acum, la nevoie, ca să-i deosebească de ceilalți 
copii, strigă după băiat: Ha! şi după fată Hi?! 

— Sînt luați de Duhuri ! făcu după o vreme Marele 
Vrăjitor către Vrăjitoare. 

Și-şi puse iar coarnele în cap, umblînd repede în- 
coace și încolo în patru labe prin frunzele culcuşului, 
pulăind din nări, ridicînd din umeri. Apoi se repezi 
spre marginea podelei și întrebă cu glas ridicat: 

— „Dar din carnea fiarelor voastre cu pene ați 
gustat ? E bună ? Nu otrăveşte ? 

— Noi n-am mîncat, răspunse mama băiatului, că 
nu ne-au lăsat copiii, să nu piardă prăsila. Dar în 
munte ei au mîncat că aveau mai multe. Și văd că 
nu s-au otrăvit de loc. 

Vrăjitoarea șopti Marelui Vrăjitor : 

— Să le smulgem penele ! Mie-mi dai pe cele albe. 

Marele Vrăjitor ceru păsările. 

Fata s-ar fi împotrivit, dar mama îi trase coșulețul 
din mînă şi-l puse pe marginea podelei. 

Marele Vrăjitor întinse mîna cu oarecare sfială, 
apoi o retrase repede. Vrăjitoarea mai curajoasă se 
aplecă, apucă deodată cocoşelul cu amîndouă mîinile 
şi-l duse la pieptul Marelui Vrăjitor. 

— „„Smulge-i penele! făcu ea bucuroasă, nerăb- 
dătoare. Smulge-le ! Smulge-le ! 

Dar abia atinse Marele Vrăjitor o pană din coadă, 
că bătînd din aripi cocoșelul îl lovi cu ciocul peste 
obrazul puhav, se smulse și zbură îîlfîind peste cape- 
tele femeilor și copiilor, dîndu-le ocol, neștiind încotro 
s-o apuce. Găinuşa albă, speriată de singurătate, 

zbură și ea din coșuleţ, gîriind pe urmele cocoşelului. 

— Puneţi mîna pe ele ! Puneţi mîna pe fiare ! strigă 
Marele Vrăjitor, alergînd cu braţele întinse spre mar- 
ginea podelei, de unde era cît pe-aci să cadă. 

Copiii, îngrijoraţi de soarta păsărilor, priviră în- 
cruntați. Apoi izbucniră deodată într-un rîs zgomotos. 

Paznicii voiră să arunce sulițele în văzduh după 
cele două păsări — dar fu prea tîrziu. 

Străbătînd desişul copacilor, cocoşul urmat de găi- 
mușa albă fîlfîiră sus, sus, şi o apucară apoi către cea- 
laltă margine a pădurii. 

— „S-au dus! Acum tocmai în munte se opresc! 
gemu Marele Vrăjitor. 

— Nu mai faceți Ha! Ha?! Ha!... Nu mai faceți 
Hi! Hil Hi!... porunci Vrăjitoarea în vreme ce Ma- 
rele Vrăjitor sarîşni de cîteva ori din colți. Duhul cel 
nevăzut, mai adăugă ea, nu face mereu Hi?! Hil Hi! 
Ha! Ha! Ha! Rîde şi el, dar mai rar. 

Mama băiatului, temîndu-se că această întîmplare 
s-ar putea întoarce împotriva odtaslelor, zise : 

— Vrăjitorul nostru să fie pe pace! Păsările nu 
zboară în munte, ci în apropiere, la adăpostul nostru, 
unde au cuibarul cu ouă, grăunţele și apa. Le găsim 
acolo, numaidecît. Și le-aducem iar încoace ! 

Dar cu obrazul zdrelit pe care-l pipăia mereu, Ma- 
rele Vrăjitor se răzgîndi şi nu mai vru să vadă pă- 
sările. 

— Numai penele! Numai penele !... făcu el. Cele 
verzi şi albastre ! Cele roşii | 

— Şi cele albe! adăugă repede Vrăjitoarea. 

Fata îndrăzni să se apropie de podea și pentru a-și 
cruța cocoșelul și găinuşa, scoase din şuvițele părului 
ei şi întinse penele: către Marele Vrăjitor. 

— Şi acum ce facem cu copiii noștri, cu Ha şi Hi ? 
întrebă mama fetei, folosind bunul prilej. 

Marele Vrăjitor luă penele, ie prinse-n păr și pu- 
nînd jos, alături, coarnele, zise cu glas îngroșat : 

— Să rămiie copiii voştri la voi, dar să nu-i văd. 
Să pască oile, să pască și caprele, ceva mai departe... 
Să nu-i văd la nunta obştească ! Să nu-i văd! Dar îşi 
aminti deodată : Să aduceţi aici la fiecare Lună Nouă 
“drept ispășire două pene verzi, două pene albastre, 
două pene roșii. 

Vrăjitoarea sări numaidecit : 

— Şi două pene albe! 

— lar la Lună Plină, urmă cu glas şi mai ridicat 
Marele Vrăjitor, pentru îngăduința de a vă lăsa fata 
și feciorui, veți aduce un cocoșel fript, să vedem dacă 
e bun. Şi dacă va fi gustos vă dau voie, spre iertarea 
păcatului vostru și împăcarea marelui Duh, să aduceţi 
'Strămoșului celui văzut cîte un cocoş fript la fiecare 
Lună Plină. 

— Şi cîte o găinușă ! adause Vrăjitoarea. 

Curînd se lumină de ziuă. Mamele şi copiii, săru- 
tînd pămîntul din faţa lor, se-ntoarseră şi plecară. 

In jurul focului, unul din paznici zise: 

— Afurisit cocoşel ! A prezis bine. S-a făcut ziuă ! 

Altul adăugă : 

— Mai bine ca noi, el a simţit mersul vremii şi l-a 
vestit ! 

Al treilea aţipise. Al patrulea zise şi el: 

— Ce ar fi să prindem, să ținem şi noi un asemenea 
vestitor ? 

— Hi! Hi! Hi! Ha! Ha! Ha! făcură paznicii 
laolaltă, căci era un gînd bun. 

SALAȘE OCROTITE 


Urşii furioşi ai peșterilor nu se mai iviră în toamna 
aceea, nici în timpul iernii. Crîncenii vînători răma- 
seră și ei în munte sau trecură înainte, din munte în 
munte, către Răsărit. l 

Veni primăvara. 

Era vremea ca oamenii să folosească uneltele pu- 
ternice pe care şi le făuriseră și să puie stăpînire pe 
bogata vale a Marelui Fluviu. 

Trecuseră iarna cu greu. Mai mult de jumătate din 
oile şi caprele celor două seminții fură jertfite Stră- 
moşului celui văzut, al Berbecului și Țapului, cărora 
nu le era îngăduită suferința foamei. Rămase în viață 
o singură purcea cu vreo opt pui. Copiii, bătrînii, își 
duseră zilele cu puţin lapte și rădăcini fierte, bărbaţii 
cu puținul vînat pe care-l puteau ajunge, mici ani- 
male din care cel mai periculos, lupul cenușiu, fu des- 
coperit şi prins la oile adăpostite în apropierea ta- 
berei. 

Sălciile se acoperiseră acum de scame alburii, tres- 
tiile tinere începuseră a-şi legăna pămătuful verde. 
Un grup de bărbați: dintre care întîiul, în locul suti- 
ței purta în braţe Berbecul de piatră ocrotitor, iar al 
doilea Țapul de piatră, intrară în adîncul codrului, 
după cetele de bouri pe care-i simţiseră. 

Fu o luptă grea, la început cu multe vieţi omeneşti 
răpuse, căci adesea cetele erau mai numeroase decît 
vînătorii. Dar deprinseră cîteva viclenii noi, potrivite 
pentru asemenea luptă: spărgeau cetele mari cu 
chiuituri, bătăi în tobe de lemn găunos, în cete mai 
mici sau le abăteau către malurile povîrnite drept, 

încît fiarele erau silite a se răzleţi și astfel puteau fi 
uşor răpuse. 

Cele două seminţii trăiră din vînat tot anul urmă- 
tor. Uitară” chinul foamei. Dobîndiră puteri noi. Fe- 
meile băgară de seamă că afumată și bătută de vînt, 
carnea își păstra gustul vreme îndelungată. 

Buni alergători, cu deosebire dintre cei foarte ti- 
neri, înarmați cu sulițe lungi și cîteva arcuri pe care 
le mînuiau încă stîngaci, fură trimişi să cerceteze îm- 
prejurimile, depărtare de o zi. Doi ajunseră pînă-n 
poalele muntelui pe care seminţia Berbecului şi se- 
minția Țapului fuseseră silite a-l părăsi. Nu dădură 
de nici o aşezare omenească, nu fură întîmpinaţi de 
nici un vrăjmaş. 

Se-ntoarseră săltînd voioşi. 

Luptătorul care-i călăuzi şi sfătui, care-i ținu 
strînşi în jurul lui şi făcu parte dreaptă la cină din 
vînatul de peste zi, fu ales Căpetenie de luptă de 
amîndouă seminţiile. Era un bărbat lat în spate, din 
seminția Berbecului și care vorbea puţin, dar privea 
drept, cu ochii mari deschişi. Sărea ca o veveriţă şi 
a doborît o dată cu o îmbrîncitură copacul tînăr în 
care i se spărsese toporul de piatră. La cina obştească 
nu se îmbulzea şi da bucuros din partea lui cîte unui 
moşneag, cîte unui copil. 

Se numea Veverița iute, dar nu ena sigur, căci unele 
femei îl strigau la împărţirea pitei Copacul umblător. 
Aşa-l strigau şi mama şi fraţii, dar tinerii care-l înto- 
vărăşiseră în munte îl numeau între ei Săgeata ne- 
văzută, amintindu-și cum pierea şi se ivea iar cu ar- 
cul întins, din tufişele pădurii, dinainte, dinapoi, de 
unde te așteptai mai puţin. 

Adevăratul nume îl știa numai el și mama lui — 

se ferea și de frați! pe care de altfel şi l-a. schim- 
bat de-ndată ce fu ales Căpetenie de luptă: 

Mai 'avea obiceiul de a-și pune tot atte culori pe 
faţă, pe braţe și pe trup, de cîte ori începea luna să 
scadă. Nu-l mai cunoșteau atunci nici surorile, ba îl 
deosebeau numai după făptura:i lată-n spate, neclin- 
tirea şi tăcerea lui încăpăţinată la sfaturile- celor două 
seminţii, cu vorbăria lor zgomotoasă și amestecată. 

Bun vînător, bun cioplitor de unelte de piatră, lăsa 
adesea vînătul lui celor mai slabi sau mai puţin no- 
rocoşi și împărțea răzuitoarele, sulele, custurile şi to- 
poraşele dk piatră care i se păreau mai izbutite, al- 
tora, mai puţin îndemînatici. 

Cînd da cu ochii de Hi între fete, de Ha între bă- 
ieți, se apropia ştiindu-i oropsiți şi punea mîna pe 
umărul lor, arătîndu-și dinții albi într-un rîs tăcut. Ti 
recunoștea numaidecît. Căci fata şi băiatul nu aveau 
îngăduinţa de a pune pe chipul lor culorile de ocro- 
tire şi înfrumusețare, care le-ar fi dat dreptul de a 
intra în jocurile şi ospeţele obștei. Neacoperiţi, erau 
lăsaţi în voia Duhurilor rele. 

Căpetenia ştia bine că Hi şi. Ha erau oropsiţi din 
pricina mamelor care călcaseră datina din munte, dar 
el mai ştia că de vreme ce datina străveche căzuse şi 
acum se întemeia alta, nouă, Hi şi Ha trebuiau împă- 
caţi şi încredințați că-n curînd va veni pentru ei și 
iertarea. PA 

Semințiile nu s-ár fi încumetat să părăsească pă- 
durea fără prevestirea scurtă a Căpeteriiei de luptă, 
într-un :sfat de seară după o îmbelşugată vînătoare, 
cînd bourii. fuseseră urmăriţi pînă departe la apele 
Marelui Fluviu :! | 

— Nu vin după noi vînătorii din munte! Nu sînt 
vînători nici la Apus nici la Miazănoapte. Cred că 

s-au tras către Răsărit. Dinspre Miazăzi cum să vină? 
Că-i opreşte Marele Fluviu. 

— Aşa e! făcu şi Căpetenia de pace, cu glasul 
chibzuit. Am scăpat de urmăritori şi de lupii lor! Am 
scăpat ! Acum putem să jucăm ! Și rîzînd bătu cu pi- 
ciorul în pămînt, aruncînd o privire veselă asupra în- 
tregii adunări. Dar aşa să fie ? se opri el deodată și 
rămase gînditor. 7 

— Am scăpat! Am scăpat! Dar ar putea să mai 
vie! urmă Căpetenia de luptă fără a se ridica de la 
locul lui, la picioare cu toporul uriaş de piatră pe 
care nu mulţi din cele două semințţii l-ar fi putut ri- 
dica și mînui. Cine îi împiedică să mai vie? Cine? 
întrebă el tare. 

— Atunci să plecăm numaidecît ! Numaidecît ! se 
pomeni strigînd Marele Vrăjitor, îngrijorat că ar mai 
îi silit să treacă o dată prin-suferinţele şi spaimele pe 
care încă nu le uitase. 

— Unde să plecăm? se răsti la el Vrăjitoarea. 
Unde ? 

Și-şi potrivi mai bine coarnele care se aplecaseră 
pe o sprînceană. 

Se lăsă o tăcere grea. Seminţiile erau nedumerite. 
N-ar fi voit să părăsească aceste locuri hrănitoare şi 
paşnice. Dar dacă totuşi nu erau de loc paşnice ? 
„»— Oriunde am pleca, urmă Căpetenia de luptă ri- 
dicîndu-se încet, sprijinindu-se acum în topor, oriunde 
am pleca, am fi amenințați. Vrăjmaşii se pot ivi de 
oriunde. Și oriunde ! 

— Văzduhul e plin de vrăjmaşi nevăzuţi, asta aşa 
e! întări Vrăjitoarea. 

— Şi pămîntul! Și apele! strigă Marele Vrăjitor. 
Apoi cu glas și mai ridicat, aproape îniricoşat: Și în 
făpturile noastre se înfig şi se ascund vrăjmașii ! 

— Mai bine ar fi să stăm pe loc! zise Căpetenia 
de luptă cu glas apăsat. Numai că trebuie să lăsăm 
pădurea care mișună de Duhuri nevăzute, dar arpu- 
tea să fie copleșită şi de vînători cu arcuri, sulițe şi 
pavăze, cum am mai văzut. Să lăsăm pădurea! Să 
ieşim devale şi să ne zidim sălașe tari, sălaşe ocro- 
tite ! 

— Așa da! Stăm pe loc! Stăm pe loc! se auziră 
glasuri, mai mult femeiești. 

— Dacă stăm pe loc, zise îngîndurat Marele Vră- 
jitor, ce fel de sălaşe ocrotite putem ridica ? Am mai 
avut sălașe din care am fugit. Am mai avut! Am mai 
avut !... N-ar fi mai uşor să ne-ntoarcem la cele pe 
care le-am părăsit ? Muntele e acum pustiu. Năvăli- 
torii întovărăşiți cu lupii lor s-au dus, s-au dus în- 
colo ! 

Și arătă cu mîna spre Răsărit. 

O babă cu fața ciuruită de puncte cărămizii cu- 
prinse în cîteva cercuri galbene din care nasul ieșea 
în afară dat cu negru întinse o mînă prea lungă și 
vorbi subţirel : 

— Am aflat odată în munte, cînd am dat peste un 
vînător care venea de departe, din Miazăzi spunea, şi 
care fugise din seminția lui. Pomenea el de un soi 
de sălaşe, neobișnuite pe aici. Dar nouă ne-ar prinde 
bine, cred. Bine ne-ar prinde! 

Baba tăcu, lăsă capul în jos şi oită. 

— Grăiește, maică ! Hai, grăieşte ! o îndemnă Că- 
petenia de pace. 

Surorile babei îi dădură ghes în coaste. 

— Ştia vinătorul cel străin şi graiurile locului nos- 
tru ? întrebă Marele Vrăjitor. 

— Graiul nu-l ştia! zise tare deodată baba. Dar 
se pricepea la graiul din noduri şi la scris. A smuls 

trei fire lungi din scoarţa unui copac, le-a răsucit bine, 
le-a întins jos şi legînd el nodurile cu pricepere, mi-a 
istorisit prin ele că cei din seminţia lui locuiesc în co- 
paci. Au înjghebat căsuțe pe ramuri sus, încît nu-i 
ajunge nici o fiară, nici o jivină. Numai șarpele se 
încolăceşte pe copac şi se urcă uneori pînă la copiii 
lor. Dar la fiecare căsuţă e un paznic cu suliță lungă 
pe care o vîră în botul căscat al tîrîtoarei. 

— De vînători străini cum se ocrotesc acele se- 
minţii din copaci ? stărui Căpetenia de pace. 

Baba rămase iar pe gînduri. Apoi zise repede, su- 
părată, de parcă ar fi fost păgubită de un bun al ei. 

— D-apoi, de vînători străini, istețul din pădure nu 
mi-a istorisit nimic! Dar căsuţa din copac mi-a sceri- 
s-o. Ia, colea! 

Și baba scoase din sîn o frunză lată, cam scoro- 
jită pe la margini, pe care se afla desenat cu puncte 
înţepate un soi de copac înalt, cu ramuri dese în creş- 
tet, ca un pămătuf, pe care se afla o căsuţă ca o co- 
livie de porumbei, acoperită cu trestii foarte lungi şi 
dese, de bună-seamă pentru scurgerea uşoară a plo- 
ilor. 

— Să ne mutăm şi noi în copaci? întrebă Marele 
Vrăjitor cu ochii la Căpetenia de pace. 

— În copaci nu putem urca nici oile, nici caprele, 
nici purceaua cu pui, zise repede Vrăjitoarea îngro- 
şîndu-și glasul. 

Și dete ocol în patru labe idolului ei, repede. 

Se făcu iar tăcere. 

Căpetenia de luptă tuşi, apoi zise încet, mutîndu-şi 
toporul în mîna cealaltă : 

— Săgeţile vrăjmașului ajung şi în copaci. Nu ne 
putem urca în copaci. Nu trebuie! Nu trebuie! Dacă 

vrăjmaşul ne împrejmuieşte cu focuri şi nu pleacă, 
murim cu toţi de foame acolo sus! 

— Nu în copaci! Nu în copaci! strigară gros băr- 
baţii şi tăcură deodată de parcă s-ar fi temut, băgînd 
de seamă că femeile nu-și dădură gîndul pe faţă. 

Femeia care pomenise de seminţia Pisicii Sălbatice 
se ridică de la locul ei și privind la cei din jur, vorbi 
mai mult bărbaţilor, pe jumătate întoarsă de la po- 
deaua Marelui Vrăjitor şi a Vrăjitoarei : * 

— Mai bine ar fi să chem pe soru-mea, fugită de 
mică de la noi și păstrată de seminţia de pe lacuri, 
să ne spuie cum şi-au zidit sălaşele acei oameni în 
mijlocul apelor, pe -lemne groase înfipte în fundul no- 
roiului. Ea ştie... Spunea că și vitele tot pe apă, în în- 
căperi, sînt ascunse noaptea, iar ziua le scot la păs- 
cut, că trec pe uscat pe un podeţ lung de ramuri îm- 
pletite. Noaptea ridică oamenii podeţul. Nici vrăjma- 
şii, nici fiarele nu se mai pot apropia să le strice 
odihna. 

— Să. ne mutăm pe apă! Să ne mutăm pe apă! 
strigă de alături, ridicîndu-se şi ea, mama care-şi as- 
cunsese şi crescuse fata în munte. 

După strîmbătura feței se vedea bine că Marele 
Vrăjitor era tare nemulțumit. Nimeni nu voia să se 
mai întoarcă în munte, seminţiile căutau mijlocul de 
a rămîne pe loc. Se bucurau de belșugul şi lărgimea 
acestei văi, a pădurii apropiate, a zărilor deschise, a 
apelor Marelui Fluviu... Cu o mînă pe coarnele idolu- 
lui, se ridică în genunchi și strigă, privind mai mult 
spre partea femeilor : 

— Ce căutăm noi pe apă? Nu ne pricepem să vi- 
rîm pari în fundul noroiului. Ne vor arunca în apă 
numaidecît spinările șerpilor mari izbite de pari. Aşa 
e, Căpetenie ? se întoarse el deodată. 

Căpetenia de luptă încruntată, aplecată înainte, pri- 
vea muchia ascuţită a toporului de piatră. 

In tăcerea grea de așteptare care se lăsă, Căpete- 
nia de luptă fără a lua aminte la Marele Vrăjitor se 
întoarse către bărbați și zise liniştit: 

— Nu e bună nici apa. Nu ne ocrotește. Dacă vrăj- 
mașul înconjoară valea și face focuri pîndindu-ne, mu- 
rim de foame toți în coteţele de pe lac, cu, vite cu tot. 

Tăcu o clipă. Murmurul pădurii prin care trecea 
adierea nopţii tîrzii înfioră adunarea ca un șopot pre- 
vestitor. Toate privirile erau aţintite asupra Căpete- 
miei de luptă. El mai tuşi o dată scurt, se rezemă în 
celălalt picior şi zise, întorcîndu- -se către Marele Vră- 
jitor şi Vrăjitoare : 

— Trebuie să ne zidim altfel de sălaşe decît cele 
din munte. Altfel ! Altfel ! 

— Cum? întrebă Vrăjitoarea cu nerăbdare. 

— Ca cei din pisc! Ca cei din pisc! se răsti repede 
Căpetenia de luptă, și cu ochii scăpărători, hotăriîţi 
se-ntoanse şi cuprinse dintr-o dată în privirea lui cele 
două seminţii. Să nu ne sprijinim de mal. Nu! strigă 
el. Impinse deoparte cu brațul liber pe tinerii ciuciţi 
la picioarele lui și pe locul gol trase cu ascuțişul to- 
porului un arc mic, tremurat, şi la oarecare depărtare, 
îmbrățișînd pe cel mic, un cerc mai mare. Nu trebuie 
să ne rezemăm de mal! mai zise el. Ca să putem 
lupta din toate părțile. Dacă ne rezemăm de mal, la 
nevoie cum să mai scăpăm cu fuga? Vrăjmașii se 
strîng toți în față. Aşa e? 

"Nu răspunse nimeni, speriaţi deodată, de parcă şi 
vedeau dușmanii, chiar atunci, adunaţi buluc, în faţă. 

— „Dacă ne luptăm de jur împrejur, dușmanii se 
împrăștie. Așa e? Și atunci poate că-i biruim, sau de 
nu, mai pot scăpa cu fuga femeile şi copiii. Așa e? 

— Aşa e! Aşa e! strigară femeile. 

— Aci la mijloc, urmă Căpetenia de luptă înge- 
nunchind şi punînd degetul pe arcul scurt, bătătorim 
un sălaș larg să încapă Strămoșul Berbec şi Strămo- 
şul Țap, cu slujitorii lor. Căpetenia de luptă se tîrî 
în genunchi înapoi şi puse degetul pe cercul cel mare. 
Aci zidim sălaşele seminţiilor noastre. Adi, la mijloc 
între sălaşele noastre și sălaşul Strămoşilor adunăm 
seara animalele. Aci le adunăm! Aci ! 

— Aşa! Aşa! strigară deodată cîteva femei şi ri- 
dicîndu-se ţopăiră voioase, bătînd pămîntul cu un pi- 
cior, săltîndu-şi pruncii adormiţi în desaga de pe 
spate. 

Numai Căpetenia de pace, care venise rezemat în- 
tr-un toiag noduros, se ridică încet şi trecîndu-și îna- 
inte și înapoi mîna, împodobită cu cicatrice, sub na- 
sul înconjurat de cercuri roşii şi negre, zise către Ma- 
rele Vrăjitor : 

— Pe unde intră oile, caprele seara în adăpost, pot 
intra noaptea și fiarele. Eu aşa socot. Aşa. Apoi în- 
torcîndu-se către Căpetenia de luptă: Sau ai de gînd 
să pui paznici de noapte pe la toate intrările? 

— De loc! De loc! strigă din toate puterile Căpe- 
tenia de luptă, privind la cei din jur. 

Aruncă toporul deoparte,  mînerul lovi gleznele 
cîtorva băieţi şi se lăsă în jos. Trase picioarele sub el 
şi privind cu încordare cercul care îmbrățişa arcul cel 
mic, zise încet, parcă numai pentru sine: 

— „„Vînătorii din piscuri, haha! ce mai vicleni ! 
Vînătorii din piscuri! Am luat eu bine seama, cînd 
m-am strecurat pînă la sălaşele lor! Ei au săpat un 
şanţ mai departe de sălaşe, uite, cam pe-aici. Şi să- 
rind de la locul lui, se trase mult înapoia seminţiilor 
adunate, dincolo de grupul bătrînilor. Se săltă de cî- 


60 


teva ori cît mai sus, să fie bine văzut de toți. Ei au 
săpat șanțul dintii cam pe-aici, de lăţimea a două fe- 
mei puse cap la cap. Şi adînc! adînc! Cît ai vîrî o fe- 
meie cu creștet cu tot,'să nu se mai vadă de loc. 

Vrăjitoarea care ascultase cu gura întredeschisă la 
marginea podelei, lăsînd mult înapoi idolii de piatră, 
se miră cu glas ridicat: 

— Oliolio ! Lat şanţ! Adînc şanţ! De jur împreju- 
rul sălaşelor? Tăcu, apoi întrebă iar: Cine să-l sape? 

Dar Căpetenia de luptă nu răspunse, ci rupînd-o la 
fugă şi mai înapoi, în beznă, se opri şi i se auzi nu- 
mai glasul: 

— lar aci mai săpăm un şanţ! Mai săpăm un 
şanţ! | 

Căpetenia de pace zise seminţiilor, cu glas de îm- 
bunare : 

— Mai mic! De bună seamă mult mai mic! 

— Mai mare! se auzi deodată glasul răstit al Că- 
peteniei de luptă. 

Și cu paşi mari se apropie de adunarea seminți- 
ilor, trecu printre bătrîni şi femei pînă-n preajma 
podelei. Işi ridică dintr-o mişcare sprintenă toporul 
pe care-l lăsă la pămînt — și vru să plece. Flăcăii, 
înilăcărați de mult de curajul și puterea lui erau gata 
să-l urmeze. 

— De ce să fie atît de mare șanțul de colo, din 
beznă ? întrebă Vrăjitoarea cu blajinătate. 

Căpetenia de luptă nu răspunse, dar rămase lo- 
cului. 

— Şi cît trebuie să fie de mare, Căpetenie? În- 
trebă gros și Marele Vrăjitor. 

* Căpetenia de luptă privi încruntată spre toporul 
rezemat de gleznă şi gîndi tare: i 

— Ha! Viclenii vinători din piscuri! strașnic se 
mai ocroteau! Da, da... Mi-aduc bine aminte... Şi 
ridicînd capul spre podea zise încet, cu glas bine so- 
cotit, către Marele Vrăjitor*și Vrăjitoare care, în 
patru labe, ascultau cu uimire: Șanțul de margine, 
ăl dinafară! ăl dinafară! să fi avut lățimea a... 
doi bărbaţi şi a încă doi bărbaţi înalți. Doi şi încă 
doi ! Ridică cele patru degete ale miinii stingi, închi- 
zînd sub palmă degetul gros. | 

— Doi şi încă doi..., repetă gros Marele Vrăjitor. 

— Doi și încă doi! chicoti Vrăjitoarea şi rîse ca 
de o glumă năstrușnică. 
> După cîteva clipe de gîndire, Căpetenia de luptă 
urmă încet, cercetîndu-și încă o dată ţinerea de 
minte : 

— Da... da... Atît era de lat șanțul dinafară. Cit 
doi și încă doi bărbaţi înalți. Socoteală bună ! Soco- 
teală bună! Ce dușman avea crac atît de lung să 
sară șanțul în toiul luptei? Căpetenia rîse scurt, 
zgrunțuros. Apoi, adăugă, întunecat: lar adîncimea 
șanțului să fi cuprins statul a doi oameni, unul pe 
capul celuilalt. Tăcu. Mai zise aspru: Cine -cade înă- 
untru, acolo rămîne. 

„__Seminţiile fură cuprinse de un rîs înfrigurat, sec, 
torturat de neliniște ca şi cum vedeau șanțul ocro- 
titor plin de pe acum de dușmani căzuţi la fund, 
unul: peste altul. 

* Dinspre Răsărit, un ciob de lună se ridică din 
întunericul des al pădurii. Pe nesimţite aerul se ră- 
cise. Femeile tremurau uşor. Încordarea în care as- 
cultaseră, ele și bărbaţii, îi ţinea pe toţi într-o neîn- 
treruptă trezie. Se minunau de asemenea sălaşe, atît 
de bine ocrotite şi se întrebau cu teamă ca: dinaintea 
unei porunci care le depășea puterile: Cine să: ridice 

sălașele ? Cine să sape de jur împrejur șanțuri atît 
de lungi, atît de late, atît de adinci? 

Nu se luă nici o hotărîre. Dar mai era nevoie? 
Toţi ştiau bine că sălașurile trebuiau ridicate, şan- 
țurile trebuiau săpate. 

Femeile se ridicară pîlcuri-pîlcuri și se îndreptară 
încet, cu pruncii în braţe, pe umeri și în desagi spre 
focurile care mijeau încă în tabăra din pădure. Pe 
urmele lor se îndreptau osteniţi bărbaţii, șoptind în 
taină cu bătriînii. 

Podeaua Marelui Vrăjitor, a Vrăjitoarei, cu idolii 
în fund, fu înălțată de purtători.. 

Pe urmele lor mergeau agale Căpetenia. de luptă 
și Căpetenia de pace. 

— Mi se pare, zise încet Căpetenia de pace spre 
a nu mai îi auzită de nimeni, că șanțurile ne vor 
închide și pe noi în sălașe... 

Căpetenia de luptă se opri deodată, îl privi drept, 
apoi încruntat, se repezi după Marele Vrăjitor, după 
Vrăjitoare, după idoli, a căror podea se depărtase. 
Strigă apoi spre Căpetenia de pace care rămăsese 
în urmă: 

— Aruncăm un trunchi peste şanţuri! Aruncăm 
un trunchi ! 

In zilele următoare oamenii părăsiră pădurea. 

Se adunară apoi în jurul noii. încăperi largi cu 
pereţi de chirpici şi coperiș de stuf în care, cu dan- 
suri, strigăte și neobișnuită îmbuibare de cărnuri de 
vînat, jumătate crude, fură mutaţi idolii de piatră, 

Tot aci se adăposteau acum Marele Vrăjitor şi 
Vrăjitoarea, care alesese locul anume dimpreună cu 
cele două Căpetenii, nici prea departe de pădure, 
nici prea aproape de ape şi stuiăriș. 

Pe pămîntul bătut, purtătorii podelei ridicară nu- 

maidecît vatra de lut pentru fiertura hranei şi a bu- 
ruienilor, de leac. 

Cîţiva din seminţia Țapului  începură a căra din 
pădure ramuri tinere, bine răzuite, pentru pereţii să- 
laşelor de jur împrejurul adăpostului celor doi Stră- 
moși. Dar fură opriți numaidecit de strigătele Vră- 
jitoarei, în vreme ce Marele Vrăjitor, îngreuiat de 
cărnurile grase, adormit, sforăia de o noapte şi o zi 
fără întrerupere. Vrăjitoarea se sfătuise în amănunt 
cu cele două Căpetenii, mai mult prin graiul degete- 
lor şi mîinii, spre a nu fi auziţi. 

Inainte de orice alt sălaş trebuiau săpate uriaşele 
şanţuri de ocrotire! Altminteri, la ce ar fi folosit să- 
laşele ? 

Oamenii înţeleseră cu ușurință şi se grăbiră cu 
muncile — să nu-i apuce vremea ploilor. Trudiră lao- 
laltă și femeile și copiii mai răsăriţi. 

Munca fu crîncenă. Cu topoarele noi pe care și 
le făureau la groapa din dimbul de dincolo de iaz, 
unde dăduseră peste o cremene fumurie, săpară — 
după măsurătorile Căpeteniei de luptă — întîiul șanț 
mai mic. Munciră astfel fără întrerupere de la înce- 
putul verii pînă tîrziu în toamna prelungă și sece- 
toasă. 

Bărbaţii săpau gîlîind, femeile şi copiii cărau pä- 
mîntul în desagi, apoi în coșuri lungi şi late, de rä- 
chită împletită, la care se înhămau flăcăii și fetele 
mai voinice. Cînd nimereau în adînc un ciot de 
rădăcină veche, se mai spărgea cîte un topor şi pă- 
gubașul se oprea istovit, privea la cerul albastru, 
ofta şi întreba pe vecinul dinainte sau dinapoi: 

— S-or mai întoarce bătrînelul şi bătrînica, tri- 
miși la seminţiile din Răsărit să afle dacă şi la ele 
s-a schimbat datina înmormîntării din tinereţe ? 

— S-or întoarce! S-or întoarce! făcea vecinul 
ðprindu-se din muncă, ştergîndu-și cu un braț o dată 
cu sudoarea și pictura feței. z 

Cel cu toporul spart se ridica din șanț, rezemîn- 
du-se cu palma de margine și se depărta bodogă- 
nind. 

— S-or întoarce.. S-or întoarce... De nu le-o fi tä- 
iat calea niscaiva urşi cu ursoaicele și puii lor, ieşiţi 
din vizuină... . 

Pînă la dîmbul de piatră, de unde se auzea în 
toată valea pocniturile cremenei ciocănite, bătrînul: 
istovit îşi tot răsucea gîndurile: ini: 

— S-or întoarce... S-or întoarce... De nu i-o fi 
oprit în drum vînătorii de oameni... De nu i-o fi tă- 
iat, de nu i-o fi fript şi mîncat. Norocul celor mîn- 
cați: Acum se preumblă prin tăriile nevăzute ale 
Strămoșului! La dîmbul de piatră bătrînelul se po- 
menea spunînd cioplitorilor grăbiţi: Nu se mai în: 
torc! Nu se mai întorc bătrînul și tovarășa lui, ple- 
cați la seminţiile din Răsărit! Au fost păstraţi în 
mijlocul lor! Au rămas acolo! 

Băiatul și fata, oropsiţi de vechea datină, se întil- 
neau adesea la căratul crengilor din pădure şi al 
pămîntului greu din șanțul întîi. Işi vedeau, își ştiau 
chipurile neacoperite de. culori și se rușinau. Își 
aruncau priviri piezişe şi căutau a se. pierde printre 
ceilalți. d 

Lutul cărat diñ şanţ era adunat la un loc, căci 
trebuia să slujească la ridicarea pereţilor și vetrelor 
viitoarelor sălaşe, deosebite pentru fiecare seminţie. 

Cîteva coperișe de crăci 'de care fură legate sno- 
puri groase și lungi'de papură se prăbușiră într-o 
noapte, acoperind femeile şi copiii din seminţia Ţa- 
pului. Erau coperișe blesteraate. Ele fură arse, după 

$ — In valea Marelui Fluviy 


cuvîntul Marelui Vrăjitor, locul fu descîntat o zi şi 
încă o zi, apoi se ridicară alte coperişe, sub priveghe- 
rea pricepută a Căpeteniei de pace. 

La căderea zăpezii, sălaşele ocrotite de întîiul şanţ 
puteau cuprinde aproape în întregime cele două se- 
minţii. Rămaseră în vechea tabără din pădure cîţiva 
încărunţiți şi cîteva babe, împreună cu vreo cîţiva 
bărbaţi mai: dîrzi dedaţi cu frigul. Făceau de pază. 
Șanțul dintîi nu înconjura încă toată aşezarea și prin, 
locul deschis se puteau strecura jivinele flămînde ale 
codrului, dacă nu chiar vînătorii de oameni ajunşi 
pînă la valea Marelui Fluviu.. 

Fu o iarnă grea şi lungă. Frunzele adunate pentru 
animale în timpul verii nu fură îndestulătoare. Lip- 
site de adăpost, cele care fură trase în sălașe mai 
scăpară cu viaţă. Cea mai mare parte pieriră de frig 
şi de foame. In primăvară, spre a nu lăsa iezii să 
moară fură îngăduiți la ugerul caprelor, iar copiii 
semințiilor rămaseră mai toţi fără lapte. 

Se amînă săpatul șanţurilor de ocrotire. Pămîntul 
mustea încă de zăpada de curînd topită. Oile, caprele 
ieșiră din sălaşe după întiîii muguri, întîile fire de iarbă. 
Numai purceaua și puii ei friguroşi fură păstraţi în- 
tr-un colț al sălașului seminției Berbecului. 

Din nămolurile văii Marelui Fluviu, puţinele rep- 
tile grase începură a căuta pe mal căldura firavă a 
razelor soarelui, încît erau vînate cu ușurință pînă şi 
de copiii mai mari, cu cîte o rămăşiţă de suliță cu 
vîrf de piatră ascuţită. 

Marele Vrăjitor la un sfat de seară sună din cor- 
nul berbecului și strigă oamenilor de la înălţimea 
podelei : - 

— Mi-a poruncit Strămoșul cel nevăzut noaptea 
trecută, în vis, să nu ne mai pierdem vremea cu 

acele cîteva oi şi capre care ne-au mai rămas. Dacă 
om tot înmulţi vitele, cine o mai vina? Cine? Îşi 
dădu cu dosul palmei peste buzele unse de grăsime 
afumată, ospăţul lui de dimineaţă şi de seară. Și 
urmă, vorbind de rău, oile, caprele: Ele sînt acum 
numai de pagubă şi nu folosesc la nimic. Ba ne 
amintesc şi de foamea, de sărăcia de altădată. Toată 
vara îşi pierd oamenii vremea să le adune frunze 
şi ramuri, de s-a uscat jumătate din pădure. O să 
se usuce toată ! O să se usuce! Tăcu, înghiţi şi urmă: 
Strămoșul nevăzut al Berbecului în mînă cu o pa- 
pură mi-a poruncit în vis să rămînem la vechea 
noastră îndeletnicire de vînători, să nu mai umblăm 
după tot felul de poame și buruieni, asemenea unor 
nevolnici. 

— Asta cam așa e! rîse încet Căpetenia de pace 
care şedea pe un buştean și mută lungul lui toiag 
noduros în mîna cealaltă. Au pus femeile în pămînt 
în jurul sălaşelor tot felul de buruieni cu rădăcină 
gustoasă și nu mai umblă să le caute prin pădure. 
Eu găsesc că nu e rău! Nu e rău! Numai cu păsă- 
rile care au început să cotcodăcească prin sălașşe, 
prin copaci, prin toate împrejurimile nu mă prea 
împac. Cînd sînt grăbit, mereu mă lovesc de ele! 

Și rîse iar, blajin. 

— Sînt bune ouăle! Bune ouăle! chicotiră și cî- 
teva femei. 

Cu fața înnegrită de funingine, împodobit cu tre- 
murătoare pene colorate de cocoș, vîrîte sub coarne, 
Vrăjitorul nemulțumit întoarse albul ochilor către 
Vrăjitoare, acum umilată şi ea ca o mică reptilă: 

— ie nu ţi s-a arătat Strămoșul Țapului, în mînă 
cu o trestie ? 


§+ 67 


Vrăjitoarea purta în părul strîns în creștetul câpu- 
lui o pană albă de găinușă care se zbătea, se-nco- 
voia, ajungîndu-i și gîdiliidu-i nasul și-o ureche. 

Cu mîna apucă tare pe Marele Vrăjitor de piept, 
îl zgflții și răcni la el: 

— Trezeşte-te ! Freacă-te la ochi | Nu vezi că încă 
dormi ? Duhul rău ţi-a trimis amăgirea cu papura ! 
De atîta îmbuibare te-a părăsit şi Strămoșul cel ne- 
văzut! El nu poartă papura-n miînă!... Și întorcîn- 
du-se către cele două seminţii tulburate:  N-aveţi 
nici o grijă ! Il descînt eu! Dar mai întîi îl pun două 
săptămîni la post de legume fierte, să se topească 
slănina rea din el. Ca să i se iveastă iar duhul cel 
adevărat al Berbecului ! 

— Hi! Hi! Hi! Ha! Ha! Ha! răsună deodată 
valea pînă departe. 

Seminţiile erau bucuroase să-și păstreze animalele, 
deşi nu știau cum. Locul între sălaşe era cam 
strîmt. Vecinătățile erau ale apelor, ale codrului. 
Nici prea multe buruieni de hrană nu puteau fi 
strînse aci. 

Vinatul şerpilor nu eta prea uşor. Cu deosebire 
vara, cînd se trăgeau în nămoluri. Adesea veneau şi 
femeile și ajutau. Suliţele de piatră se spărgeau în 
unele piei prea groase, zgrunțuroase și vrăjitorii lip- 
siți deodată de arme erau înșiăcați de cîte o reptilă 
mai tînără, mișcîndu-se repede prin ape. 

Vrăjitoarea își da şi ea seama că jertfirea anima- 
ielor nu era o socoteală bună. Căci cine putea 
cunoaște înfățișarea zilei de mîine? Carnea din 
smircuri se va împuțina, fără îndoială. O uscăciune 
neașteptată ar putea stîrpi seminția şerpilor. De 
mult şi femeile le adunau ouăle mari, hrănitoare. 

Vinătoarea în fundul. codrului nu era totdeauna 
prielnică. Bourii se răreau şi fiarele mai mărunte nu 
mai îndestulau cele două seminţii. 

— Păstrăm oile, păstrăm caprele, auzi tu? strigă 
Vrăjitoarea către Strămoșul cel văzut al Berbecului, 
ciucit pe vine şi pipăindu-și coarnele cu nemulțu- 
mire. | 

Marele Vrăjitor dete din cap c-a înţeles şi cu mîna 
făcu semn femeilor, bărbaţilor, să se ridice să plece. 

Un bătrîn priceput cu deosebire la cioplitul pietre- 
lor, înalt şi uscăţiv, ridică mîinile zdrelite și ceru 
îngăduirea să vorbească. Se sfătuise în timpul lucru- 
lui cu tovarășii lui și ajunseseră la încredințarea că 
animalele puteau fi duse la marginea de răsărit a 
văii, unde începea lunca cea rară, cu iarba deasă şi 
tot felul de buruieni. Iar copiii Ha şi Hi, în seama 
cărora se aflau animalele, s-ar ocroti la vreme de 
nevoie în văgăuna malului învecinat. Era şi apă 
curată acolo, împrejmuită de trestii. Căci şi aşa, mai 
mult pe acele meleaguri își trec vremea ruşinați de 
chipurile lor prea albe. 

— Şi cu ce veți hrăni oile, caprele în vreme de 
iarnă ? întrebă Vrăjitorul. 

— Cu ce hrănim animalele iarna ? întrebă şi Vră- 
jitoarea pe cioplitorul care sta cu mîinile ridicate și 
cu fruntea plecată. | 

Răspunsul veni tîrziu : 

— Asta nu ştiu! Asta ştie Ha! Asta ştie Hi !... E 
sînt cu oile, cu caprele... A 

In batjocură Marele Vrăjitor făcu şi el, rînjindu-şi 
colții ferăstruiţi : 

— Hihihi! Hahaha !... 

Bărbaţii din spatele femeilor, rostiră deodată în- 
tr-un glas ; 


— Ştie Ha! Ştie Hi! 

Marele Vrăjitor se ridică furios, sună de trei ori 
din cornul Berbecului şi scoțînd din cap coarnele 
Strămoșului amenință seminţiile. 

— La sălaşe! La sălaşe!... Duceţi mîine oile, du- 
ceți caprele !... Să măniînce iarbă şi buruieni! să 
mănînce frunze! Pînă s-or umfla! Plecaţi la să- 
laşe !... i 

Infricoşaţi, nedumeriţi, oamenii se ridicară și se 
depărtară încet spre adăposturile lor. 

Trecuse de miezul nopţii. 

Ostenit de furii și mecaz, Marele Vrajitor adormi 
îndată. 

Vrăjitoarea îşi scoase pana albă, îşi muie palmele 
în vasul cu seu şi îşi: unse bine faţa, înainte de cul- 
care. 

Abia aţipi, cînd din preajma sălaşului, unde ve- 
gheau cu rîndul cei patru paznici, izbucni deodată 
strigătul subţire : 

— Cucurigu !... 

Era cocoșelul care vestea al treilea pătrar al nop- 
ţii, timpul cînd trebuia să se schimbe paznicul. 

Alte trîmbițe, nu prea depărtate, îi răspunseră. 
Erau cocoşeii din sălaşele apropiate, care vesteau 
neamului orăteniilor că erau şi ei de veghe. De 
departe, foarte departe, din cealaltă margine a văii 
Marelui Fluviu ajunse deodată pînă la auzul Vrăji- 
toarei, prin tăcerea răcoroasă a nopţii de vară, trei 
trîmbițe de cocoşi, aproape în același timp: 

— Cucurigu ! 

Erau vestitorii de la marginea de răsărit unde se 
adăposteau cei doi copii oropsitt Ha şi Hi, cînd nu 
se înapoiau la sălaşe. 

PIINE !... PIINE... 
sau 
OILE DESCOPERĂ GRINELE , 


sa 
Î n imineața în care bătrînul cel înalt şi uscăţiv 
dimpreună cu cele două mame nefericite mînară 
mica turmă sub mal pînă-n cealaltă margine a văii, 
de und? începea lunca pe colina cea lină, nu găsiră 
pe nimeni la vizuină. Oile abia putură fi ținute lao- 
laltă, grăbite să năvălească în îînul .uscat şi necosit 
de la poalele luncii. 

Una din femei intră în vizuină să puie la adăpost 
carnea afumată din ajun şi păstrată-n frunze mari, 
adusă copiilor. Cealaltă se opri în apropiere, sub doi 
pari întipţi în pămînt, uniţi sus între ei de o stinghie, 
de care atîrnau fire lungi de papură — împletitoarea 
fetei. 

Dar femeia care intră în vizuină se poticni după 
numai cîţiva paşi și se pomeni cu tălpile pe un aş- 
ternut moate, fiștind 'mătăsos. Se sperie, gîndind că 
nimerise peste vreo ciudată, lătăreață dihanie de 
apă, strecurată acolo în lipsa câpiilor și adăstîndu-și 
prada. Țipă o dată scurt, ieși în fugă, privind înapoi 
să vadă dacă nu cumva era urmărită. 

Bătrînul cioplitor băgă de seamă că turma păştea 
cu nesaţ şi iarba uscată! Caprele se ridicaseră cu 
picioarele din față pe copacii din luncă și smulgeau 
lăștarii lăptoşi. D-apoi dacă e așa, să miie el oile în 
iarba verde, iar fînul uscat să-l rupă şi să-l păstreze 
pentru la iarnă, cînd nu se mai află nicăieri nici o 
verdeață... 

Şi mînă mica turmă sus, dincolo de lunca rară, 
pînă-n mijlocul pajiștei verzi. 


; 71 


— Hi!... strigă mama fetei. 

— Ha!... strigă și mama băiatului, amîndouă cu 
palmele la gură să meargă sunetul. drept, departe. 

Dar nu veni de nicăieri nici un răspuns. Numai 
pădurea dinspre sälaş trimise înapoi, ca o îngînare, 
ecoul strigătelor : 

— Hiiii... Haaaa... P 

Tirziu. se ivi din dreapta, urcînd coștișa lacului 
împrejmuit de trestii, papură şi alte buruieni de apă, 
fata cu șoldurile înfășurate într-un soi de peşmiînt 
scurt de papură împletită, pe umăr Apă grea încăr- 
cătură de bețe verzi din care picurau pe pieptul, spa- 
tele şi picioarele ei picături mari de apă. 

— O jivină în adăpost! Nu intra! Cînd o calci 
face încet șșș — dar pe urmă vrea să muște! zise 
repede mama. 

Fata surîse. Ostenită, aruncă la picioarele celor 
doi pari înfipți în pămînt sarcina de bețe și șterse 
cu o mînă sudoarea frunţii. 

— Nu e nici o jivină înăuntru, mamă, e numai un 
așternut de papură împletită. o> 

La împletitoare lucrau și fetele, și mamele din să- 
laşe. Dar ele împleteau firele lînei smulse de pe spi- 
narea oilor — ca să fie mai moale — amestecate și. 
cu fire de păr de capră, mai trainice. Lîna, firele de 
păr de capră erau puţine și o împletitoare ajungea 
numai bine întregului trib, care se înveşmînta la 
nevoie mai mult în scoarţe bătute bine din coajă de 
arbori și înnădite cu fire răsucite, din unele soiuri A 
copaci fibroşi. Blană de urs sau de lup, blană de 
capră sau berbec, numai cîțiva apucau. 

În singurătatea și nevoia ei, fata folosea acum 
papura, rogozul și după ce scutura de boabe pămă- 
tuful cînepei pentru păsările prăsite folosea și firele 

tulpinei smulse de-a lungul, ca legătură. Munca nu 
era grea, numai prea migăloasă, degetele şi mîinile 
fetei erau zgîriate pe alocuri pînă la sînge. 

Dar zărind pe bătrînul cel uscăţiv îngenunchiat în 
iarba uscată, pe care o smulgea de zor, ea își puse 
mîinile în șolduri și începu să strige furioasă: 

— Nu! Nu! Că smulgi și rădăcinile! La anul nu 
mai creşte ! 

Bătrînul se ridică anevoie din şale, gîfiind de oste- 
meală, cu braţele încărcate de ctteva smocuri de fîn 
rupt cu greu. 

Se ruşină. Căci fata avea dreptate. Ea văzuse de 
aproape cum creşte și se-nmulțeşte iarba. 

— „.Dar cu oile ce cauţi aici ? mai întrebă fata, 
privindu-l drept în ochi. 

Răspunse mama băiatului, ţinînd încă pe umăr 
vasul de lut în care adusese lapte dulce de capră: 

— Să caute de ele Ha !... Să le pască-n luncă! Nu 
e treaba lui? A voastră ? 

Fata privi o clipă-n jos, gînditoare. 

Ca şi surorile ei de la sălaşe, fata săpase o groapă 
nu departe de vizuină, ridicase un cuptor de pămînt 
galben și alături adunase, curăţise de pietricele lutul 
gras. Pusese lutul pe o lespede mică de piatră, și îşi 
rotunjise cu palmele oalele de trebuinţă. 

Avea de gînd să ceară bătrînului o custură ascu- 
țită de piatră, pentru a împodobi cu dungi şi ridică- 
turi, după obicei, înainte de a le pune în cuptor, la 
ars, vasele care-i lipseau. 

— Şi Ha unde e? întrebă nerăbdătoare mama 
băiatului. 

Puse vasul cu lapte jos, între labele picioarelor. 

Fata arătă cu capul înspre Marele Fluviu. 

— S-a dus într-o scorbură de salcie departe, prin 

ostroavele de trestie. A văzut păsări mari, albe, cu 
ciocul roşu şi altele mai mici, cu pene pestriţe şi 
albastre care n-au dinţi, nu mușcă, zboară deasupra 
capetelor noastre, nu ne fac mici un rău şi apoi se 
întorc în baltă. Ha caută cuiburile să le ia cîteva 
ouă. Vrem. să le punem la clocit. Poate or rămîne și 
păsările de baltă alături de găinuşe. 

Fata, la stinghiile de' lemn, începu a împleti o 
nouă rogojină. 

— Ce nevoie aveţi de atitea împletituri ? întrebă 
nedumerit bătrînul cel uscăţiv. 

Hi rîse-ncet, cu amărăciune parcă. Apoi răspunse: 

— Noi sîntem copii uitaţi. N-avem blana oilor și 
caprelor, ca voi, ocrotiţii Strămoşului. Cu ce să 
ne-nvelim cînd or începe ploile și ninsorile? Iarna 
trecută am stat tot în fundul sălaşului, în jurul focu- 
lui. Iarna ce vine e nevoie să umblăm afară, să în- 
grijim orăteniile. Dar poate că vom ispăși în curînd! 
Și Strămoșul cel văzut ne va ierta și ne va primi 
între voi, sub puterea lui. l-am trimis pene colorate 
de cocoşel şi pene albe de găinușă, și de curînd un 
snop de morcovi dulci. 

Fata se repezi pînă la intrarea vizuinii, unde se 
afla pe două pietre mari un buştean cu miezul ars 
și golit. Cu ciocanul de piatră de alături Hi începu 
a bate un fel de toacă, întreruptă cînd și cînd. Buş- 
teanul sună înfundat ca o tobă şi pădurea trimise și 
ea din adîncuri un ecou înfundat. 

Intorcîndu-se către musafirii ei, fata rîse: 

— El aude că-l chem, de-ar. îi tocmai la malul 
apelor. L-am chemat să vie numaidecit, că e mare 
bucurie |... 

Fata îi pofti în vizuină, aprinse un foc de găteje, 
dete deoparte lespedea de piatră care lăsa fumului 

ieșire în afară și pregăti în cîteva oale carnea, lap- 
tele, ouăle. 

— Morcovi nu ne dai? întrebă pofticios bătrînul. 

Fata aduse din fundul vizuinei o rădăcină cără- 
mizie şi întînzîndu-i-o : 

— Pe celelalte le păstrăm pentru la iarnă. 

Ha veni în fugă, aducînd într-o desagă de piele de 
vulpe ouă de rață, ouă de gîscă — pe care le arătă 
cu mîndrie. 

— Haha !... rîse el ciucindu-se lîngă foc. Pînă o 
ninge cred că prăsim și păsări din ouăle astea! Să 
poftiţi să le mîncăm îripte! 

— Numai să nu-ţi zboare din mînă, să se-ntoarcă 
iar la cuibul din baltă, hihihi! rîse fata de el. 

Riîseră și cele două mame. 

Dar bătrînul cioplitor ridică o mînă și grăi: 

— Aşa e, așa cum spune fata! Cu vînatul zbură- 
toarelor merge mai greu decît cu al alergătoarelor. 
In munte pe vremea vînătoriei, moștenisem de la 
Strămoșul cel văzut, părintele celui de azi, două 
tăblii pe care zgîriasem cu un colț de piatră chipul 
unui cerb cu picioare și coarne şi apoi o cerboaică și 
puiul după ea. Era de ajuns să scoatem tăbliile în 
pădure, să le dăm ocol de trei ori pe ciucite, șoptind 
numele fiarei pe care doream s-o vînăm — şi ea ve- 
nea singură drept în vîrful suliţelor noastre. 

— Nu prea venea vînatul! Nu prea venea vina- 
tul! dădu din cap mama băiatului. 

Bătrînul se-nfurie, tuşi, vru să k ridice, dar se 
poticni în propriile-i picioare și rămase pe loc. 

— Cum era să vie? se repezi el, înecat de necaz. 
Cum era să vie vînatul ? Că noi nici gropi nu săpam 
adînci, cu ţepoaie în fund pentru lupi, ci numai 
pe-atit! Și arătă mîna pînă la cot. Iar lupii şi 

porcii sălbatici de lut ars îi uitam acasă pe vatră, în 
loc să-i luăm cu noi la vînătoare, zise bătrînul și 
vîrînd degetele în oală, scoase o bucată de grăsime 
fiartă. Ehei! strigă el deodată, ameninţind cu 
grăsimea deasupra capului. Vînătorii. pricepuţi se 
pregătesc dim vreme pentru vînat! Ei postesc cîte 
două și încă două și încă două zile — ridică cinci 
degete, apoi le-nchise în palmă și mai ridică pe cel 
mic — iar femeile lor stau toată vremea vînatului cu 
fața la perete, ascunse bine în sălaşe. Și cînd oa- 
menii se duc în pădure cu sulițe și topoare, pun pe 
față chipul fiarei pe care vor s-o vineze, botul cu 
urechile ursului, coarnele cerbului, colții porcului 
mistreț. Așa e — se-ntoarse el către mama fetei — 
că vînatui atunci nu mai are încotro și cade în 
puterea vînătorilor ? 

— Aşa e! Nu mai are încotro! adeveri femeia, 
punînd repede cu degetele un tăciune răzlețit mai 
aproape de oala fierbinte. 

Bătrînul înghiţi repede grăsimea, apoi lungindu-și 
giîtul şi trăgîndu-l la loc, urmă: 

— S-a dus, s-a dus vremea vînatului! Noi nu ne 
mai pricepem la vînat ca altădată. Poate şi de aceea 
s-a împuținat. După doborîrea fiarei nu mai stă ni- 
meni să joace în jurul ei și vînătorul priceput să vie 
să-ngenunche apoi alături și să roage Duhul fiarei 
răpuse să ierte pe vînător, că numai de nevoie i-a 
vărsat sîngele, unde viețuiește viața. Aşa e că nu mai 
înghenunche aini lîngă lup, lîngă veveriță, lîngä 
urs ? 

— Nu mai îngenunche nimeni! adeveriră îm- 
preună cele două mame. 

— Şi văd acum că femeile de la sălaşe adună 
buruienile pădurii în preajma șanțului celui mare, 

dinafară, umplut cu apă, ca să Íe aibă la îndemină, 
să nu mai bată codrul căutîndu-le. De parcă omul e 
făcut să mănînce numai buruieni fierte ! 

— Cînd nu e carne, sînt bune și rădăcinile. Bune, 
bune! zise tare mama fetei, care adunase şi ea 
cîteva soiuri de buruieni cu rădăcină hrănitoare pe 
un petic de pămînt ocrotit cu pietroaie, dinaintea 
sălaşelor seminției ei. i 

— Bune şi rădăcinile, încuviință bătrînul. Moş- 
negii fără dinți. trag mai mult la fierturi de buruieni. 
Dar tot mai bună viînătoarea ! Pe vremea mea, cînd 
ne întorceam de la vînat... Că aveam și noi tăblii 
acoperite de reni scriși cu vîrful pietrei. 

— Atunci de ce pătimeam de foame? îşi aduse 
aminte una din femei. 

Cioplitorul se scărpină în barbă, se strîmbă ca de 
ceva acru și răspunse: 

— Noi aveam tăblii cu reni şi renii se trăseseră de 
mult spre Miazănoapte! Cum era să vină urșii sau 
lupii sau măcar veveriţele și vulpile către tăbliile 
care n-aveau pehtru ele nici o putere ?... Și Strămoșul 
cel văzut nu s-a gîndit la asemenea lucrul Nu s-a 
gîndit niciodată 1... Apoi domolindu-se:  Bănuiesc 
că n-a venit să-i spuie-n vis Strămoșul cel nevăzut, 
anume ca să ne pedepsească pentru păcatele noastre 
și să pierim. Că a şi trimis împotrivă-ne pe vînă- 
torii cu arcuri — și așa că a trebuit să fugim în- 
coace, 

Fata se ridică și aduse dinaintea cioplitorului les- 
pedea învecinată: 

— Scrie aici o pasăre mare, albă și o pasăre mică, 
pestriță, cu pene albastre, din cele care trăiesc în 
baltă. 

Și în vreme ce toţi ceilalți începură a se ospăta, 
cioplitorul scrise încet pe lespede cu-n vîrf de piatră o 
giscă. sălbatică, întinzînd aripile în văzduh şi sub ea 
două rațe plutind pe un mic lac, împrejmuit de 
trestii şi liane. 

— Nu sînt bine încredinţat, zise el apoi pe gîn- 
duri, dacă rațele şi giştele din împrejurimi vor zbura 
numaidecît încoace, în adăpostul, vostru, căci lucrul 
meu «e încă nevrăjit. Se trase și el alături de bucate. 
Dar una pot să vă spun cu încredințare! făcu el 
ridicînd o mînă. Dacă prăsiţi aici din ouăle lor giște 
și rațe, dacă le daţi în fiecare dimineață grăunţe 
culese de pe tulpinile bălții și apă curată, apoi chiar 
dacă or zbura ele iar peste trestii, seara s-or întoarce 
neapărat încoace la voi !... Cum fac şi păsările aciu- 
ate la sălaşe... Vîri mina-n oală şi duse la gură 
bucata de carne care-i rămăsese. Dar abia îmbucă 
odată, că sări ca ars. Oile!... Oile!... strigă el şi se 
repezi afară, urmat de toţi ceilalți. 

Turma neobișnuită cu asemenea belşug, se risipise 
pe o mare întindere. Caprele frinseseră copacii mai 
tineri spre a ajunge la ramurile fragede, ba un ied 
se urcase într-un pom și rămase agăţat între două 
crăci umede. După ce se ospătă bine, începu să be- 
hăie cu necaz, neștiind cum să ajungă la mama lui 
care se depărta. Berbecii turmei nu se mai vedeau. 
O apucaseră care-ncotro, urmaţi de oile care acum 
smulgeau numai cîte un fir de iarbă şi porneau îna- 
inte mestecînd de zor. 

Cu strigăte, aruncînd cu uscătuit spre a le tăia 
calea, femeile și cioplitorul izbutiră după multă aler- 
gătură să adune o parte din mica turmă. 

Se întoarseră la adăpost unde fata și băiatul bä- 

teau ţăruși în pămînt şi împleteau cu mlădiţe de ră- 
chită verde un început de ocol de animale. 

— „Nu sînt toate!... Nu sînt toatel... striga 
mereu cioplitorul lovindu-se peste coaste cu palmele, 
în piept cu pumnii. 

Femeile mînau din urmă, în mîini cu ramuri lungi, 
smulse idin fugă, oile şi caprele. Strigară şi ele cu 
glas mare către fată și băiat: 

— Nu sînt toate !... Nu sînt toate!... 

Băiatul ajută cioplitorului și femeilor să vîre tur- 
ma în ocol, apoi o rupse la fugă spre apele Marelui 
Fluviu, unde știa o limbă de pămînt înaintînd adînc, 
deasupra apelor revărsate, acoperită mai tot anul 
cu ierburi, buruieni şi tot felul de păioase înspicate. 
Se opri şi strigă spre cei rămaşi în urmă: 

— Tăiaţi din marginea luncii iarba uscată și 
aruncaţi-o în ocol, să nu fugă oile iar! Le găsesc eu 
și pe celelalte, numaidecît ! 

— Tăiaţi, nu rupeţi iarba! zise fata cu asprime. 

Și le arătă cuțitele lungi de piatră. 

Apoi o rupse și ea la fugă pe urmele băiatului să-i 
dea o mînă de ajutor, să adune și să mîie-ncoace 
pîlcurile rătăcite. 

„Numai de nu s-or fi înecat!“ gîndi ea gîffind şi 
ridică din. fugă, asemenea flăcăului, o cracă lungă. 

Soarele da în asfinţit. Apa Marelui Fluviu curgea 
acum parcă mai repede, cu dungi de lumini roșiatice 
pe alocuri, cărînd parcă lespezi şi grinzi de aur pe 
care le rostogolea, le îneca, le scotea iar la lumină 
şi iar le îneca... 

Auzul fugarilor fu deodată izbit de murmurul în- 
fundat al valurilor. Se apropiau de limba de pămînt, 
a cărei vedere o acoperea încă o luncă deasă de 
trestie înaltă. 

Băiatul fugea cu paşi mari, în salturi largi, fata 
cu salturi mici, dar mai repezi — și-l ajunse tocmai 
la celălalt capăt al pragului de papuri. 

Băiatul se opri. Pe limba de pămînt uscat nu se 
vedea mici o vieţuitoare. Apele din jur se jel 
de la sine în albia Fluviului după atitea lumi sece- 
toase, lăsînd în urmă un mîl gros în care frescuse 

pe toată întinderea, cît putea cuprinde ochiul, o ciu- 
dată pădurice de paie, din care unele își ridicau pînă 
la un stat de om spicul cu ţepi. 

Fata fugi înainte, ocoli limba de pămînt şi abia 
la capătul ei zări parcă o mișcare în lanul des al 
paielor pe care începuse a le clătina âdierea vîntu- 
lui de seară. 

— Oile 1... Caprele !... S-au înecat!... strigă ea, 
mişcînd o mînă către flăcău, fără a întoarce capul 
spre el. | 

Pe urmele unui berbec și ale unui ţap, oile și 
cîteva capre se-nămoliseră înaintînd cu greu, dar 
smulgind cu furie şi mestecînd cu nesat paiele încă 

verzi unele, paiele de mult aurii, spicele încărcate de 
boabe. 

Băiatul ajunse fata şi amîndoi rămaseră tăcut 
alături, privind îndelung la nesocotința acelor ani- 
male, care pentru un dumicat erau gata să-și piardă 
viaţa. 

— Trebuie să fie „gustoase paiele cu spicele lor, 
făcu fata cu ochii mari la rîvna unei oi care mesteca 
pieziș de zor, smulgînd, înainte de a fi înghiţit pe 
celelalte, spicele învecinate. 

— Duki trebuie să li se mai pară boabele! adău- 
gă băiatul. 

— N-or fi otrăvite ? 

— S-ar putea să li se umfle numai pîntecele şi 
pînă la noapte să crape, lacomele! răspunse băiatul. 
Lacomele ! Lacomele ! 

— Nesăţioasele | ocärî fata. 

Și fără a mai sta pe gînduri, băiatul părăsi limba 
uscată de pămînt, intră în nămol pînă la gleznă, 
făcu un ocol sprè a nu speria animalele, și a le mîna 
înapoi. Se pomeni în nămol pînă la genunchi. Fata 
vru să-l urmeze, dar băiatul îi făcu semn: 

— la-o pe partea cealaltă !... Taie-le calea dinspre 
papură, că acolo se-neacă de-a binelea ! 

Fata intră în nămol pînă la șolduri şi se opri. 

Dar nămolul nu era mai adînc. Pe fundul lui un 
prundiş de pietre și nisip făcu mersul ușor. Hăulind, 
aruncînd cu pietre, tinerii strînseră oile și le mînară 
înapoi pe limba de uscat. Ele nu voiră să se depăr- 
teze, ci priviră clipind spre lanul din care fuseseră 
alungate; Unele behăiră furioase. 

Fata. smulse un pai: era lung și cu rădăcini sub- 
tiri, înnămolite. Rizînd, îl prinse-n părul strîns în 
creștet, cu spicul căzut pe o sprînceană. Mai sinulse 

un fir pe care şi-l legă după git, cu spicul legănat 
în jos. Era mai viu decît podoabele, colanele de 
oscioare sau de lut ars. 

Băiatul strivi şi frecă un spic între palme, suilă 
pleava să rămiie boabele și gustă una. 

— E ca o ghindă mică, dar cu miezul dulce! zise 
uimit către fată. Și aruncînd în gură dintr-o mişcare 
boabele din palmă, le mestecă repede, cu plăcere. 

leșiră din lan, plini de nămol. Alungară animalele 
către luncă și se spălară în apa care gîlgîia între 
tuiișele de trestii. Apoi băiatul, rupînd din luncă un 
ram, adună iar oile, caprele, mînîndu-le către adă- 
post. 

Soarele coborise dincolo de munţii care închideau 
zarea spre Apus. Fluviul își pierduse aurul și mugea 
acum întunecat. 

Băiatul se ajută și cu glasul, spre a mîna mai 
repede mica turmă. La cotitura de unde începea pra- 
gul stufos al trestiilor, auzul îi fu atins de zgomotul 
înfundat al ciocanului de piatră, căzind pe bușteanul 
găunos. Se opri să audă mai bine. Dar nu era numai 
sunetul cunoscut. După o pauză, loviturile ajunseră 
mai înfundate, mai groase, apoi după altă pauză mai 
subțiri. 

Grăbi pasul spre adăpost, fără a se mai gîndi la 
fata pe care o lăsase în apa trestiilor. 

„ — Oile!... Oile!... strigară voioase femeile, ieşin- 
du-i în întîmpinare. și ajutîndu-i să le vire în ocol. 

Cioplitorul cel înalt ţopăia în jurul bușteanului pe 
care îl lovea mereu cu ciocanul, scoțind după voie 
tot felul de sunete. l 

— De-acum, flăcăule, zise el, abia ţinîndu-și răsu- 
flarea, cînd ai să vii la jocurile noastre în jurul 
Strămoșului, după ispășire, n-ai să mai ai nevoie să 

te baţi cu palmele pe spatele gol, cum ne batem noi 
de amar de ani. Că o să bat eu cu ciocanul trei buş- 
teni goliţi, unul înfundat la amîndouă capetele, altul 
numai la un capăt şi altul de loc. Trei tobe — trei 
sunete ! Hahaha !... Ia privește! 

Și-i arătă cum înfunda pe rînd cu niște pietroaie 
rotunjite un capăt al buşteanului, apoi pe amîndouă, 
spre a scoate sunete diferite. 

— Hahaha !... rise şi flăcăul. 

— Hihihi !... răspunseră femeile. 

Dar băgară de seamă că le lipsea fata. 

— Unde a rămas ? întrebă îngrijorată mama. 

Băiatul îşi aduse aminte, surîse și zise: 

— A rămas în locul oilor! Cred că adună și mă- 
nîncă boabe! Ii plac şi ei. Duceţi-vă! Intr-acolo... 

Și arătă cu mîna. 

Femeile găsiră fata încărcată cu snopi de păioase, 
fire de grîu amestecate cu fire: de orz, de mei, de 
ovăz, de neghină, pe care le smulsese din nămol. 

— Boabe bune! Ghindă dulce! le strigă fata de 
departe. 

Și le îndemnă să facă la fel. 

Cu braţele, cu umerii, cu capul ascuns în snopii de 
grîne legați cu papură, se întoarseră toate trei la vi- 
zuină, dinaintea căreia bărbaţii aprinseră un foc mare. 

Fumul alunga ţînțarii, flăcările țineau departe 
jivinele care ar fi voit să se apropie. Innoptase. In- 
tîiele stele de vară începură a-și face semne în cerul 
albastru-închis. 

Mama fetei mulse o capră şi fierse-n lapte cîţiva 
pumni de boabe alese din spicele cu ţepi. 

Cioplitorul care nu mai avea dinţi buni, le găsi pe 
unele cam tari, altele amărui, altele cam iuți, numai 
laptele îi păru bun. 

— Eu aş zice să alegem boabele după soi, făcu el 
mestecînd încet. 

— Asta așa e! Fiecare soi cu gustul lui! adeveri 
mama băiatului. 

Fata alese atunci boabele cele mari, aurii, le pisă 
spre a le scoate făina ca la ghinda obicinuită, frä- 
mîntă pasta, apoi o vîrî în spuza încinsă. 

Cînd o scoase, o mireasmă nemaicunoscută le des- 
mierdă fața. 

— E bună... făcu cioplitorul gustind din piine. 

— Pita asta e dulce!... Zise și mama fetei dînd 
din cap. 

— Miine să vii, moșule, cu toți oamenii încoace! 
zise flăcăul hotărît. Să strîngem firele din nămolul 
apelor, pînă nu-şi scutură boabele! Ce vrei să mîn- 
căm la iarnă? Că eu făină de ghindă în gură nu 
mai pun! Şi cu ce vrei să ne ţinem oile? 

Cioplitorul lăsă capul în piept. 

Femeile ojtară fără voie. 

Le veni în minte Marele Vrăjitor. 

Ce va spune de toate aceste înnoiri Strămoșul cel 
văzut, Atotputernicul, Ingrozitorul ? 


i „ŞTII SĂ-NOŢI ? 


La sfatul de seară al celor două seminții, Marele 
Vrăjitor şi Vrăjitoarea laolaltă cu cele două Căpe- 
tenii încuviințară ca turma să rămiie pe tot timpul 

verii în ocolul din margine, în seama celor doi tineri 
neispășiţi. Mamele lor îşi. luară sarcina să aducă de 
acolo la sălaşe în fiecare zi pentru copii, bătrîni şi 
bolnavi oale mari de lut, pe umeri, cu laptele capre- 
lor și oilor. Iar bătrînul cioplitor trebui să făgă- 
duiască a veghea ca la Luna Plină să fie tăiat un 
berbec şi un țap pentru izbăvirea bătrînilor, iar la 
Luna Nouă alţi doi pentru izbăvirea pruncilor nou- 
născuţi : Jertfa de împăciuire a Strămoșului nevăzut. 

— Așa! Așa! strigară toți deodată, bucuroşi de 
înlocuirea jertfelor omenești. 

— Ce facem cu fetele şi băieții? Ce facem? Că 
le-a venit vremea nuntirii ! șopti Căpetenia de pace 
către Vrăjitoarea care purta acum patru pene albe. 

Era nevoie de bărbaţi luptători şi între luptători 
nu puteau intra decît feciori nuntiți. 

— Pregătiţi-vă fetele 1... Pregătiţi-vă băieții 1... 
strigă Vrăjitoarea de pe podea în mijlocul adunării. 
Aduceţi din pădure tobe tari, cu mai multe glasuri, 
aşa cum v-a învățat bătrinul cioplitor. 

Fetele se-ntristară deodată. Unele începură a 
plînge încet. Băieţii săltară voioși, cu genunchii în- 
doiţi, să nu fie văzuţi de cei mari și se jucară îm- 
pungîndu-se cu pumnul în coastă. 

— Să pună Strămoșul cel văzut un soroc, ca să 
ne pregătim feciorii și fetele cum se cuvine! zise o 
mamă dînd din cap. 

Și plecîndu-se dinaintea podelei pe acoperămîntul 
căreia se clătinau idolii negri cu coarnele înalte, să- 
rută pămîntul dinaintea lor. 

— Pe la malul țuguiat dinspre Apus nimeni să 
nu mai calce fără încuviințare | strigă deodată Ma- 
rele Vrăjitor. Se uită malul ameninţător ! Mi se pare 
că e supărat. 

— Da, da, malul ameninţă! încuviinţară cîteva 
femei, care căutaseră buruieni pe acel loc. 

— Să nu-l supărăm mai rău, să nu ne pomenim 
că vine malul încoace și se prăbușește peste noi |... 
adăugă şi Vrăjitoarea. | 

De la o vreme Marele Vrăjitor clătina capul fără 
a-l mai putea opri. Vrăjitoarea punea această ne- 
putință pe seama lăcomiei mai mult decît pe seama 
Duhului nevăzut. Sub coarnele Berbecului pe care-l 
purta adus pe sprîncene, prinsese toate penele colo- 
rate care-i fuseseră dăruite. Cînd pomeni de malul 
supărat, capul pomii a se clătina atît de repede, că 
Marele Vrăjitor se pomeni cu semnele Strămoșului, 
coarnele, pe nas şi cu penele cocoșeşti zburînd în 
toate părţile. 

Se ridică în capul oaselor, cu toată împotrivirea 
Vrăjitoarei care îl tot trăgea de cot să se lase în 
patru labe, şi începu a strigă furios, răguşit: 

— Penele! Penele! 

Copiii adunară penele și mamele, cu smerenie, fe- 
rindu-le de răsuflarea gurii, le duseră și le puseră 
pe marginea podelei. Vrăjitoarea care izbutise a 
trage pe Marele Vrăjitor în patru labe, îi potrivi la 
loc coarnele Strămoșului și penele colorate dedesubt. 

Apoi cu un semn spre stelele cerului, ea zise cu 
glas cîntăreț, mişcînd înainte și înapoi capul cu pe- 
nele albe: 

— Cînd cele trei stele se vor prelungi cu a patra 
și cînd linia lor se va întoarce de cealaltă parte, cu 
vîrful spre apele Marelui Fluviu, atunci ziua va fi 
lungă la fel cu noaptea și în cea dintti noapte, nici 
mai mare mici mai mică decît ziua, obştea va nunti ! 

Bărbaţii tăcură încruntaţi. Dar femeile dădură 
chiote de bucurie. Incepură a surîde și fetele, ciucite 

în jurul mamelor, în vreme ce băieţii aruncau spre 
ele, căutînd să le nimerească, oscioarele șlefuite pe 
care fetele trebuiau să le-nşire pe fir de lînă răsucit, 
colanul lor de mirese. f 

Și cu două degete, chicotind, băieţii traseră unul 
altuia de dinţii din față. 


De a doua zi din zori, după plecarea unor bărbaţi 
la vînat și a altor la hruba de piatră, fetele: Strămo- 
şului Berbec trecură în sălaşul Strămoșului Ţap, și 
fetele Strămoșului Țap în sălașul Strămoșului Ber- 
bec, căci era oprită cu pedeapsa morţii unirea fete- 
lor şi băieţilor din aceeaşi seminţie. 

Din aceste sălaşe fetele nu mai aveau îngăduirea 
să iasă pînă-n toamnă, la săptămîna sorocită, a pre- 
gătirii miresei și mirelui. Femeile pînă atunci tre- 
buiau să bată pădurea, căutînd un soi anume de 
ghindă rotundă cu coaja tare, verde şi amară, dar 
cu miez uleios pentru hrana și îngrăşatul viitoarelor 
mirese. Căci fata cea mai grasă și cu nasul mai 
scurt era socotită cea mai frumoasă. 

Și mîncau fetele toată ziua la nuci, se îmbuibau 
cu cea mai grasă carne, umblau cît mai puţin, ge- 
mînd de saț, sau stăteau întinse pe spate, în întrece- 
rea îngrășării. Seara, tinerii adunaţi înaintea închi- 
sorii fetelor se îndemnau la aruncarea suliţei, la 
spintecatul trunchiurilor de copaci, ba se luau şi la 
trîntă, izbindu-se, rostogolindu-se, pînă la al doilea 
cîntat al cocoșilor. Atunci dădeau chiot și fugeau fie- 
care spre sălaşul seminţiei unde istoviţi, gîffind, 
adormeau buștean. 


Oamenii puşi la munca nouă, la făurirea armelor 
viitorilor bărbaţi şi a uneltelor mai mici pentru 

viitoarele soţii, nu mai trecură pe la ocolul din mar- 
gine, unde fusese mînată turma celor două seminții. 

Se abătea adesea pe la ei, de la dîmbul de piatră, 
unde muncea de zor să taie, să cioplească, să te- 
șească tot felul: de unelte, Căpetenia de luptă înto- 
vărășită mai totdeauna de flăcăii pe care-i învățase 
a mînui şi arcul, a trage cu săgeata la ţintă. 

Alături de Căpetenia de luptă şi de ceilalţi flăcăi, 
tinerii năpăstuiți nu se mai simțeau atît de singuri. 
Cu toată împotrivirea vechei datini, ei se aflau astfel 
tot în mijlocul obştei, alături de seminţiile lor. Ba 
flăcăii, la un semn al Căpeteniei, puseră mîna dim- 
preună cu el, tăiară paiele cu spice din nămoluri, le 
cărară în fundul vizuinii şi astfel strînseră laolaltă 
neașteptata recoltă, hrana de iarnă a turmei, de care 
răspundeau dinaintea seminţiilor fata și băiatul. 

Pentru ei nu mai tăiară nici un pai, nu mai zdro- 
biră-n palme nici un spic, nu mai coapseră nici o pită 
la foamea lor. Căci sufletul le era acum ars deo 
mare nădejde: să ispăşească vina de a nu fi fost 
jertfiți, să fie primiţi la săptămîna pregătirii mirese- 
lor și mirilor, să fie dusă Hi între fetele Strămoșu- 
lui Țap, Ha între feciorii Strămoșului Berbec, să 
intre şi ei, Hi în rîndul femeilor, Ha în rîndul băr- 
bailor. 

Cînd focul se acoperea cu cenușa lui, după cina 
cu lapte și pitä de ghindă, Ha de o parte a spuzei, 
cu mîinile sub căpătii, părea a dormi. Hi de cealaltă 
parte, întinsă pe un șold, cu o palmă sub obrāz, 
ținea ochii bine închişi. Dar somnul cu toată oste- 
neala zilei, nu se lipea de ei. Ii apuca astfel zorii 
zilei, frămîntînd tot felul de gînduri, tot felul de în- 
chipuiri, doar vor afla mijlocul de a îndupleca pe 
Marele Vrăjitor, de a cîştiga voia bună a Vrăjitoarei. 

Abia acum, cînd aflaseră de la mamele lor că 
fetele şi băieții de la sălașe începuseră pregătirile 
celei mai mari sărbători a vieţii, Hi şi Ha simțeau 
mai chinuitor singurătatea, blestemul care-i nă- 
pustea. 

Nici păsările atît de gustoase ale pădurii, desăl- 

băticite de ei, nici legumele cu rădăcina cărămizie, 
bună și hrănitoare, alese anume dintre cele cu rădă- 
cina sălcie, nu ajutase la împăcarea Marelui Vrăji- 
tor, nu le adusese iertarea. 
- Într-o asemenea noapte fără somn, după ce ziua 
întreagă, pe o căldură pustiitoare, tăiaseră şi căra- 
seră fînul, proptindu-l cu ramuri lungi în stoguri 
înalte spre a nu fi luat și destrămat de vînt, băiatul 
întinse mîna peste focul stins și nimeri braţul rece 
al fetei, umezit de lacrimi. 

— Hi... șopti el, dormi ? 

— Nu, răspunse fata mai mult cu răsuflarea. 

— De ce? 

— Am văzut aseară, cînd mulgea caprele, lacri- 
mile mamei. Și de atunți ochii mei plîng și ei mereu 
și nu mă lasă de loc să dorm. Nu vreau să mai văd 
ochii mamei în lacrimi! Nu mai vreau! 

Și fata plînse tare. 

Băiatul tăcu o clipă. O stea se ridicase dincolo de 
apele Marelui Fluviu, în piscul munţilor depărtaţi, 
albăstrii, și de sus o rază cădea acum înmulțindu-se 
în alte cîteva stele, între genele flăcăului. 

Șopti către fată, cu toată fierbințeala răsufletului : 

— Intr-acolo 1... Spre steaua care se leagănă 
deasupra muntelui !... Raza ei străbate tăriile pînă 
la mine și iată vorbește ochiului, sufletului. In- 
tr-acolo, Hi 1... Trebuie să fugim într-acolo! Și vom 
da peste alte făpturi omenesti, care nu vor cunoaște 

blestemul nostru, le vom duce leguma cea dulce, 
ouăle găinuşelor și nu vom mai fi singuri, nu vom 
mai fi oropsiţi. Vom lua şi un coşuleț din grînele 
cele noi, să le semănăm în vreun pămînt bum, să po- 
tolim cu pită caldă foamea acelor oameni. 

Fata se-nălțţă într-o mînă.  Rămase gînditoare. 
Cum să-şi lase adăpostul unde se obișnuise, pe 
mama ei atît de mîhnită, oile, caprele pe care le-n- 
drăgise, găinuşele care o așteptau dimineaţa, roadele 
atît de gustoase, pline de miresme, ale tulişelor 
acestei păduri ? ` 

Şi poate dacă ar mai aştepta... 

— E mare Fluviul, Ha! E Fluviul cel Mare! Cum 
să-l trecem ? El răstoarnă ca pe nişte coji scorburile 
de salcie în care plutim pe lac. Nu vom ajunge nici- 
odată la munţii cei albaştri, zise ea mai tare, ridi- 
cîndu-se în capul oaselor și privind cu ochii mari 
drept într-acolo. Nu vezi? Licărul stelei celei mari 
care se aprinde şi se stinge, se stinge şi se aprinde, 
clipind ca o privire a cerului,.e o momeală! Nu 
simți ? O înşelăciune | Ne cheamă la pieire!... 

Dar băiatul sări de la locul lui, ieşi sub cerul în- 
stelat și apoi cu ochii mari, fără a clipi, se uită lung 
la steaua din zare care se clintea, adia parcă în 
locul «i, ca o floare albă cu petalele despicate. 

Cocoşeii din ramurile copacilor apropiați începură 
a trîmbița,-a da din aripi, a gînguri apoi cu ciocul 
între găinușele adormite. 

Nu mai era mult pînă la ziuă. 

Fata scobori spre lac. Gîndi că poate va trece pe 
la turmă Căpetenia de luptă. Avea de gînd să-i des- 
tăinuiască hotărîrea băiatului. Şi vor încerca amîn- 
doi să-l întoarcă de la nălucirea lui. Să puie Căpe- 
tenia o vorbă la întîiul sfat al seminţiilor pentru 

tinerii oropsiţi. Să se închine el şi ajutoarele lui, 
aducînd jertfe şi daruri Strămoşului celui văzut pen- 
tru înduplecarea Strămoşului nevăzut. Să ceară ier- 
tarea tinerilor nejertfiți, de-ar fi să fie puşi acum la 
muncile cele mai grele, ei și mamele lor prea vino- 
vate. | 

— Vom intra .şi noi în hora nunţii, Ha! zise fata 
voioasă către flăcăul care o urmase. In săptămîna 
pregătirii, să dăm fuga la sălașul mamelor noastre! 
Nu ne va alunga nimeni! Prietenul nostru, Căpete- 
nia şi flăcăii lui, vor înmuia inima Celui Tare şi 
Duhul nevăzut. 

Băiatul dete din cap neîncrezător. 

Incepu să se lumineze de ziuă. Și ca o înfruntare, 
se aruncă și el într-una din cele șase lotci care se 
iviră în preajma trestiilor cu oameni porniţi după 
șerpi. Pînă la amiază scormoniră în zadar cu ţepoaie 
lungi nămolurile adinci și strîmte. Abia pe-nserat 
stîrniră din adăpostul lor doi şerpi greoi, bătrîni. 
Sulițele de piatră pătrunseră cu ușurință, dar jivi- 
nele avură destulă putere încă să răstoarne lotcile. 
Vînătorii începură a se bălăci în apa noroioasă, în- 
sîngerată, a se agăța unii de alţii în spaima morții. 
Unii căzură la fund. Numai cîțiva scăpară: cei care 
dînd fără încetare din mîini și din picioare, avînd 
de ales între viaţă şi pieire, găsiră destulă putere 
spre a ajunge pînă la mal. 

Unul din ei fu şi Ha, care ajunse la vizuină isto- 
vit, în ochi cu spaima morţii, dar pe buze cu surîsul 
biruinței : plutise deasupra apei ! 

— Hi, zise el fetei, în vreme ce se usca la focul 
cinei, trebuie neapărat să mă mai arunc în apă, ca 
să pot pluti. Celelalte vieţuitoare cum plutesc ?... 

— Ele sînt viețuitoare de apă, răspunse fata. 

A doua zi, în mădulare cu spaima din ajun, băia- 
tul luă totuși fata de mînă şi o duse la marginea 
lacului. 

— Acum voi pluti, zise cu hotărîre. 

Şi dintr-o mișcare, băiatul se aruncă în lac, în 
vecinătatea trestiilor. Un alai de broaște stirnite în- 
cepură a orăcăi furioase, cățărîndu-se pe cîte o frun- 
ză lată a nufărului alb. Un broscoi bătrîn, mai cute- 
zător, privi de pe mal mişcările băiatului în valuri, 
apoi sări şi el mai deoparte, înotînd liniștit către 
mănunchiul de trestii din dreapta. Dar nu se scuiun- 
dă, nici mu se urcă pe frunze, ci cu labele dinainte şi 
dinapoi întinse, pluti lin, se lăsă întors în bătaia 
apei, cu ochii bulbucaţi, mari deschişi către flăcău. 

— Hi!... Priveşte cum pluteşte broscoiul! Cu 
picioarele întinse și nu se-neacă. Parcă e o frunză 
verde ! strigă băiatul. 

— Pluteşte ca o broască, răspunse fata de pe mal 
cercînd apa rece cu piciorul, înainte de a se scufun- 
da și ea. 

— Nu te mișca! Nu te mișca!... gîffi băiatul cu 
ochii țintă la broscoiul neclintit pe fața apei line. 

Și Ha întinse deodată mîinile în apă, ridică picioa- 
rele de pe fund și le destinse ca  broscoiul. Voia să 
plutească și el la fel. Dar greutatea trupului îl trase 
în adînc și ameţit, cu picioarele din nou în nămol, 
scoase capul clătinîndu-l, după ce înghiți o bună 
gură de apă. ` 

— Broscoiul pluteşte !... strigă el supărat către 
fata niţel speriată şi care acum începuse a rîde. Eu 
de ce nu plutesc? 

— Pentru că nu ești broscoi, îl lămuri fata. 

— Hahaha !... vru să rîdă și băiatul, dar îl podidi 
o tusă, din pricina apei reci pe care o înghiţise. 

— Tu Hu vezi de ce pluteşte broscoiul 5 îi arătă 
iata cu degetul. El stă neclintit, cu capul tot în apă. 

— Să fac la fel? întrebă el. 

Dar fără a mai aştepta răspuns, întinse binișor 
braţele, ridică picioarele lungite, lăsindu-și capul la 
suprafața apei. 

Fata îl văzu plutind cîteva clipe — apoi dîndu-se 
la fund încet, încet. 

Cînd băiatul înălța iar capul scuturîndu-l de apă, 
auzi glasul fetei care-i păru că vine de departe: 

— Ai plutit !... Ai plutit!... 

Și bătu din palme. 

Broscoiul plictisit. pesemne de mişcările nesăbuite 
ale băiatului, îi întoarse spatele. 

— Mi se pare că trebuie să ţin picioarele desfă- 
cute, ca să plutesc mereu. Aşa le ține și broscoiul, 
zise băiatul scuipînd apa din gură. 

Pînă la amiaz flăcăul nu vru să mai iasă din apă. 

Fata îl lăsă jocului și cu două coşuri de papură 
împletite fugi în pădure să adune degrabă căpșunile 
cele gustoase şi murele negre, să le ducă repede Că- 
petenia la sălaşul Marelui Vrăjitor, o dată cu rugă- 
mintea iertării. 

— Pînă o învăţa el să plutească pe apă ca broaș- 
tele, îşi zise fata, tocmai bine primim încuviințarea 
să intrăm în sălașe să ne pregătim şi noi de nunta 
obștească ! 

Broscoiul, de la care băiatul voia să-nveţe înotul, 
îşi pierduse răbdarea și se duse liniştit, mișcînd lă- 
buțele, între tulpinile trestiilor înalte, unde-l adăstau 
mormolocii. Băiatului nu-i trebui mai mult: cu sprîn- 
cenele și mintea încordate, cu dinţii strînși, privi 
bine mișcările broscoiului. Trebuia să ţie minte. Tre- 
buia să facă la fel. Cînd voia să-nainteze din. starea 

de plutire, broscoiul îşi strîngea picioarele dinapoi 
din genunchi și le împingea apoi repede, destinzîn- 
du-le. In clipa în care le ţinea destinse, înainte de 
a le aduna iar spre sine, făcea cu lăbuţele din faţă 
un ocol spre trup — şi trupul înainta lin. 

Învățătura mu fu ușoară. Cînd băiatul strîngea 
picioarele desfăcute și le aducea spre sine, uita să 
facă ocolul din mîini, şi cînd încruntat se gîndea să 
aducă spre sine mîinile-ntinse, uita să destindă 
picioarele cu putere, departe de trup. | 

Dar după cîteva zile de scufundări cu apă înghi- 
țită, băiatul izbuti pînă la urmă să miște pe rînd 
picioarele, apoi mîinile și iar picioarele şi iar mîinile, 
că se pomeni de cîteva ori, în avîntul înotului, lo- 
vind cu capul gardul trestiilor și speriind broaștele. 

Pînă la amiază izbuti o dată să dea ocol larg mă- 
nunchiului de trestii, fără a mai cerca fundul cu 
piciorul și fără a mai înghiţi apă. 

Cînd fata se-ntoarse în acea zi din pădure, găsi 
în ocolul vitelor Căpetenia de pace încruntată, care 
căuta un berbec și un țap. Era sorocul jertfei din 
acea lună. Fata îi înmînă şi două coșuri pline de 
fructe zemoase, culese din tufişe. 

Era o zi fierbinte. Văzduhul clocotea în valuri ne- 
văzute. i 

Fata nu cuteza a-i spune cîtă nădejde punea în 
darul ei, în cuvîntul lui. Dar Căpetenia n-avea ne- 
voie de cuvinte. Și el nădăjduia, ca și Căpetenia de 
luptă să-nduplece cu. vremea Duhul văzut şi nevăzut 
al Strămoşului — ca să poată lua pe lîngă sine pe 
Ha, băiatul cel isteţ.” 

Căpetenia și fata scoboriră spre lac. 

Apa liniștită, abia încreţită de mișcarea vietăţilor 
din fund, aburea în bătaia soarelui cotropitor. 

— Unde e Ha ?... întrebă repede -Căpetenia, îna- 
intînd spre țărm. 

Un fior ascuțit trecu deodată prin inima fetei, 
tăindu-i suflarea. "Fără glas, abia izbuti să-ngîime: 

— De cîteva zile... De cîteva zile se ia la întrecere 
cu o broască... Vrea să plutească împreună cu ea... 
Cine știe unde l-o fi dus broasca... 

Căpetenia bombăni mai mult pentru sine: 

— Nu cumva s-o fi înecat și zace acum prins în 
lianele din fund ? 

— Nu... ţipă fata şi se bătu cu palmele peste 
față și peste cap. Nu s-a înecat!.. A fugit |... S-a 
dus să treacă peste apel... 

Şi arătă cu capul într-acolo, spre Marele Fluviu. 

— Se poate ? făcu uimită Căpetenia. De ce ? 

— Spunea să fugim în munții albaştri, dincolo de 
Fluviu ! 

Dar la ţipătul fetei se ivi de dincolo de trestii tru- 
pul voinic al flăcăului înotînd lin într-un ocol larg, 
abia gîffind, scoțind cînd şi cînd capul din apă spre 
a lua aer. Zărind pe cei de pe mal, el ridică în văz-. 
duh o mînă şi dete un chiot de răsună toată valea. 


STEAUA CU COADĂ 


Î atins în fînul pe care-l tăia acum numai fata, bä- 
iatu! ostenit aţipi. Se visă alergînd spre malul Ma- 
relui Fluviu, dar fuga lui era fără spor căci se-nnă- 

molea cu fiecare pas, iar apele se depărtau mereu... 
Bufni furios, dete din miîini şi se trezi. 

Privi cerul deasupra, albastru, între crengile sub- 
țiri ale copacilor şi se bucură că visul cel greu fu- 
sese numai un vis. 

Hi tăia de zor fînul şi-l lăsa locului, să-l adune 
băiatul pe înserat. Băiatul o strigă. Ceru o oală cu 
lapte. În locul laptelui fata îi aduse un coșuleț pe 
fundul căruia se mai aflau cîteva mure, cîteva căp- 
şuni și un fagure de miere. 

— Sînt gustoase poamele astea de pădure, dar 
nu-mi potolesc foamea, făcu băiatul cu supărare. 

— Gustă de-aci, zise fata în mînă cu un fagure. 
Patru scorburi am găsit în pădure. Coropișniţele 
alea zburătoare mi-au bășicat mîna toată! adăugă 
ea, arătînd un braț înroșit de înțepături. Și dacă nu 
o rupeam la fugă; îmi scoteau și ochii. Pînă colea-n 
vizuină s-au ținut cîteva după mine, biziind furioase 
că le-am furat fagurele. 

Fata mai spuse că trebuiau să-nceapă a smulge 
și sădi în apropiere tufele risipite, rare, de fragi, 
mure și căpşuni... | 

— Să le avem pe toate la-ndemînă, să le cule- 
gem dimineața proaspete, urmă fata, pînă nu se 
usucă de vînt, nu putrezesc de bătaia soarelui. Că- 
petenia a dus Strămoșului celui văzut două coșuri 
cu fructele pădurii. I-au plăcut. Mai cere! Căpe- 
tenia spune că numai fragile, murele și căpșunile ne 
vor dobîndi izbăvirea ! 

Băiatul nu mai credea în vreo izbăvire, dar fruc- 
tele erau gustoase, într-adevăr. Trebuiau adunate 
laolaltă, în apropiere. 

— Carne au adus mamele? 

Fata nu răspunse, privind în altă parte. 

Incruntat, băiatul dădu din cap şoptind: 

— Au uitat de noi şi ne uită tot mai mult... Sări 
deodată în picioare. Vino ! zise, luînd-o de mînă. Pe 
aici nu sînt șerpi moi și grași, dar n-ai văzut în 
nămolul şi apa din preajma lacului cu spic și boabe 
niște jivine mai mici, numai cu două aripioaze şi 
coadă, cu ochi neclintiţi, grăbindu-se către apele Ma- 
relui Fluviu ? Că spunea femeia a cărei soră se află 
la seminţia Pisicii Sălbatice, care locuiește în sä- 
laşe pe ape, că acolo oamenii prind cu împletișuri 
anume jivinele mici — şi sînt bune! bune! Au aflat 
de la ea şi oamenii noștri de la sălașe. lar Căpetenia 
de pace ne-a îndemnat şi pe noi şi pe cei din cea- 
lalt margine să le prindem. Că sînt bune! Sînt 
bune! Cu ce să mai potolim foamea ?... Vînatul e 
puțin... | 

— Sărac! încuviinţă și fata. 

Mînat de foame, băiatul ajunse înaintea fetei la 
limba de pămînt uscat. Intră în nămol pînă la ge- 
nunchi, îl scotoci cu amîndouă mîinile, dar nu stîrni 
nici un pește viu. Pe un vad de pietriș spălat de ape, 
cîțiva crapi mari putrezeau răsturnați. Furnici cît 
niște viermi le umblau prin ochi şi ieşeau prin bron- 
hiile căscate. i 

— Miroase greu! făcu fata cu mîna la nas şi fugi 
repede înapoi. 

— Sînt şi vii! Sînt şi vii!... strigă după ea bä- 
iatul, arătînd cu degetul jocurile unui alai de crăp: 
ceni care se lăsau mînaţi încoace şi încolo de gîrla 
nesigură dintre fundul de nămol şi apele Marelui 
Fluviu. 

Fata întoarse câpul neîncrezătoare şi văzu pe Ha 
înaintînd în vîrful picioarelor şi aruncîndu-se deo- 

dată cu tot trupul şi braţele întinse peste apa gîrlei, 
care se spulberă în lumina soarelui. 

Se ridică în genunchi, apoi în picioare, niţel spe- 
riat, dar rizînd din toată inima. 

Ţinea în mîini cîte un crăpcean care se zbătea cu 
putere, să scape. Băiatul îi propti pe piept, chemînd 
cu glas tare fata-n ajutor. 

Tocmai cînd fata ajunse lîngă el, un peşte îi lu- 
necă din braţe, săltă prin nămol și cînd ajunse la 
gîrlă, ţîșni ca o umbră cenușțe drept spre apele Ma- 
relui Fluviu. 

— 01... făcu fata cu părere de rău. 

Şi deodată, fără a mai sta pe gînduri, zărind goana 
atîtor peşti încoace și încolo, se aruncă şi ea cu bra- 
țele-ntinse asupra gîrlei. Voia să prindă mai mulţi 
deodată, cu mîinile, cu pieptul, cu capul. Dar îi scă- 
pară toți și mofluză se ridică, şiruind de apă. 

— Au fugit! zise băiatul privind la peștii care 
fulgerau spre Fluviu. Nu-i nimic! Ajunge unul astă- 
seară. Miine dimineață venim tiptil cu o rogojină și 
o vîrîm ca un perete la gura girlei. Pe unde să mai 
fugă jivinele mici ? Tu ţii peretele dinspre Fluviu și 
eu le adun în coș! Ridicăm apoi peretele ca să vie 
altele] altele | și ne întoarcem iar, peste citeva zile. 
Hahaha |! rise băiatul bucuros de acest joc neașteptat. 

Fata neîncrezătoare rămase pe gînduri. 

Nu mult după apusul soarelui veni la vizuină Că- 
petenia de luptă tîrind de mînerul lung de lemn to- 
porul greu de piatră. Spre mirarea lui, auzi bufni- 
turi repetate și gemete înăbușite. 

Se opri la intrare și nu-i veni să creadă ochilor: 
băiatul, răstumat într-o rînă, își acoperea fața cu 
mîinile, în vreme ce fata alături de o oală răstur- 
mată şi grîne risipite, în genunchi, căra la pumni 

în capul, în pieptul, în coastele, în umerii tovarășu- 
lui ei. Mai văzuse el încăierări, dar ca o fată să 
bată cogeamite flăcău, nu mai pomenise. Straşnică 
fată l... Vru să rîdă, dar nedumerit, se mulțumi a 
face un pas înainte. Băiatul nu răspundea în nici un 
fel: se lăsa bătut. Se ferea numai cît putea și pri- 
mea la pumni. 

Această ciudată luptă ar mai fi ţinut, dacă fata 
n-ar fi băgat de seamă că se oprise cineva la intra- 
rea vizuinei, întunecînd-o. l 

— De ce-l baţi? zise Căpetenia cu bunătatea-i 
obişnuită. 

Fata privi încruntată spre noul venit, apoi se ri- 
dică deodată drept, fără a-şi destinde pumnii și cu 
o mișcare scurtă a capului, aruncindu-şi cosiţele îna- 
poi, după urechi — într-un hohot repezit de plîns 
îşi duse pumnii la ochi și fugi din vizuină. Căpe- 
tenia o văzu dînd ocol țarcului şi oprindu-se la poa- 
lele copacului în care cocoșeii cu penele colorate, pe 
cîte un ram, se adunaseră de mult cu piticile găinușe 
albe. Fata își acoperi fața cu mîinile și plînse în- 
delung, cu umerii abia scuturați. 

Băiatul se ridică încet, rîse către Căpetenie, îşi 
aruncă paiele şi pleava din cap, apoi privind în jur, 
îngenunchie şi adună în vasul de lut boabele risipite. 
Dar îi tremurau mîinile şi nu izbutea. Căpetenia în- 
genunche alături şi-i ajută. 

— M-a bătut, gemu băiatul mîhnit. Bine mi-a fä- 
cut! Mi-a spus să nu mă ating de snopii de colo, 
din fund. Şi eu m-am atins. Am stricat doi ca să 
strivesc boabele și să-mi coc o pită. Dacă m-ar îi 
bătut cu bățul ar fi fost mai bine. Ca să nu mai 
uit! Ca să nu mai uit! Boabele nu sînt pentru gura 
noastră, aşa e? Azi un snop, mîine un snop — şi 

cînd vine iarna nu mai e nici un snop. Ce mai dă 
fata la oi, la capre? Şi dacă piere de foame turma 
ce mai trimitem Strămoșului văzut pentru Strămo- 
şul nevăzut? Și rămîne fata neispășită... Cu cio- 
magul! Cu ciomagul |... făcu băiatul furios pe lä- 
comia lui. Cu ciomagul trebuia să mă bată! 

Și cum sta în genunchi, începu să-și care singur 
pumni în cap. 

— Da, da, trebuie ispășşire!... zise Căpetenia cu 
seriozitate, fără a înceta să adune boabele. Tu nu 
vrei ispăşire 2 adăugă, privind drept în ochii flä- 
căului. Tu nu vrei să te-ntorci la sălaș, la mama ta, 
ia Strămoșul tău, la nunta obştească ? 

Băiatul nu răspunse numaidecit. 

— Căpelenie | zise el, ridicîndu-se în picioare, arä- 
tindu-și dinţii albi. îl trase de mînă afară, în gura 
vizuinei. Căpetenie, mai zise el cu putere, și oftă din 
adînc. Vezi tu steaua care arde colo deasupra mun- 
ților albaştri, dincolo de Marele Fluviu ? 

Şi arătă cu degetul întins drept spre steaua care-și 
desfăcea şi strîngea pe. rînd micile petale albe, miş- 
cîndu-și luminile. | 

— „Acolo fug!... E steaua nădejdii mele. Ea mă 
așteaptă. De multe nopţi îmi vorbeşte şi eu pricep 
toate cuvintele ei. Mă cheamă ! Şi uneori dă un stri- 
găt puternic, să-mi smulg tălpile din acest praf, să 
fug într-acolo, la ea. 

— Ce ştii tu ce e acolo? zise Căpetenia încet, 
obişnuită de mult cu parostele ştiute, cu năpastele 
nevăzute care pîndesc şi cad pe neașteptate pe capul 
oamenilor atit de slabi, uneori lipsiți de apărare... 

Dar băiatul ştia ce era acolo! Ti spusese steaua în 
graiul ei. Era acolo altfel! Strămoșul de-acolo nu 
cere mici o ispășire, ci mai curînd ajută pe omul 

destoinic. El nu urăște, ci iubește făpturile omenești 
zămislite din străvechi timpuri. Acolo cresc alte so- 
iuri de grîne și ele ajung toate tot anul și turmelor, 
şi mamelor, și bărbaţilor. Poate că oamenii au năs- 
cocit acola alt soi de unelte, au mai multe vieţuitoare 
blajine în jur, pomi cu alt- 
fel de roade... 

Acolo |... Acolo !... 

— Voi fugi la steaua 
mea! Auzi? Acolo)... Şi 
întinse brațul, cu ochii mari 


deschişi către steaua scă- 
părătoare. Dar mai rămîn, 
adăugă el, tirînd cu tris- 
tețe cuvintele, lăsînd capul 
în jos şi privind apoi spre 
copacul încărcat de păsări, 
la poalele căruia fata încă 
mai plîngea. Trebuie să-i 
ajut lui Hi să adúnăm tu- 
fişele cu poame, să le să- 
dim pe-aci pe-aproape, căci. 
ea are alt suflet şi nu vrea 
să se rupă de aceste locuri, unde se află şi mamele. 
Ea crede că Strămoșul cel văzut va îndupleca pînă la 


urmă pe Strămoșul cel nevăzut. Şi se amăgeşte! Eu 
nu cred. Tu crezi ? 

Căpetenia făcu un pas într-o parte şi cu piciorul, 
izbi fără voie în scorbură. Toba sună prelung în tă- 
cerea nopţii. 

Căpetenia nu mai răspunse la întrebarea băiatului. 

Se-ndreptă spre fată şi se așeză alături. Scoase 
din desagă puţină carne, o pită din făină amăruie de 

ghindă şi un colan de cîteva oscioare rotunde, lus- 
truite. 

— De la maică-ta, şopti el. 

Fata îl privi şi-i zîmbi cu tristeţe. Asemenea dar, 
dacă ar fi avut parte să locuiască și ea la sălașe, 
trebuia să-l primească de la băieţii celeilalte semin- 
ţii. Colanul mamei, descîntat numai de ea, din ace- 
laşi strămoș, n-avea nici o putere. Și în loc să-și îm- 
podobească grumazul, puse colanul alături. 

A doua zi bătrînul cioplitor înalt veni cu poruncă 
din partea Vrăjitoarei să-mpletească fata multe rogo- 
jini, de dis-de-dimineaţă pînă seara, căci Marele Vră- 
jitor nimerise pesemne într-o zodie neprielnică, încît 
tot ce-mbucă dă curînd înapoi pe sus şi pe jos, 'de 
mînjește tot sub el şi-n jur. Fusese gras ca o tirî- 
toare grasă. A ajuns de la o vreme numai piele nea- 
gră şi os. l 

— Şi tocmai acum, cînd sîntem aproape de izbă- 
vire, el vrea să plece! zise fata blînd, arătînd cu o 
mișcare a bărbiei spre băiatul care răsucea din nou 
răchita scăpată din împletitura ocolului. A prins o 
jivină mică, de apă și mîine, la gîrlă, o să prindem 
mai multe. Și el vrea să plece!... A învăţat să şer- 
puiască pe fața lacului repede-repede, ca să treacă 
nevătămat apele Fluviului. Să adunăm numai tuiele 
de poame, să mutăm încoace scorburile cu ceară 
dulce şi coropişnițele înaripate și pleacă! Să știi că 
pleacă !... Şi cine să mai împletească pe urmă mult, 
mult, repede, repede papura lacului, firele cînepei ? 

Bătrînul cioplitor crezu că putea mîngiia fata cu 
vreo cîteva cuvinte : 

— Nu pleacă el... atît de curînd! Nu! Nu! Și pînă 
atunci cine poate prezice hotărîrile Strămoșului celui 
nevăzut, cînd Strămoșul cel văzut se va ridica din 

vărsătura şi neputinţa lui? lată, Hi, că de mîine 
vin și eu la împletit rogojini, ba aduc şi pe ceilalţi 
oameni, că tot mu prea e treabă multă la groapa de 
cremene. 

Băiatul care se apropiase şi auzise cuvintele din 
urmă, luă loc alături de fată. | 

— Multă ispravă cu pietrarii, zise, nu cred să pu- 
tem face la împletit. E muncă femeiască, numai ele 
au degete subțiri, îndeminatice, repezi. Dacă e ne- 
voie de multă împletitură, să vie-ncoace de miine 
fetele mai mici, femeile şi băieţii! Le dau eu și bä- 
ieților de lucru. Arătă cu mîna pădurea învecinată. 
Trebuie să adunăm crengi multe şi uscături, să țină 
iarna toată, să-ncălzim mieluşeii în vizuină, să nu 
mai degere ca anțărț. Aș spune să vie încoace și băr- 
baţii în putere sau măcar o parte, să-ngrădim bine 
nămolurile dinspre Marele Fluviu pînă-n părtea 
cealaltă a văii, să stîrpim buruienile, trestiile de: pri- 
sos ca să putem îngropa boabele, grînele, după soi, 
hrana vitelor şi pită pe-ndestulate, de la an la an, 
pe săturate !. Aşa spunea mai ieri şi Căpetenia... Că- 
petenia spunea | i 

— Ho! îl certă fata, împingîndu-l cu o mînă. Cum 
o să vină bărbaţii ? Ei vimează carnea şerpilor, alţii, 
în fundul codrului. ` | 

— S-au cam rărit şi şerpii..., zise cioplitorul dînd 
din cap. Au vînat oamenii de dimineață pînă seară, 
ba și de cu seară pînă dimineaţa. lar femeile au co- 
trobăit pe la mal şi au scos din smîrcuri și buru- 
ieni ouăle mai mari, le-au fiert şi le mîncau ţîncii 
cu o poftă, că se și băteau pe ele! A dat poruncă 
Strămoșul văzut să se oprească adunatul de ouă și 
vînatul noaptea. Dar cine a stat de-a ascultat? Co- 
piii plîngeau şi măruntaiele oamenilor jinduiau după 

carne. Şi-au pus în cap cîte o rogojină găurită la 
ochi ca să nu fie cunoscuţi de Duhul cel nevăzut şi... 
vînează și acum | 

Tinerii riseră înveseliți de această tragere pe sfoară. 

Dar bătrînul îi privi cu asprime. 

— Nu e de rîs! bombăni el gros. Nimeni nu ştie 
ce năpastă va trimite asupra noastră Strămoșul Ber- 
becului, Strămoșul Țapului pentru neascultare. A 
scăpat încoace, rătăcind drumul, un vinător din cre- 
ierii munţilor, din Strămoșul Vulturului. El a isto- 
risit, legat de un copac, alor noştri, că neascultînd 
de poruncă şi vînînd ei mereu vulturul cu gîtul golaş, 
dușmanul temut al zmeilor cărora le scotea ochii, 
s-ar fi 'aciuat într-o vizuină în preajmă sălaşelor un 
zmeu, șarpele cel mare, și i-ar fi mîncat pe toți. Dar 
au căzut la înțelegere cu el să-i arunce în gură cîte 
doi copii la săptămînă — că după ce-i înghite, ați- 
peşte balaurul pînă la cealaltă săptămînă și doarme 
de i se aude sforăitul pînă-n vale, prin toate văgău- 
nile muntelui. 

— Și nu s-a găsit nimeni să-l răpuie ? întrebă re- 
pede băiatul. 

— Au săgeți iuți! Săgeţi iuți! îşi aminti fata. 

— Şarpele e solzos și toate săgețile se sparg pe 
pielea-i groasă, urmă bătrînul cioplitor. Aşa că după 
ce am ars noi pe acel fugar cu copac cu tot, să nu 
se-ntoarcă să trimită balaurul asupra noastră, ne-am 
întrebat şi ne mai întrebăm, dacă nu ne pîndește 
cumva o măpastă şi mai mare... 

Rațele din preajmă, din micul lor ocol pe care-l 
împărțeau cu vreo cîteva gîște crescute de fată, din 
ouăle adunate de pe lac, începură a mărăi repede 
și-nfundat, tulburate de glasul oamenilor. 

— „„De-ar avea ai noştri la sălaşe, ca voi aici, 

urmă bătrînul pietrar, mai multă carne de orătenii, 
poate că s-ar mai lăsa de vînatul șerpilor, ar da as- 
cultare poruncii şi ar vîna mai rar jivinele cele grase, 
să nu se stîrpească... Dar la noi la sălaşe locul e 
mic, e mic! Nu întins ca aci! La sălașe colea e pă- 
durea și colea e apa. Unde să crească şi să se în- 
mulţească păsările, oile şi caprele ? Unde buruienile 
cu rădăcini bune, tufişele cu rod zemos? Nu e loc! 
Locul strîmt ! Locul mic ! 

Fata făcu băiatului parte din, carnea îriptă, din pita 
amăruie. 

— Să-nirebe Strămoșul cel văzut pe Strămoșul 
nevăzut în noaptea lui cu vise: îngăduie oare oame- 
nilor din sălaşe a creşte rațe şi gâște, aci la noi, unde 
e locul larg, a le mînca fripte? fu de părere fata. 
Acolo femeile n-au -început încă a prăsi şi păsări de 
baltă ? 

— Cred că nul răspunse băiatul care avea o idee 
foarte rea despre Duhul cel văzut și nevăzut. 

— Eu am să pun aceste întrebări întîi Strămoşu- 
lui văzut al Țapului, care mi se pare mai blajin şi 
mai înțelegător, făcu bătrînul cioplitor cu glas scă- 
zut, după ce tuşi spre a-și alunga nehotărirea. Poate 
că nu e păcat, ba o fi și gustoasă friptura de giscă... 
Cine ştie? Te pomenești |... Tot astfel trebuie să-n- 
treb și despre friptura de rață... La rațe — mai zise 
el dînd din cap adînc gînditor — s-ar putea să fie 
nevoie de un descîntec... Au ciocul mai lat şi fac gă- 
lăgie. 

Rămaseră toți trei pe gînduri. 

Gîştele giîgiiră şi ele, scoțînd şi virînd la loc ciocu- 
rile roşii sub aripă. Apoi din copac un cocoşel vesti 
cu mica-i trîmbiță întîia împărțire a nopții. [i răs- 
punseră cocoşeii de pe celelalte ramuri — şi mai 

tîrziu veni din adîncul pădurii un cut-curigu subțirel, 
ca de copil trezit din somn. 

— Ar fi vremea să mă trag și eu spre sălașe, zise 
bătrînul, ridicîndu-și tîrît picioarele îngreuiate. Mă 
adastă cu vreo citeva rogojini Strămoşul văzut al 
Țapului. 

Fata aduse împletiturile din vizuină. Bătrînul se 
înfăşură în ele şi se legă la mijloc cu o funie de 
curmei. li ajută băiatul. Intre timp steaua grăitoare 
din Miazăzi se schimbase, se ridicase pe cer pînă 
deasupta Marelui Fluviu. 

— Steaua ! Steaua !... bîigui el, privind în sus, ne- 
cutezînd s-o sanate cu mîna. 

Dar era aceeași stea? 

Băiatul o recunoscu după floarea mare, albă a 
capului ei, cu petalele deschizîndu-se și adunîndu-se. 
Trei cozi lungi, roşiatice, neclintite o prelungeau 
acum ca trei pînze străvezii de foc, în cerul albastru. 

— ...Vine spre noi!... Are două cozi! și încă una! 
spuse el, cu ochii mari, cu sufletul plin deodată de o 
fericire clocotitoare. 

— Numai două, răspunse fata, ridicînd două de- 
gete. i 

— Eu văd numai una! gemu bătrînul, ciucindu-se, 
câutînd înfricoşat cu ochii în jur un ascunziș. Curînd 
se vădi că steaua avea o singură coadă, ieșind din 
tîşiile unui nor alb care o despicase. 

— Vine să te ia!... șopti băiatului fata cu mîinile 
strînse pe pieptul înăbușit. Te ia!... Te ia!... șoptea 
fata mereu, fără glas. 

Parcă ar fi voit să-l ferească, să-l oprească, se 
întoarse şi se agăță cu amîndouă mîinile de brațul 
lui puternic. 

Băiatul, cu buzele tremurînde, cu trupul încordat 
ca pentru un uriaş salt în cer, nu putu scoate nici 
un cuvint. 

— Steaua priveşte drept la mine!... şopti aproape 
fără glas. Vine drept la mine!... 

Pînza de foc a cozii se desfăşura înapoi înspre, 
munții albaştri, gura deschisă a stelei înainta încoace. 

Bătrînul cioplitor nu mai: adăstă nici o altă lămu- 
rire. Apucînd toiagul, o rupse la fugă spre sălaşe. 

Era încredințat că venise sorocul ispășşirii celei 
mari și că acel balaur zburător cu înfăţişare de stea 
va cădea asupra seminţiilor, spre a le stîrpi cu foc 
şi fum. Fugea proptindu-se în lemnul uscat, gîfîia în- 
făşurat în rogojinele groase, bătînd mai mult mar- 
ginile pădurii, unde s-ar fi putut ascunde la nevoie. 
Poate că mai era vreme să vestească pe Marele Vră- 
jitor, ps Vrăjitoare, Căpeteniile, oamenii să se risi- 
pească toți unde vor vedea cu ochii, să-şi piardă 
urmele. 


CERUL TRIMITE VALURI: — VALURI DE.FOC 
NEVAZUT 


V estea adusă de bătrînul cioplitor nu sperie Vrăji- 
toarea, care pe podeaua din fața sălaşului fierbea şi 
descînta zemuri de leac pentru a potoli răscolirile 
lăuntrice ale Marelui Vrăjitor. De cîteva zile Stră- 
moșul văzut al Berbecului nu se mai întorsese din 
somnul lui zbuciumat. Vrăjitoarea ştia că el se afla 

într-o călătorie lungă și grea, spre a ajunge la Du- 
hul nevăzut al chinurilor lui. 

Oamenii se odihneau de mult în somn adinc: băr- 
baţii, istoviţi de munca zilei prin nămolurile adînci 
ale văii, de prin pădurea întunecată după un vînat 
tot mai sărăcăcios şi pe care abia îl mai găseau, ti- 
nerii, osteniţi de luptele de întrecere şi de săriturile 
dinaintea închisorii mireselor. 

Luna se ridică plină şi roșiatică dintre înaltele, 
groasele ferigi ale pădurii, deveni pe-ncetul tot mai 
argintie, umplînd întinderile cu o lumină rece, ca o 
străvezie, palidă ceaţă. 

— Unde vezi tu balaurul cu trei cozi? întrebă 
furioasă Vrăjitoarea, aplecîndu-se în patru labe, cu 
capul în afară, pe marginea podelei. Ţi-ai pierdut 
mințile de bătrîneţe și ai vedenii. Ai căpiat, te-au 
luat Duhurile ! 

Vrăjitoarea bombănea ameninţind și bătînd aerul 
cu muielușa din ulcica descîntată, dar bătrinul cio- 
plitor abia o auzea, cu ochii pe cer în căutarea zmeu- 
lui înfiorător, pornit din alturi către sălașele celor 
două seminții. 

Lumina lumii ștersese lucirea stelelor. 

Se mai zărea în depărtare, dincolo de apele Mare- 
lui Fluviu, o îişie trandafirie, rărită, tot ce mai ră- 
măsese din steaua cu trei cozi. 

— A intrat iar în cer, să nu i se vadă capull... 
giffi bătrinul, arătînd cu mîna spre fișia destrămată 
a cometei. Și mişcă din loc un picior. Dar o să se 
arate iar 1... Vine pe sus de tot, să nu prindem de 
veste. Uite-i coada ! Uite-i coada l... 

Vrăjitoarea porunci purtătorilor podelei să se-n- 
tindă cu faţa la pămînt şi ea se ridică, oitînd, ge- 

mînd în capul oaselor. Cercetă bolta cerului cu luare- 
aminte și zări măframa roșie, micșorată, rărilă. 

— Ar trebui să pun oamenii să te trezească de-a 
binelea cu nuiele ude peste spinarea goală, cioplito- 
rule! Așa arată balaurii ? Așa ? Şi încă unul de foc? 
Mănînci prea mulți morcovi pe la cei doi oropsiţi! 
Cine știe ce poame or mai fi scornit care ţi-au luat 
mințile — că minţile lor sînt luate de mult! Ai 
adus rogojinile ? Rogojinile! Rogojinile ! Le-ai adus? 

Purtătorii podelei desprinseră pe bătrîn din îm- 
pletiturile de papură, ţinînd de o margine și învîr- 
tindu-l ca pe un mosor. 

Gemînd înfundat, Marele Vrăjitor vru să se ri- 
dice, își strînse deodată genunchii în sus, cu fața în- 
negrită, uscată, schimonosită de dureri, de parcă-i 
mușca măruntaiele o jivină lăuntrică. 

— „.Numai trei împletituri ? răcni Vrăjitoarea fu- 
rioasă. Multe ! Îmi trebuie multe ! mai strigă ea, ară- 
tind de trei ori cele zece degete. 

Bucuros de a fi scăpat de o spaimă, căci balaurul 
de foc pierise acum aproape cu desăvîrșire, topit în 
lumina lunii, bătrînul îşi acoperi fața cu mîinile, să- 
rută pămîntul dinaintea idolilor, se ridică și zise pri- 
vind drept în ochii Vrăjitoarei : 

— Balaurul de foc a fugit în cer! Poate nu mai 
vine, nu mai vine pe la noi! Se lasă departe, în 
munte, la sălașele vinătorilor din munte! Dar atî- 
tea împletituri, tinerii din margine nu pot face sin- 
guri de la răsăritul pînă la apusul soarelui.. Au nu- 
mai două miini. Trebuie multe miîini, multe miîini!... 

In zorii zilei următoare, ascultind de cuvîntul Că- 
peteniei de pace, băieți și fete — în afară de mi- 
rese — bătrîni şi bătrîne care nu zăceau de vătămă- 
tură, precum şi bărbaţii încredințaţi că nu făcea să 

mai bată nămolurile după tirîtoarele prea rare, aler- 
gară spre vizuina din margine. 

Aduseră stinghii și stîipi din inima pădurii, şi lo- 
cul cu pruni, meri şi peri de pe colină se umplu 
curînd de numeroase împletitoare de lemn la care 
lucrînd cu mîinile păpurişul, adus din balta înveci- 
mată de femeile mai în vîrstă, fetele celor două se- 
minţii deveniră ţesătoare. 

Impleteau de zor pentru Strămoșul cel văzut, pen- 
tru lecuirea lui. Celelalte împletituri rămîneau pen- 
tru sălașe, pentru îmbrăcăminte și pentru împodobi- 
rea mireselor-surori. Pînă la apusul soarelui stiva de 
împletituri deveni atît de înaltă, că numai jumătate 
putu fi înfășurată pe bețe de mîinile oamenilor și 
cărată. 

Băieţii, duși de Căpetenia de luptă și de Ha la 
marginea apelor, pescuiră toată ziua şi se încume- 
tară să înainteze în nămolul scăzut pînă la răritele 
lanuri de paie cu boabele dulci, mult dincolo de' gîrle, 
între tulişele de trestii. 

Cu asemenea ospăț şi asemenea jocuri, mecunos- 
cute în preajma sălașului idolilor, zile de-a rîndul 
oamenii celor două seminţii nu mai adăstară alte în- 
demnuri și porunci. Din zori de zi sălaşele rămîneau 
pustii, numai cu miresele neclintite puse la-ngrăşat. 
Ceilalți se grăbeau către munca voioasă și hrana 
atît de gustoasă și nouă de la locurile din margine. 

Alcătuiră cete care să bată codrul, să adune buru- 
ieni, fructe, alte soiuri de mere și. pere, nuci, în vreme 
ce bărbaţii mai în putere, ajutîndu-se cu țepoaie unii, 
cu săpăliga de os alții, afinau pămîntul de pe coline, 
spre a primi rădăcinile plantelor şi mlădiţelor alese. 

Căpeteniile văzură că viaţa seminţiilor se petrecea 
acum mai mult aci decît la sălaşele ridicate cu atîta 

caznă şi ocrotite cu șanțuri săpate din greu vreo 
doi ani. l 

Căzură uşor la înțelegere să ridice și aci, alături 
de grădini şi de locul de pescuit, cîteva sălaşe, mă- 
car pentru una din cele două seminții. 

Căpetenia de pace întrebă : 

— Pe care din seminții o aducem încoace? Pe 
care ? 

— Oricare! făcu scurt Căpetenia de luptă. 

Amiîndoi gîndiră însă, fără a se destăinui, că va 
fi mai greu poate să despartă pe Marele Vrăjitor de 
Vrăjitoare, care acum se străduia să-l lecuiască de 
Duhurile rele din pîntece. Și cine să muncească la 
doborîtul și căratul lemnelor din pădure pentru stin- 
ghiile coperișelor și pereţilor, cine să sape șanțurile 
atît de largi, atît de adinci, de ocrotire, cînd femei, 
bărbaţi, copii, toţi laolaltă se străduiau din zori pînă-n 
noapte la întemeierea acestui nou fel de viață, cu 
tufișele de fructe, cu pomii roditori, cu înmulțirea 
punceilor, oilor, păsărilor de munte, de pădure, de 
baltă — pe aceste locuri atît de largi și roditoare? 

Se aflau toți adunaţi în jurul unui foc mare dina- 
intea vizuinei, după apusul soarelui, ospătindu-se cu 
peşte fript, cu pita frământată din făina boabelor adu- 
nate de tineri de departe, răcorindu-se cu dulci coa- 
Căze și mure acrișoare. 

— Acum întinzi mîna numai, rupi rodul şi-l duci 
la gură ! zise bătrînul cioplitor muşcînd dintr-o pară. 

O babă care nimerise, rătăcită prin pădure, toc- 
mai în partea cealaltă, la capătul ei, unde malul se 
lasă mai lin, acoperit de tot felul de buruieni şi smi- 
cele încîlcite şi unde soarele bate ziua toată, adusese 
un ciorchine de aguridă şi un bostan alb, ca un mie- 
lușel abia născut. 

Pus la jar putemic, bostanul plesni deodată şi-şi 
arătă dinții de sîmburi. Era dulce și aromată carnea 
dovleacului, iar semințele — prea migăloase pentru 
gurile celor bătrîni — fură partea copiilor. 

Un bătrîn mai pofticios întinse mîna și rupse o 
boabă din ciorchinele babei — și morfoli boaba între 
gingii. 

Dar se schimonosi la față deodată, scuipă de cî- 
teva ori şi vru să fugă. 

Baba îl ţinu de cot. 

— Nu e boaba acră, moşule ! făcu ea. Eşti dum- 
neata nepriceput. la gustă  boaba iastălaltă, gălbuie, 
mai de sus. 

Și fără a-l mai întreba, rupse o boabă coaptă și 
i-o viri în gură. 

Zeama i se scurse moșneagului pe la marginile 
gurii, căci nu mai cutezase a o mesteca și înghiţi. 

— E gustoasă, așa e? făcu baba. 

— Dulce! Dulce! îngînă moșul, nu îndeajuns de 
încredinţat. 

Ha se apropie de ciorchine, gustă şi el un bob, 
apoi zise babei: 

— D-apoi numai unul ai adus, băbuţo ? La moi, 
ceilalți care ostenim aci pentru îndestularea tuturor, 
nu te-ai gîndit deloc ? 

— Eram singură, maică ! zise cu jale bătrîna. Cum 
era să aduc încoace muițime de ciorchini, cîţi erau 
pe-acolo. Se întind lăstarii devale şi-ncolo, cît vezi 
cu ochii, iar eu de-abia îmi desprindeam picioarele 
din încîlcirea lor. 

A doua zi flăcăul și. cîțiva bătrîni duși de babă, 
urmaţi de copii bucuroşi de jocuri şi de fructe moi, 
cercetară dincolo de pădure costişea largă acope- 

rită de tufele de viță de vie amestecate cu frînghiile 
lungi şi verzi ale dovlecilor albi, galbeni, cărămizii. 

— Tărtăcuţele astea și tirîtoarele de ciorchini, 
zise Ha, sînt greu de mutat din locul lor. Și nici 
n-avem la marginea lacului un loc atît de potrivit 
pentru ele. 

Moșneagul, încrezător acum, ciugulea de zor din 
ciorchinii albi, negri, strigînd cît îl ţinea gura: 

— Sînt dulci!... Sînt dulki!... 

— Numai să nu te apuce vreo pîntecăraie !... rîse 
baba de el! La inimă sînt mai sănătoase boabele 
acre | 

Oamenii, mai toți în vîrstă, cercetară locul, hotă- 
rîră să ridice o împrejmuire de piatră și să smulgă 
buruienile, să care dovlecii și să dea foc vrejilor 
uscați, adunaţi la o margine. Iar strugurii să nu mai 
fie ciuguliți de moșnegi hulpavi, ci lăsaţi să se 
coacă bine. 

De la o vreme, cea mai mare parte a seminţiilor 
se afla ziua în grădini, la locul de pescuit, pe colina 
cu pomi roditori, cu păsările mereu înmulţite, cu 
animalele. Numai seara se întorceau la sălașe și la 
rînduiala Vrăjitorilor. 

Steaua cu roșia ei coadă se ivea în fiecare seară, 
dar nu mai spșria pe nimeni. 

Băiatul care o adăstase, privind-o îndelung cu mii- 
nile pe piept, văzu că nu se îndrepta spre el să-l 
ridice, să-l ducă în munţii albăstrii, ci pe nesimţite 
întorcea capul spre apus, spre vechile sălaşe, mu- 
tindu-şi măframa rărită şi parcă mai lungită înapoi 
spre Răsărit. Ea călătorea în cerul ei — încotro? 
Nimeni nu putea spune. 

. In curînd steaua ajunse deasupra văii Marelui 
Fluviu, desfăşurîndu-şi coada roşiatică în toată lun- 

gimea și bogăţia. Spre ziuă pierea. Noaptea, ea se 
ivea din nou pe-ncetul, mutată tot mai spre Apus. 
După cîteva săptămîni capul ei atinse cealaltă zare, 
apoi se pierdu cu desăvirşire. Și la a doua Lună 
Nouă se duse, topindu-şi în cer și cea din urmă Îîşie 
a năframei de foc. 

Ce Duh ocrotise seminţiile 2 De bună seamă Duhul 
Strămoșului Berbec, Duhul Strămoșşului Fap! 

În jurul podelei cu idoli, alături de care zăcea în 
amorţire Marele Vrăjitor, în vreme ce Vrăjitoarea cu 
o nuielușă descîntată, migcată încet deasupra coar- 
nelor ei de tap, suridea arătîndu-şi dinţii 'mici, albi, 
în jurul podelei se încinse un joc în trei cercuri, de 
bărbaţi, de femei şi de bătrîni. Toţi îşi înnoiseră li- 
niile, cercurile şi punctele colorate ale chipului, îşi 
răzuiseră pärul de prisos lăsîndu-şi iar cîte un smoc 
în vîrful capului, la tîmple, sub bărbie, ba Căpetenia 
de luptă şi Căpetenia de pace îşi puseră măști de 
scoarță de copac, pe care scriseră cu alb luna, ste- 
lele, cometa. 

A duduit pămîntul de bătaia tălpilor, s-a încărcat 
văzduhul de gîfîitul tot mai repezit al săltăreţilor și 
a răsunat pînă departe toba cu trei glasuri. 

Ascunși în șanțul cu apă, Hi și Ha, cu fețele tot 
nevopsite, cu şuvițele părului întreg pînă la umeri, 
ca niște năpăstuiți ce erau, priviră cu ochi mari, în- 
friguraţi, la jocul și veselia celor două seminţii. 

— N-a fost steaua mea! Nu m-a ridicat, nu m-a 
luat! A fost o stea străină! gemu băiatul. 

— Mai bine! Mai bine! şopti Hi. Tu să stai aici, 
ia vitele noastre ! La grădinile noastre! Aici! Ne 
vom miîntui și noi! Ne vom mîntui! 

Era încredințată — fără a ști bine de ce. Dar 
simți nevoia de a dezmierda şi sufletul prea abătut 

al îlăcăului. Ii şopti în auz, mai mult cu răsuilarea: 

— Ne va mîntui Căpetenia! Așa spunea! Aşa 
spunea ! Ne va mîntui ! 

La a treia Lună Nouă trebuia să-nceapă pregăti- 
rea mireselor, mirilor şi săptămîna următoare nunta 
obştească. 

Cioplitorii făuriră tobe noi din lemn de fag rä- 
sunător, ba şi-vreo cîteva de tei, care răspîndeau su- 
nete mai subțiri. Bărbaţii se osteniră și intrară în 
nămoluri pînă dincolo de. mijlocul văii, de unde în- 
cepea prundișul de nisip, vînară cîteva bătrîne rep- 
tile, de care nu se atinseră, ci le despicară, le us- 
cară, le afumară pentru ospăţul apropiat. 

Hi află de la Căpetenia de luptă că Strămoșul cel 
văzut al Berbecului, plecat de-atita vreme după Du- 
hul cel nevăzut, nu se mai întorsese — iar iăptura 
lui istovită abia se mai chircea în gemete pe rogoji- 
nile suferinței. Nimeni nu știa dacă se va mai în- 
toarce între ai lui şi dacă nu va rămîne de-a pururi 
la Strămoșul cel nevăzut. 

— Strămoșul văzut a plecat, plecat de mult!... 
Poate nu se mai întoarce... şopti Hi într-o seară, 
la adăpatul animalelor, în marginea iazului. 

Băiatul ştia,-tăcea. Dezamăgit de steaua pe care 
atît o îndrăgise, îndîrjit, nu mai credea acum decît 
în braţele și voinţa lui. 

Nu-l părăsise gîndul de a fugi în munţii de din- 
colo de apele Marelui Fluviu și încercase adesea a 
le trece. Dar puterile îl lăsară cu mult înainte de a 
ajunge la mijlocul apei, deși valurile erau line. 

Odată Hi, mai uşoară, se luă după el, ba îl şi: 
întrecu. Intors la mal, flăcăul privi lărgimea Fluviu- 
lui, gîndind că nu trebuia să se lase pînă nu-l va 
trece! nu-l va trece! 

— Nu-l vei trece, nu !... strigă la el fata de parcă 
i-ar fi ghicit gîndul, şi-l împinse cu putere înapoi. 


Dar nu mult după pieirea stelei cu coadă se abătu 
asupra pămîntului un potop de îlăcări nevăzute, valuri, 
valuri dogoritoare care secară apele în cîteva zile. 

Intre tufele de trestii, nămolurile, străpunse de ră- 
dăcini şi liane, își pierdură și ele.pe-ncetul umezeala. 


Se scorojiră, crăpară, şi oamenii fură cuprinși de 
spaimă la ivirea neaștepiată a unor șerpi care-și pă- 
răseau acum vizuinele din adîncuri şi din depărtă- 
rile văii Marelui Fluviu. 

Bărbaţii îi întîmpinară la mal cu sulițe în amîn- 
două mîinile și cu un braț de sulițe la picioare. 
Șerpii bătrîni abia puteau să-şi clintească trupurile, 
tîrîndu-se greu. O suliță bine ţintită între -ochii mari, 
lenevoși sau dintr-o parte în moale!e pîntecului era 
de ajuns. Jivina se răsturna grohăind, umplînd îm- 
prejurimile cu un sînge cenușiu și rece. 

Vînătorii n-aveau răgazul să mai tragă la mal, să 
despice tiritoarele, spre a le putea căra la sălașe. Le 

lăsau cu sulița înfiptă și se repezeau cu sulițe noi 
la celelalte jivine care se tirau să scape din cleștele 
noroaielor înţepenite. 

Seminţiile se bucurară o vreme de hrană mai îm- 
belșugată. Nici fumul nu fu în stare să păstreze ca 
mai înainte bucățile de carne și grăsime puse la 
uscat. Căldura zilei care începea din zori, creștea ne- 
întrerupt şi ținea aproape cu aceeaşi putere pînă 
după miezul nopţii, putrezea hălcile în cîteva ore. 
Se răspîndi o duhoare grea care rămase locului, ase- 
menea unei ape stătute. Nici o adiere din mici o parte 
nu o clintea, nu o risipea. 

De la o vreme nimeni nu se mai apropia de să- 
laşe, pe acoperișurile și în preajma cărora se uscau 
de obicei cărnurile. Miresele care din pricina duhorii 
abia-și mai trăgeau sufletul fură mutate în inima pă- 
durii, într-un luminiș, și adăpostiţe într-un tare înalt 
de crăci împletite, acoperit şi bine uns cu lut. 

Se lăsă pe toată întinderea o tăcere fierbinte, ca 
o ameninţare. Prin unele desișuri ale codrului, feri- 
gile, iarba luară foc și copacii începură a arde, sff- 
rîind, trosnind, scăpărînd, după ce de mult păsările 
îşi părăsiseră cuiburile din frunzișul închircit şi us- 
cat, fugind cu puii spre Miazănoapte. 

Foametea începu a bîntui printre oameni. Cei care 
cutezaseră, împotriva poruncilor Vrăjitoarei, să se 
atingă de cărnurile putrede, se acoperiră curînd de 
bube pe care nu le închise nici o buruiană, nici un 
descînt și pieriră în groaznice dureri, umflaţi ca 
nişte burdufe. 

Marele Vrăjitor se-ntoarse pe-ncetul din lunga lui 
călătorie, de care vorbea mereu acum în trezie. Ră- 
măsese uscat ca o piele de berbec de anul trecut. 
Se-nțăroase de la carnea grasă a  şerpilor. Abia de 

mai gusta cînd şi cînd din carnea friptă a micilor 
orătenii aduse de femei, și în locul apei își potolea 
setea cu fructele acrişoare de la grădinile din mar- 
gine. : 
-La un sfat de seară, sub amenințarea cumplitei 
secete, femeile, bărbații sporovăiră îndelung în fața 
podelei, de unde, în patru labe, le cercetau ochii scă- 
părători ai Marelui Vrăjitor. Ei socoteau că bine chi- 
vernisite, vitele, păsările, cărnurile, rădăcinile, fruc- 
tele de la grădinile din margine ar putea ține viața 
celor două seminţii pînă la vremea ploilor. 

— Şi după ivirea ploilor ?... întrebă clătinîndu-și 
coarnele Strămoșul văzut al Berbecului. Se va um- 
ple valea de apă, de bună seamă, dar nu și de car- 
nea grasă a șerpilor. Ce mai e de vînat pe-aci? 
Nimic. Valea e pustie, pădurea goală. Vă veţi putea 
hrăni şi sătura cu apă de ploaie ? Apa goală nu hră- 
nește! Nu hrănește! 

Rînji, scrîşni din colţi și rîse amar în guşile-i go- 
lite de grăsimi. 

Vrăjiloarea mişcă şi ea coarnele de tap, îşi potrivi 
mai bine pana albă de la ureche și zise Marelui 
Vrăjitor în şoaptă: 

— Nu ride! Că iar ameţeşti şi iar adormi !... Apoi 
către mulțimea îngrijorată: Vă mulțumiți numai cu 
legumele, cu rădăcinile şi cu măruntaiele păsărilor, 
oilor şi caprelor pe care le veţi tăia pentru Duhurile 
nevăzute ? 

— Mai e şi peştele..., grăi încet Căpetenia de luptă. 

— Mai e și peștele..., întări Căpetenia de pace şi 
îşi mută ca de obicei toiagul în mîna cealaltă. 

Totuși ştia că Marele Vrăjitor nu putea suferi mi- 
rosul de peşte fript. 

— Peştele e puţin! Peștele e puţin!... se auziră 

glasurile furioase ale femeilor care nu prea avuseseră 
parte de carnea lui gustoasă. 
+ Marele Vrăjitor se-ntoarse, rosti cu minie un cuvînt 
scurt ca o ocară către doi inşi din fundul podelei, 
care ridicară deodată între ei, deasupra capetelor, 
berbecul greu de piatră neagră, lustruită. Se ridică 
și Marele Vrăjitor şi puse o mînă pe coarnele ido- 
lului. 

— Aşa spune Duhul nevăzut al Strămoşului nos- 
tru! Că mare păcat am făcut părăsind muntele și 
mai bine ne-ar fi rămas oasele acolo decît să ajun- 
gem pe aceste meleaguri ajurisite, unde ne pierdem 
pe-ncetul toate datinile. Și iată că acum pierdem și 
datina vînatului, ca să aducem în curînd jertiă Siră- 
moșului numai- coacăze şi morcovi. Inapoi! Inapoi! 
In muntele străbunilor, unde am fost zămisliţi și 
meniţi de nevăzutul Duh. Inapoi! Inapoi !... 

Se înecă în strigătele lui răguşite şi ar fi căzut 
pe spate dacă nu l-ar fi sprijinit şi nu i-ar fi venit 
într-ajutor mîna Vrăjitoarei. 

Iniricoșaţi, oamenii își acoperiră fața cu palmele 
și începură a se ploconi sărutînd pămîntul, asemeni 
unor sălcii bătute de vînt. 

— A luat codru? focl... mai zise gffiind Marele 
Vrăjitor. Nici el nu ne mai ţine! Ce mai așteptați? 

Vrăjitoarea își ridică pana albă care-i căzuse de 
la ureche și încurcată, neașteptîndu-se la această iz- 
bucnire a Marelui Vrăjitor, bănuind în bejania tri- 
burilor suferinți poate şi mai mari, încercă să amiie 
hotărîrea fugii şi bîigui către Marele Vrăjitor, către 
mulţime : 

— Duhul... Duhul nevăzut al Țapului poruncește... 
porunceşte întîi un ocol pe la vizuina din margine 

unde... se află -animalele... Trebuie să luăm şi anima- 
lele! Să-ncărcăm burdufele cu apa Marelui Fluviu, 
de oricît de departe! Să legăm mănunchi şi să pu- 
nem în spinarea-oilor, caprelor cîtă iarbă și cît îîn 
putem aduna... Și... şi să mai așteptăm porunca din 
urmă !... Porunca din urmă... 

Căpeteniile vorbită şi ele, dar nu fură de aceeași 
părere. Căpetenia de luptă îndemnă seminţiile să 
rămiie locului, cît vor putea răbda. Cine prevedea ? 
Seceta fierbinte putea înceta. Și unde ar mai găsi 
pentru foamea lor locuri atît de roditoare? Nu tre- 
buia irosită munca atitor ani. Şi cine poate cunoaşte 
mai dinainte pericolele care i-ar întîmpina în munţi, 
dacă seminţiile ar pleca de-aci ? Căpetenia de pace, 
dimpotrivă, nu ținea să rămiie  seminţiile pe loc, 
căci toată osteneala și munca de cîţiva ani păreau 
spulberate de focul nevăzut care nu înceta de a sufla 
din cer. Dar semințiile să caute a afla întîi încotro 
să se îndrepte... l 

Oamenii rămaseră nedumeriți. O hotărîre nu se luă. 

Marele Vrăjitor istovit se puse încet, mohorît, în 
patru labe. 5 


GRĂDINILE INSETATE 


În acea noapte, în afară de Marele Vrăjitor care 
adormi adînc, sforăi îndelung şi dete din mîini, din 
picioare, de parcă ar fi alergat spre a scăpa de pier- 

zanie, nu închise nimeni ochii. Oamenii îşi luară 
uneltele de piatră, bucăţile de rogojină ferfeniţite, 
puţinele orătenii pe care le prăsiseră și se-ndreptară 
spre vizuina din margine. Sălașele sămaseră în urmă 
pustii, înecate în duhoarea otrăvitoare a stîrvurilor. 

— Dacă ridicam din vreme sălașe măcar uneia din 
seminţii în partea din margine, alături de grădini şi 
mai aproape de Marele Fluviu, acum aveam unde să 
ne adăpostim..., zise înciudat Căpetenia de pace, re- 
zemat într-o cracă desfrunzită, înaintînd încovoiat pe 
manginea pădurii. 

— Cu ce? Cu cine ? întrebă scurt Căpetenia de 
luptă. 

Și aplecîndu-se, ridică şi el o cracă. O măsură din 
ochi, o puse sub braţ, cu gîndul de a-şi schimba mî- 
nerul toporului. o 

In mijlocul celor două seminții, ca un chivot sfînt 
se legăna podeaua cu Vrăjitorii şi cu idolii de piatră, 
purtată pe rînd de către patru inși de mult sleiți şi 
ei de foame. 

Cînta încet, cu glas „subțirel, ne-ntrerupt, Vrăjitoa- 
rea, cîntecul izbăvirii Şi chemarea într-ajutor a Du- 
hului nevăzut. Ea nu pierduse nădejdea. Spre deose- 
bire de Marele Vrăjitor care dormea adînc, chinuit 
încă de boala lui de măruntaie, își pusese în păr toate 
penele albe, își unsese fața cu o grăsime roșiatică 
și-și legăna cu plăcere făptura acum dolofană. 

Oamenii îngînau și ei cîntecul, întretăiat de geme- 
tele cîte unei femei speriate şi de scîncetele copiilor 
purtaţi în burduiele și cegulSI ele din cîrcă, treziţi din 
somn. 

Ajunseră spre ziuă la celălalt capăt al văii. Cerul 
la Răsărit se înroşea — dar la fel lucea înroșit cerul 

dinspre Apus de rugurile uriaşe ale ferigilor, aprinse 
de focul nevăzut al văzduhului. 

La vizuina din margine, purtătorii podelelor cu 
idoli nu găsiră pe nimeni. 

Marele Vrăjitor adormit fu purtat cu grijă în adă- 
postul văgăunii, iar mulţimea se risipi la poalele co- 
pacilor. Dar și aci lacul se uscase, trestiile îngălbe- 
niseră, albiseră. Numai cîteva broaște, care înirun- 
taseră dogoarea şi nu pieriseră încă de uscăciune, 
săreau dintr-o parte în alta neliniștite, cu ochii bul- 
bucațţi. 

Marele Vrăjitor nu se trezi nici la amiaz, cînd 
obișnuia să primească din mîna Vrăjitoarei băutura 
descîntată, friptura de cocoșel și cîteva mure coapte. 

Singură pe podea, între cei doi idoli, Vrăjitoarea, 
miînînd purtătorii cu o nuielușă care-i atingea pe la 
urechi, fu purtată cînd într-o parte, cînd în alta a 
locului. 

„Deodată Vrăjitoarea își aminti: Miresele !... 

Uitaseră miresele în ocolul din pădure. 

Miresele trebuie să fi ars o dată cu îerigele uriaşe 
din jur... 

Vrăjitoarea lovi -cu putere creștetul purtătorilor 
care se opriră deodată nedumeriţi. N-apucară a pune 
podeaua jos, că Vrăjitoarea sări însăși și cu miinile 
ridicate o rupse la fugă spre vizuină, unde începu a 
bate toba în buşteanul găunos de alături — semnalul 
din patru lovituri și o pauză, patru lovituri și o 
pauză, chemarea bărbaţilor care risipiţi pe coaja us- 
cată şi crăpată a lacului vînau, încruntaţi cu înal- 
tele sulițe de piatră broaștele săritoare. 

Bărbaţii se adunară în jurul Vrăjitoarei. 

— Miresele !... Miresele !... făcu ea, smulgîndu-și 
penele albe din cap şi aruncîndu-le în jur. 

La început bărbaţii nu înţeleseră, căci mamele 
aveau grija fetelor. Abia cînd aflară că miresele fu- 
seseră uitate în pădurea pîrjolită, se uitară în jur 
după muierile care se risipiseră prin livezie apro- 
piate, să-şi ocrotească pruncii, să dezgroape rădă- 
cini. o 

Cu securi de piatră pe umeri, zece din cei mai, 
voinici bărbați, urmați de un cîrd de tineri în miîini 
cu crengi pe care, unite în tărgi, trebuiaii să care 
miresele moarte, vii, cum le-or găsi, o rupseră la 
fugă înapoi. l 

In inima' pădurii, în dreptul sălaşelor, dădură nu- 
maidecît de ocolul tencuit cu lut, adăpostul fetelor 
care de mult nu mai primiseră vreo hrană. 

Ocolul fusese pus între copaci mărunți, de alt soi 
decît al uriașelor ferigi, pomi cu scoarță mai groasă 
și frunzișul mai verde, încît pîrjolul din jur nu-l 
atinse, ba ocrotiseră ocolul şi de zăduful zilei, ți- 
nîndu-l mai la răcoare. 

Se auzea înăuntru o hărmălaie ca de lupi încăie- 
raţi. Bărbaţii se repeziră, socotind că miresele erau 
lovite de niscaiva jivine, fără a se mai întreba cum 
ar fi putut pătrunde, căci ocolul era închis pretu- 
tindeni, în afară de intrarea acoperită de un buş-, 
tean cît o stîncă. 

Se repeziră în ocol doi bărbaţi. Găsiră miresele 
într-o stare jalnică, numai pielea și osul, abia ți- 
nîndu-se pe picioare, împărţite în două tabere, după 
Strămoş, "gata să se arunce unele asupra altora. De 
foame, în ochii lor scăpărau pornirile fiarei. Ar fi 
putut doborî buşteanul de la intrare dacă s-ar fi 
opintit mai multe laolaită, dar ele știau că părăsind 
locul se făceau vinovate, pierdeau dreptul la nuntă 

şi erau alungate din sălaş, lăsate pradă sălbăticiu- 
nilor. 

Spre a-şi ţine zilele, hotăriseră a jertfi şi împărţi 
pe una din fete, o mireasă scundă din seminţia Ța- 
pului, care părea a mai fi păstrat în făptura ei oa- 
recare grăsimi. Ea nu se împotrivea, dar cerea să 
fie jertiită şi o mireasă din-seminţia Berbecului, spre 
a se putea hrăni şi surorile ei din seminţia Țapului. 
Miresele din seminţia Berbecului căutară între ele o 
mireasă tot atît de scundă, dar nu găsiră și pînă la 
urmă, nu mai voiră să dea pe niciuna mireselor 
Țapului. Și 'miresele Berbecului pîndeau de cîteva 
zile să puie mîna pe mireasa osîndită, ocrotită de 
zidul viu, cu gheare și dinţi al surorilor ei. 

— Afară... strigă unul din bărbaţi. Nu mai sîn- 
teţi mirese anul ăsta. V-aţi jigărit de tot. Duhul cel 
nevăzut a amînat nunta pe un an, ca să vă puteţi 
îngrășa la loc. Afară l... 

Surprinse de-a binelea miresele rămaseră neclin- 
tite, abia putind crede auzului. Bărbatul celălalt ade- 
veri spusele tovarăşului şi, fără a mai adăsta să fie 
bine înţeles, cu toporul de piatră şi cu un pumn în- 
cepu să le îmbriîncească spre ieșire. Unele, lipsite cu 
totul de puteri, se încurcară în propriile lor picioare 
și erau să cadă. 

— Foame... scînciră ele. 

— Mai repede, mai repede !... le-mpinse din urmă 
și celălalt. Cine ajunge mai repede la marginea văii, 
la ocohul oilor, primeşte o labă de broască friptă. 

La cealaltă margine, Vrăjitoarea, privind în jur, 
dori să vadă oile, caprele, singura hrană mai bună 
de-aci înainte. Zări numai ocolul pustiu și începu să 
tipe : 

— Oile! Caprele! Oile! Caprele l... 

Nimeni nu-i putu da nici o lămurire. Turma pie- 
rise, fugise, se risipise de bună seamă în căutarea 
unui strop de apă și o îi întimpinat-o lupii hămesiţi. 

— Oile! Caprele! Oile! Caprele |... striga ea cu 
jale şi începu să le bocească. ` 

Işi aminti că mai erau puţinele orătenii, crescute 
cu greu în jurul sălaşelor şi aduse aci pentru ouăle, 
dacă nu pentru carnea lor. Acest gînd o mai linişti. 
Căci Strămoșul cel văzut al Berbecului putea cere 
pentru Strămoșul nevăzut măcar o găină... e 

In stînga, pe colina lină, se înălța o livadă de pruni 
mici, amestecați cu tot soiul de alţi copăcei roditori 
între care zăceau acum împletitoarele de lemn lipsite 
de papură și de lucrătoare. De o parte și de alta a li- 
vezii, ea zări cîteva rînduri de tufe înşiruite una după 
alta şi în spatele vizuinii pină-n marginea pădurii, 
rînduite cu aceeaşi chibzuială, tufe mai dese, plante 
îrîtoare ca şerpi verzui, nesfîrşiţi. 

Vrăjitoarea nu se mai urcă pe podea, ci în patru 
labe, cum era datina, înaintă întovărăşită de cei patru 
purtători înarmaţi cu sulițe pînă la tufele de morcovi 
semănați tîrziu ca să dea la anul rădăcini mari şi 
dulci. Se opri îndelung între tufișele de coacăze, la 
căpşunile, murele ascunse între frunze pe tulpinile 
lor tîrîte pe pămînt. 

— Ar trebui ridicate lianele astea şi prinse de ţă- 
ruşi înfipți adînc, zise ea către omul cel mai apro- 
piat. 

— Ca să nu muşte ?... întrebă el neştiutor, socotind 
că era un soi necunoscut de şopirle cu frunze. 

In dosul tufișelor cu fructe dulci, Vrăjitoarea dete 
de trei şiruri lungi de copăcei, alcătuind un fel de ză- 
plaz, încărcaţi de cunoscutele fructe, dulcege unele, 
acrişoare altele, toate strepezind gura şi dinţii. 

— De ce or fi adunat cei doi oropsiţi pomii aci la 
un loc? E plină pădurea de acreala lor! 'se-nfurie 
Vrăjitoarea. Nu pricep ! Trebuie să-i întreb... 

Trebuia să-i întrebe şi cum se făcea că la rădăcina 
legumelor, tufişelor şi copăceilor săpaseră un fel de 
oale, bătuseră pămîntul împrejur, crăpat de curînd de 
parcă supsese apă... Cum apă ? De unde apă, în aceste 
zile de arşiţă şi uscăciune ? Marele Fluviu era la de~ 
părtare de aproape o zi !... 

Dar mai departe Vrăjitoarea în patru labe nu putu 

înainta, dînd cu nasul și faţa pe neaşteptate în ghim- 
pii unui gard de împletituri, căptuşit şi acoperit de 
mărăcinj. 
- Bătăi furioase de aripi, un cotcodăcit și gîrîituri de 
cocoș o lămuri: gardul ocrotea grădina de ghearele 
orăteniilor care scormoneau de zor pămîntul, după 
viermişori. 

Apoi Vrăjitoarea se-ntoarse repede, cuprinsă parcă 
de-o frică, alergînd în patru labe pe cărarea dintre 
tufişe repede, repede către vizuină, dînd cîte un țipăt 
scurt, tînguindu-se, bocind : 

— Oile! Caprele ! Oile ! Caprele !... 

Pierderea turmei ar fi fost acum prea dureroasă. 
Vinatul pierise, el care fusese aproape singuna hrană 
a celor două seminții. Toţi erau ameninţaţi de foa- 
mete, copiii lipsiţi de lapte, bărbaţii siliți să-nceapă 
a se ucide și a se mînca între ei. 

Cînd Vrăjitoarea intră în vizuină, Marele Vrăjitor 
simțind-o aproape, destinse brațele, strînse pumnii şi 
gemu de cîteva ori. 

Pierea şi el o dată cu vechile obiceiuri ale obştei — 
era omorît de cărnurile putrede de care nu voia, nu 
putea să se mai lepede. 

Vrăjitoarea îi împinse idolul de piatră negricioasă 
sub cap și șopti : 

— Nu muri! Ţin-te bine! Dacă mori rămîn sin- 
gură și nu mai pot opri oamenii flămînzi lîngă Stră- 
moșul Berbecului, lîngă Strămoșul Țapului. Se vor 
risipi, vor fugi unde vor vedea cu ochii ! 

O tainică nădejde îi spunea că turma nu pierise, 
că cei doi tineri trebuie să fi găsit ei un mijloc s-o 
păstreze undeva, cînd se arătaseră vrednici a sădi 
pînă aproape de mîna, de gura lor livezi de fructe, 
grădini de legume, ba să prăsească și păsările băl- 
ților. 

leşi în patru labe să trimită un paznic după cei doi 
tineri. Dar uimită, rămase locului. 

Zări departe în lumina puternică a amiezii care 
destrămase aburii apelor, începînd de la malul Ma- 
relui Fluviu, un şir de trupuri golaşe, pe coapse şi 
pe cap cu învelitori de papură, neclintite, ca de pia- 
tră. Doi se desprinseseră și înaintau încoace, legănîn- 
du-se, atît de încet că abia pe înserat ar îi ajuns la 
vizuină. Ei duceau parcă ceva pe umeri și nici o clipă 
nu se depărtau sau se apropiau unul de celălalt. 

Vrăjitoarea chemă pe cel mai voinic dintre purtă- 
tori, îi porunci să se lase-n patru labe, i se aruncă 
în cîrcă şi-i arătă şirul din zare: 

— Repede! Repede! Acolo! gîffi ea, arătînd spre 
malul Marelui Fluviu. 

Purtătorul o rupse la fugă şi alergă fără oprire, 
abia trăgîndu-şi sufletul. 

Ajunseră dinaintea a doi tineri, o fată şi un băiat 
care purtau pe umăr cîte un vas mare de lut şi pe 
celălalt un par gros de care atîrnau două burdufe de 
piele de oaie. 

Cărau apă. 

Zărind Vrăjitoarea în circa omului, tinerii vomă 
să-şi acopere fața cu palmele și să se arunce la pă- 
mînt, dar ea îi opri cu un semn al miîinii, strigînd: 

— Unde e băiatul ? Unde e fata ? Osîndiţii ! Bles- 
temaţii ! Unde? Unde? 

Băiatul ţinînd bine vasul de pe umăr, din care se 
prelingeau totuși pe trupu-i ars de soare picăturile 
tulburi ale apei Fluviului, întoarse puțin capul și 
arătă cu mîna care ţinuse parul burdufelor : 

— Incolo! Încolo! La apă! Noi aducem apă !... 

Vrăjitoarea dete de Ha tocmai la malul Marelui 
Fluviu. Asudat, leoarcă de apă, cu o zdreanţă de ro- 
gojină în jurul coapselor, o coajă lată de copac în 
cap, prinsă cu un fir de papură sub bărbie, să-i oaro- 
tească ochii de lumina arzătoare a soarelui, el um- 
plea vas de lut după vas de lut pe care le trecea ve- 
cinului. Vecinul le trecea celuilalt şi astfel, fără ca 
cineva să se clintească din loc, cîteva mari vase în- 
cărcate de apă călătoreau pînă la capătul unde tre- 
buia să se înapoieze tinerii cu burdufuri. 

Vrăjitoarea scobori din cîrca alergătorului care se 
legăna amețit de fugă, se lăsă în patru labe pe pie- 
triş, apoi se aşeză în capul oaselor. 

Băiatul îi turnă Vrăjitoarei apă-n pumni. Ea 
aruncă apa în obraji şi porunci : 

— Toarnă-n cap oala toată! Oala toată !... 

Băiatul o răcori astfel, turnîndu-i în cap cîteva 
oale din apa Marelui Fluviu. 

Vrăjitoarea întrebă răstit, flămîndă şi ea: 

— Ce mîncaţi ? 

Dar nu așteptă răspunsul, ci făcu semn băiatului 
să șadă jos, în faţa ei. Ha se mulțumi a îngenunchea. 
Zări de-aproape, drept în faţa lu? penele albe, pleoş- 

tite, de sub coarnele Strămoșului, şi-i veni să rîdă. 
Dar se opri, căci era mare păcat. 

Vrăjitoarea înțelese că apa călătorea pe braţe pen- 
tru pomii .din livezi şi că lighenuşele de pămînt us- 
cat şi crăpat de la rădăcină erau menite să păstreze 
cît mai multă apă. Pentru ocrotirea legumelor, fruc- 
telor, găinușelor și cocoșeilor — ce muncă ! Ce siră- 
danie! Nu era oare prea greu pentru umerii şi su- 
fletele acestor copii? Şi totuşi niciunul nu părea is- 
tovit, nimeni mîhnit. 

— Greu ?... întrebă ea, ridicînd capul spre şirul din 
apropiere. 

— Ne jucăm !.... răspunse unul, mai îndrăzneţ. 

Vrăjitoarea dete din cap, neîncrezătoare la aseme- 
nea joc pe care abia l-ar fi putut juca, în bătaia co- 
pleșitoare, istovitoare a soarelui, bărbați în puterea 
vîrstei şi dedaţi cu munca. 

— Şi vă jucaţi de mult ? întrebă ea pe Ha. 

— De cîteva zile... Inainte mă jucam singur, eu şi 
Hi. Pe urmă am chemat băieţii, fetele, i-am învăţat 
să plutească pe apă, le-am dat căpşuni... Altfel se 
„sca tot acolo, se usca tot! zise tare Ha, arătînd cu 
bărbia spre grădinile lui. 

Și cum Vrăjitoarea tăcea privindu-l drept în ochi, 
băiatul, încrezător în această privire, urmă liniștit: 

— ..„.Eu cu Hi nu puteam duce apă destulă. Nici 
acum nu ducem apă destulă. N-avem băieţi şi fete 
multe, n-avem oale, n-avem burdufe. Întîi am cărat 
fiecare oală pe umăr, pe cap, dar era prea departe. 
Şi am văzut că era mai uşor-aşa, să umble oalele 
singure, numai ele, din mînă-n mînă. l 

Alergătorul care-şi revenise și sta în picioare în 
spatele Vrăjitoarei, izbucni într-un hohot mare de 
rîs, înveselit deodâtă de această năstruşnică scorni- 

tură. Dar se opri şi duse un pumn la gură. Vrăjitoa- 
rea întorsese încet capul, şi-l ajunse privirea ei ascu- 
țită, îndreptată-n sus către el. 

Ha urmă repede: 

= -Am să chem curînd şi bătrinii pietrari şi ba- 
bele... Să fim mulţi. Şi să meargă oalele singure prin 
mîinile lor, de aici de la apa mare pînă la grădini. 

Apoi tăcu deodată. Nu vorbise cumva prea mult? 
Se-ncruntă. 

— De ce nu i-ai chemat mai dinainte? Fără apă 
se usucă tot, tot! Și e arşiță mare. 

— Arşiţă mare! încuviințară băieţii și fetele. 

Ha privi în jur de parcă ar fi căutat ceva, apoi 
răspunse : 

— Nu i-am chemat că n-aveam oale îndestule, 
n-aveam burdufe pentru toți. Dar în curînd sînt gata 
şi oalele! Am să le dau oamenilor cite o prună și am 
să-i aduc încoace. Am să le făgăduiesc și cîte un 
Morcov. 

Vrăjitoarea îşi trase pana udă și pleoştită care-i 
căzuse pe un ochi şi o întinse băiatului. 

Dar Ha se feri deodată de parcă ar fi fost amenin- 
tat de un şarpe şi sări în lături, în picioare. Vrăjitoa- 
rea îi surîse și-l aduse iar în fața ei, în genunchi. 

— Cine frămîntă lutul, cine rotunjește oalele ? în- 
treba ea, punîndu-și pana la loc. 

— Hi! răspunse băiatul arătînd cu mîna înainte, 
la un mal înalt şi prăbuşit drept în apele Fluviului. 
E acolo lut bun şi moale. Hi rotunjește și fetele mici 
irămîntă lutul cu pleava, cu paie și aruncă pietrice- 
lele. Hi rotunjeşte, Hi! Fetele frămîntă, frământă !... 

Și cu amîndouă mîinile în nisipul dinaintea genun- 
chilor Ha frămîntă și rotunji o oală nevăzută, ca să 
fie bine înţeles. z 

— Oile au fugit, au murit... zise Vrăjitoarea amin- 
tindu-şi deodată, dind din cap cu amărăciune, căci 
nu se vedea, nu se auzea pe nicăieri niciuna. 

Dar cu fața destinsă într-un zîmbet larg, băiatul 
nu se mai putu stăpîni și, bătînd din palme, strigă 
privind cînd în ochii Vrăjitoarei, cînd spre şirul ne- 
clintit al tinerilor suirizători : 

— Oile ! Oile ! făcu el. Şi arătind cu mîna întinsă : 
Tot acolo! Sub malul cu lut! Lîngă apă! Au 
ocol cu papură și trestie! Au acoperiș cu frunze late ! 
Măniîncă îîn! Mănîncă paie! Seara vine acolo un 
Duh peste ape şi alungă zăpușeala. A murit numai 
una. Una! 

Și băiatul ridică un deget. 

— Şi carnea oii? Ce-aţi făcut cu ea? întrebă as- 
pru omul din spatele Vrăjitoarei, ştiind că oaia se 
cuvenea Strămoșului văzut pentru Strămoșul cel ne- 
văzut şi pentru purtătorii lui, care primeau mărun- 
taiele. A 

Băiatul vinovat lăsă capul în jos, căindu-se de 
acea mărturisire. f 

— Carnea am dus-o la hruba de piatră, urmă el 
cu glas încărcat de remușcări. Piata e grea. Munca 
e grea | Oamenii cereau carne, ca să aibă putere. 

Tocmai se-napoiară oalele și burduiele goale. La 
celălalt capăt aproape la mijlocul drumului adăstau 
tinerii care udaseră prunii. 

Dintr-o mişcare, Ha sări de la locul lui, umplu 
vasele cu apă şi le privi apoi călătorind repede, tot 
mai departe de Fluviu. 

— Şi vouă nu vă e foame? Cu ce vă ospătaţi? 
întrebă Vrăjitoarea. 

— Beau lapte! făcu încruntat alergătorul, strîm- 
bîndu-şi gura de parcă ar fi înghițit ceva acru. Beau 
laptele oilor, caprelor ! 

Tinerii îl priviră şi ei înaruntați. Fuseseră jigniţi. 
Ei nu se atingeau de acea băutură albă, de care 
aveau parte numai copiii. Li se spusese şi se-ncredin- 
țaseră înşişi că băieţii mari care ar bea laptele copi- 
ilor se întorc iar în stare de pruncie. 

— Vin mamele seara și iau lapte pentru copii, 
zise Ha. Noi prindem pește. Uneori nu prindem. Cînd 
prindem pește mult, ducem și mamelor. 

Asfinţea. 

Razele soarelui își pierduseră ascuțimea, dar văz- 
duhul dogorit clocotea ca-n amiaz. Nici o adiere de 
nicăieri. Cine întorcea totuşi fața spre apele Fluviu- 
lui, simțea o uşoară dezmierdare, ca atingerea răco- 
roasă a unui văl nevăzut. 

Ha urmat şi de alți flăcăi dete fuga spre păpu- 
rișul înțepenit în nămolul uscat şi ridicară cu luare- 
aminte, spre a nu-l sfişia, năvodul lung şi nu prea 
lat, din cîteva rogojini unite. Îl apucară doi de o 
parte, doi de cealaltă şi intrară în apă. 

Fluviul scăzuse mult. Tinerii înaintară pînă aproape 
de micul ostrov strîmt și lunguieţ din mijlocul Plu- 
viului, unde găsiră apa adîncă pînă la umeri. Aci cu 
rogojinile bine întinse, pîndiră valurile. 

— Acum ! Acum ! se auzi de departe glasul lui Hi 
care simțise în degete bătaia peştilor cu drumul tă- 
iat. | 

Doi flăcăi ocoliră cu un capăt al năvodului şi cînd 
ajunseră iar în aceeași linie porniră-ncet spre mal, 
tîrînd rogojina pe fundul apei. Apoi cu valurile nu- 
mai pînă la genunchi o rupseră la fugă şi înainte ca 
apa să le ajungă la glezne, se opriră deodată. Ridi- 


133 


cară plasa de papură de cele patru colţuri pînă-n 
dreptul capului. Peşti albi, peşti cenușii, pești cu 
dungi roşiatice, unii laţi ca frunza de boz, alții sub- 
țiri şi lunguieţi ca nevăstuicile săreau în văzduh, cer- 
cînd să scape. Dar numai cîţiva, mai mici, din mar- 
ginea năvodului, săltînd peste capetele băieţilor, izbu- 
tiră să se scufunde iar în apele repezi ale Fluviului. 

La mal fetele, băieţii se adunaseră grămadă, cu oa- 
lele în braţe. Unii grăbiiră înaintea pescarilor osteniţi, 
să le dea o mînă de ajutor. Ceilalţi adăstau cu bu- 
curia şi foamea în scăpărarea ochilor. Nu îmbuca- 
seră nimic de aseară. 

Dar plasa de papură purtată pe sus nu ajunse bine 
ia prundul de pietriș, că-n văzduhul înserat răsună 
glasul repezit al alergătorului : 

— Nu se atinge nimeni de vînat! Peștele merge 
sus, la vizuină, pentru lecuirea Strămoșului văzut !... 

Și întorcîndu-se cu spatele spre Fluviu, se lăsă în 
patru labe. 

Vrăjitoarea îi sări în cîrcă, sprintenă ca-o veveriţă. 

Alergătorul se ridică şi o rupse la fugă înainte. 


LUPII CARE PLING 


` 


În vremea aceasta  miresele, zbircite, uriţite de 
foame, înaintau prin pădurea pîrjolită, cu picioarele 
goale prin stratul de cenuşă fierbinte, abia tîrîndu-se, 
cele mai istovite întinse pe cîte o targă de ramuri. 

Bărbaţii cu topoarele deschideau drumul prin cîte un 
hățiş de lăstari cu scoarță groasă, iar flăcăii făceau 
paza înapoi, înarmaţi cu ciomege. Pe-ncetul fetele 
scăpate din acea închisoare a morții mai prinseră 
inimă. Găsiră ascunse între rădăcinile dezgolite ale 
arborilor bătrîni lăcuste mari cu aripile arse, melci 
cu spirala spartă de foc, cu înaltele coarne întinse, 
înțepenite. Le adunară și le mîncară din mers, cu 
poită. 

Tinerii loviră cu piciorul, descoperind din stratul 
de cenuşă șerpi numai cît braţul, cu ochi neclintiţi, 
mari, deschişi, morți. Aruncară guşa cu venin şi-m- 
părțiră carnea. | 

— Repede! Repede !... strigă din fruntea alaiului 
unul din bărbaţi, ridicînd toporul de piatră deasupra 
capului. 

Insera și cine ştie ce jivine, adulmecind de departe 
făptura omului, i-ar putea lovi. 

Teama lor nu fu zadarnică. Abia se-ntunecă şi au- 
ziră din siînga ciudate zgomote, asemenea unor vie- 

- țuitoare  strecurindu-se-ncet, cu  luare-aminte, prin 
frunzişul veșted al tufișelor. Deși nu răsărise luna, 
pădurea esa luminată de pilpiirea unui foc nevăzut 
care mistuia partea dinspre Apus. 

Alaiul se opri. Băieţii începură a sări, dînd chiote 
şi lovind cu beţele în scoarța copacilor, spre a speria 
fiarele care-i simţise. 

Apoi o rupseră cu toții la fugă să li se piardă 
urma. Dar sălbăticiunile fură mai viclene și oamenii 
se pomeniră cu ffișiitul tufelor în față, de parcă fia- 
rele alergaseră pe-ntrecute și acum le ieșeau înainte, 
tăindu-le calea. 

La un luminiș, în bătaia lunii roșiatice care se ri- 
dica, bărbaţii cu topoarele în miîini, gata de luptă, 

zăriră o haită ciudată de lupi, vreo cinci, cu laţe mari, 
albe, ca nişte berbeci bătrîni, cu ochii mici şi urechile 
clăpăuge. Adăstau. Nu se repezeau. Mai curînd pă- 
teau gata să iugă-napoi. Erau printre ei vreo două 
lupoaice, urmate de pui tot atît de albi și zbirliţi, 
mici de parcă nu umblau, ci se dădeau de-a rostogolul, 
rotunzi ca nişte arici. 

Alaiul se opri. 

Ce era de făcut ? 

Bărbaţii se sfătuiră, apoi făcură semne băieților 
și la un strigăt, se aruncară toți asupra haitei care 
speriată se risipi cu coada între picioare. 

— Dacă omoram măcar unul, aveam ce frige şi 
mînca la sălașul cel nou! zise bărbatul cu toporul. 
Fricoși lupi ! Nu se pricep decît la fugă !... 

Alaiul porni din nou. Dar abia înaintară cîţiva pași, 
că auziră pădurea vuind de lătratul amestecat, între- 
tăiat de cîte un sughiț şi plinsul prelung al lupoaice- 
lor. 

— Le e foame! zise o fată. 

— “Au pui..., răspunse vecina. 

Haita plingătoare nu rămase înapoi, ci îi întovă- 
răşi astfel pînă-n marginea codrului, unde începeau 
grădinile omenești. 

Aici miresele fură întîmpinate de un miros pătrun- 
zător, ispititor, de pește fript şi de mamele cu prun- 
cii la sîn. 

La sfatul din acea seară îură îngăduiți și cei doi 
oropsiţi, băiatul şi fata, căci erau  însuilețiți — se 
vedea bine — de un Duh hrănitor. 

Bărbaţii care socoteau noile îndeletniciri nu prea 
potrivite pentru firea lor, mai curînd pentru a fete- 
lor și femeilor, ascultară încruntați cuvintele cele noi 
ale Strămoșului. El vorbea acum de la înălțimea po- 

delei prin gura Vrăjitoarei, cu mîinile pe idolii de 
piatră, în vreme ce Marele Vrăjitor gîffia fără glas, 
întins alături. 

Căpelenia de pace fu de părere că bărbaţii care vi- 
naseră șerpii să-nveţe acum să plutească pe apă ca 
broasca și să vîneze în apele Marelui Fluviu, într-o 
parte şi cealaltă a ostrovului, înarmaţi cu rogojini. 
Iar peştii să-i aducă seara la vizuină, la obşte. Stră- 
moșul cel văzut îi va împărţi sălașelor. 

— Să facă băieţii grădini, să adune copăcei şi rä- 
dăcini din pădure ! strigă Hi, furioasă că unele răsa- 
duri şi o parte a pomilor erau prădați. 

— Să meargă băieții cu mine, să adunăm scorbu- 
rile cu coropişniţi care dau ceară dulce ! sţrigă şi Ha. 
Să mutăm încoace și copacii din pădure cu frunza 
lată și nuca tare!... 

Puteau fi lăsate oile şi caprele numai în seama mi- 
reselor ? Cine să vadă apoi de păsări, să le adune, 
să le hrănească, să le prăsească ? 

— Mamele !... strigă Hi. 

Se făcu o liniște scurtă, 

— Scroaiele și puii lor sînt în seama noastră ! se 
ridică o mamă de la locul ei. 

La un sîn îi sugea un înc, la celălalt un purceluş. 

Vrăjitoarea gîndea la grînele cu boabe dulci din 
făina cărora i se coceau două pite pe zi. 

Deodată se auzi în vecinătate plinsul prelung al 
lupoaicelor îlămînde, ațîțate şi ele de mirosul peşte- 
lui fript, care străbătuse codrul. 

Ciîţiva bărbaţi se repeziră la grămada de topoare 
de lîngă vizuină și porniră să alunge fiarele. 

— Grăunţe mai sînt la malul de nămo:? întrebă 
Vrăjitoarea. 

Fata răspunse că la mal nu se mai afla nici un 
fir, dar mai erau cîţiva snopi în fundul vizuinii pen- 
tru pita Strămoşului bolnav, iar oile se vor mulțumi 
la iarnă şi cu paie. l 

Căpetenia de pace vorbi şi el oamenilor în felul lui 
potolit, chibzuit, despre gustul bun al pitei din care 
nu mușcaseră niciodată, de boabele după care turma 
umbla cu nările-n vînt şi le spuse că ar fi nevoie de 
multe spice, multe spice spre a ajunge seminţiilor şi 
turmei măcar o jumătate dacă nu un an întreg. 

Vrăjitoarea se ridică-n capul oaselor și cu braţele-n 
sus, cu ochii închiși, cu trupul cutremurat de Duhul 
cel atotputernic, zise tare: 

— Sămiînţa !... Sămînţa !... Blestemată să fie gura 
care se va atinge de un bob. Osîndită pe veci să fie 
mîna care nu va semăna ! Usucă-se picioarele cui va 
călca pe locurile semănate ! De somn să n-aibă parte 
cine se va da în lături de la muncile rînduite, de la 
treburile potrivite. Și cine doi ani și încă un an de-aci 
înainte se va mai atinge de oaie sau mielul ei, va fi 
chemat în foc viu şi flăcări mari să dea socoteală de 
hoţia şi lăcomia lui dinaintea marelui Duh !... 

— Înapoi la munte !... bîigui Marele Vrăjitor din 
fund, de pe rogojină, simțind că iar se pregătea ceva 
în viața tribului împotriva datinilor. 

Dar nu-l mai auzi nimeni. 

Femeile, bărbaţii, bătrînii, copiii săriră de la locul 
lor şi ţopăiră pînă după miezul nopţii în jurul podelei 
cu idolii negricioși. Chiuiră. Petrecură. 

Ce se va mai întîmpla cu ei, cine putea prevede? 
Vrăjitorul menea într-un fel, Vrăjitoarea în alt fel... 

Oamenii nu puteau începe nimic alt, decît ceea ce-i 
va îndemna nevoia. 

A doua zi se făcu numărătoarea sălașelor cu băr- 
bațţii, tinerii, femeile şi copiii în stare de a merge la 
o muncă. 

O parte luară în seama lor îngrijirea malului cu 
ciorchini şi bostani, alţii înmulţirea găinilor, alții pes- 
cuitul, alţii împletitul papurei, alții paza turmei şi 
adunarea liînei spre a fi dată şi ea la împletitoare, 
căci la cojoace nu mai putea ajunge nimeni. 

Toate miresele deveniră ţesătoare, toți băieţii în- 
cheietori de împletitoare și pescari. 

Bărbaţii în putere scoborîră îndată la nămolul us- 
cat din marginea Marelui Fluviu şi înarmaţi cu uriaşe 
țepoaie, se pregăteau să facă-n adînc cuiburi de în- 
şămînțări. Dar le sări înainte Hi, în braţe cu un miel 
nou-născut și strigă la ei din piscul malului de lut: 

— Nu 'mai prăpădiţi boabele! Nu le aruncaţi! Că 
n-aveţi prea multe ! Şi le arătă, scurmînd în genunchi 
cu o mînă, că nămolul uscat era însămînțat mai de 
mult de boabele scuturate la striînsul firelor cu spic. 
Cum o veni iar apa peste nămol, sămînța va în- 
colți şi va creşte. Numai să vie apa! Apa!... strigă 
Hi ridicîndu-se, mutînd mieluşelul alb pe celălalt braţ 
și arătînd spre Marele Fluviu. 

Ha rămase descumpănit şi privi lung la Hi -— care 
avea dreptate. 

Boabele puteau fi duse înapoi la vizuină pentru pita 
Strămoşului. Dar Strămoșul poruncise și blestemase. 

„Sămînţa ! Sămînţa !“ îi mai sună în auz glasul 
ameninţător al Vrăjitoarei. 

— Boabele trebuie semănate ! Semănate ! zise Că- 
petenia de pace. 

— Semănate ! răspunseră toţi şi priviră spre va- 
sele mari de lut umplute cu boabe, de la picioarele 
lor. 

Dar unde ? 

Ha gîndi că dacă ar reteza lianele, trestia, papu- 
rele de pe toată întinderea, cu cît s-ar lărgi ogorul !... 
Dar trestia, papurele, lianele erau de folos, nu puteau 
fi înlocuite, nu trebuiau stîrpite. 

— In pădure! În cenuşă! E multă cenuşă, e moa- 
le !... strigă deodată unul din bărbaţii care adusese 
în ajun miresele. 

Pentru el nămolul și cenușa erau la fel, fără a şti 
încă ce hrană îmbelșugată era cenuşa pentru tinerele 
rădăcini ale seminţelor încolţite. 

Și astiel, muncind în inima pădurii din zori pînă-n 
seară, săptămîni și săptămîni de-a rîndul, scormonind 
pămîntul cu țepoaiele lor grele spre a-l amesteca bine 
cu cenușa care ar fi putut fi luată şi sspulberată de 
vînt cu toată semănătura, cele donă seminţii făcură 
un nou ogor. 

Cumplită muncă ! Necunoscută pînă atunci de oa- 
meni, obișnuiți numai cu viclenia uşoară a vînatului. 
Unora li se păru o pedeapsă — osîndă rostită de 
Strămoşul cel văzut, de Strămoșul cel nevăzut, care 
le dase viața și le-o putea lua înapoi. 

Munceau din greu, abia feriţi de razele dogoritoare, 
Moborîtoare ale soarelui strecurat prin frunza aproape 
uscată a copacilor. Sudoarea le acoperea feţele pă- 
roase şi li se scurgea în picuri mari pe întîiele brazde 
ale întîiului pămînt muncit de trupul încordat al omu- 
lui —— pentru ei, pentru urmașii lor în veac de veac. 
Oamenii împărțiră ogorul şi semănară boabele alese 
după soi și mărime. 

— Trebuie udate și seminţele din ogor! Altfel se 
usucă ! fu de părere Vrăjitoarea la sfatul celor două 
seminţii. 

Căratul apei cu ajutorul vaselor, umblind din 
mînă-n mînă, de la malul Fluviului pînă la semănă- 
tura din codrul ars, se dovedi mult mai greu decît 
săpatul cu țepoaiele, și mai nespornic. Sămînţa în ce- 
nușa fierbinte și în pămîntul mereu încins de soare 
se putea coace şi pieri. Cîteva nopţi de-a rîndul, 
cîntecele prelungi ale Vrăjitoarei şi femeilor, oend 
toate vasele şi cele care se plămădeau încă, amîndouă 
seminţiile se osteniră să mute o fărîmă din Marele 
Fluviu în inima codrului însetat. 

Și într-o asemenea noapte, pe neașteptate, cerul 
păru a le veni într-ajutor. 

Dinspre Apus se ridicară nori negri întinzindu-se. 
în cele patru zări ca un balaur fără cap, din sînul 
căruia ţîşniră fulgere cu tunete înfundate. Ploile pi- 
cară la-nceput domci, călduţe, ca o dezmierdare de 
mult așteptată, dar pînă la ziuă se preschimbară în 
vijelie rece, cu răbufnituri de ape, bătute de vînt. 

Adăposturile de sub prunișori, firave, din crengi 
subțiri, rogoz şi trestii, fură luate una după alta cz 
de o mînă din văzduh și femeile se pomeniră cu prun- 
cii golaşi, cu miresele care încă mai zăceau, toți sub 
cerul dezlănţuit. Strigară spre. bărbaţii care se ghe- 
muiseră în marginea pădurii şi cărora furtuna nu fu- 
sese în stare să le strice somnul. Dar ajutorul lor fu 
de prisos. In bătaia vîntului și apelor nici un adă- 
post nu se dovedi statornic. 

Işi aduseră aminte de sălașele bune, înalte, încăpă- 
toare, din cealaltă parte a văii, şi ar fi pornit-o în- 
tr-acolo — dar oamenii, încredințaţi de folosul pescui- 
tului, de bunătatea fructelor şi legumelor, nu se în- 
durau să mai părăsească locul: poate că vijelia se 
va potoli curînd, vîntul va cădea, ploile vor conteni. 

Dar vintul furios, cu miie lui de bice de apă nu se 
linişti. Ba a doua zi, în lumina cenușie ca un amurg 
fără sfîrşit, norii se rostogoliră dinspre munţii Apusu- 
lui atît de negri şi vineţi că păreau a se prăbuşi cu 
totul sub greutatea potopului pe care-l cărau asupra 
văii Marelui Fluviu. 

Şi-n locul picăturilor de apă, oamenii ciuciți sub 
copaci, înghesuiți unii în alţii, dîrdiind de frig, se 
pomeniră în cap cu o ploaie de pietre înghețate — o 
răpăitură de grindină care-i sili s-o rupă la fugă. Nu 
se mai gîndiră mici la peștele de fiecare zi, nici la 
gustoasele fructe şi legume. Fugeau toţi, bătrîni, co- 
pii, fete, bărbaţi, pe urma femeilor. 

— La sălaşe! La sălașe! strigară femeile întor- 
cînd capul şiruind de apă, către bărbaţii obișnuiți să 
le urmeze. 

In vizuină Marele Vrăjitor horcăia. Vrăjitoarea îl 
descînta fără folos. Duhul care-l cuprinsese, de-aci 
înainte nu-i va mai da drumul. 

De cîteva ori, paznicii răzbiţi de ploaie şi de lovi- 
turile pietrelor din cer încercară a se adăposti la gura 
vizuinii, dar Vrăjitoarea îi afurisi cu glas ascuțit şi 
aruncă spre ei tăciuni aprinși. Unul cîte unul pără- 
siră locul şi se luară după seminţiile fugite. Valea 
se umpluse de apă. Nămolurile înmuiate înecară stu- 
fărișul, ridicîndu-se pe mal pînă la poalele livezii. 
Limba de pămînt din zare nu se mai vedea: o aco- 
periseră nămolurile, apa. 

Fata şi băiatul rămaseră descumpăniți, în bătaia 
ploii, văzînd. femeile cu obştea după ele în goană 
spre sălaşe. Cine va. ocroti grădinile, colinele cu 
pomi de năvala tot mai furioasă a valurilor de nămol, 
urcînd ca o fiară pe brînci costișea roditoare ? 

Băiatul şi fata se puseră singuri pe lucru. 

— Iar plinge lupul..., zise fata împletind de zor la 
gardul din vale, în vreme ce băiatul, în ploaie, cu un 
ciocan greu de;piatră lovea gîffind într-un par înfipt, 
la capătul unui şir de pari. 

— Ce tot spui? Nu se aude!... îi strigă băiatul cu 
ciocanul ridicat, gata să lovească. 


— Cupul! Lupul! strigă şi fata spre el, ştergin- 
du-şi cu o mînă ploaia de pe fața care-i încurca ge- 
nele și vederea. lar plînge lupul! E pe-aproape! 

Băiatul nu mai răspunse. Işi văzu de munca lui. 

Fata ştia că vreo cîţiva din haita de lupi, cărora pie- 
trarii le tăiaseră calea, fuseseră doboriţi de ulițele 
bărbaţiior, bucuroşi de a mai vina. Scăpase o lupoaică 
tînără, mai sprintenă, cu doi pui, ascunsă-n cine ştie 
ce scorbură, în vreme ce urmăritorii o căutaseră de- 
parte. Plingea... Plîngea de foame şi frig... Plingea 
de singurătate..., gîndi fata. Plingea de mila ei şi a 

puilor... Avea şi ea un suflet, lupoaica, suflet de 
mamă... 

Băiatul lăsă ciocanul, apucă un topor și porni în 
ploaie spre pădure să taie alți ţărușşi. 

Fata, care împletea cu genunchii în noroi, zise fără 
a se ridica, privind în sus, cu ochii micşoraţi de bă- 
taia ploii sau poate de sfială : 

— Ha... Lupoaica are şi ea un Duh... Duh de 
mamă... Vezi că e o grămadă de oase şi capete de 
pești, nu departe de copacii orăteniilor. Am văzut că 
nu s-au atins de ele. Adună și aruncă-le mai încolo, 
în pădure, dincotro se aude plînsul mamei... Și lăsînd 
capul în piept, şopti cu durere şi ruşine: Ha... Nu 
pot suferi plînsul mamei... Nu pot! Imi vine să pling 
şi eu... 

Băiatul nu se miră de purtarea și simţirile fetei. 
El le cunoştea bine. Erau simțţirile lor de-atunci, as- 
cunși în vizuina din munte unde crescuseră de mici 
aproape numai în tovărăşia vieţuitoarelor zise săl- 
batice, din care unele se arătaseră atît de blajine, de 
jucăușe, de prietenoase. 

Zadarnică fu munca și strădania în ploaie a celor 
doi tineri. A treia zi a potopului, cînd ieşiră din pă- 
dure, de sub copacii orăteniilor unde se adăpostiseră, 
zăriră pîrleazul de împletituri plutind pe apa înnoro- 
iată care înecase toate grădinile şi lovea acum în 
copăceii de pe colină. Cum de nu fusese încă înecată 
vizuina ? 

Tinerii dădură fuga. In vizuină nimeni. Vrăjitoarea 
între timp luase leşul în cîrcă şi în puterea nopții, 
cîntînd a jale cu glas mare, pornise şi ea către să- 
laşe. Lăsase în urmă idolii de piatră neagră și penele 
de cocoș ale răposatului. 

— Ce mai căutăm noi aici ? făcu băiatul cu ochii 
pierduţi pe întinderea apei din care ici-colo mai ră- 
săreau citeva pămătufuri de trestie. Hai la mamele 
noastre. Hi, la sălaşe ! Poate că nu ne mai alungă ni- 
meni de-acolo! 

Fata simţi că i se urcă deodată tot sîngele în obraz 
și o furie surdă începu să-i cutremure mădularele. 
Niciodată nu-i trecuse prin minte că ar trebui sau ar 
putea să părăsească locurile acestea, grădinile, live- 
zile, păşunile, nămolurile cu grîne, apele cu peşti, 
copacii cu găinuşe, cocoşeii cîntători. Cu pumnii s-ar 
fi aruncat asupra băiatului dacă nu l-ar fi văzut atît 
de abătut, nesigur, rătăcit. 

Il părăsi, trecînd înainte, cu nămolul pînă la ge- 
nunchi, spre colină. Dar întoarse îndată capul spre 
el și arătă cu mîna departe: 

— Du-te! Du-te! La sălaşe! Acolo! 

Și-şi văzu de drum. Dar o rupse deodată la: fugă, 
„ împleticindu-se în noroaie, dînd strigăte. Zărise tur- 
ma care fusese lăsată în paza cîtorva băieți la malul 
de lut, în ocolul adăpostit din marginea Marelui Flu- 
viu. 

Flăcăii răbdaseră o vreme, apoi speriați de furtună, 
înghețaţi de ploaie şi grindină, luară fiecare-n cîrcă 
un tap și un berbec ocrotitor şi fugiră pe prundişul 
Fluviului, ocolind valea cu stuf, către sălașele cunos- 
cute. i 

Turma urca acum încet colina dinspre Răsărit, ur- 
mînd, înghesuită, un tap bătrîn cu coarne lungi și 
bărbiţa şiruind de apă. 

Fata rupse o nuieluşă dintr-un prun, mînă turma 
ocolind colina spre a duce-o în adăpostul pădurii. 

Băiatul îi ieși înainte. Cu o nuielușă în mînă ajută 
şi el fetei să adune puţinele oi, puţinele capre. 


10 145 


Ti fu ruşine 's-o lase pe Hi singură. 

Nu mai fugi la mame, la sălaşe, către care iniina 
îi dăduse brînci. 

Ploaia stătu deodată. Apele noroioase pe-ncetul în- 
cepură a se retrage. 

Hi rîse, bătu din palme, ridică din nou faţa în lu- 
mina soarelui cald. 

Băiatul rămase întunecat, încruntat multe zile, fu- 
rios pe el şi pe nestatornicia lui. 


MORTUL IN COPAC 


C ind s-a aflat 1a sălaşe că Strămoşul cel văzut, 
după cîteva călătorii cu întoarceri, se dusese pentru 
totdeauna, toţi încremeniră. Bărbaţii se pregăteau să 
plece la pescuit, băieţii la grădini și livezi, fetele la 
împletitoare, cioplitorii la groapa cu piatră. Femeile 
aprinseseră focurile pentru fiarturile hrânitoare și le 
stinseră numaideciît. În tăcerea care se lăsase, valea, 
pădurea răsunau de bocete. 

Vrăjitoarea, la picioareie podelei pe care zăcea mor- 
tul cu coarnele ridicate parcă acum de-a dreptul din 
îrunte, cu ochii mari, albi, sticlind în faţa înnegrită 
de vechi straturi de funingine, împodobit cu toate pe- 
nele colorate, alături de idolii de piatră neagră, ciu- 
cită, aprinse buruieni mirositoare ca să mai alunge 
duhoarea mortului. 

Nu se mai îndoia nimeni că dacă potopul încetase, 
nămolurile se trăseseră înapoi în vechile vaduri, fusese 
de ajutor Marele Vrăjitor care plecase şi-nduplecase 
Strămoșul nevăzut. Plecase să nu se mai întoarcă. 

După vechile datini din munți, înainte de unirea 
cu seminţia Țapului, oamenii Berbecului, cînd ador- 
meau pentru totdeauna şi nu mai aveau nevoie de 
hrană, erau arşi, iar cenuşa spulberată în bătaia vîn- 
tului, ca Duhul furios să caute, să nu mai găsească 
leșul şi astfel să nu mai bîntuie cu răutatea lui pe 
cei rămaşi în viaţă. Strămoșul Țapuiui mai blajin 
veni cu datina lui. Mortul era dezgolit, spălat bine 
și uns cu lut albicios dacă era femeie, cu lut roșiatic 
dacă era bărbat, preumblat de către Marele Vrăjitor 
şi Vrăjitoare pe la fiecare sălaş îndatorat a aduce 
mortului bucatele cele mai gustoase spre a-l îmblinzi 
în răutatea lui. Apoi era îngropat şezînd, ca să ră- 
mînă de-a pururi cu capul în sus, pentru a primi cu 
ușurință şi a putea sta de vorbă cu Duhul lui din 
văzduh. 

Vrăjitoairea ar îi trebuit şi ea, împreună cu cei pa- 
tru purtători, să-l urmeze în lumea Duhurilor, arşi 
sau îngropaţi de vii. 

În jurul podelei, femeile se ciorovăiră cîteva seri. 
Bărbaţii mai la o parte tăceau încruntaţi. Femeile din 
seminția Berbecului cerură împlinirea datinei — în- 
mormîntarea Marelui Vrăjitor şi a celor apropiați 
lui. Muierile din seminţia Țapului strigară că nu pu- 
teau rămîne fără Strămoş văzut! Şi femeia care aju- 
ta Vrăjitoarei la alegerea şi fierberea buruienilor 
găsi un mijloc de a stinge cearta: să nu plece din- 
tre ei nici Sirămoşul văzut al Berbecului, să nu-l ur- 
meze nici Strămoșul văzut al Țapului, ci să rămiie 


mortul de-a pururi în mijlocul sălaşelor. d 

— Nu v-am spus că am o soră păstrată de semin- 
ţia Pisicii Sălbatice care locuieşte în sălaşe deasupra 
apelor ? strigă ea cu necaz. 

— Aşa e! Ne-a spus! Ne-a spus! adeveri blajin, 
împăciuitor Căpetenia de pace, care nu prea vedea 
cum se vor împăca femeile între ele, căci în seama 
lor era din totdeauna spălarea, văpsirea, îngrijirea 
morţilor. Aşa e! Adesea ne-a spus ea că are o soră 
păstrată de seminţia Pisicii Sălbatice ! mai întări Că- 
petenia. 

Femeia oftă uşurată şi urmă cu glasul ridicat, 
âproape poruncitor, ca nimeni să nu se mai poată 
împotrivi : 

— Acolo, la seminţia de pe ape, îmi spunea sora 
mea că mortul nu e îndepărtat, nu e alungat, ci de-a 
pururi. păstrat între ei. 

„Nu prea era de crezut. Se ştie că morții sînt răi. 

Să fi fost numai o viclenie? 

Femeile din seminția Berbecului înapoia carora, 

după copaci, înarmaţi cu sulițe și topoare, se 
ciuciseră bărbații lor, strigară că era viclenie căci 
mortul tot va putrezi şi va pieri curînd dintre ei. 

— Mortul putrezeşte și miroase! Pe urmă piere 
cu desăviîrşire, se face praf şi pulbere! 

Femeia care cunoştea datina seminţiei de pe lacuri 
se ridică şi cu o pană albă primită într-ascuns din 
mîna Virăjitoarei, făcu un semn deasupra capului, să 
fie bine văzută de bărbaţii înarmaţi ai seminţiei ei. 

Apoi se aşeză la loc, cu picioarele sub ea şi-i lă- 
muri : 

— Vă spun datina străveche și adevărată a se- 
minției de pe lacuri. La ei nu putrezește nimeni. Mor- 
tul, golit de măruntaie, umplut cu lut, cusut la loc, 
pus la uscat și pe urmă afumat, rămîne întreg aşa 

cum îl ştim toți. Dacă îngropăm Strămoşul cel vă- 
zut al Berbecului Duhul cel nevăzut îl va căuta şi-l 
va găsi poate. Dar dacă nu-l va găsi ? 

— Dar dacă nu-l va găsi ? zise şi Vrăjitoarea, dînd 
mereu din cap, potrivindu-şi cînd şi cînd penele albe 
mişcate de la locul lor. 

— Căci s-ar putea să nu-l găsească ! Aşa e ? urmă 
femeia. 

Nu răspunse nimeni. Isteţimea îi era prea bine cu: 
noscută, atît de cunoscută că-n cele două semintii 
mergea vorba că și adevărul în gura ei devenea min- 
ciună. Dar ea urmă :. 

— „.„Incît mai bine ar fi, spre a nu cădea în păcat 
şi a ne pomeni iar cu vreo năpastă din care să nu 
mai scape niciunul din noi, să folosim întîi datina 
străveche și păstrată cu teamă, a oamenilor Pisicii 
Sălbatice. Să uscăm, să afumăm pe Strămoșul văzut 
al Berbecului. Să-l păstrăm în mijlocul nostru. Duhul 
lui ne va ocroti. Dacă Duhul lui, supărat, va turba 
şi ne va muşca, vom trece la datina noastră şi-l vom 
îngropa dimpreună cu toți ai lui. Să-i îngropăm 
atunci pe toţi! Atunci să-i îngropăm! 

Nici de data aceasta nu răspunse nimeni. Se auzi 
într-un tîrziu glasul unei femei tinere: 

„— Să-ntrebăm şi pe bărbaţii noştri. Să auzim, ei 
ce spun ? 

Dar ideea păru atît de jignitoare și rușinoasă, că 
tînăra femeie se pomeni în cap cu uscături şi bolo- 
vani. Ce puteau şti bărbaţii în această treabă feme- 
iască ? Ei să alerge după vînat, să sape pămîntul, că 
celelalte treburi le împlinesc femeile! La rînduiala 
morților numai ele se pricep. 

Bărbaţii, mai la o parte, ascunzîndu-şi armele, tă- 
ceau într-adevăr. Căpetenia de pace, rezemată într-o 

cracă desirunzită, se strecura de la o seminţie la 
alta, îndemnînd bărbaţii să nu se încaiere înainte de 
vreme, să aștepte să vadă ce vor spune femeile spre 
a lua cu toţi o hotărire. 

Abia în sfatul serii următoare, femeile din seminţia 
Țapului, ascultînd de cuvintele chibzuite ale Căpete- 
niilor, se lăsară înduplecate să-ncerce întîi şi felul de 
înmormîntare obişnuit la cei care locuiau pe ape. Să 
se-ncerce ! Și nu multă vreme: numai o vară şi o 
iarnă şi încă o vară! 

Mortul fu spălat de cîteva bătrine, despicat, cură- 
țat de măruntaie ca un berbec mai mare, umplut cu 
lut şi buruieni mirositoare. După ce fu lăsat în bă- 
taia soarelui şi vîntului pe podeaua descoperită şi afu- 
mat bine cu frunze de ferigă trei zile și trei nopţi, fu 
cusut la loc. 

Apoi fu dus cu mare alai pe o targă de crengi în cîn- 
tecele voioase ale fetelor-mirese, în vreme ce băieţii 
săreau și băteau cu putere tobele de lemn, iar Vrăji- 
toarea împărțea tuturor surisuri binevoitoare. Alaiul 
se opri în cercul celor două rînduri de sălaşe. 

Aci se afla un stejar bătrîn. 

Mortul fu bine învelit în rogojini groase, ca să nu-l 
ajungă ploaia. Doi din vajnicii purtători se urcară în 
copac unde primiră mortul ridicat de braţele voinice 
ale celorlalți doi și unde fu bine legat şi înțepenit, ca 
să nu fugă. 

O bucurie năvalnică aprinse ochii tuturor. Aveau 
acum Duhul ocrotitor în mijlocul lor ! Feriţi erau de-a 
pururi de urșii, de lupii care nu vor mai cuteza a se 
apropia de aceste sălaşe, înfricoşaţi şi alungaţi de Pu- 
terea nevăzută care le va ieși întru întîmpinare ! Fe- 
riți erau de molimile clocite, de miasmele pădurii ! 
Poate că se vor ivi acum iar în nămolurile proaspete 

tîrîtoarele cărnoase şi grase, ca oamenii vînînd cu 
uşurinţă, să fie iertaţi de munca atît de crîncenă a pă- 
mîntului care soarbe şi istoveşte toate puterile ! Şi iar 
vor avea răgazul să salte flăcăii dinaintea sălaşului 
felelor-mirese, bărbaţii, de acum înainte îndestulaţi, să 
joace în jurul copacului cu afumătura ocrotitoare ! 

Fetele se dădură la o parte şi priviră numai printre 
degete, cum cere buna-cuviință. Mamele ieşiră din să- 
lașe cu vasele pline de fierturi gustoase, cu peşte fript 
şi cu roade culese din livezile de la cealaltă margine. 
Se ospătară cu toţii. Apoi bărbaţii puseră mîna pe 
topoare unii, pe sulițe alţii, le ridicară şi lovind pă- 
miîntul cu piciorul, făcură hora chiuind în jurul mortu- 
lui ascuns sus în rogojini. 

La poalele copacului, Vrăjitoarea cu picioarele sub 
ea, şezînd drept, duse la nas o frunză de iasomie cu 
mireasmă iute și trăgînd cu coada ochiului ia dăn- 
țuitori, da din capul fără coarne, încununat acum nu- 
mai cu pene albe. | 

Mare însă fu dezamăgirea cînd bărbaţii care stră- 
bătură cîteva zile noroaiele lacului, dospind iar în bă- 
taia soarelui, nu mai dădură de nici o tirîtoare. Stîr- 
pite erau şi stîrpite rămăseseră, iar mortul din copac 
se pare că nu avea nici o putere asupra şerpilor mari 
din lacurile depărtate, să le momească a se tîrî încoace 
și a oua în nămolurile Marelui Fluviu. 

Ba către toamnă sălaşele fură năpădite şi de un soi 
de ţînţari repezi și mari cît niște cocoși înțepători, lă- 
sînd pielea înroşită, îmbrobonită, acoperindu-se apoi 
de buboaie negre, sîngerînde. Scăpară de molimă nu- 
mai fetele ascunse în adăpostul sălașelor. 

Să fi fost o răzbunare a mortului din copac? Așa 
şopteau muierile și bătrînele din seminția Berbecului 
și cerură la un sfat, ţipînd, întoarcerea la datina veche, 

înmormîntarea Strămoşului din rogojină, dimpreună 
cu toți ai lui — fără a mai aştepta venirea sorocului 
încuviințat. 

Dar Vrăjitoarea lîngă idolii de piatră, pe podeaua 
adusă în mijlocul sălașelor dinaintea copacului, strigă 
și ea, se boci, se bătu cu pumnii în piept, împodobi 
pietrele negre cu penele albe și penele colorate, ¿poi 
se-ntoarse către femeile neliniștite cerîndu-le răgazul 
unei nopți şi al unei zile, pentru a chema Duhul mor- 
tului şi a-i afla voia. 

In seara următoare ea le istorisi cu de-amănuntut 
tot ce aflase. Duhul mortului nu se mai găsea în co- 
pac, ci numai leşul. Duhul era plecat departe — şi 
cînd se va întoarce, oare cine putea şti ? Din această 
pricină cutezaseră țînțarii să-și lase cuiburile din pa- 
puri, să se abată asupra sălașelor, să muște, să în- 
tepe, să sugă sîngele. Dar de îndată ce Duhul se va 
întoarce în rogojina lui, vor pieri țînțarii toți. Şi va 
fi atunci mare belșug de carne, căci Duhul va aduce cu 
sine de pe străine meleaguri ouă de un soi nou din 
care vor ieși şerpi și mai mari, şi mai graşi decît cei 
vînați mai înainte. Numai să aibă semințiile răbdare: 
Căci de nu-şi va găsi Duhul hoitul în copac, el va 
zbura de-aci, nu se va mai întoarce niciodată şi va 
lăsa pe necredincioşi pradă foamei, care e o molimă 
neîntreruptă. 

Porunci apoi, spre stîrpirea ţînțarilor, ca toată pa- 
pura şi trestia din larga vale să fie dată pradă focului 
acest an, precum de mai multă vreme o văzuse arzînd 
departe, în vecinătatea vizuinii şi grădinilor din mar- 
gine. 

lar idolii de piatră i-au şoptit că nu mai dorese şi li 
s-a făcut lehamite de morcovi fierți. De-aci înainte, ca 
să nu plece și ei aiurea, să le aducă femeile dimineaţa 

lapte de capră crud sau fiert, la amiaz lapte de oaie 
prins, iar seara peşte fript şi zeamă de aguridă găl- 
buie în oală descîntată, ținută pînă a dat zeama-n 
must. 

Le plac idolilor şi prunele bășicate, dar nu prea 
multe căci dau durere-n pîntece. 


CIINELE, PRIETENUL CREDINCIOS 


T oamna fu scurtă și cam secetoasă. Dar în calea 
lor spre grădini și colinele de pomi, spre pescuit, oa- 
menii văzură că din pămîntul amestecat cu cenușă 
se-nălţară fire de grîu, orz, ovăz şi mei. Era un covor 
verde-gălbui pe care pădurea din margine îl ocrotea 
de vînturile prea puternice. 

"Mult mai înalte însă dădură lanurile din nămolul 
acum uscat de la malul Marelui Fluviu, în care oile 
şcăpate adesea de sub privegherea băieţilor, duşi la 
întrecerea înotului, pășteau cu nesaţ. 

Luncile de papură și trestie fuseseră arse aproape cu 
totul. Nămolul gras și rodnic se întindea acum de la o 
zare la alta, adăstînd parcă și el sămînța grînelor. 

Fetele la împletitoare băteau acum firul de lînă în 
locul papurei, iar femeile coseau copiilor învelitori 
moi. Începură a se înveli în fote și a-și ocroti capul 
în tulpane scurte. Curînd învățară să le dea culori 
scoase din rădăcini şi buruieni fierte. 

Pescuitul nu era întotdeauna prea îmbelșugat, dar 
femeile sileau bărbaţii să se îndestuleze și cu fierturi 
de legume. Și cum bărbații tot mai tăiau într-ascuns 
cîte un cocoșel, cîte o găinuşă, femeile puseră mire- 
sele închise în sălaşe să privegheze clocitul şi să 
crească puii cu îngrijire, puii de găină, puii de giște 
şi de rațe. 

La vizuina din margine, unde seara după plecarea 
țesătoarelor şi pescarilor, băiatul și fata rămîneau de 
pază singuri, se ivi o nouă pacoste: vulpi îlămînde ; 
pesemne simţiră din depărtare mirosul cuiburilor şi 
orăteniilor. Fetei i se păru într-o dimineaţă că lipseau 
cîteva găinuşe albe, un cocoşel şi o giscă pusă pe ouă 
într-un coş cu paie, ascuns într-un tufiş. 

— Să fi fugit de la noi ?... întrebă fata. 

— Poate... Dar n-aş crede, răspunse băiatul. Și ri- 
dică de la rădăcina unui copac, în care se aflau între 
ramuri cîteva cuiburi, penele colorate, răvăşite ale co- 


coșelului. 
— Aici a fost o bătălie, zise băiatul pe gînduri. Şi 
privind fata drept în ochi întrebă: — Nu cumva lu- 


poaica ? Lupoaica ta? 

Fata' se simţi deodată vinovată. Ea îndemnase pe 
Ha să potolească mereu foamea lupoaicei, şi fiara se 
aciuase de-a binelea, adăstînd cu ochi mari, hămesiț? 
aproape în fiecare seară hrană din mîna omului. Une- 
ori nu se arăta cîte o săptămînă. Găsea poate aiurea 
altă hrană sau îşi avea puii ascunși în cine ştie ce 
scorbură depărtată. Rămăsese odată mai multă vreme 
alături de oameni, după o luptă, cînd se întorsese cu 
o labă betejită. 

— Lupoaica nu se poate urca în copac la orătenii! 
zise deodată fata. Altă jivină s-a urcat la orătenii! 
Altă jivină! 


154 i 


După o clipă de gindire, băiatul răspunse rar: 

— Nu era nevoie să se urce în copac... Era de ajuns 
să pîndească la revărsatul. zorilor, cînd păsările sar 
jos. 

O găinuşă nu era pagubă mare. Dar ocolul turmei 
de alături lupoaica îl putea sări cu uşurinţă. Şi oaia 
era mai mare şi mai gustoasă decît un cocoşel. 

— De mirare că nu s-a dat încă la turmă, șopti bă- 
iatul ca pentru el. Apoi cu glas minios: Alungă lu- 
poaica ta, Hi, sau o pîndesc şi o întind lată cu secu- 
rea ! 

Curînd taina se dete pe faţă. Într-un revărsat de 
zori fură treziți de lătrături scurte în marginea pă- 
durii, de gîrîitul găinuşelor şi bătaia din aripi a co- 
coşului. 

Cu o suliță și un topor în miini, băiatul se repezi 
să mai prindă lupoaica. albă asupra nelegiuirii ei. În 
ajun o îndestulase însuși aruncîndu-i două oale cu 
resturi de pește şi oase de orătenii. 

Fata cu inima strînsă se luă după el. 

Sub cuiburile orăteniilor nimeriră la o încăierare 
neașteptată : lupoaica sfişiind cu colții şi gheare'e o 
vulpe tăvălită în pămîntul şi frunzișul răscolit. Vul- 
pea căuta să scape, lovind cu colții mici în blana prea 
lăţoasă a fiarei albe. 

La apropierea omului se sperie şi lupoaica. O rupse 
la fugă într-o parte, lăsînd să-i scape vulpea. Vulpea 
pieri numaidecit in wadincul pădurii. Dar lupoaica, 
oprindu-se deodată, privi înapoi dînd din coadă spre 
bunii ei prieteni. 

— Hihihi ! rîse fata bătînd din palme. 

Băiatul rîse și el niţel mai tîrziu, cam nedumerit, cu 
armele-n mîini. a 

In ziua aceea cîțiva bărbaţi cu sulițe, bucuroşi de 
vînat, bătură pădurea în lung şi-n lat în căutarea 
vulpii hoaţe, dar nu dădură nici peste ea, nici peste 
ascunzișul ei. S-ar fi ospătat şi din carnea lupoaicei 
— dar parcă intrase și ea în pămînt. 

La cină tinerii nu încetară de a ride, amintindu-și 
de întîmplarea din zori, de ciudata apucătură a lu- 
poaicei, care de bună seamă trebuie să fi fost și ea tot 
átît de ahtiată de carne caldă de pasăre ca şi vulpea. 
Apoi flăcăul zise, mai mult în glumă: 

— Dacă e aşa, Hi, am putea pune lupoaica flămîndă 
să ne păzească toată gospodăria ! Hahaha !... 

Dar fata răspunse liniştită, ridicîndu-se de lîngă fo- 
cul unde fiersese bucatele : 

— Dacă-i împletim şi ei un adăpost, înapoia ocolu- 
lului, ar face pază și la turmă şi la orătenii. Să-i dăm 
numai să mănînce mai bine, să-i punem alături și o 
oală cu apă, 

Băiatul o privi îndelung, socotind că fusese numai o 
vorbă de haz. 

Fata însă nu rîse. 

De atunci luară obiceiul să pună hrană lupoaicei la 
locul ştiut de două ori pe zi. 

Dar după ce căzu întîia zăpadă, acoperind pădurea 
cu veșmânt alb, ascunzînd potecile şi preschimbînd 
tufișele în arătări la fel una cu cealaltă, lupoaica se 
rătăci de cîteva ori prin ninsori. Apoi nu se mai de- 
părtă de gardul grădinii din fund. O găsiră odată 
dîrdîind de frig în blana-i albă, mițoasă, acoperind cu 
labele doi pui adormiţi, şi mai albi, şi mai lăţoşi. Nu 
se mai sperie de loc de apropierea oamenilor şi privi 
blajină în sus, la îlăcăul și fata care împleteau adăpost 
de nuiele şi frunze în copaci, orăteniilor, iar jos, alături 
de copaci, rațelor şi giştelor înmulțite în timpul verii. 

— Şi-a adus şi puii..., zise Hi cu toporaşul de piatră 
în mînă, cu un braţ de nuiele la piept, îndreptîndu-se 
cu piciorul gol, prin zăpada rece spre vizuină. Nu crezi 
că le-o fi şi lor frig ?... întrebă după o vreme, oprin- 
du-se şi întorcînd capul spre flăcăul care o urma. 

Flăcăul nu răspunse, dar ziua următoare bătu cîţiva 
țăruși şi împleti un adăpost şi lupoaicei. 

Soarta nu-i fu tot atît de blajină ca firea ei, schim- 
bată acum aproape cu totul de vecinătatea și bună- 
tatea omului. 

In toiul iernii, un soi de lupi cenușii, prelungi, 
aproape fără păr, cu urechile ascuţite şi ochii roşii ca 
tăciunele aprins, mînați de o foame fără milă, dădură 
de cîteva ori năvală în puterea nopţii asupra turmei 
din ocol. Sfîșiară și îugiră cu vreo două animale, fără 
ca chiuiturile fetei şi flăcăului să-i fi speriat prea mult. 
Cu rîndul, bărbaţi înarmaţi fură puși de pază, ciuciţi în 
blană de oaie, în jurul cîtorva focuri. 

De ocol lupii cenușii nu se mai apropiară, dar cîţiva 
mai îndrăzneţi şi poate mai flămînzi se apropiară de 
adăpostul păsărilor strecurîndu-se pe nesimţite. Dădură 
aci de lupoaica albă şi puii ei, care făceau de pază, 
Ea se repezi furioasă și mușcă deodată din ceafa lu- 
pului care vîrîse botul la rațe. Hămăituri întîi, apoi lä- 
trături furioase şi buiniturile fiarelor încăierate atra- 
seră luarea-aminte a oamenilor. Flăcăul şi fata, paz- 
nicii găsiră orăteniile neatinse, !upii înfricoşaţi gonind 
spre fundul pădurii. Cu o labă frîntă şi pîntecul sfișiat, 
cu ochii mari deschişi, neclintiţi, cu limba atîrnînd în- 
tre colţi, lupoaica albă zăcea în zăpada spulberată și 
mînjită de sîngele ei. O priviră îndelung. Paznicii nu 
pricepeau de loc ce se petrecuse... | 

— Au ucis-o lupii cenușii, zise flăcăul scurt. 

— Nu cumva se mănîncă şi lupii între ei ? făcu un 
paznic. 

— Lupoaica albă nu i-a lăsat să se apropie de pä- 
sări, zise fata cu lacrimi în glas. 

Paznicii ar fi rîs de asemenea cuvinte, dacă n-ar fi 
văzut părerea de rău a fetei. 

Unul ridică lupoaica de o labă, o aruncă pe umăr şi 
porni mai încolo după un tufiş, s-o jupoaie. Așa piele 
mițoasă nu se afla pe toate drumurile. 

Și după aceea, paznicii roaseră carnea friptă de pe 
oase pînă la ziuă în jurul focului, la ocolul turmei. 

La înapoiere pînă la viziună, fata își ţinu lacrimile. 
Apoi își duse o palmă la ochi, lăsă capul în piept și 
flăcăul văzu că umerii fetei începură a se cutremura. 

— Plîngi după o fiară ?... întrebă încet, îndurerat 
totuşi şi el de pierderea lupoaicei. 

— Nu mai era fiară, Ha, era așa ca noi... nu știu 
cum să spun... Nu mai era lup... Trebuie alt cuvînt... 

Apoi aducîndu-și deodată aminte, o.rupse la fugă 
înapoi, prin grădina înzăpezită. 

In curînd se-ntoarse şi intră în vizuina caldă în 
braţe cu puii albi ai cățelei. 


ZEIȚA ALBĂ: VACA 


În acel început de iarnă se ivi pe neașteptate, pe-n- 
serat, bătrînelul priceput în graiul semnelor pe degete 
şi al nodurilor, dar nu şi baba cu Duhul plin de des- 

cîntece, care cu vreo cîțiva ani mai înainte plecase în 
taină să aducă de la seminţiile din Răsărit datina — 
dacă se afla — a păstrării cărunţilor în viaţă. 

Cînd ajunse la grădinile ninse din margine, flăcăul 
şi fata îl zăriră mai mult golaș, trăgînd binişor printre 
copacii de pe coline, de o frînghioară, o ciudată fiară 
cu coarne, acoperită bine pe spate cu două blăni de 
oaie. Pe urmele ei săreau două fiare mici, asemănă- 
toare, învelite în rogojini. Şi mult înapoi, sprijinin. 
du-se într-un toiag înalt cu mîner încovoiat, un om 
grăsun înveșmîntat în, împletituri cu dungi albe, cu 
dungi roşii, în cap cu o căciuliță de blană de lup. 

Cu toții intrară în vizuină să se mai încălzească. 
Fata le fierse o oală de lapte de capră în vreme ce 
flăcăul dete fuga la sălaş spre a vesti ciudata întim- 
plare. 

Ciucit dinaintea focului, străinul grăsun îşi scoase 
căciula, şi fata băgă de seamă că părul lipsea cu totul, 
fiind bine răzuit pretutindeni, iar chipul. lui de cu- 
loarea lutului ars nu purta nici un fel de culori. Bea 
laptele pe îndelete și nu scotea un cuvînt. 

Bătrînelul desprinse blănurile de oaie de pe spinarea 
fiarei cu coarne. Era albă toată și privea cu blajinătate 
în jur. Avea ochi frumoşi, iubitori, parcă niţeluş trişti. 
Fiarele mai mici, puii ei pesemne, se repeziră îlămînzi 
la sfîrcurile lungi ale ugerului sec. Ea întoarse capul 
spre ei, mugi uşor: 


— Muu... Muu... 
Şi îi linse repede, pînă unde ajunse cu limba-i mare 
şi roşie. 


— Ea ce mănîncă ? Ce să-i dau? întrebă fata pe 
bătrînel. Sînt aici, în fundul vizuinii cîțiva snopi cu 
boabe în spic, pe care le'păstrăm pentru oi. 

— Dacă aveţi paie cu boabe în spic, e bine! e bine! 

chicoti bătrînelul. C-am ținut biata vacă numai cu bu- 
ruienile care ne-au ieșit în cale. 

Puse deoparte oala cu lapte şi cu dosul miinii șterse 
gura în care năpădiseră firele de păr ale obrazului de 
mult nerăzuit și — se vedea bine — nesulemenit în 
culori. 

Fata dezlegă un snop mic de grîne sub botul vacii. 
Ea le adulmecă pofticioasă cu nările trandafirii, mari 
deschise, mai afînă snopul cu o copită, apucă repede 
cu buzele moi, mari, negricioase şi începu să mestece 
de zor. | 

Viţeii, unul alb şi altul roşcovan, la foşnetul paielor, 
lăsară ugerul şi se repeziră şi ei spre botul mamei. 

Străinul cu împletiturile dungate şi pielea capului 
răzuit ridică domol făptura-i grăsună și trecînd la 
botul vacii, vîrî capul unuia din viței în oala cu lapte 
pe 'care o ţinu bine cu amîndouă mîinile. Apoi arătă 
cu o ridicare scurtă a bărbiei rotunde viţelu. roşcovan. 

Fata înțelese. Luă oala cu lapte din mîna bătrînelu- 
lui şi hrăni celălalt vițel. 

„Cît lipăi pe fund limba lui neastîmpărată, fata rîse 
încet, neîntrerupt. 

Curînd se ivi gîffind Căpetenia de luptă cu îlăcăul 
Şi cîteva muieri speriate, care se împotriveau să intre 
străinul cu fiara albă şi puii ei în sălașele semințţiilor. 
Se temeau de o viclenie, de răzbunarea Duhului pierit 
al mortului din rogojini, rămas neîngropat. 

Inconjurară vaca şi viţeii. 

Vaca ridică încet capul din paie, privi clipind arar 
la cei veniţi şi lacomă, vîrî iar botul în paiele cu spice 
gustoase. $ 

— Nu mușcă? Nu duhneşte otravă? întrebară 
muierile. 

Bătrînelul rîse încet, apoi se răsti furios : 

— N-am bătut eu atîtea drumuri ale pămîntului, 
pînă la Marea cea mare şi fără capăt, ca să aduc cu 
mine o fiară mușcătoare ca porcul mistreţ, otrăvitoare 
ca şerpii din nămoluri ! 

Tăcu. Îşi mai şterse o dată stufărişul de păr al gurii 
şi zise Căpeteniei : 

— Nu se simte? Nu se vede? Şi strigă, ridicînd 
brațul: E o Zeiţă! Apoi către: femeile înmărmurite : 
Vă adeveresc eu şi străinul aci de îaţă, că e Zeiţă! 
Se potoli îndată şi urmă cu bunătate: E Duhul văzut 
care a zămislit lumea cu tot ce se vede şi nu se vede. 
E Zeiţă ! Şi arătînd vaca salbă care ridică iar ochii ei 
drăgăstoşi spre oamenii adunaţi în jur: Ea a zămislit 
lumea cu tot ce se vede şi nu se vede. Adevereşte și 
străinul acesta pe care l-am înduplecat să vie pînă 
la seminţiile noastre neştiutoare, să ne-o dăruiască și 


să ne-nveţe. 
Căpetenia de luptă, care se rezemase în mînerul to- 


porului, îl ridică deodată pe umăr și zise din toate pu- 
terile : 

— În lături! Nu se atinge nimeni de Zeiţă !... Şi 
mai bine ar fi să-ntoarcem ochii de la ea, să n-o mîn- 
jim şi supărăm cu necurăţeniile suflării noastre. In 
lături !... mai răcni o dată. 

Cu mîinile puse pe gură să-şi oprească duhul ne- 
curat, femeile se deteră un pas înapoi, înfricoşate, 
smerite. 

Toţi priviră în tăcere frumoasa vacă și viţeii ei, cu 
boturile fragede încurcate în paie. 

Apoi vaca se bălegă. 

Străinul se ridică de la locul lui, adună cu luare- 
aminte și vîri în desaga de pe umăr balega aburindă. 

Pe neaşteplate se ivi și Căpetenia de pace, încotoș- 
mănată în împletituri de papură, cu moțul tremurînd 

în vîrful capului, încărcat de chiciură, care în căldura 
vizuinii se topi pe dată. Picurii reci îi curseră de-a 
lungul nasului, cuprins într-un cerc roșu şi unul negru. 

Aducea o veste neașteptată: Vrăjitoarea aflase de 
sosirea străinului cu vaca şi viţeii, pe care de altmin- 
teri îl adăsta de cîteva zile, după visele din urmă, şi 
dorea să-l vadă, să vorbească împreună numaidecît. 
Noutatea neliniştise şi cele două seminţii care, fără a 
fi chemate cu sunetul cornului de os, se şi adunăseră 
în jurul sălașului cu idoli. 

Străinul socotise că va înnopta în vizuină şi mare-i 
fu mirarea cînd bătrînelul îl lămuri cu semne şi cîteva 
cuvinte în graiul priceput numai de ei amîndoi că să- 
laşul cu idoli al seminţiilor se afla de partea cealaltă 
a văii şi că acolo era adăstat cu mare nerăbdare de 
Strămoșul văzut al Țapului, care vorbește acum și în 
numele Duhului nevăzut al Berbeculi. 

Străinul ar fi lăsat vaca în vizuină laolaltă cu vi- 
teii, prea osteniţi după greul și lungul drum pe care-l 
băteau de atîtea Luni Noi. Dar bătrînelul îl încredinţă 
cu glas mare că fără Zeiţă nu l-ar crede nimeni şi” ar 
fi luat drept un duşman strecurat cu gînd de iscoadă. 

Porniră astfel iar în puterea nopții, umezită acum de 
o ceaţă rece, pe poteca din marginea pădurii, bătri- 
nelul înainte, trăgînd vaca de frînghie și chemînd cu 
glas prietenos și viţeii pe care-i mîna din urmă străi- 
nul cel rotofei, întovărășit mai de departe cu sfială de 
femeile și Căpeteniile celor două seminţii. 

Intr-unul din şanţuri ardea de jur-împrejurul să!a- 
șului un foc potolit. Noii veniţi trecură podeţul, unde-i 
adăsta mulţimea uimită, înfricoșată de ivirea acestei 
ciudate făpturi albe, care parcă lumina bezna din jur, 
cu coarnele încovoiate unul către celălalt, fiecare ca 

o lună nouă, iar în spinate cu blăni groase, urmată 
de pui, albul, şi roşcovanul. 

În sălaşul din mijloc al Vrăjitoarei, străinul ro- 
tund şi îndesat se înclină dinaintea idolilor fără a-și 
scoate. căciulița de blană de lup şi fără a lăsa din 
mînă toiagul înalt cu mînerul încovoiat. Se înclină 
apoi şi dinaintea focului de pe vatra de lut de lîngă 
intrare, în vreme ce bătrînelul şoptea Vrăjitoarei că-n 
locurile străinului era necuviincios a-și dezgoli cineva 
capul de faţă cu Strămoșii văzuţi sau nevăzuţi și 
străinul ţinea să fie zmerit față de Strămoşii celor 
două seminţii. 

Ciucită pe rogojină, c-un idol într-o parte şi altul 
în cealaltă parte, jucîndu-se cu o nuielușă, Vrăjitoarea 
întrebă pe bătrînel dacă n-ar voi străinul, a cărui faţă 
rotundă cu capul răzuit şi a cărui culoare de lut ars 
îi plăcuse mult de la început și îi umpluse sufletul 
de o caldă pace, dacă n-ar dori să rămiie totdeauna 

aci, cu ea, cu ei toți. 

Dar străinul îşi încheiase închinăciunile și apropiin- 
du-se de vacă, puse o mînă pe grumazul ei puternic şi 
vorbi îndelung, cu ochii lui mari, rotunzi în ochii Vră- 
jitoarei, care astfel nu mai apucă să afle părerea bă- 
trînelului. Indelung;' și uneori repezit, dar apoi iar do- 
mol şi blajin grăi străinul, lăsînd ades pleoapele grele 
peste ochii mari, ca şi cum vedea ceva înlăuntrul lui, 
sau îi închidea numai pe jumătate, în vreme ce gla- 
su-i abia murmura, de parcă pe urmele gîndului și po- 
vestirii lui căuta cu migală spre a le rosti cu scum- 
pătate, cuvintele adevărate, singurele cuvinte adevă- 
rate. 

La un semn al Vrăjitoarei, unul din purtătorii po- 
delei mai aruncă vreo cîteva vreascuri pe vatră și o 
flacără mare, jucăușă, lumină miai bine încăperea. Abia 


11* 163 


atunci zări Vrăjitoarea şi cei doi viței care-şi tot în- 
ghesuiau boturile în siîrcurile ugerului mamei, lipsit 
de lapte 

Fumul nu ieşi tot prin trestiile și papura acoperişu- 
lui, încît ochii străinului, neobișnuiţi, se umplură us- 
turaţi de lacrimi. 

— De ce plinge? întrebă Vrăjitoarea pe bătrînel, 
îngrijorată deodată. l 

— De fum, răspunse bătrînelul. În țara lui e mai 
cald. Nu se face focul în sălașe, vetrele sînt afară. 

— Tu ai înțeles ce a sporovăit adineauri ? Eu n-am 
înțeles nimic ! făcu Vrăjitoarea, mînioasă pe toți şi pe 
ea însăși de atîta nepricepere. 

Muiată deodată de marea osteneală şi de neobiş- 
nuita căldură, vaca pufăi puternic din nări, îngenunche 
întîi domol pe podeaua de lut și se lăsă apoi, mulțu- 
mită, pe o parte. Viţeii rămaseră cam descumpăniţi şi 
se neliniștiră de mulţimea din jur. 

— Spune-i că dacă vrea să rămiie aici cu noi, îl 
păstrăm. Auzi? IJ păstrăm! șopti Vrăjitoarea către 
bătrînel, fără a-și lua ochii de la străinul cel rotund. 

Străinul, după ce-și încheie cuvîntarea, îngenunche 
alături de vacă şi își puse o tîmplă pe unul din ochii 
ei umezi, în vreme ce o nespusă fericire cu surîs larg 
i se ivi pe chipul smead. Se ridică, se uită prietenește 
la cei din jur şi rezemîndu-şi toiagul lung de perete, 
se ciuci pe podeaua de lut cu mîinile amîndouă îm- 
preunate în poală, nu departe de nuielușa Vrăjitoarei. 

— „De ce ai adus oaia asta mare cu coarne? De 
ce ai adus şi berbecii ei cei mici ? întrebă Vrăjitoarea, 
aplecîndu-se ușor spre străin şi potrivindu-și mai bine 
pana albă de la urechea stingă. 

Străinul nu înţelese, ci arătă cu amîndouă mîinile 
spre bătrînel. 

— Oaia asta mare cu coarne! Oaia cu coarne, de 
ce ai adus-o ? strigă Vrăjitoarea, socotind că glasu-i 
ridicat va îi mai uşor înţeles. 

Bătrînelul făcu străinului cîteva semne cu degetele, 
purtate pe la obraz, pe la piept, pe la genunchi, apoi 
la cot şi răspunse Vrăjitoarei : 

— Nu e oaie, e vacă, e Zeița rodnică. Şi el e sluji- 
torul ei, în neamul lui de la Marea cea mare. Semințiile 
de acolo se închină toate Zeiţei. Că e Vaca ocrotitoare. 
Ea dă roadele cîmpului, păşunile, grînele. Şi în lä- 
cașele lor veghează chipul ei cioplit în piatră şi des- 
cîntat. 

Bătrînelul se căută în sîn — căci şi el purta acum 
veşmint de împletitură dungată albă, dungată roşu — 
şi scoase cîțiva idoli de mărimea unui deget, înfăţi- 
șînd vaca, apoi o mamă cu coarne de vacă, pe un bu- 
tuc, purtînd pe genunchi un făt cu mînuţele ridicate 
spre coarnele ei. 

Puse idolii pe marginea podelei de lemn, spre 
spaima abia ascunsă a Vrăjitoarei, care se trase ni- 
țel înapoi. i 

— „Nu fac rău! Nu fac rău! o linişti bătrînelul. 
Aşa m-am speriat şi eu la început, pînă m-au lămurit 
cu graiul mîinii şi degetelor acei străini blajini. Și la 
început, slujind şi eu Vacii, am deprins o fărîmă din 
graiul lor, încît aş fi rămas acolo între ei, dacă nu 
le-ar fi fosi de mirare toporașul şi vîrful suliței mele. 
Asemenea piatră tare şi lucioasă, nu mai pomeniseră 
şi nici nu bănuiau că s-ar afla sub soare. Piatra lor 
e sfărimicioasă, prăfoasă. Și le-am istorisit eu că 
pe-aici, prin părţile noastre e piatră multă, multă, un 
deal și apoi un munte de piatră tare şi scăpărătoare. 
M-au întrebat şi de sare. Că ei sărează bucatele cu un 
fel de cenușă, după ce ard buruienile aruncate de apa 

Mării, care e amăruie. Şi sare avem! le-am strigat 
bucuros. Şi sare! Un deal şi un munte de sare! Te 
apleci, scormonești cu toporul şi-ţi umpli desaga de 
sare pe o iarnă şi o vară pînă la cealaltă iarnă ! 

— N-aveţi piatră ? N-aveţi sare ? întrebă Vrăjitoa- 
rea pe străin, care se mulțumi a o privi numai drept 
în ochi. sa , 

Și Vrăjitoarea, întorcîndu-se, făcu semn unuia din 
purtătorii podelei care ridică de dinapoia idolilor un 
bolovan de sare vineţie și o duse “drept în brațele 
străinului. 

El împinse binişor bolovanul pînă sub botul vacii 
care rumega liniştită, cu ochii pe jumătate închişi, 
mulțumită, împăcată. Cu ochii ei frumoşi, mari, începu 
să lingă sarea. Fişiia limba-i roșiatică pe bolovan, de 
parcă trecea o lotcă prin păpuriș.. 

Bătrinelul urmă : 

— La neamul de la Marea cea mare, se bucură de 
sare şi oile, caprele, deşi nu prea e sare pe-acolo, încît 
mănîncă mai mult și cresc! cresc! 

— Să crească şi ale noastre! Să crească ! făcu Vră- 
jitoarea. Dar să nu mănînce mai mult. De-abia le ținem 
cu paiele și spicele de astă-vară. 

De vechea datină a înmormîntării de viu nu întrebă 
nimeni, dar bătrînelul zise de la sine: 

— Cînd am aflat şi am văzut că închinătorii Vacii 
nu cunosc, ba urăsc datina îngropării bătrînilor din 
viață, am răsuilat mai uşurat și am cerut să vie cu 
mine încoace un slujitor al Vacii, să adeverească el, 
cu gura lui, dinaintea idolilor noştri. 

— Dar baba ? Unde ai lăsat baba ? întrebă deodată 
furioasă Vrăjitoarea, clătinînd nuieluşa. 

Căci ţinuse la acea babă, pricepută în tot soiul de 
fierturi. 

Bătrînelul oltă și răspunse cu amar : 

— Pe bătrînică au pus-o slujitorii vîrslnici ai Vacii, 
în chiar sălaşul de ziduri tari, unde i se aduce Zeiţei 
hrană pe vreme rea, să arate ce fel de vrăji cunoaşte 
bătrînica şi ce putere are. Şi s-au încredințat numai- 
decît că sălășluia în Duhu: ei mari puteri : lecuia oile 
de moliciune, din care pricină li se scurgea viaţa roşie 
pe nas, o dată cu sîngele, ba a ridicat din tremurătura 
şi frigul lui, cu un cîntec, pe unul din slujitorii Vacii, 
venit şi el hăt de departe, de la un pămînt muntos din 
mijlocul apelor fără de margini. I-a şoptit în auz, l-a 
oblojit cu buruieni cunoscute de ea şi i-a cîntat o 
noapte ca pasărea... Cum făcea și la noi, prin hăţișuri, 
de momea și aduna toate păsărelele din frunziş. 

— Aşa e! Avea glas! Avea glas! îşi aminti Vrăji: 
toarea. 

— Că după ce s-a sculat din suferința lui, de cre: 
zuse că-i zburase Duhul, slujitorul Vacii a îmbiat bă: 
trînica noastră cu daruri şi sfaturi, de a luat-o cu el în 
pămîntul cu piscuri mari de piatră din mijlocul ape- 
lor fără de margini, în țara Taurului-Minotaurului, 
unde se simţea — spunea el — mare nevoie de puterile 
ei, ţara fiind bîntuită de balauri şi zmei. 

— Şi nu mai vine înapoi? Nu mai vine? întrebă 
Vrăjitoarea pe străin, neputîndu-și ascunde necazul. 

-- Pe el degeaba îl mai întrebi, urmă bătrînelul. Că 
şi el crede că bine ar fi să trimitem de mici copii de 
ai noștri să deprindă de la seminţia lui îngrijirea Zeiţei 
și creşterea unor buruieni anume, pe placul Zeiţei și 
care-i înmulțește laptele. Nu te-a uitat bătrînica, nu! 
îşi aduse aminte cu mare bucurie vorbitorul. 

Și strigă vreo două cuvinte ciudate către străin 
care căutînd în desaga lui de pe umăr, scoase două 
ghemotoace de frunze mari, uscate. Dintr-unul alese 

un pumn de seminţe negricioase, ca furnici rostogo- 
lite şi le întinse în palma Vrăjitoarei. 

— Ce să fac cu ele? întrebă ea nedumerită, arun- 
cînd ochii rotit asupra celor de față. 

— Dă-le fetei de la margine sau mamei ei, aci de 
față, o sfătui bătrînelul. Să le puie în pămînt afînat, 
de cum s-or topi zăpezile. Va da, apoi, dacă o ploua 
bine, un soi de buruiană cu frunze mari şi negre câ 
noaptea. Dar nu frunzele plac Vacii. Gustoasă e pen- 
tru ea rădăcina, rădăcina umflată ca morcovul, ba şi 
mai umflată şi mai negricioasă, mustoasă, dulce! 
strigă bătrînelul cuvintele din urmă, privind cu ochi 
mari, uimiţi, adunarea care asculta cu sufletul la gură. 

Între timp, străinul desfăşurase și celelalte frunze, 
de unde ridicase în văzduh, legănîndu-l într-o mînă, 
un colan de scoici de mare, încheindu-se jos cu o 
uriașă scoică sidefie. 

Vrăjitoarea nu mai adăstă altă lămurire, ci prinse 
colanul în nuielușă și-l atîrnă numaidecît de grumaji, 
între celelalte colane de colți lustruiţi peste care se 
legăna cornul de os. Scoica cea mare îi ajungea în 
poală. | 

— „Pune scoica la ureche! Pune-o la ureche! îi 
strigă bătrînelul. Se aude mugetul Mării! Așa e? 
Mugetul Mării !... 

Vrăjitoarea ascultă numai o clipă vuietul înfundat 
al scoicii şi speriată îi dete drumul, trăgîndu-se re- 
pede deoparte, gata să arunce colanul. 

Dar străinul o potoli cu vreo cîteva cuvinte rostite 
blajin, cu glasul lui răsunător. Vrăjitoarea nu le în- 
telese tilcul, dar se simţi dulce împăcată de îmbinarea 
plăcută a sunetelor acelui grai străin. 

Viţeii îngenuncheară lîngă ugerul mamei, care îi 
mai linse de cîteva ori, apoi închise ochii. 

Vrăjitoarea se simţi cuprinsă deodată de o neliniște 
neașteptată. Ii trecu prin gînd chipul Marelui Vrăjitor, 
neîmpăcatul duşman al datinilor noi. 

— Ce va spune Duhul lui? Duhul lui? Nu ne va 
năpăstui că ne tot îndepărtăm de datine ? şopti înfri- 
coșată. 

Lăsîndu-se în patru labe, dete ocol Berbecului de 
piatră, gemînd, plîngînd. Se opri la marginea podelei, 
cu ochii lucitori de lacrimi asupra străinului cu chipul 
rotund. Și îi surîse. 

Bătrînelul înghiţi o dată în sec și privind spre cei 
de faţă, cuprinși — se vedea bine — de aceeaşi teamă, 
urmă : 

— Duhul  Strămoşului nostru nu e străin de ce 
facem ! Nu e străin ! Ba el ştie mai bine ca noi, că el 
umblă de mult între Duhurile dintii ale lumii! Că-ntii 
a fost Geb, Duhul Pămîntului, care ne ţine pe noi şi 
urmaşii noştri, cum a ținut și pe înaintașşi şi vedem 
cu toţii că Pămîntul nu ne înghite! Geb nu ne în- 
ghite ! Străinul aci de față, care e un slujitor și un 
ocrotit al Vacii, poate adeveri că spun numai ce am 
aflat de la slujitorii Vacii, de pe țărmul apelor fără 
de margini, care şi ei au aflat aceste adevăruri de la 
slujitorii Vacii, din insula cu piscuri, care şi aceia 
au învăţat de la alţi slujitori de și mai de departe, din 
țara Marelui Fluviu care de la Miazăzi curge spre 
Miazănoapte și aduce în fiecare an nămolul cel rodnic. 
Şi o dată cu Geb a fost Nout, Duhul Cerului, Duh Fe- 
meiesc. Și au zămislit ei pe o vreme de ploaie crîn- 
cenă doi copii, pe Usir, care are în seama lui creşterea 
copacilor, grînelor şi trestiilor şi pe Isit, care e Vaca 
aci de faţă. Dar au mai zămislit și doi copii, pe Set, 
cu înfăţişarea de șarpe şi pe Naftis, floarea care creşte 


170 


pe nămolurile aduse de Marele Fluviu de la Miazăzi. 
Și iată că Set, care bătea mai mult pustiile nisipoase 
din vecinătatea Marelui Fluviu, varsă cu sîngele viaţa 
lui Usir, îl taie bucățele şi-l risipeşte prin toată ţara. 
Mult a umblat Vaca Isit pînă a adunat bucăţelele cio- 
pirţite ale fratelui ei și, ajutată de floarea Naftis, le-a 
împreunat de a sălășluit iar în el Duhul vieţii. Dar 
altfel de viaţă, cea a Duhurilor nevăzute, a morţilor. 
Incît a rămas de atunci Usir mai mare peste Duhuri, 
iar Isit, aci de faţă, căreia i se mai spune pe unele 
locuri Isis, a rămas mai mare peste lumea pe care o 
vedem cu ochii. E Blajină şi hrănitoare. Și balega şi 
udul ef sînt rodnice, iar Duhurilor care pleacă din 
orice pricină dintre cei văzuţi, ea le dă pita şi apa de 
drum. | 

— Şi soț n-are ? Ea soţ n-are? întrebă Vrăjitoarea. 

— Despre soț, dacă are sau nu, asta n-aş putea 
spune, că-n puţină vreme cît am stat ṣi am putut în- 
țelege destăinuirile  îngrijitorilor Vacii, nu toate mi 
s-au spus şi nu toate le-am priceput. 

— Să te mai duci! Să te mai duci! Să afli tot! 
porunci Vrăjitoarea. 

Bătrînelul privi încruntat în jos, apoi către străin. 
Oită şi urmă: 

— D-apoi cum să aflu ? Cum să aflu? Că slujitorii 
înţelepţi ai Vacii nu spun oricui tot ce ştiu. Tainele şi 
le șoptesc numai între ei. Dar tot am prins de la în- 
grijitorul şi închinătorul Vacii, aci de faţă, că.ar mai 
fi viețuind — nu în insula cu piscuri, ci dincolo de 
ape, la izvoarele două şi încă unul din munți ale 
Fluviului, care se rostogolesc din creastă în creastă la 
Miazăzi, departe la Miazăzi, unde zăpada nu cade ni: 
ciodată... Bătrînelul încurcat în vorbă uită de unde 

începuse. Tuși. Apoi urmă: Astfel că am aflat că toi 
ar mai fi fiind, bine ascuns în adăpost nalt de piatră 
albă, un Duh văzut, pe nume Apis; dar el e Ftah ! 
Ftah ! Haha ! E Ftah, măcar că i se spune Apis! Și 
înfăţişarea lui e asemene Bourului, cum se arată prin 
codrii noştri de munte. Numai că acel Duh văzut e 
roşcovan, bour-roșcovan și-l recunosc înţelepţi locu- 
lui, cercetînd cu migală dacă poartă chip de Lună 
Nouă pe frunte, cărăbuș sub limbă şi un vultur pe 
grumaz, vultur cu cioc mare şi aripile destinse... 

Pînă la ziuă ținu sfatul în sălașul idolilor, dinaintea 
Vacii și a viţeilor. 

Străinul fu ospătat pe podeaua de lemn, alături de 
Vrăjitoare, unde-l și cuprinse somnul la picioarele 
Berbecului de piatră. 

Hi şi Ha aduseră Vacii şi vițeilor cîte un snop de la 
vizuină și mama fetei cără un vas mare cu apă curată, 
din care sfintele viețuitoare se adăpară. 

Căpetenia şi cîţiva flăcăi porniră numaidecit şi se 
întoarseră în desagi cu bolovani de sare, după un 
drum de cîteva zile pînă-n munte. Bătrînii mai price- 
puţi ai semințţiilor ciopliră cîteva unelte pe care le 
ascuțiră și lustruiră cu luare-aminte, daruri din partea 
celor două seminții pentru neamul de la Marea cea 
mare. 

Străinul, bucuros de daruri, părăsi şi el sălașele, 
întovărăşit de Căpetenia de luptă și de trei copi- 
landri, meniţi a învăţa graiurile de la Mare şi a se 
înapoia cu seminţele necunoscute ale acelor locuri, 
poate și cu alte vieţuitoare, de folos omului flă- 
mînd. 

Vrăjitoarea nu crezu prea mult în puterea Vacii. 

De puterile străinului se încredință mai uşor, dar 
el nu putu fi înduplecat a se înstrăina cu totul de 
ai lui, de a rămîne în mijlocul celor două seminţii. 

O ulcică din laptele Vacii muls într-o dimineaţă, 
Vrăjitoarea o puse, după ce-l descîntă, la rădăcina 
copacului în care se legăna, ninsă, matahala de ro- 
gojină a mortului. O întovărăşi bătrînelul. 

— Zeița asta albă fată cîte doi viței? întrebă. 

— Numai unul! Numai unul la tot anul! răs- 
punse bătrinelul. E al ei viţelul alb, vițelul roşco- 
van e al soră-si, Vaca bălană, care a căzut pe drum 
și nu s-a mai ridicat. 1 s-a întors pesemne Duhul 
acasă, la Marea cea fără de margini. l 

Nici Duhul din rogojini nu se atinse de lapte. 
Ulcica prinse un strat de smîntînă. 

Vrăjitoarea mai lăsă laptele acolo cîteva zile și 
cîteva nopți, punînd un purtätor al podelei să facă 
de pază, să nu răstoarne ulcica vreo orătenie sau 
vreo scroafă. Apoi luînd laptele prins în sălaş, se 
ciuci la marginea podelei, sub idolii de piatră și 
gustă cu un deget. 

— E acru! E acru! ţipă ea scuipînd. Nici Duhu- 
lui din copac nu-i place! Nu-i place de loc! 

Și, repezindu-se afară, aruncă ulcica departe. 

Vaca şi viţeii fură trimiși la tinerii din cealaltă 
margine a văii, și blajinele animale fură date în 
paza bătrînelului. 

Dar copiii celor două seminţii aşteptau de atunci 
cu nerăbdare în fiecare dimineaţă laptele dulce şi 
gros al vacii. 

Căci era într-adevăr Zeița hrănitoare! Zeița hră- 
nitoare ! 

O PRIVIGHETOARE ZBOARA SPRE STELE 


Fu o iarnă grea, răzbită de vinturi iuți, uscate, 
dinspre Miazănoapte. Oamenii se strîngeau în jurul 
focurilor din sălaşele umplute de fum, fiecare la 
sălaşul seminţiei şi primeau o dată pe zi din mîna 
femeilor o fiertură sărăcăcioasă, o bucată de pilă 
din făină de ghindă. Legumele mai dulci, puţinele 
fructe, laptele de la vitele din margine erau împăr- 
țite copiilor şi fetelor care în vara următoare tre- 
bujau să se mărite și să intre în rîndul femeilor. 
Hrana mai gustoasă, vînatul pe care bărbaţii înar- 
maţi numai cu sulițele lor de piatră izbuteau, după 
zile şi nopţi de pîndă în inima codrului să-l aducă 
femeilor, era pregătit aproape numai pentru săla- 
şul idolilor. Aci veghea între cei doi Strămoșşi de 
piatră neagră  Vrăjitoarea împodobită cu pene albe, 
fierbînd, descîntînd buruieni pentru bolnavii aduşi pe 
rogojină în preajma idolilor. 

Fu o iarnă grea. 

Au părăsit seminţiile, ducîndu-se în lumea Stră- 
moșului nu numai vîrstnicii, dar mulţi tineri şi mai 
mulți copii, neîndestul de hrăniți, neîndestul de fe- 
riți, căci nu avură parte de caldele învelitori de lină, 
iar oi nu s-au mai tăiat și cojoace n-au mai fost. 

Cînd au aflat că vreo trei bărbaţi vînători, după 
ce au doborit cu sulița o veveriță pe jumătate în- 
ghețată în vîrful unei ferigi, au sfişiat-o cu ghea- 
rele şi au mîncat-o crudă pe loc, femeile seara i-au 
alungat din sălaş cu ţipete şi pari ridicați asupra 
lor, iar Strămoșul Berbecului și Strămoșul Țapului, 
prin glasul Vrăjitoarei, i-au afurisit. Vinovaţii, în- 

ghesuindu-se într-o scorbură, au trebuit să-nnopteze 
în codrul îngheţat, pustiit de vîntul care urla ca o 
haită de fiare flămînde. 

Numai după ce au adus un urs pe care l-au cău- 
tat în muntele depărtat şi l-au găsit în fundul vi- 
zuinii lui, istovit de foame și de frig, și pe care l-au 
răpus cu braţele după o crîncenă luptă pe-ntuneric 
— căci în vizuină sulița nu putea fi mînuită — 
bărbaţii fură primiţi din nou la focul sălaşului. 

In livezile de la margine, tinerii arbori, adunaţi 
din pădure și sădiţi la un loc, nu ţinură toţi piept 
vijeliilor. Unii fură dezrădăcinaţi cu totul şi purtaţi 
pînă-n apele Marelui Fluviu. 

-Abia în primăvară, flăcăul și tovarășii lui de 
aceeași vîrstă băgară de seamă că mai toate live- 
zile, mici cum erau, fuseseră aproape cu totul distruse 
de vijelii. Culmea colinei era pustiită cu desăvir- 
şire. 

In vreme ce bărbații umblau iar după pescuit şi 
fetele-ncepură a lucra la împletitoare, flăcăii, în 
frunte cu Ha, proptiră copăceii de pari înfipți în 
pămînt, sădiră la loc pe cei doboriţi sau îi înlo- 
cuiră. 

Nici malul cu îrînghiile bostanilor şi butucii stru- 
gurilor nu fusese mai cruțat. Moşii, babele, în seama 
cărora era, găsiră multe mlădițe îngheţate căci nu 
ştiau încă de îngropatul coardei de viță, ca s-o fe- 
rească de ger. Dar unele viţe, ascunse în tufișe sau 
acoperite de pămînt de vijelia şi ploaia din toamnă, 
ieșiră proaspete şi vii din iarnă, încît bătrînii n-avură 
nimic alt de făcut decît să curețe locul de buruieni 
și să-l apere de năvala caprelor și iezilor înmulțiţi, 
care sărind îşi arătară coarnele și cornițele pe îm- 
prejmuirea de piatră. 

Fu o primăvară blajină, o vară caldă, cînd şi 
cînd stropită, răcorită de ploi uşoare, trecătoare. La- 
nul din pădure, lanul din malul Fluviului crescuseră 
înalte, pe alocuri cît un stat de om, des cel din pă- 
dure pe alocuri, de nu se mai alegea fir de fir, spic 
de spic, mai rar, prea rar în nămolul semănat de la 
sine. l 

Dar veni şi ziua cînd spicele aplecate-nłr-o parte, 
amenințau să cadă la pămînt sub greutatea rodului. 
Abia le mai mișca adierea vîntului. Femeile aduceau 
seara cîte un coşuleţ de spice, le dezghiocau şi le 
siărîmau mărunt cu o piatră rotundă pe altă piatră 
mai mare, care se tot scobea la mijloc. 

“Vrăjitoarea puse paznicii într-o. seară să bată to- 
bele, al căror sunet străbătu valea, adîncul codrului 
pină la malul Fluviului, pînă la grădini și la ocolul 
animalelor. Pe cărări deosebite, alergînd, bărbaţii 
risipiţi, tinerii, copiii mai mari se strînseră dinain- 
tea podelei cu idoli din mijlocul sălașelor. 

Găsiră Vrăjitoarea cîntînd îndelung vraja belşu- 
gului, dănțuind cu mîinile pe piept dinaintea idolilor 
de piatră, ridicînd nuiaua lungă şi ameninţind spre 
mortul din copac: 

— Peşte ne-ai dat, poame ne-ai dat şi ne vei mai 
da căci am aflat că au înflorit la vreme şi au prins 
toata livezile. Oile şi caprele s-au înmulțit, ca să 
ne-nveşmîntăm. cu toţii. De-acum înainte, tu, Duh 
al Strămoşului, pe care te-au hrănit toată iarna oa- 
menii sălașelor, lăsîndu-se nemîncaţi ei și copiii lor, 
să stai de pază în stihii, să oprești vînturile tari și 
Ploile care vin de la Miazănoapte, care vin de la 
Apus. Ai auzit 2... 

Nici un răspuns nu cobori din rogojini. 

Seminţiile întinse pe brînci trăgeau cu urechea în 
întuneric. 

Furioasă, Vrăjitoarea scuipă într-o parte şi. alta, 
apoi cu glas și mai ascuţit rosti încă o dată ace- 
leași cuvinte care sunară prelung în noapte. 

In liniştea care se lăsă din nou, oamenii auziră 
o îîşiire a papurei din copac — peste care trecuse 
o adiere abia simțită. 

— Se aude! Se aude! Începe să vorbească !... 
șoptiră babele cu capul în jos, sărutînd pămîntul. 

Un codobatur care-și pierduse perechea întîrziată 
la malul Fluviului zbură neliniștit pînă-n marginea 
pădurii și începu s-o cheme — cu acele sunete lim- 
pezi, rostogolite-n gușă, aproape asemenea privighe- 
torii. Și nerăbdător, din pădure zbură drept în co- 
pacul dintre sălaşe, de unde zărea apele Fluviului. 
Se răsuci de cîteva ori, sări între frunze pe creasta 
rogojinii şi cuprins de dor, de teama de a nu-și îi 
pierdut soaţa, bătu repede papura cu vîrful tremurat 
al cozii lunguieţe și întinzînd ciocul spre zarea de 
Miazăzi, trimise din gitlejul tremurător un şir de su- 
nete limpezi, înălțîndu-le, scoborîndu-le, încolăcin- 
du-ie, prelungindu-le, oprindu-le scurt curgerea spre 
a desprinde şi trimite din gîtlejul lui un nou şirag 
de perle răsunătoare. 

— El e! El e! Vorbește-n graiul lui cel nou t... 
bîiguiră între ei moşnegii înfricoşaţi. 

Vrăjitoarea  încremeni cu nuiaua în mînă, privi 
sus la pasărea de pe rogojină. N-ar fi crezut nicio- 
dată că Marele Vrăjitor al cărui glas tîrît în gră- 
simi îl cunoscuse atît de bine, să și-l fi putut pre- 
schimba în cîntec și tril de privighetoare. Dar mari 
sînt minunile Strămoşului !... 


12 177 


Lăsă şi ea capul cu pene în piept, ascultind cu în- 
cîntare, cu sufletul tăiat, melodia tremurată a pă- 
sării îndurerate. k 

Codobaturul se mai suci de cîteva ori pe creasta 
papurii împletite, se mută iar în frunze, apoi din 
vîrful copacului îşi luă repede zborul. Trecu peste 
sălaşe înspre valea Marelui Fluviu și se pierdu în 
sus, în albastrul nopţii înstelate. 

Vrăjitoarea îşi reveni, oftă, scobori nuiaua şi clă- 
tinîndu-și penele, se-ntrebă : 

— Ce-o fi vrut să spuie? Şi de ce-o fi zburat 
atît de repede spre stele? 

Rămase pe gînduri şi nimeni nu cuteză a face 
vreo mişcare. Se auzea doar plinsul neintrerupt, scin- 
cit al unei femei înfiorate. 

— „Trebuie să mai aşteptăm. Poate că Strămo- 
şul îmi va face un semn şi-mi va spune mai limpede 
şi pe şleau ce avem de făcut de-aci înainte şi ce 
aşteaptă el de la noi! 

Scobori încet de pe podea, pe scărița de ramuri. 

Purtătorii ridicară podeaua cu idoli şi se luară 
după Vrăjitoarea care în patru labe, nedumerită şi 
îngîndurată, tîrînd nuiaua, se îndrepta spre sălașul 
din mijloc. 

Aci o ajunse din urmă Căpetenia de pace, în 
mînă cu un nou toiag lung, curățat de coajă, lustruit. 

— Ar fi vremea să adune seminţiile grînele 
coapte! Am vorbit cu oamenii, zise el cu glasul 
scoborit. Se mulțumesc cu ce adună pe o zi. 

Vrăjitoarea înţelese că fără ajutorul Duhului, se- 
minţiile nu vor putea fi pornite prea curînd la greaua 
muncă a cîmpului. 

— „Dacă se adună iar nourii, balaurii cerului ? 
își aduse aminte Căpetenia. 

Și glasul lui blajin. răsună și mai îngrijorat. Asta 
aşa a! Vin ploile! Duc grinele iar în pămînt, le 
cară în apele Marelui Fluviu! Asta aşa e! Să ne 
sfătuiască Duhul din rogojini, care atît de frumos 
a cîntat adineauri ! adăugă mai voioasă Căpetenia 
și îşi mută în mîna cealaltă toiagul. Să ne sfătuiască 
bine! Duhul ştie că numaidecît trebuie să adunăm 
grinele coapte! Să ne poruncească El, cu puterea lui 
nevăzută ! Să ne poruncească ! 

Şi au stat mai mult de vorbă, Căpetenia şi alţi 
bătrîni chibzuind laolaltă cum pot culege oamenii 
mai bine grînele coapte. Vrăjitoarea luă aminte. Găsi 
şi ea-că bun era gîndul şi sfatul lor. 

În seara următoare, tobele sunară tîrziu, aproape 
de miezul nopţii și Vrăjitoarea, dinaintea podelei ido- 
lilor de piatră neagră, cu spice groase împletite între 
coarne, zise seminţiilor prăbuşite cu fața la pămînt: 

— Am stat mai mult de vorbă cu El. Abia adi- 
neauri a plecat de lingă mine. Cică belșugul nu e 
bun, că moleșeşte. Prea ne-am dedat la pită, la 
fructe și legume de soi. Nici peştele nu trebuie vînat 
mereu căci se stirpeşte. Mi-a dat la mînă cîteva 
afurisenii atît de cumplite, că mai bine nu vi le 
spun. Mîine-n zori ne adunăm toți la culesul grîne- 
lor. Cei din seminţia Berbecului cu muieri, bărbați, 
fete şi copii la spicele din pădure, cei din seminţia 
Țapului la limba de pămînt din malul Fluviului. 
Aturisit să fie cu unul din acele tainice afurisenii 
cine va mai smulge firul cu rădăcină cu tot, din 
care pricină spicui se scutură aproape cu desăvîrşire, 
de rămine în mîna noastră numai paiul. Lanul tre- 
buie retezat cît mai aproape de pămînt cu piatră 
lungă, bine ascuţită de cioplitori. Omul stă în ge- 
nunchi, taie, femeile şi fetele adună firele cu braţul 

şi le lasă stog mic, să se usuce bine. La Lună Plină 
ducem stogurile în mijlocul văii, unde e pămîntul 
bătut şi uscat, iar peste zi scoatem boabele din 
spice. Boabele! Boabele! d 

— Pe urmă le mîncăm ? întrebă un mîncău înalt 
și voinic care încă nu se săturase vreodată. 

Căpetenia îl privi cu asprime şi răspunse: 

— Nu le mîncăm, ci le-mpărţim ! O parte aducem 
încoace, la sălaş, ca să avem şi în alţi ani belșug 
de grîne. E partea Strămoșilor. Partea Strămoșilor! 
-Altă parte păstrăm pentru sămînţă, partea cea mai 
mare, ca să putem însămînța după ploaie și valea 
din fața noastră. Şi valea! Altfel cum am avea la 
anul pită bună, fiecăruia pita lui? 

— Fiecăruia pita lui !... izbucni mîncăul întins pe 
pîntece, lovind de bucurie pămîntul cu palma des- 
chisă. 

Vrăjitoarea făcu un pas înainte şi-l atinse cu 
nuiaua peste o ureche. Apoi se trase iar sub idolii de 
piatră neagră şi urmă : 

— Nimeni să nu amestece spicele dintr-un loc cu 
altele de pe alt loc! Să lase fiecare soiurile neames- 
tecate, ca să aflăm bunătatea fiecărei grîne. Și din 
boabele ce vor mai rămîne sălaşelor după împărţire, 
femeile să coacă bărbaţilor cite o pită numai în zi- 
lele de muncă, dar în fiecare zi cite două pite și 
două oale de lapte, pe lîngă peştele fript, fetelor puse 
la adăpost, căci se apropie sorocul nunţii. lată, se 
apropie ! Se apropie! Tăcu, apoi întrebă: A chibzuit 
bine Strămoșul din rogojini ? 

Bărbaţii și flăcăii, nemulțumiți de asemenea îm- 
părțire a roadelor, nu răspunseră. Femeile însă fă- 
cură deodată larmă voioasă, ridicindu-se în capul oa- 

selor, dînd chiote și bătind din palme, că pădurea 
vui şi ea pînă departe. 

— „„Dinţii îi vor cădea din gură, începu a striga 
Vrăjitoarea cu nuiaua întinsă, amenințătoare, peste 
capetele bărbaţilor. ridicaţi în genunchi, celui care 
va rupe o bucată din pita femeilor sau fetelor! Fie- 
care îmbucătură i se va preschimba în şerpi care se 
vor răsuci în el, îi vor mușca și mînca măruntaiele | 
Ca un balaur se va apropia de el în somn Duhul 
nevăzut, îi va lua odihna şi-l va speria, apoi îl va 
duce departe! Departe! Departe! 

Cu ochii măriţi de groază ascultară bărbaţii aceste 
afurisenii, ştiind că mai erau şi altele. 

Dar înțeleseră totuși pe-ncetul că rînduiala porun- 
cită de Strămoş era înțeleaptă și spre îndestularea 
lor viitoare. 


INTIIUL SECERIȘ, INTIIUL TREIERIȘ 


B ătrinelul îşi  păştea vaca şi vițeii cu care sta 
îndelung de vorbă în graiul locului lor mai adesea. 
dar şi în graiul seminţiei lui, cînd uita. Încît se 
minuna dacă sfintele vite cu coarne nu prea-l înţe- 
legeau și mai făceau unele şi după voia lor. Cum 
s-a întîmplat de au intrat odată în grădina cu 
legume şi“în tuiişele cu fructe zemoase, dulci, de la 
marginea dinspre Răsărit a văii, făcînd mare pa- 
gubă. 

— Pînă n-o învăţa ele şi graiul nostru, zise bä- 
irînelul către fata şi flăcăul care se sileau să mai 
îndrepte stricăciunea cît de cît, pînă atuncea or mai 
călca sfintele noastre vite şi pe unde nu. trebuie. 
Dar laptele vacii e bun, aşa e? Aşa e? Mai gustos 
ca al caprei, aşa e? 

— Mai gustos şi mai mult! răspunse flăcăul cu 
oarecare asprime, mîhnit că la plecarea cu străinul, 
Căpetenia de luptă nu-l luase şi pe el, ci numai 
nişte ţînci care mai lesne puteau deprinde graiurile 
de departe. 

N-adusese bătrînelul numai Zeița albă, ci şi o pri- 
cepere nouă în mulie îndeletniciri mărunte. Uitase 
une!e pe drumul cel lung. De altele își mai aducea 
aminte. l 

Astfel, într-o amiază la umbra pădurii, în vreme 
ce vaca rumega între viţeii care păşteau, fata găsi 
pe bătrînel cîrpindu-şi cojocul, să fie întreg iar la 
căderea zăpezilor. Dar nu vîra sula de os subțire şi 
apoi prin împunsătură firul de cînepă bine răsucit 
în palmă, ci petrecuse întîi firul printr-o găurice din 
capul sulei — şi trăgea mereu de ea. Impungea şi 
trăgea sula toată de partea cealaltă, iar împungea 
și iar trăgea, că se ţinea firul după sulă şi repede 
îmbina cusătura. 

Fata rîse de această viclenie, îngenunche şi privi 
mai de aproape la meșteșugul bătrînelului. 

— Asta am învăţat-o la Marea cea mare, unde 
sula s-a făcut ac, şi oamenii nu mai pierd vremea să 
vîre mereu capul firului răsucit în împunsătura su- 
lei. Am mai văzut la ei şi altă pricepere, dar n-am 
putut lua bine aminte, că mi-a cam scăzut lumina 
ochilor. Cu răsucitul firului de cînepă, ori de lînă, 
ori de ce o fi. Ei nu mai răsucesc în palmă, ci au 

şi pentru răsucit un meșteșug şi o unealtă, un fel 
de bețişor cu cerc de piatră la un capăt. Nu-ş' cum 
prind firul de un cap şi cum fac de se-nvirte cercul 
de celălalt cap al beţișorului, că se răsuceşte firul 
de la sine, strins-strîns, fără să se oprească în loc, 
de ar fi el lung pînă devale la sălaşe. 

Fata nu mai rîse, ci se ridică încet, gînditoare. 
Se bucura că Ha rămăsese cu ea la grădini, la pes- 
cuit. Dar dacă ar fi plecat şi el la Marea cea mare, 
multe deprinderi ar fi văzut şi ar fi învăţat acolo, 
pe care le-ar fi adus încoace, la cele două seminţii. 

„Dar dacă ar fi plecat, s-ar mai fi întors“ gîndi 
ea neliniștită. 

— „Căpetenia care a plecat la Marea cea mare 
are auz bun, vedere bună, urmă bătrînelul, întorcînd 
cojocul rupt și de cealaltă parte. Cînd o veni iar 
la noi, aduce el multe deprinderi noi. Multe! Multe! 

— Căpetenia s-o mai întoarce ? întrebă fata înainte 
de a se depărta. 

— Se-ntoarce ! Se-ntoarce ! o încredință bătrînelu!. 

La vremea secerișului, bărbaţii şi tinerii din se- 
minția Berbecului luară asupra lor lanul din pădure, 
urmaţi de femeile care strinseră mănunchiurile în 
ziua întîi, le lăsară să se usuce bine și le adunară 
în stoguri mici, zilele următoare. Cei din seminţia 
Țapului secerară în nămolul uscat de la malul Ma- 
relui Fluviu. 

Era o muncă tot atît de grea ca și săpatul, dacă 
nu şi mai grea. Neobişnuiţi, bărbaţii osteneau și ce- 
reau mereu oaie cu apă rece. Și de data aceasta 
îşi aduseră aminte de munca vînatului, mai cuteză- 
toare, dar parcă mai puţin copleșitoare şi uneori nrai 
voioasă. Dacă ar fi fost după inima lor, cum sece- 
rau în bătaia soarelui, ar fi aruncat cuţitoiul cît 


183 


colo şi ar fi pus mîna pe sulițele lor de vînătoare. 
Dar ce să mai vîneze? Işi amintiră şi de porunca 
Duhului care oîntase atit de răsunător, tremurător în 
acea noapte, din copacul Strămoșului. Simţiră, au- 
ziră înapoia lor paşii, glasurile femeilor, în seama 
cărora era hrana tribului și grija zilei de mîine.. 

Nu cuteză nimeni să fugă. 

Seara primi fiecare pită dulce şi o mîncă mul- 
tumit. i 

Secerătorii dormiră pe locul muncii, doboriţi de 
osteneală și nici un Duh nu le tulbură somnul. Se 
treziră  voioşi, o dată cu zorile, mai bucuroși de 
muncă. 

Dar munca parcă n-avea spor. Vrăjiloarea în patru 
labe, în vreme. ce idolii privegheau de pe podeaua 
din umbra copacilor, înainta și ea cu femeile, dînd 
zor secerătorilor. Întinderea încenușată era lungă şi 
largă. O furtună neașteptată sau numai o ploaie re- 
pede, ar fi stricat toate. bucatele — dacă nu cumva 
i-ar prinde iarna cu lanu] nesecerat. 

Oamenii cu lungile cuțite de piatră tăiau fir de 
fir, pa care mai adesea îl irîngeau şi pe jumătate 
scuturau boabele spicelor. Bătninelul îşi mîna Zeița 
albă şi viţeii prin luminişurile din preajma lanului. 
bucuros de zarva secerătorilor. Băgă şi el de seamă, 
de cîteva zile, că munca oamenilor era grea, stră- 
dania mare, dar sporul mic. 

— Nici pînă-n toamnă nu dau lanul gata ! îşi zise 
de cîteva, ori cu necaz. 

Și mînă vitele mai încoace. 

Se repezi o dată între  secerători, se lăsă în ge- 
nunchi şi apucă mînios custura vecinului care oste- 
nise, o aruncase alături şi gemînd își îndrepta şalele. 
Dar ochii bătrînelului, după ce prinse cu stînga un 

smoc de fire, se opriră' pe tăișul pietrei bine ascu- 
tite. 

Se ridică drept, înälță cuțitul deasupra capului şi 
strigă înspre secerători, cuprinzîndu-i pe toți într-o 
privire mînioasă : 

— D-apoi nu așa! Nu aşa! 

Secerătorii în genunchi, se opriră din muncă. 

— Cum? strigă la bătrinel Vrăjitoarea. Și ame- 
nințindu-l cu nuieluşa : Cine te-a adus aci, să opreşii 
munca oamenilor? Unde ai lăsat Vaca? Unde vi- 
teii ? 

Bătrînelul se apropie de Vrăjitoare, îngenunche 
lîngă miinile ei proptite în miriștea ţepoasă, și-i zise 
cu blajinătate, arătînd cuțitul de piatră: 

— Nu aşa! Nu cu așa custură seceră seminţiile 
de la Marea cea mare! 

— Dar cu.ce? întrebă Căpetenia de pace care se 
apropiase. 

— Cu alfel de cuţit! Altfel! 

— Ai adus vreunul? întrebă cu bunătate Căpe- 
tenia. 

— De adus n-am adus, dar mi-aduc bine aminte 
cum e. 

— Cum e? mai întrebă Căpetenia. 

Bătrînelul se ciuci cu picioarele sub el, mai ceru 
vreo cîteva cuțite şi cu un pietroi, de-a lungul ascu- 
țişului. uneia din custuri, pe care trecu vîrful alteia, 
scoase cîte un dinte din cremene, de rămase în 
curînd în mîna lui tremurătoare un scurt ferăstrău 
cu dinți ascuţiţi. Ingenunche iar repede, înaintă pînă 
la linia lanului şi apucînd cu stînga un pumn gros 
de fire, le reteză cu o singură apăsare mișcată a 
micului ferăstrău din mîna dreaptă. 

Chiuind, după o clipă de uluire, bărbaţi! îşi arun- 
cară cuţitele în văzduh şi cîteva zile, la rădăcina 
copacilor din marginea lanului, îşi făuriră — stri- 
cînd multă piatră la început — cîteva scurte ferăs- 
traie fiecare. - 
= Apoi secerişul merse mai lesne, mai repede. La 
ivirea Lunei Noi, în inima pîrjolită, încenuşată a 
pădurii, sclipi numai marea întindere a miriştii. 

Cînd se adunară stogurile şi se numărară, răbo- 
jul lor acoperi cu liniuţe scrijeiite de mai bine de 
cincizeci de ori scoarța a mai mult de cincizeci de 
copaci. lar numărul spicelor trebuie să fi fost atît 
de mare, că nu putea fi asemuit decît cu al nisipului 
de pe malul Fluviului, decît cu al stelelor de pe cer. 

A dezghioca spic după spic în palmă, ar fi cerut 
de asemenea prea multă vreme și i-ar fi prins iarna. 

Secerătorii băgară de seamă mulţimea boabelor 
scuturate de paşii femeilor — căci ei secerau în ge- 
nunchi — şi hotăriră să calce-n picioare toate sto- 
gurile, spre a scutura boabele cu mai multă uşu- 
rință şi repeziciune. 

Asemenea ispravă însă nu se putea face în mi- 
riştea din pădure, nici în nămolul crăpat de la malul 
Fluviului. Căpetenia de pace porni cu vreo cîţiva 
băieţi să cerceteze valea, să aleagă un loc neted, 
cam la aceeași depărtare de pădure şi de limba de 
pămînt şi să-l împrejmuiască bine cu bolovani de 
piatră, ca nici un bob să nu sară prea departe şi 
să se piardă. 

Astfel folosiră semințiile întîia lor arie. 

Pentru a căra toată recolta cu spinarea depărtare 
de o jumătate de zi, femeile făgăduiră bărbaţilor 
cîte două pite dulci, una dimineața, alta seara şi 
ridicară spicele, cît puteau cuprinde braţele. 

Dacă secerişul şi căratul snopilor fură o caznă, 
treierişul fu o petrecere. 

Tobele de lemn fură aduse în jurul ariei şi tobo- 
şarii din zori de zi pînă-n noapte tîrziu le. bătură 
cu putere chiuind şi săltînd şi ei, în vreme ce trei 
bărbaţi, umăr la umăr, şi alte cîteva şiruri de trei, 
un şir după altul alergau cu picioarele goale împle- 
ticite în snopii risipiţi, în tactul tobelor. Cînd oste- 
neau, intrau în arie alţii și le luau locul după ce 
femeile adunau paiele scuturate și le duceau la să- 
laşe. Căpetenia și Vrăjitoarea privegheau adunarea 
boabelor în vase mari de lut uscat, puse la rînd 
dinaintea podelei de pe care idolii de piatră neagră 
priveau treierişul. De atîta zupăit şi chiuit, pămîn- 
tul din jur începu a dudui, a se mişca şi el, iar 
idolii, bucuroşi de veselia seminţiilor, îşi clătinară 
şi ei de cîteva ori coarnele înalte — întîmplare pe 
care o văzură toți şi nimeni n-o putu dezminți. 

Ha și Hi auziră de la grădinile lor zarva şi vese- 
lia din arie. 

Nu cumva începură la treieriş şi pregătirile de 
nuntă ? 

Ar fi întrebat pe bătrînel, dar nu-l găsiră nici pe 
colina cu iarbă înaltă, nici pe limba de pămînt de 
la Marele Fluviu. Bătnînelul îşi păştea vitele în mi- 
riștea din pădure. 

Și tinerii cu inima neliniștită, dar totuși plină de 
nădejde părăsiră livezile, păsările, turmele şi o rup- 
seră la fugă în vale, ocolind pîlcurile de trestie, rare, 
bătînd pămîntul cu tălpile goale, chiuind şi ei, cu 
mult înainte de a ajunge la treierători. 

Mamele lor îi zăriră alergînd şi arătară celorlalte 
mame, întinzînd cîte o mînă, apropierea tinerilor. 

Toţi priviră într-acolo. Alergătorii din arie, neștiind 

ce se întimplase, se opriră şi ei o dată cu încetarea 
tobelor. 

Vrăjitoarea se urcă repede pe scărița de ramuri, 
se aşeză pe marginea podelei între cei doi idoli şi 
ca să vadă mai bine, cu mîna deasupra sprincene- 
lor groase, îşi ocroti ochii de bătaia soarelui. 

Nu se mai mira de mult de năzdrăvăniile celor doi 
tineri, dar ceea ce vedea acum i se păru o nălucire 
şi nu vru să creadă ochilor. 

Fata scobora valea cu paşi mici şi repezi, săltind 
cînd şi cînd spre a mări pasul şi a ajunge flăcăui, 
mai iute la fugă. Înapoia ei alergau, de o parte şi 
de alta, doi lupi voinici cu blană albă, asemenea 
unor berbeci netunși — şi parcă rîdeau în căldura 
zilei. Işi destinseseră botul, îşi arătau dinţii albi și 
limba le juca pe jumătate afară. Rideau fără glas !... 
Lupi să fie?... Căci berbec fără coarne cine a po- 
menit ?... Lupi erau, de bună seamă — lupi care 
rîdeau !... 

Și mai ciudată i se păru Vrăjitoarei vedenia ur- 
mătoare, cînd flăcăul, care-n fuga-i repezită se de- 
părtase mult de iată, scoase deodată din traista ca- 
re-i juca pe spate doi pui de lup, la fel de albi, ia 
fel de miţoşi şi care surîdeau parcă și mai mult. Îi 
puse jos şi el se aruncă la pămînt înaintea lor în 
patru labe. Puii de lup se opriră o clipă nedumeriți, 
priviră-n jur şi deodată unul sări peste flăcău, apoi 
sări şi celălalt. Flăcăul nu se ridică, ci rămase cu 
capul în jos. Lupii cei mărunți, cu dinţii rîzători, 
îi dădură de cîteva ori ocol căutînd parcă fața și 
cînd o descoperiră, îl linseră repede cu limba lor 
roșiatică, unul pe un obraz, altul pe celălalt. 

Flăcăul sări în sus chiuind și o rupse la fugă, 
repede, repede, cu puii de lup după el. Se opri iar, 

scoase un beţişor din traista din spate, sări înapoi 
şi întinse beţişorul. Pe rînd, puii de lup săriră peste 
bețișor într-o parte, apoi încă o dată peste beţişor, 
îndărăt. pi 

Cînd flăcăul și fata cu fioroasele fiare după ei se 
mai apropiară de arie, cîteva femei cu prunci în 
brațe deteră țipăt şi fugiră către sălaşe. În curînd 
fugiră și băieţii, ba și cîţiva bărbați. Ceilalţi puseră 
mîna pe topoare, seceri, sulițe, pari — ce găsiră 
la-ndemînă, spre a se apăra de fiare. 

Vrăjitoarea furioasă fişi spuse că tinerii oropsiți 
născociseră mijlocul să se răzbune şi veneau acum 
la arie cu acele dihănii descîntate şi care ştiau nu- 
mai de vraja flăcăului şi a fetei. Cum le-or alunga 
vraja, cu un cuvint numai de ei ştiut, sălbăticiunile 
se vor arunca asupra oamenilor şi-i vor sfîşia. 

Se ridică în picioare, şi cu nuielușa făcu semn 
fetei şi flăcăului să nu se mai apropie, să se 
oprească. 

Flăcăul rămase locului, strigă ceva la puii de 
lup care i se culcară la picioare, apoi îi ridică în 
braţe şi îi puse la loc în traista din spinare. Li se 
vedeau acum numai capetele lăţoase, ochii mici, 
voioşi, gurile care surideau, gifiind, destinse. 

Fata urmată de lupii cei mari, albi, se opri şi ea. 

Vrăjitoarea trimise pe unul din purtători să aducă 
numai fata, fără sălbăticiunile ei. Iar flăcăul, pînă 
la altă poruncă, să rămînă nemișcat. 

— Cum de ai cutezat să vrăjești fiarele şi să le 
aduci încoace, să sperii oamenii ? 

— Nu le-am vrăjit, nu sînt fiare..., răspunse fata 
aproape fără glas din pricina goanei repezi, întinsă 
la pămînt cu îaţa-n jos. 

— Ridică-te |! Priveşte la Strămoșul tău! Şi să 
vorbeşti fără viclenie. 

Fata privi drept la coarnele Țapului, dindu-şi deo- 
parte peste urechile mici cosiţele care-i căzuseră 
peste ochi și îngăimă : 

— Fără viclenie... 

— Cum nu sînt fiare? strigă Vrăjitoarea furioasă. 
Nu sînt lupi ? Cutezi să spui că nu sînt 'lupi? 

— Sînt lupi... Sînt lupi..., răspunse fata speriată, 
privind la coarnele care o dată cu mișcarea repezită 
a Vrăjitoarei se clintiseră şi ele. Dar. tot nu sînt 
lupi, căci nu mușcă pe nimeni, ba păzesc noaptea 
orăteniile, turma, şi ziua oile pe cîmp să nu se risi- 
pească, să nu se rătăcească. Sînt alt soi de lupi... 
alt soi... 

— Aţi ajuns acolo, la colina voastră, să puneţi 
lupii să vă păzească turma şi gospodăria? Pentru 
asemenea vrăjitorie o să vă pierdeţi capul, o să vă 
ardem în văzul Strămoșilor ! 

Cele două mame dădură un țipăt şi căzură cu 
fața la pămînt. 

— „Arată numaidecît ce vrăjitorie ați făcut !... 

Fata nu răspunse şi după o clipă de gîndire scoase 
din traista care îi atîrna la spate, o bucată de piiă 
şi făcîndu-şi vînt, aruncă departe, spre cei doi lupi 
miţoşi care adăstau cuminţi în preajma flăcăului. 
Unul prinse bucata din zbor, se lăsă pe labele din 
față şi începu să mănînce liniștit. Fata aruncă încă 
o bucată celuilalt. 

— Şi carne nu vor? 

— Carne vor, dar nu avem totdeauna carne. Mă- 
nîncă ce mîncăm și noi. Beau și lapte. Zău, beau şi 
lapte !... 

Oamenii în jur ascultau cu gurile pe jumătate 
căscate. Auziseră ei de la Căpetenie că tinerii din mar- 
gine îmblînziseră un soi de lupi albi, cărora le fă- 
cea mare plăcere să nu sfîşie, ci să păzească oile. 

— ... Nu sînt lupi... Nu sînt lupi... zise tare fata, 
cu ochii-n lacrimi. Noi le spunem altfel... Ii che- 
măm altfel... 

— Cum le spuneți? Cum îi chemaţi? făcu Vrăji- 
toarea neîncrezătoare. 

— Hau-Hau !... strigă ea. 

— Hau-Hau ! Hau-Hau !... răspunseră de la locul 
lor 'dulăii ridicați în picioare, dînd din coadă, adăs- 
tînd să le mai arunce fata și alte bucăţi. 

Vrăjitoarea rămase nedumerită. Ce minte putea 
crede, putea şti că nu era descîntec stricător ? Tre- 
buiau întrebaţi Strămoşii numaidecît, chiar în acea 
seară la sfatul semințiilor, dinaintea mortului din 
copac. 

Şi pînă la hotărîrea Duhului celui nevăzut, tinerii 
oropsiți pot rămîne la arie, să dea şi ei o mînă de 
ajutor — dar fără Hau-Hau!... fără Hau-Hau!... 

Sfatul din acea noapte nu duse la nici o încheiere. 
Muierile sporovăiră fără şir, bărbaţii osteniţi ador- 
miră pe brînci, sforăind — şi nici un codobatur cîn- 
tător nu mai zbură din pădure în vîrful copacului 
spre a grăi din gușa lui răsunătoare, tremurătoare. 

În zilele următoare veni la rînd treierișul snopi- 
lor din nămolul de la malul Marelui Fluviu. Adună 
şi Hi paiele, bucuroasă de a se afla între celelalte 
fete, aruncă şi ea în văzduh pumnii de grîne, să ia 
vîntul pleava, să rămînă numai boabele. Ha alergă 
în rînd cu ceilalți bărbaţi, zdrelindu-şi, sîngerîndu-şi 
şi el picioarele în paie!e rupte, ascuţite, dar nu se 
plînse. 

Spre seară oamenii fură atît de osteniţi că abia 
mai alergau și abia mai dezghiocau boabele rotunde 
din strînsoarea spicelor. Nici toboşarii care săltau 
şi ei pe împrejmuirea de piatră nu mai loveau, nu 
mai strigau tare. Ba unuia, care purta legată de 
gît pe pîntecul gol toba cea mare, i se rupse 
curmeiul de tei, şi buşteanul se rostogoli în arie peste 
spice,  strivindu-le,. peste picioarele  alergătorilor, 
zdrelindu-le. Oamenii, speriaţi ca de un Duh rău, 
săriră strigînd peste manginea de piatră şi o rup- 
seră la fugă, abia mai auzind înapoia lor chemarea 
Căpeteniei de lîngă arie şi a Vrăjitoarei de pe podea. 

Se speriară şi alţi bărbaţi, alte femei, depărtîn- 
du-se de arie ca de un loc blestemat. 

Rămase între paiele necălcate, nezdrobite numai 
Ha, uluit, ameţit de durerea neașteptată. Cind își 
mai reveni, se 'aplecă încet, cu  luare-aminte, spre 
buşteanul cu miezul scobit, îl clinti din loc cu o 
opintire și văzu dedesubt spicele sfărîmate, boabele 
risipite toate din găoacea lor de căderea și greutatea 
tobei. l 
__ Se înălță iar şi privind în jur la mutrele speriate, 
le, făcu semn prietenesc cu mina şi rîse deodată 
lung, după obiceiul lui. 

— Hahaha !... Hahaha l... 

— Hihihi |... îi răspunse fata, în brațe cu un snop. 

Rîserä şi alți bărbați, alte femei, de sperietura co- 
pilărească. Rîserä tot mai mulţi, tot mai tare, de 
răsună pînă departe întreaga vale: 

— Hahaha!... 

— Hihihi |... 

Fugarii se-ntoarseră încet, rușinați. 

Flăcăul trase curmeiul de tei de la gitul toboşa- 
rului, îl petrecu din nou prin buşteanul rostogolit 

în arie şi înhățindu-l, începu a alerga peste spice, 
zdrobindu-le cu uşurinţă. Din două alergături nu 
mai rămase în arie decît o puzderie de paie zdro- 
bite de greutatea butucului, și dedesubt boabele în 
cămășuțele de pleavă. 


PREGATIREA MIRILOR ŞI MIRESELOR 


Ulrmă a doua tunsoare a oilor şi  impleiirea linii. 

Miresele şi mirii trebuiau să primească de ziua 
nunții dte o învelitoare de cap, cei din seminţia 
Țapului colorată în suc de rădăcină roşie, cei din 
seminţia Berbecului colorată în verdele de izmă şi 
frunză de nuc. 

Pentru săptămîna pregătirii, după care şi flăcăii 
primiţi în rîndul bărbaţilor trebuiau să iasă la să- 
patul ogoarelor vechi şi înmulțirea cu ogoare noi 
în valea uscată, cioplitorii făuriră cuțite mici de 
puteau täia firul de păr. 

Căpetenia încercă unul pe brațul stîng: sîngele 
țișni pe loc. 

Sărbătoarea începu dis-de-dimineaţă cu un jocal 
mamelor, bătînd cu un picior pămîntul în jurul mor- 
tului din copac. Alături adăstau înfricoșaţi, dar bucu- 
roşi de a scăpa repede, flăcăii meniţi a deveni băr- 
baţi. Tobele sunau cu putere, trezind pădurea, stră- 
bătînd valea largă pînă dincolo de apele Marelui 
Fluviu. În jurul podelei şi a idolilor de piatră neagiă, 


13 — În valea Marelui Fluviu 193 


împodobiţi cu papură, flori de mac și buruieni mi- 
rositoare, dănţuiau încruntaţi bărbaţii, nu prea veseli 
de venirea noilor tovarăşi, care dobindeau dreptul 
de a sta seara la cina lor, nu totdeauna îmbelșu- 
gată. Dar se înmulțeau braţele pentru munca mai 
grea. Miresele din seminţia Țapului ciucite în jurul 
Yrăjitoarei care cînta pe nas de la miezul nopții, 
clătinîndu-şi penele din cap, adăstau cu sufletul la 
gură, îngrijorate şi totuşi fericite de a intra în rîn- 
dul femeilor, stăpînele seminţiei şi ale ospeţelor. 

Tobele tăcură deodată. l 

Vrăjitoarea se ridică de pe butucul din fața pode- 
lei, se-ntoarse cu fața la soare, se întinse pe brînci 
sărutînd pămîntul, se ridică, luă pămătuful de frunze 
‘muiat în oala cu zeamă de iasomie. Apoi rosti numai 
cu răsuflarea cîteva cuvinte ne-nțelese, aruncă pică- 
iurile spre soare, stropi de departe și coarnele celor 
doi Strămoşi, făcînd un semn miresei celei mai apro- 
piate. 

Se întoarse către alaiul mamelor care purtau pe 
cap oale cu tot felul de fierturi, în mîini fripturi în 
“proţap. 

— Aţi curățat miresele? Le-aţi curățat de Duhu- 
rile rele ? întrebă Vrăjitoarea. 

Răspunseră toate într-un glas : 

— Curăţat! Curăţat! 

Miresele tuseseră ţinute trei zile cu capul între 
genunchi, cu părul peste ochi şi afumate cu fum 
gros de frunze uscate de ferigă şi rogoz ars. 

Fata îngenunche, lăsă capul în piept, în vreme 
ce o mamă îi legă mîinile şi picioarele cu funii 
groase de curmei împletit. 

Vrăjitoarea luă unul din cuțite şi trase cu ascuţi- 
şul un cerc larg pe pielea întinsă, netedă, a spatelui. 

Fata dete un țipăt şi se zbătu. Dar o mamă se re- 
pezi, fi vorbi tare în ureche, îi luă capul între ge- 
nunchi şi o tinu bine de umeri. 

— Ruşine! Ruşine! strigă mama în; auzul mire- 
sei. De ce ţipi? Cum ai să fii mamă? Rîd flăcăii! 
Rîd flăcăii de tinet... 

Țişnitura sîngelui stropi faţa Vrăjitoarei, dar fără 
a ține seama, ea mişcă repede ascuţişul în tăieturi 
scurte înlăuntrul cercului, desenînd un Țap cu coarne 
lungi — Strămoşul seminţiei ei. Peste spatele şiruind 
de sînge, Vrăjitoarea stropi cu pănătuful cîteva pi- 
“cături din zeama de iasomie descîntată, apoi luă din 
altă oală un pumn de cenuşă, bătînd-o bine cu palma 
peste crestăturile însîngerate. 

Clătinîndu-se, mireasa astfel pregătită merse di- 
buind pînă-n preajma sălaşelor şi se-ntinse cu. faţa-n 
ios în bătaia soarelui, mai mult leşinată. 

Curînd fu adusă iar sub cuțitul Vrăjitoarei. care 
cu migală îi scrise tot felul de podoabe pe braţe, pe 
sîni, pe coapse — podoabele neşterse ale miresei, 
căci tăieturile tesute des. cicatricele încolăcite strîns, 
deosebeau femeia frumoasă de cea urîtă. 

Ziua toată şi încă o zi pregăti Vrăjitoarea mire- 
sele din seminţia Țapului. Apoi veni rîndul flăcăilor 
care țineau de Ţap — dar altfel era pregătirea lor. 

In același timp în lipsa Marelui Vrăjitor, ajutată 
de bărbaţi din seminţia Berbecului, Căpetenia cu 
două degete .de la mina dreaptă, scrtşiiind, apuca 
dinţii din faţă ai mirelui îngenuncheat dinaintea lui 
şi ținut bine de miini duşmănoase. 

— Cu urzici l-aţi bătut ? întrebă Căpetenia pe cei- 
lalți bărbați. 

— Bătut! strigară. ei dînd din cap voioși. 

— La mușcătura furnicilor l-aţi pus? 

— Pus! strigară bărbații şi mai tare. 

— S-a scărpinat ? S-a scărpinat ? 

Bărbaţii bombăniră între ei. Numai unul răspunse 
încet, posac. 

— Nu s-a scărpinat. | 

Urmă apoi ceremonia scoaterii celor doi dinţi din 
faţă. 

Căpetenia vini trei aşchii în gingia de sus a flá- 
căului de o parte şi de alta a dinţilor, puse un be- 
țișor scurt pe unul din dinţi, apoi pe celălalt şi cu 
un pietroi gros lovi puternic beţişorul. Dinţii se des- 
prinserăi pg rînd şi gura mirelui seumplu de un 
şuvoi de sînge. 

Pe rana deschisă Căpetenia lipi o bucată de lut 
[rămîntat cu sare — şi îmbrînci flăcăul deoparte, să 
vie altul. 

Cu fața schimonosită de dureri, gifiind, silindu-se 
din răsputeri a nu se tîngui, căci geamătul cel mai 
` slab l-ar fi împiedicat de a mai intra în rîndul bărba- 
ților, flăcăul uluit, ameţit de chin, sîngerînd din toată 
gura, se întinse pe spate în preajma sălașelor, pîn- 
dit de, ceilalți bărbaţi, care mult ar fi dorit să-l 
vadă nedemn de asemenea cinste. 

Citeva zile la rînd, Căpetenia pregăti şi miresele 
din seminţia Berbecului. 

La grădinile din margine, Ha se afla într-un prun, 
unde stringea omizile într-un coşuleţ, Hi în pădure, 
în dosul vizuinei, chemînd mulţimea de orătenii și 
aruncîndu-le grăunţele de fiecare zi — cînd ajunse 
pînă la auzul lor tobele și țipetele mireselor de la 
sălaşe. 

Flăcăul sări din copac şi văzu departe pflcurile 
răsfirate ale turmei păscînd numai în paza dulăilor. 

Păstorii trebuie să fi fugit şi ei la sălaşe, să vadă, 
să se bucure de pregătirea mirilor, a mireselor pen- 
tru nunta apropiată. 

Fata aruncă dintr-o dată între copacii rari toate 
boabele din vas, uită să mai coboare la malul la- 
cului, unde adăstau rațele măcăind, gîştele gîrîind 
de întirzierea hranei — şi numai cu învelitoarea de 
papură în jurul coapselor, cu şuviţeie părului în bä- 
taia vîntului, o rupșe la fugă pe potecă, de-a lungul 
pădurii, spre sălaşe. 

Era furioasă că nici mama ei, nici a flăcăului nu-i 
vestiseră din vreme. Și iată că dacă n-auzea tobeie 
și tipetele fetelor sub cuţit, ar fi rămas în afara se- 
minţiilor, niciodată mireasă. 

Vrăjitoarea va întreba pe mortul din copac, gîndi 
fata alergînd mereu, alergînd din răsputeri. Va mai 
îngădui oare oropsirea a două suflete? Acum era 
nevoie de mirese multe, de bărbaţi mulţi, pentru 
munca la grădini, pentru munca în ogoarele acestei 
văi fără capăt... 

Își aminti de Ha. Se opri deodată. Duse palmele 
la gură şi vru să strige spre grădina de pe colină, 
dar zări în dreptul ei, departe, dincolo de trestiile 
rărite, licărul unui trup alergînd de-a lungul apei 
Marelui Fluviu. Traista mică prinsă de git îi sălta 
pe spate. Flăcăul o luase înainte. 

Îşi găsiră mamele singure, Ha în sălaşul Berbe- 
cului, Hi în sălașul Țapului, jelind în jurul unei oale 
puse pe foc, în care fierbeau ze:nurile colorate pen- 
tru învelitoarea capului, trebuincioasă la nuntă. 

— Îţi pregătesc o învelitoare roşie, mireasa ma- 
mei, plînse mama fetei. 

— Îţi pregătesc o învelitoare verde, ginerele ma- 
mei, plinse mama băiatului. 

În seara în care Vrăjitoarea ostenită de munca-i 
Sîngeroasă se urcă pe podea între idolii de piatră 
neagră, gîndind încruntată la bucatele ce vor trebui 
stricate cu prilejul nunţii apropiate — căci nuntă fără 
ospăț nu se putea! — auzi strigătul unui purtător 
care oprea cu sulița în întunericul nopții cîteva ma- 
tahale învelite în papură împletită. 

Erau mamele celor doi surghiuniţi. 

La un semn al Vrăjitoarei, nefericitele mame se 
apropiară siioase de podea, împingînd înainte, cu mii- 
nile pe umeri, flăcăul şi fata — ca odinioară cînd mai 
ceruseră o dată iertare pentru ei. 

— Să-ţi pregătesc fata ? întrebă furioasă Vrăjitoa- 
rea. Şi zise pe nas către cealaltă mamă : Ai vrea să-l 
vezi ginere ? 

Dădu din cap, mestecînd repede. 

Flăcăul făcu doi pași înainte şi puse pe marginea 
podelei o traistă doldora. 

Vrăjitoarea găsi înăuntru cîteva pere şi toate omi- 
zile culese din prun, vii, încolăcite între ele. 

— .„.Dar ce e cu mărul ăsta lunguieţ şi galben ? in- 
irebă ea, mirată, căci nu mai văzuse asemenea fruct 

— Nu e măr, e pară, răspunse băiatul. 

— Pere aduci tu? Care strepezesc dinţii şi gura? 
făcu Vrăjitoarea care pînă atuncea cunoscuse numai 
perele pădureţe, acre şi strîngînd gura pungă. 

— Sînt dulci, mai zise flăcăul. 

Vrăjitoarea muşcă o dată şi surise larg. O zeamă 
bogată i se scurse pe bărbie. 

— Să mai aduc; mere de astea, făcu ea. Apoi zărind 
omizile, se încruntă deodată, furioasă iar : Fierte, tre- 
buie să le aduci, fierte |... 

Flăcăul, tăcut, lăsă capul în jos. 

Vrăjitoarea duse la gură cîteva omizi. Erau grase. 
Ti plăcură. 

— „Cu pere, văd că omizile sînt bune şi crude, zise 
mai mult pentru sine. Săltîndu-și deodată trupul, 
strigă : Să ridic afurisenia de pe capul vostru nu mai 
stă în puterea mea ! Auziţi bine ce vă spun ? Dar pere 
şi omizi crude să mai aduceţi! Auziţi 2... Dacă Duhul 
lui a plecat de lîngă mine, urmă ea linguitor, arătînd 
spre rogojina din copac, ce pot să mai fac? Sînt şi 
eu acum numai o biată slujitoare ascultătoare a aces- 
tor idoli, care prea arareori vorbesc şi clintesc din 
coarne. Și cînd vorbesc, nici eu nu-i aud, spun drept! 
Dar de vorbit, vorbesc. Vorbesc noaptea toată une- 
ori ! Dar cine-i poate auzi ? Tăcu. Simţi mîhnirea ma- 
melor. Ele plîngeau încet, fără glas. Lacrimile picurau 
fierbinţi, mari, una după alta, pe mîinile strînse la 
piept. Să-ntrebăm şi Duhul din copac... Nu cumva 
după atîta vreme v-a iertat că nu aţi adus pruncii în 
săptămîna Lunii Noi? Sau poate c-a uitat. Poate! 
Poate ! Vrăjitoarea mai mușcă dintr-o pară bună, a 
cărei dulceaţă acrișoară, aromată parcă o mai îmbună. 
Să-l întrebăm 1... Cu mîna întinsă, ea strigă înspre 
matahala din copac: Auzi-ne! Auzi-ne! Șopti tainic 
mamelor care de-atita nădejde îşi pierdură suflarea : 
Uneori aude şi vorbeşte... Cîntă ca un codobatur. 

Într-adevăr, în acea seară codobaturul și perechea 
lui veniră din marginea pădurii şi zburară în copac. 
Săriră pe cîteva ramuri, îşi jucară cozile prelungi 
peste papura împletită. 

Apoi cu uimire, cu încîntare, Vrăjitoarea, mamele, 
tinerii auziră graiul răsunător al privighetorului — 
numai cîteva sunete — căci se luă îndată după pe- 

rechea lui care zbură înainte, peste valea largă, pier- 
zîndu-se-n noapte. 

Vrăjitoarea se-ntoarse iar către mamele pline de 
nădejde, către cei doi tineri uimiţi. 

— „Nu ştiu bine ce-a spus ! Dar de spus a spus el 
ceva, făcu încet Vrăjitoarea, mai căutînd o pară în 
traistă. Adăstaţi pe miine. Cred că are să-mi tălmă- 
cească la noapte, în vis, mai pe-ndelete, adevăratul 
lui gînd! 

Și făcu semn purtătorilor să îndepărteze mamele 
cu feţii lor. 

Seara următoare nu se mai putură apropia de po- 
deaua cu idolii de piatră neagră pe care Vrăjitoarea 
își lua cina. Purtătorii cu sulițele întinse: amenințară 
pieptul băiatului şi al fetei. Nici după ce unul din 
purtători puse Vrăjitoarei dinainte un boboc de rață 
fript, cîteva ouă de gîscă bine coapte-n spuză și un 
fagure de miere, pe care le adusese fata-n traistă, du- 
cîndu-se și întorcîndu-se în goană de la grădină, nu 
putură afla hotărîrea mortului din rogojini. Vrăji- 
toarea primind darurile, trimise vorbă celor doi tineri 
să nu-i mai prindă curînd pe la sălaşe -— să rămiie 
încă acolo, departe, la grădini şi la turme!... 

Săptămîna următoare începea nunta seminţiilor, la 
Lună Plină — şi ei rămăseseră nepregătiţi ! 

Tinerii porniră în aceeaşi noapte spre vizuina din 
margine. Mamele îi întovărăşiră o bucată de drum 
şi la despărţire îi împodobiră cu cele două învelitori 
— roşie în jurul cosiţelor fetei, verde în jurul pletelor 
băiatului. : 

Tinerii erau mîhniți. Se-ncredinţaseră acum că 
soarta lor era de a rămîne împreună, că niciodată Ha 

nu va cina seara în sălaşul soțiilor venite din semin- 
ţia Țapului şi nici Hi nu va pregăti bucatele lao- 
laltă cu celelalte femei pentru sòții veniţi din seminţia 
Berbecului. O clipă nădăjduiseră că vor putea intra 
şi ei în sălaşele celor doi Strămoşi — şi această nă- 
dejde nu se împlinise, nu se va împlini niciodată. 

Hi se opri totuși de cîteva ori pe cărare, căutînd în 
ramuri o pasăre care cînta. Ha mergea înainte cu 
capul în piept. Apoi nu se mai văzu de loc. Cînd 
băgă de seamă că era singură, Hi simţi deodată un 
junghi în inimă. Ce s-ar face fără Ha? Crescuseră 
împreună, niciodată nu se despărțiseră. 

Fata grăbi pasul. 

Și gîndi că dacă ar fi intrat în sălașul celeilalte se- 
minţii, o dată cu celelalte mirese, Ha s-ar fi înstrăinat 
de ea — s-ar fi înstrăinat ca și cum ar îi plecat de- 
parte, departe, peste apele Marelui Fluviu. 

O bucurie tainică îi umplu deodată sufletul. Simţi 
tot mai limpede că Ha de-aci înainte rămînea alături 
de Hi, că Hi nu se va despărți niciodată de Ha. că 
vor munci şi se vor ajuta laolaltă, vor rîde laolaltă. 
se vor ocroti laolaltă — fie şi aşa, ea fără spatele 
crestat și însîngerat de semnul Țapului, el cu toți 
dinţii în gură. 

Fata alergă şi-l ajunşe din urmă. 

Băiatul se simţea oropsit. Și nu se putea smulge din 
întunericul durerii lui. Păşea apăsat, încruntat, pri- 
vind în jos. 

Ea îi puse mîna pe umăr. 

— Hihihi !... rîse fata-ncet. 

— De ce riîzi 2 

— Nu ne vom mai despărți niciodată... şopti ea, 
uimită. 

CENTAURUL — OMUL CU TRUP DE CAL 


C u vreo cîteva zile înaintea nunții, o ploaie re- 
pede, de vară, care tinu pînă-n seară, acoperi cu apă 
o parte din valea largă şi umilă albia Marelui Fluviu 
pînă-n preajma limbii de pămînt. Ostrovul mic dintre 
cele două maluri se făcu şi mai mic. Coroanele copa- 
cilor lui stufoşi pluteau parcă deasupra apei. 

Bărbaţii, tinerii, trăgînd de rogojini prelungi în 
valurile repezi ale Fluviului, adunau peştele pentru 
nunta apropiată. Se tăiaseră şi cîțiva berbeci, cîţiva 
tapi, sub malul de lut, iar babele, la malul cu stru- 
guri, cercau agurida doar vor da de cîţiva ciorchini 
mai dulci. 

Hi într-un prun, Ha într-un măr din culmea colinei, 
culegeau fructe cu luare-aminte, să nu strice crengile 
încărcate de roade nu îndeajuns de coapte, să nu 
vatăme pe cele pe care le puneau în traista atîrnată 
"de gît. i 

Mamele în vizuină fierbeau buruienile de descîntec. 

Un băiețaş cu drag de oi şi de cîini sta mai la o 
parte cu turma, în marginea pădurii, şi încerca un 
fluier de soc. 

Soarele ardea cu putere fără a fi copleșitor şi văz- 
duhul limpezit şi mai mult de ploaia din ajun apro- 
piase parcă zările. Munţii din Apus cu crestele înză- 
pezite păreau la depărtare numai de o zi, iar munții 
albaștri din Miazăzi de dincolo de Marele Fluviu îşi 
desfășurau din piscuri pînă în poale faldurile verzi 
ale codrilor bogați. 

Ha care rămăsese cu dorul la acei munţi, se re- 
zemă de o cracă mai groasă şi privi îndelung spre 

Miazăzi. Tresări, îşi ocroti ochii cu o palmă deasupra 
sprîncenelor şi ameţit deodată, era să cadă de nu s-ar 
fi sprijinit, rupînd un ram. 

— Ce faci ? îl certă Hi din pomul de alături, pri- 
vind la fructele încă necoapte, atîrnînd de craca frîntă. 

Ha nu răspunse. Privea încordat într-acolo, înspre 
celălalt mal, peste apele Marelui Fluviu. 

— Nu cumva ai început să vezi stele și ziua ? în- 
trebă ea. 

Băiatul trase o dată aer în piept, adînc, şi arătînd 
cu mîna zise : l 

— Un om pe patru picioare, Hi... Un om puternic, 
cu piept şi cap roșcat. Hi... priveşte !... Pe malul ce- 
lălalt al apei! Ridică un arc mare, lucitor, în mîna 
stîngă şi potriveşte o săgeată scăpărătoare, ca un 
fulger drept, cu mîna dreaptă !... Ținteşte încoace, spre 
malul nostru !... strigă flăcăul şi sări din copac. 

Hi se-ncredinţă îndată că nu era o nălucire. Omul 
în patru picioare, cu capul rotund, acoperit de roto- 
coale de păr roșcat pînă sub ochi, țintea mereu cu un 
arc și săgeți atît de luminoase, de parcă scăpăra soa- 
rele în ele. I] văzu trimițînd săgeți şi mai la dreapta, 
apoi lăsînd mîna în jos, pe şoldul lui puternic. 

Aproape în acelaşi timp un țipăt îniricoșător, urmat 
de altele, amestecate, urcară spre livezi, străbătură 
valea pînă la sălașe. 

Săgeata ca un fulger ţişnise din arc, nimerise-n 
spate pe unul din pescari şi-l străpunse. Nu mai apucă 
s-o smulgă. Fu luat de apele repezi istovit deodată, în- 
roșind cu sîngele lui împrejurimea. Țipătul lui sperie 
şi pe ceilalţi care, în strigăte disperate, părăsind nă- 
vodul, căutau să ajungă la mal. Nu ajunseră toți, căci 
fură loviți de alte săgeți. 

Ha fu întîmpinat la mal de oamenii care fugeau 

îngroziţi, neștiind încotro s-apuce, unde să se ascundă 
de cumplitele fulgere. 

Ha nu fugi. Voia să vadă mai bine pe acest neaş- 
teptat, ciudat vrăjmaș. 

Se ascunse-n păpuriş şi rămase toată ziua pînă 
se-ntunecă, privind încordat spre celălalt mal. Dar nu 
putu vedea și afla mai mult. Fiarele în patru picioare 
cu capul de om mai alergară de-a lungul malului, 
dar nu cutezară să se arunce în apă să-noate încoace. 
Apoi pieriră între sălcii. Numai fumul albăstrui care 
se-nălța deasupra pomilor arătă că nu se depărtaseră, 
că poposiseră, pesemne cu gîndul de a încerca să 
treacă a doua zi dincoace. 

Hi îl găsi în păpuriș flămînd, tremurînd de încor- 
dare, neliniștit. Ha voia să se arunce în apă niţel 
mai tîrziu, dacă vreun nor ar acoperi lumina prea 
puternică a Lunii Pline, să-noate pînă la ostrov și de 
acolo să cerceteze apucăturile, puterea, felul acelora 
— şi de nu s-ar afla după aceea vreun mijloc de ocro- 
tire împotriva lor. 

Bătrînelul lămuri pe cîţiva din cele două seminţii 
că-ntr-adevăr zărise odată la Marea cea mare niște 
fiare în patru picioare, cai le spuneau, fără coarne și 
iuți la fugă. Păstrătorii și închinătorii Vacii pome- 
neau şi de un soi de viețuitoare, jumătate cai, jumă- 
tate oameni, pe care în istorisirile lor ciudate îi nu- 
meau Centauri. Puternici luptători! Nebiruiţi! Și 
iată, se iviseră aievea Centaurii !... 

Dar unde era Căpetenia de luptă să apere sălașele, 
viața seminţiilor. 

Se va mai întoarce Căpetenia din depărtările unde 
plecase ? Şi cînd ? 

La sălașe, o bună parte din femei, cu deosebire ma- 
mele cu prunci, îşi încărcau învelitorile, oalele, cîteva 

unelte de piatră în coşurile de răchită, îşi aruncau în 
spinare trăistuța cu pruncul și în gura mare îndemnau 
şi pe celelalte femei, care pregetau. De vreme ce iar 
se iviseră arcurile şi săgețile, ce mai puteau face bär- 
bații cu suliţele, tinerii cu micile lor arcuri ? Ele îşi 
aminteau bine de atacul din munți, unde cei care nu 
avuseseră piciorul iute căzuseră străpunşi de săgețile 
4îşnind de pe crestele de piatră. 

— Repede ! Repede! 

Pîlcuri, pîlcuri, în aceeaşi noapte, porniră prin pä- 
dure spre munţii din Apus, să se ascundă ca urşii în 
văgăuni. Femeile fură urmate de bărbaţi şi de cîţiva 
bătrîni, 

La sfatul dinaintea idolilor de piatră neagră, se- 
minţiile strigară îngrozite către Vrăjitoarea cu penele 
albe răvăşite. Sta ploconită pe podea în genunchi, re- 
zemată-n mîini, cu capul în jos, cu spatele către mul- 
țimea tulburată și ridica uneori faţa spre mortul din 
copac. 

— Fuga e uşoară! îi grăi fără glas Duhul din ro- 
gojină. Am mai fugit o dată! Am mai fugit o dată! 

Vrăjitoarea, neclintită, întoarse numai capul spre 
cele două seminții şi zise mai mult cu răsuflarea : 

— Duhul îmi spune că fuga e uşoară! 

Și întoarse iar capul spre copac, ascultînd cu în- 
Cordare. - 

— Dar acum, cine fuge moare! grăi mai departe 
fără glas Duhul rogojinii. Și cine rămîne locului 
moare, dacă nu vor fi îmbunaţi oamenii cu trup de 
cal. Îmbunaţi oamenii cu trup de cal şi rămîneţi locu- 
lui lîngă ogoarele care dau grîne şi grădinile cu 
poame îmbelșugate ! Imbunați-i! Imbunaţi-i !... 

Vrăjitoarea clătină capul cu penele strimbe, mulţu- 
mită de asemenea poruncă. Se întoarse către mulțime, 

se ridică în capul oaselor și cu fața luminată de un 
surîs larg, strigă: 

— Să-l îmbunăm ! Să îmbunăm omul cu trup de 
cal !... Aşa ne poruncește Duhul. Cine fuge moare? 
Cine fuge moare! 

Un murmur prelung se ridică din mulţimea înfri- 
coşată. 

— ...S-or mulțumi oare caii cu piept şi cap de om 
numai cu îmbunarea şi împăcarea?  Vinătorul nu 
umblă după roadele pămîntului, ci numai după car- 
nea caldă și sîngele vînatului. 

— El rîvneşte carnea și sîngele nostru !... strigă 
mîncăul cu ochii măriţi de spaimă, lovindu-se cu mii- 
nile lungi în cap. l | 

Vorbirea cu Strămoșul din rogojină începu din nou, 
şi răspunsurile lui pînă-n zori fură aceleaşi. 

A doua zi, cîteva cete de femei, urmate de bărbații 
lor, se mai rupseră de sălaşe și fugiră. Nu se depăr- 
tară prea mult. Se ascunseră în tufișe şi adăstară flă- 
` mînzi. 

Centaurii se aruncară o dată în apele Marelui Flu-- 
viu, dar nu fură în stare să ajungă nici la ostrovul 
cel mic. Se întoarseră numaidecît, răcnind unii la 
alţii. In buclele roşii din jurul capului, picături de 
apă sclipeau în bătaia soarelui. 

Ha care ajunsese în puterea nopţii, nezărit, nesim- 
tit de duşman, pînă-n luminişul din pădurea ostrovu- 
lui, pîndi ziua toată și putu vedea că centaurii erau 
întovărăşiți şi de oameni care duceau la adăpost acele 
animale înalte, puternice, dar bļajine, cu coame și bot 
prelung — centauri fără piept şi fără cap de om. 
Crezu că centaurii se aflau între sălciile de pe mal şi 
bănui că poate nu vînau oameni — nu vînau oamenii 
care le puteau fi de folos. 

Flăcăul se întoarse la vizuină și află din gura fetei 
că sălaşele începuseră a fi părăsite. 

— Cine va munci ogoarele ? Cine va păzi turmele? 
Cine va săpa grădinile ? se întrebă el cu îngrijorare, 
cu deznădejde. 

În aceeaşi noapte, cu un sac de pită în cîrcă, băiatul 
trecu Fluviul — şi rămase ascuns sub celălalt mal 
pînă la răsăritul soarelui. Apoi ieşi înaintea oamenilor 
care veneau să adape caii. 

Astfel se-ncredință bine că centaurii tot oameni 
erau — oameni urcați pe cai şi care de la mare de- 
părtare păreau o singură făptură. 

Fu dus în luminişul dintre sălcii, unde o Căpetenie 
cu pieptar de plăci de os îl măsură cu uimire. Apoi 
strigă la el cu putere, întinzînd sceptrul lung de lemn 
cu cap de cal și rosti repede cuvinte scurte pe care 
băiatul nu le înţelese. 

Fu legat de un copac și văzu cum acei oameni în- 
călecau și descălecau caii, aduceau fîn, lemne uscate 
de foc. Auzi mai departe glasuri de femei. Un copil 
cu părul roşcovan, încîrlionțat, veni în fugă spre el, 
îl privi drept în ochi fără teamă și-i atinse cu mîna 
mică genunchiul puternic. 

Pitele aduse de Ha fură împărțite între bărbaţii în 
platoşe de os, în mînă cu sulițe de aramă unii, alții cu 
sulițe de piatră. 

— Miine îmi vor face seama ! își zise Ha. 

Dar un bărbat cu arcul pe umăr se ridică de la 
praznic şi întinse flăcăului o bucată de carne friptă. 

Apoi fu dezlegat şi adus în mijlocul sulițarilor şi 
arcaşilor, în jurul focului: Strigară la el, îi făcură tot 
felul de semne. Băiatul înţelese că le plăcuse pita şi 
ar fi vrut să vadă şi ei grînele din care se scotea făina 

cea gustoasă — dar cum nu puteau încă ajunge pînă 
acolo, l-ar trimite înot. Se va-mai întoarce ? 

Un bărbos, care purta în cap o țesătură subţire de 
păr de cal şi ținea în mîna dreaptă o suliță, întinse 
sulița spre pieptul flăcăului, tuși, apoi rîse scurt. Vi- 
nătorul cu sceptrul de lemn, clătină din cap că nu. 

Băiatul înțelese că se temeau să nu fugă, dacă l-ar 
trimite singur să le aducă seminţele hrănitoare. 

A doua zi, ajutat de trei arcași bărbosul tăie o salcie 
groasă, îi arse miezul — și lotca fu gata., 

In zori de zi, trecură Fluviul. Ha îi duse în fundul 
vizuinei, de unde scoaseră cîţiva snopi și două burdu- 
furi umplute cu două soiuri de grîne. Scoborîră apoi 
iar la mal. Dar îi ajunse din urmă fata, pe spate cu 
trăistuța. 

— Trebuie să le ducem și fructe, Ha!... Să-i îm- 
bunăm şi cu fructe !... 

Mare fu uimirea vînătorului fruntaș, căci nu înceta 
de a-și tot clătina capul și tot atît de mare neliniștea 


"vînătorului cu şarpele de aramă aflînd că acei snopi 


încărcaţi de spice fuseseră culeşi din ogoare muncite 
şi semănate cu un an mai înainte. 

De fructele aduse de Hi nu voiră să se atingă. Vi- 
nătorul cu sceptrul de lemn întinse. către pieptul ei 
botul de cal și porunci prin semne să guste întîi. Fata 
gustă un bob de strugure, apoi mușcă dintr-un már. 
Toţi o priveau cu ochi mari, aproape fără răsuilet, 
adăstînd s-o vadă prăbușşindu-se cu spume la gură, 
otrăvită. Dar fata arătă că erau gustoase, mai muşcă 
dintr-o pară, supse cu buzele pofticioase o prună bine 
coaptă. Vrăjitorul călăreţilor, clintind sulița cu șarpe 
rămase încruntat, neîncrezător şi începu să vorbească 
repede, repede, cu glas apăsat, de păru fetei și băia- 
tului că latră. 

Căpetenia cu sceptru îl asculta cu necaz şi întinse 
deodată mîna spre traista care atîrna de pieptul fetei, 
scoase un măr și mușcă o dată cu sete. Muşcă de 
citeva ori abia mestecînd, umflîndu-și fălcile şi încer- 
cînd zadarnic a scoate vreun cuvînt, spre a destăinui 
şi celorlalţi că era bun! era bun! Mai luă un măr 
şi-l întinse vecinului, apoi un ciorchine pe care-l îm- 
pinse în gură tot. Dar fata i-l scoase binişor dintre 
fălci şi-i vîrî între buzele groase cîte un bob. 

Lătră şi el a rîs. 

Băiatul și fata schimbară o privire. Ştiau acum că 
nu vor mai fi uciși ca niște vrăjmaşi. 

Căpetenia aruncă pe umerii băiatului o blană de 
urs, pe umerii fetei o blană de vulpe. Dinspre munții 
apropiaţi venea ades o adiere friguroasă. Fata fu tri- 
misă în tabăra femeilor din jurul carelor încărcate de 
arcuri şi săgeți, băiatul în tabăra bărbaţilor în preaj- 
ma adăpostului cailor și boilor mărunți. 

În acea noapte, la focul Căpeteniei şi Vrăjitorului, 
vorba repezită, strigătele nu mai încetară. Pînă la 
miezul nopții se auziră pumnii căzînd greu pe plato- 
şele de os. 

Trebuia luată o hotărîre de care ţinea viața urmă- 
toare şi soarta celor închinați Șarpelui de lemn. 

Vrăjitorul arătă, fără a putea fi dezminţit, că dacă 
îructele şi grînele oamenilor de dincolo de Fluviu, 
supuşi Berbecului şi Țapului, erau atît de gustoase — 
cît de bine era să fie loviți şi prinşi de vii ! Cine putea 
crede că Vrăjitoarea celor două seminţii de dincolo 
de apă n-avea în gura ei descîntece și aiurisenii tai- 
nice, care ar ii în stare să adoarmă viclenia Şarpelui, 
să-l înfrîngă și să-i mănînce pe toți ai lui fripți ? EI, 
purtătorul suliţei cu Șarpele de lemn nu putea lua 
asupră-şi schimbarea datinei care cerea ca vînătorii 

călări să alunge dinaintea lor, să prindă pe străini, 
iar nu să se îndulcească și să-și moaie vigorile cu 
buruieni şi poame. Vicleană, vicleană era fata cu co- 
sițele scurte. şi pe cap cu împletitura cea moale și 
roşie !... Șiret şi cu ochi scăpărători era îlăcăul cef 
sprinten care trece apa ca peştele și poartă peste plete 
învelitoarea verde !... 

Unii ascultau înfricoşaţi, dînd din cap, alţii spăr- 
geau cînd și cînd cîte o nucă din traista adusă, meste- 
cau încet, cu mulțumire, fără a mai la aminte la 
toate cuvintele Vrăjitorului... 

Căpetenia îşi puse sceptrul cu bot de cal la picioare, 
în fața focului şi rămase multă vreme pe gînduri. 

Apoi zise: 

— Mi se pare că deocamdată nu sîntem în stare să 
trecem Fluviul. Nu ştim să plutim pe apă, n-avem 
lotci destul de încăpătoare. Și caii, armele nu încap 
în lotci fără să le răstoarne. Pînă la iarnă, cînd în- 
„gheaţă apele, e vreme lungă şi oamenii de dincolo de 
Fluviu care au prins de veste că-i pîndim, vor fugi, 
se vor risipi și niciodată nu vom mai pune mîna pe ei- 
Cine ştie ce soi de vînători, mai bine înarmaţi şi mai 
numeroși ca noi hălăduiesc în munţii de dincolo, dim 
partea Apusului. 

— Să treacă Fluviul în lotci numai” arcașii, apoi 
numai caii, să vîneze repede oamenii  Berbecului și 
Țapului pînă n-o rup la fugă ! îi întîmpină Vrăjitorul. 

Căpetenia mai cugetă o vreme și urmă: 

— Multe lotci se vor răsturna, vom pierde mulți 
luptători, mulți cai înainte de a ajunge la sălaşele lor. 
Au ieşit cu Strămoșii de piatră în marginea păduris 
şi luptătorii lor s-au ascuns după copaci, în mîini cr 
sulițe lungi. In pădure unde se vor trage la apro- 

pierea noastră, la ce ne vor ajuta caii, la ce sînt: 
bune săgețile? Va trebui să ne luptăm numai cu 
suliţele, ca şi ei. Şi atunci, cine poate spune cum va 
fi sfîrşitul luptei ? Sînt îndîrjiţi și poate mai numeroși. 
Sînt doi Strămoși acolo, sînt doi, şi noi înaintăm nu-- 
mai cu unul, numai cu unul! Ridică două degete, apoi 
numai unul, ca să fie bine înţeles. Cu mare necaz am: 
scăpat din încăierarea cu semințiile din munți, cu 
topitorii de aramă. Abia le-am putut smulge cîteva 
sulițe. 

— Şarpele e mai isteț! Șarpele e mai tare! Pe 
unde a trecut, a doborit pe toți ceilalți Strămoși. Țar- 
cul nostru a fost totdeauna plin de dușmanii prinși. 

Căpetenia nu se dădu învinsă, ci luîndu-și sceptru!,. 
îşi înălță pieptul. 

— Ti bate Șarpele! Ii bate! Poate că da! Poate!... 
Și ce ispravă am făcut? Dacă alungăm oamenii din: 
valea Marelui Fluviu, ce am dobîndit ? Dar o dată cu 
ei pierdem toate avuţiile lor — şi numai ei ştiu să le: 
înmulțească, an de an ! Se pricepe oare Șarpele nostru: 
la alegerea și sădirea pomilor cu fructe, la creșterea: 
unor vietăți noi, necunoscute, după care nu mai e 
nevoie să alergăm, să le căutăm şi să le doborîm — 
cînd nu ne doboară ele pe noi? Pita atît de bună din 
care am gustat toţi adineauri, o poate coace Șarpele 
nostru ? Din ce? Cum? De unde? Cu cele două se- 
minții laolaltă, cu ce au dobîndit ele săpînd pămîntul, 
îngrijind pomii cu roade, cu ce ştim noi cînd des- 
fundăm pămîntul şi aruncăm sămînța, am putea an de 
an să culegem un belşug de pe întinderile noastre, de- 
pe întinderile care se văd în stăpînirea lor, dincolo: 
de Marele Fluviu, cum n-am mai cunoscut niciodată.. 

Vrăjitorul clătină din cap nemulțumit şi vru să 
plece, văzînd că vînătorii care mestecau mereu dim 

bunătăţile traistei celei vrăjite de Strămoșii Țapului 
şi Berbecului, credeau mai curînd în cuvintele Căpe- 
teniei. Cu Şarpele de lemn, ridicat deasupra capului, 
porni spre tabăra cailor. Dar se-ntoarse : 

— Păstraţi-vă Șarpele ! zise furios. Văd că nu mai 
are nici o putere asupra voastră! Și aruncă sulița 
în foc, adăugînd: Chemaţi Berbeculuşi Țapul să vă 
poruncească ei! 

Căpetenia scoase Şarpele din foc și-l întinse Vră- 
jitorului. 

— Puterea Şarpelui nu știu dacă e mai mare decît 
a Țapului şi Berbecului, zise. Dar nici mai mică nue! 
Să stea de vorbă mîine, în ostrov, Strămoșul nostru 
cu Strămoșii lor ! Poate că se vor înţelege. 

La sfatul celor două seminţii, ţinut în marginea 
pădurii, al Berbecului și Țapului, bărbaţii, femeile as- 
cultară aceste cuvinte ale Căpeteniei : 

— Sînt mulţi! Sînt tari, cu arcuri şi cu acele vie- 
$uitoare alergătoare! Sînt mulţi! Să-i îmbunăm! 
"Să'ncercăm să-i îmbunăm ! Şi să ne fie frați! Să le 
fim fraţi ! 

Cînd îlăcăul a doua zi, trecînd înot apele Marelui 
Fluviu, aduse Căpeteniei şi Vrăjitoarei vestea cea 
bună, a împăcării, o parte din seminţii se risipise. Pe 
„podea, între, cei doi idoli de piatră neagră, trecu şi ea, 
niţel înfricoșată, dar încrezătoare, în lotci legate, 
“pînă-n ostrov întovărăşită de Căpetenie şi de cîțiva 
bărbaţi în putere. Aci găsi în luminișul dintre ulmii 
înalți, Căpetenia călare, alături Vrăjitorul cu Şarpele 
de lemn, și pe Hi la gît cu traista golită de fructe. 

Închinătorii Șarpelui, Căpetenia şi Vrăjitorul se 
“încredințară îndată că închinătorii Berbecului şi Ța- 
pului, Căpetenia și Vrăjitoarea erau buni-bucuroşi ca 
împreună să trăiască frăţeşte. Şi Căpetenia celor două 

seminţii, cu ajutorul bătrînelului care cunoștea graiut 
semnelor miîinii și al nodurilor spuse: 

— Să scoboare Șarpele de lemn cu marele şi pu- 
ternicul lui Duh, să scoboare în valea largă a Marelui 
Fluviu, că mai rodnic e acolo pămîntul ca-n -munţii 
de baştină. Ca prieten ! Ca frate! 

In zilele următoare se văzu că cei trei idoli pe po- 
deaua din luminiş se împăcau de minune. De sus, 
gustînd din poame după fripturi ușoare şi pită dim 
făină de grîu, Vrăjitorul Șarpelui şi Vrăjitoarea Ber- 
becului-Ţapului priviră la jocul deosebit al mirilor, at 
mireselor celor trei Strămoși acum înirăţiți. 

Cele două Căpetenii își făgăduiră ca malurile ne- 
desțelenite ale Marelui Fluviu să fie preschimbate în 
ogoare rodnice, colinele şi de o parte şi de alta a ape- 
lor să fie sădite cu pomi roditori, aleşi după gustul 
fructului de cele trei seminţii. Din grîne de asemenea 
să se păstreze pentru sămînță mai multe soiuri și la 
fel să fie alese şi crescute păsările. vitele mari şi 
mici. De-aci înainte să treacă Marele Fluviu, să ajute 
la muncă şi calul iute alergător, de care se vor apro- 
pia spre a-l folosi și seminția Berbecului, a Țapului. 

Pentru care Vrăjitoarea cu adîncă plecăciune mul- 
țumi celui cu Șarpele de lemn. 

Vrăjitoarea pe podea cîntînd îndelung, cu putere, 
împodobi cu pene colorate de cocoș de munte tichia 
de împletitură din creștetul Vrăjitorului şi tuturor ce- 
lor de faţă puterea lui păru crescută. lar Vrăjitoarea 
primi cu mare bucurie pentru împodobirea gleznelor, 
două brățări. i 

În numele Căpeteniei, Vrăjitorul ceru Vrăjitoarei 
mîna fetei Hi pentru feciorul cel mai viteaz al Șar- 
pelui şi mîna băiatului Ha pentru fata cea mai fru- 
moasă a Șarpelui. 

-- Vor fi bucuroşi... răspunse Căpetenia celor două 
seminţii. E o cinste mare și pentru Strămoşii noştri, 
“Țapul şi Berbecul. Numai că el n-a fost încă pregătit 
și nici ea. Dar îi vom pregăti aci, numaidecît ! 

Flăcăul fu găsit la herghelia care păştea în capătul 
ostrovului şi adus dinaintea idolilor. 

Dar fata nu fu găsită nicăieri. 

La începutul nunţii obşteşti, ea sărise în apa Flu- 
viului, trecuse înot dincolo și se ascunsese în fundul 
livezii ei de pruni. 

Aci o găsi Ha, venit cu un pîlc de tineri arcași ai 
'Şarpelui, înfăşuraţi în blănuri miţoase. 

El înţelese purtarea fetei şi nu mai încercă s-o în- 
duplece să treacă înapoi apa Marelui Fluviu să-și ia 
bărbat din seminţia Șarpelui.... 

Destăinui noilor prieteni veniţi cu el că fata pentru 
nimeni şi nimic în lume nu-și va părăsi pășunile şi 
grădina — și îi lăsă apoi să se înapoieze singuri la 
nunta obştească din ostrov. 

Ha şi Hi ascultară în acea noapte pînă după al 
doilea cîntat al cocoșilor sunetele tobelor şi fluierelor 
care ajungeau din ostrov, îndulcite de depărtare, pînă 
la auzul lor şi priviră cu ochi mari la numeroasele 
focuri aprinse acolo, între copaci, ca roiuri de stele 
țișnind din pămînt. 

— Mai pleci ? şopti fata privindu-l dintr-o parte. 

Flăcăul tăcea, privind drept înainte. 


+ 


„„Așa trebuie să se fi desfășurat viața unor seminții 
în vecinătatea Dunării, acum vreo patru-cinci mii de 
ani. 

